
PARTEA INTII (RADU) 


Şi dimineaţa, mergând către maluri atunci aprinse, greu 
coborând praguri de nopţi şi de trufaşe amăgiri, îl răsfaţă o 
nouă, mai crudă revărsare, nu încă ape, ci şoapte — 
îmbătătoare urmă de suflete, altădată de necuprins. Inmiite 
braţe păreau a creşte pe cîmpie. Imbătrânise el în felul celor mai 
mulţi, dînd în mintea copiilor ? Fiindcă, şi când îşi privea 
călăreţii, clătina din cap şi dondănea : braţe vînjoase, însă 
puţine ! De parcă ar fi văzut asta întiîia oară. Ca, după o clipă, 
doar să se joace cu gândurile, aşa cum vântul cu pletele sale, 
înmiresmîndu-le, şi să se mire : Cum aveau ele darul să facă 
faptele cu putinţă, să aducă în ajutorul lor vlaga pământului, să 
le încheie într-un singur lanţ cu ale strămoşilor ! Toţi români 
vârtoşi acei călăreţi, chiar dacă unii atât de săraci că nici el, 
omul cel mai bogat al ţării, nu reuşise a-i sălta cu mila şi 
bunăvoința lui ; în ce le şedea tăria ? Nu cumva în sărăcie ? 
Scuturindu-şi ţeasta, era o vietate ce încerca să scape de alta, 
supărătoare. Te întorci împotrivă-ţi ca un tăun, îşi zicea, şi te 
crezi matahală în stare să înghită la ţepe cîte poate nici nu se 
află, deşi pînă acum pielea ţi-a fost împletită mai degrabă din 
cozi de păun şi oasele ţi-au zburdat, sirepe, pe păşunea cea 
largă. (Cînd n-ai zăcut în pat cu baldachin.) Se săturase să 
lenevească, sau ce ? Dorea, cu un gând zbiîrniind nălucit, să 
cutremure ţâţânile lumii ? Să cheme făptura la judecată şi 
socoteală? Drept cine se trezea? Nu băga de seamă că un soi de 
vină pe om ele sine însuşi nu-l dezbară şi il împinge numai la 
încheieri vădite iarăşi ? Nefiind cu totul altceva, lumea nu-i 
totuşi tălmăcirea croită ei de închipuire. 

Gifiind, împreună cu calul. Ajungîndu-i acestuia goana de 
ceasuri printre gorgane pustii şi pajişti pustiite. Pe-acolo se 
scurseseră, cu încetineala melcului, cumanii. Căutînd el, ca 
uitare de leac, un loc de popas înainte şi negăsindu-l, fie pentru 


că nu cugetase serios la asta, fie ca-i stătea precum un cui înfipt 
în minte visul de noaptea trecută, cînd aţipise înspre ziuă. 

Vis cumplit, dezlînat, bezmetic. Se făcea, anume, că era 
fecior de rege, crai, împărat ori ţar învins. Vinat pretutindeni 
pentru aceste viţă şi rang ale sale. Scăpat prin iscusinţa-i de 
copil ager şi jucăuş, blînd din fire şi sălbatic de nevoie, trist şi 
împlinit, copt — în cele din urmă. Işi amintea puţin. O uluitoare, 
nenădâăjduită fugă dintr-un cort unde, măcar că apărat de-ai săi, 
se găsea în mijlocul duşmanilor. Inhăţarea lui la prima cotitură. 
Dat în grija doicii, o femeie burduhoasă, gătită cu-o scufie, în 
casa părintească. Recunoştea lucrurile sub o negură caldă, însă 
pe el îl stringea o cămaşă de gheaţă. incit clănţănea de-şi 
spărgea dinţii şi dîrdiia cu genunchii aduşi la bărbie. Aceiaşi 
genunchi care deodată zvicnesc, învălmăşind un țipăt al babei, 
un ochi mărit şi... prăbuşirea scufiei. Ingrozitoarea silinţă pe un 
pămînt cînd umed, milos, cînd zvîntat, în ţară de pădure 
ciumpăvită (căci, oricum, n-avea timp să se zgiiască la copaci), 
tîrîş, tîrîndu-se, ferind un fel de văi sau poteci ce năzuiau să se 
încheie în cerc, ori să şerpuiască în sus, ca fumul neabătut de 
vînt (dar nu-şi luase oare Domnul-Dunihezeu mîna de pe 
creştetul lui, aruncîndu-l prigonitorilor ?!), ori să se întoarcă la 
locul plecării. De trecut un drum lat. Nu cutează, deoarece 
tocmai se arată, unul dintr-o parte, altul din cealaltă, doi copilaşi 
răscolind praful în joacă, aşadar neduşmănoşi, totuşi... Larma lor 
îl putea da de gol pilcului de oşteni de mai încolo. Aceştia 
apăruseră din senin şi, iată-i, la vreo douăzeci de paşi, buşindu- 
se şi străpumgindu-se, zăngănind fiarele şi ridicînd scuturile, 
răcnind ca într-o luptă adevărată, deşi nu erau, nu sînt, ah !, 
decit nişte ţinci mucoşi. Toţi mai mici decit el. Ce-ar fi să mă 
aleagă căpitan ? — îşi spune. Apoi, cuprins de oarecare 
îndoială : mă vor alege ? Şi este chiar între ei, cu un cap mai 
presus, cu o mîndră uitătură rotindu-şi în jur, băgînd de seamă 
că... aduceau şi prinşi. Falşi desigur, cum se întîmplă în jocurile 
de copii. Dar nu mai puţin împunşi în coaste şi îmbrînciţi. 
„Astimpără-te !” — îi strigă unuia care-l zgindăra pe la brîu. 
„Astimpără-te, îţi zic !” — şi continuă să-şi încondoreze privirea 
pentru cînd, legaţi burduf, aceia vor zăcea la picioarele sale. 
Insă acel cineva de la şold ori e tont ori nu ştie de glumă : îl 
împunge brusc cu săbiuţa-i de lemn şi, ca prin farmec, alte zeci 
de spade se îndreaptă spre el, unele de-a dreptul uriaşe. O 


mişcare şi gata, ar cădea sfirtecat, după ce un braţ s-ar opinti 
în... şi cu o sforţare s-ar trage îndărăt, întru salvarea armei şi 
chircirea nefericitului trup. Va să zică, nevolnic. Dintr-un voievod 
ales — cel mai de seamă captiv şi... singurul adevărat. Pentru 
nedreptatea acestui adevăr glasul din sine se zbate, răcneşte. 
Afară, în schimb, stă blind ca un mieluşel. Aşteaptă un semn 
ceresc ? Işi ascute şiretenia. Incurajat din ochi de chiar femeia 
ce părea să comande oastea aceea şi semăna izbitor cu doica 
de care fugise (de ce ? de teama otrăvirii ?), smulge sabia cea 
mai primejdioasă, loveşte scurt în stingă şi-n dreapta, şi umbra 
copacilor vine în întîmpinarea lui, şi el aleargă pe sub ea, ţintind 
către un colţ de mlaştină. Peste o clipă este dincolo, mlaştina 
întreagă îl desparte de uzurpatori, în fruntea cărora se agită 
caraghios văduvitul de armă. Intră intr-o căsoaie, după toate 
semnele părăsită. Urcă pe un gard de ţepuşe de fier, spre a 
atinge un gol din acoperiş, numai că îndată se simte tras de 
picioare. larăşi fostul stăpîn al sculei — cînd apăruse ? Işi lasă 
încălţările în ghearele aceluia, îl loveşte peste bot cu latul 
spadei, scapă, izbuteşte să iasă prin gaura cerului. Dar cerul se 
află deodată în jos şi el, suind, se prăbuşeşte de fapt într-o 
groapă. Adiîncă, fără fund. Clipe lungi de cădere şi ameţeală. 
Privelişti cu rîs rece, crud, sclipind alături, scrijelind aerul cînd şi 
cînd şi în acelaşi timp devastând ungherele minţii. Care, 
altminteri, pare ea însăşi să le nască. Intr-o durere nesfirşit de 
scurtă şi nesfîrşit de cumplită. Plinul din pintec ridicîndu-se abia 
după aceea, să înăbuşe bătăile inimii. 

Urma o vreme de ruptură. 

Nu tîrziu, întovărăşit de prietenul şi slujitorul său credincios 
Mihail, acesta vopsit în jurul gurii ca un măscărici (însă cine ştie 
de ce cu chip de bâtrînă), se nădăjduia şi el deghizat destul. 
Amîndoi pribegi. Minunea, nepetrecută încă, cerea un dîmb şi, 
iată, se înfăţişează dimbul. Soţul, ce se căţărase înainte, îi 
întinde o mină şi... Acolo, deasupra, pe malul altui hău, şade 
Doica ! Mihail se topise sau se împrăştiase. Era doar el, un 
prunc, strîns de nişte braţe uscate, sugînd cu lăcomie dintr-un 
sin ce-i acoperea faţa toată cu o apăsare moale şi caldă şi totuşi 
grozav de scîrboasă. Gîndind: ce păcat „că, prin întoarcerea la 
starea aceea, se chema că nu apucase să înveţe nimic de la 
viaţă ! Sumedenie de prilejuri i se luase ! 

Găsind, în sfîrşit dezmeticit, locul de popas pe întinderile 


părăduite ale ţării, respirîind din nou siguranţa de a fi una nu 
numai cu oamenii ei, ci şi cu ţărina, care acum începea să 
dogorească, după ce risipise în cele patru zări aburii umezelii de 
peste noapte. Pilcuri de lăstuni, vrăbii şi prigori luîndu-şi zborul 
la apropierea lor năvalnică, lăsînd străveziu cite un tufiş şi 
fluturînd îndelung, ca să năpădească un altul. Trapul necontenit 
al cailor, întinzindu-se nu doar sub ei şi înapoia lor, dar şi 
înainte, către locul acela. Toate acestea pînă să înalțe el mina. 
Apoi fiecare călăreț puniînd talpa în pămînt, grăbindu-se dacă 
rămăsese în urmă, strunindu-şi cu greu armăsarul aprig avintat 
în neodihnă. Răsuflarea adâncă, de uşurare, a celui ce nu 
purtase totuşi nimic, în afara poate a poverii gîndurilor sale, pe 
cînd animalul mai aruncă foc pe nările înroşite. Şi toţi hămesiţi, 
lacomi de cele câteva bucăţi aduse în desagă, pe care au să le 
înghită iute sau pe îndelete, crezând a opri scurgerea întîmplării. 
El, voievodul, se umple de poftă, se umple de miînie 
bucatele-s prea puţine pentru ţară ! Şi le-au însuşit barbarii, iar 
pe cele scăpate anevoie le poţi apăra de tilhari. Mişună hoţii ca 
şopirlele vara, dar nu prin codri — asta au fost românii pînă 
deunăzi, hoţi de codru în propria lor ţară ! — ; se aţin la drumul 
mare. Pălesc la casele oamenilor, pătrund pe uşa din dos, pe 
cea din faţă, pe fereastră ; urcă la tirle. 

Apoi,chemîndu-l pe Milea-Mihail din Nedeia : 

„Tu Ştiai vadul acesta !“ 

„Cum să nu ?! Şi măria-ta îl ştia. Numai cumanii nu-l ştiau, 
bată-i norocul !“ 

„De ce să-i bată norocul, Mihaile ? — înălţă o sprinceană. 
Oare vrei să se întoarcă?“ 

„N-or să se întoarcă, mărite. Deciît dac-o să-i bată altceva şi 
nu prea tare, ca să-i omoare Şi rise cu zgomot, privind în jur la 
boieri şi cneji. 

Lumina ochilor lui era strălucitoare şi dreaptă cînd reveni să 
se sprijine pe (se afla ascunsă şi n-o găsi) a sa : numai o diră 
subţire trebuie că se strecura pe sub umărul ochiului sting şi 
alerga să i se lase aceluia în barbă. 

„Pa-pis-taş !“ — gîndea în rare silabe el, voievodul. „De ce să 


iubim, Mihaille, unul şi-acelaşi Dumnezeu în două feluri, de ce?“ 
Insă, tare, se auzi: 

„De ce crezi că norocul o să-i oprească pe acolo, cneaz de 
Nedeia ?“ 

„Păi — zise nedeianul —, cine s-a dus la Bizanţ şi, zimbindu-i 
norocul, s-a mai întors ?!“ 

„N-ai dovezi. Spui ce spui din arătări străine. După cite 
cunosc, nici unul dintre ai noştri, care-au ajuns acolo, n-a rămas. 
lacătă pe bunicu-tău Balomir, pe tătine-tu Litovoi şi pe tine 
însuţi. Şi ţie măcar ştiu că, sub înfăţişarea unei fete frumoase..." 
(Să fi rînjit fără voie, ridicînd a doua sprinceană ?). 

Brusc întunecat, Mihail n-avu chef să vorbească despre ai săi, 
cu atît mai puţin despre taică-său, Ciungul, prinţul lui loniţă 
Caloian, cu atit mai puţin despre sine. 

„Adevărat — răspunse. Din păreri. Dar inima-mi întăreşte". 

„Ai un chip ciudat de înţelegere — uitătura lui izbucni, iarăşi 


nevrind, ca o flăcăruie —, unul care nouă ne scapă ! Nu-i aşa 
chinezi ?“ 

Vitejii aprobară. 

„Ba ! — se îndărătnici sa nu ardă Milea-Mihail din Nedeia. 


Regele lona e lacom de bogății şi onoruri şi nu pământul nostru 
e-n stare să-i potolească. Doar tu m-ai trimis să-l văd mai 
îndeaproape !“ 

„Aha !“ 

Cnejii îşi feriră privirile, căci simţiseră desigur în glasul lui 
ceva ce aducea a minie, însă Mihail rămase drept, nemişcat, cu 
apa ochilor lină, netulburată. 

„Letin ! — strigă un gînd în mintea sa. Letin îndrăzneţ ! De nu 
te-ar fi prins demult, în Ungaria, oamenii papei, acum le-ai fi 
putut pica în capcană ! Să vină pentru pagini şi să... Ce iepure 
falnic eşti, Mihaile !" 

Spre afară : 

„Cum desluşesc eu, n-avem, încotro, va trebui să ne 
bucurăm. Deoarece, şi norocul de va să-i bată, tot bătuţi se vor 
numi, tot învinşi". (Era să adauge : „ca tine"). 

„Intocmai, măria-ta“'. Şi nedeianul începu să ridă gijiit, aspru, 
să se scuture aruncînd lame ascunse celorlalţi cneji, care şi ei se 
apucaseră să ridă cu poftă sălbatică, sănătoasă. La urmă, pe el 
îl cuprinse tristeţea : 

„De ce, Mihaile, să iubim, un singur Dumnezeu în două 


feluri?" se mai întrebă o dată. 


Vadul acela îl ştiau. Toţi îl ştiau, precum şi ce se întindea 
dincolo de unda leneşă a Oltului (numai că să ferească Domnul 
de miînia amiînată), Teleormanul din zisa Cumanie, cum şi pe 
locuitorii săi, de aceeaşi statură, cu aceeaşi faţă, piele şi chică, 
într-un cuvînt — de acelaşi neam cu ei. Trecuseră adesea 
dincoace, vor fi ajuns in tirg la Nedeia, mai ales de cînd 
apăruseră venețienii, era zarvă mare în fiecare vineri şi un du- 
te-vino de interpuşi mai mereu, poate se încuscriseră ori 
năşiseră de-a lungul anilor cu de-ai lui Litovoi, dar nimeni nu-şi 
închipuise că tocmai acel vad folosiseră pentru asta. Dacă şi 
oltenii puseseră picior pe ţărmul dimpotrivă, dacă şi cei de acolo 
se numeau pe dînşii cumva tot olteni — iată un lucru cu putinţă 
de cercetat şi chiar lesne de admis, în ciuda tăcerii acestui catîr 
de Mihail, de vreme ce şi unora şi altora sufletul trebuie să le fi 
fost la fel, însă iarăşi nimeni nu putea hotărî (nici Milea-Mihail ? 
— care era numele lui de botez ?) ce cale luaseră spre a 
descinde dincolo. Fireşte, vaduri vor fi fost multe, necunoscute 
sau, mai bine spus, cunoscute doar pentru cei cîţiva localnici ale 
căror treburi îi minau de pe un mal pe celălalt, dar pentru el şi 
oamenii săi de curte nu existau în adevăratul înţeles al 
cuvîntului. Nici vadul acesta, vadul Cumanilor, nu existase pînă 
atunci. Nu — pînă în momentul cînd i-l arătaseră lui lona şi pînă 
în clipa aceea, cînd se hotăriseră să-l cerceteze ei înşişi. Şi l-au 
cercetat. 

Ziua întreagă s-au învirtit pe mal, scrutînd undele, apoi zările, 
strigind ea să se audă, încercînd cu prăjinile, punînd semne, 
avîntîndu-se pe cai în apă, muindu-şi cu voie ori fără picioarele. 
Cînd toate au fost duse la bun sfirsit şi cîţiva călăreţi au ajuns pe 
ţărmul celălalt, toţi au chiuit de bucurie. 

Insă el n-a binevoit să treacă. | se părea că cineva din Nedeia 
îşi bătea joc de încercare şi de mantia voievodală, prefăcîndu- 
se, a nu cunoaşte , nici el nimic, cînd de fapt ştia totul pe de 
rost. 


Şi iarăşi gonind, el în frunte, ceilalţi după, cu Mihail Letinul 
uitat undeva în străfundul gîndurilor, gonind prin înserare spre 
soare-apune, prin noapte apoi, străjuindu-se unii pe alţii cu 
făclii, convorbind numai uşor, cum stă bine unor oameni obosiţi, 
visînd la un sălaş apropiat, casele lor fiind prea departe. 

Lătratul nebunesc, aproape o nelegiuire (căci fiecare se 
cufundase într-o întunecime mai curată), cînd au intrat pe 
drumeagul stînii, trezirea înceată, dezmorţirea iute a simţurilor, 
a încheieturilor şi... 

„Intreabă-ne ce ne aduce la tine la tîrlă, baciule !“ vorba 
repezită a Letinului, chipul aceluia desfigurat de groază urită, 
încă ţinîndu-şi ghioaga cu amîndouă mii- nile, dar nemaiştiind ce 
să întreprindă cu ea. 

„Nu vă întreb, boieri, iacă !“ vocea aceea răsfriîntă aiurea de 
buzele mari, ca şi nemişcate. Ura neputincioasă din ochii 
căscaţi. Şi totuşi : „Ce-aţi venit să luaţi, ca să vă dau ?“ 

„Stai, moşule ! N-o suci aşa, de parcă te-am şi prins de 
beregată !“ 

„Domnia-ta m-a şi strîns cu uitătura, că abia mai pot sufla. 
Dar să ştii : Dumnezeu vede !“ 

Şi Mihail buhăind ca un tap, sărind — umbră batjocoritoare — 
în jurul baciului, umplîndu-i pe toţi de uimire, şi mai cu seamă 
pe el, care descoperise — de cind ? — în oşteanul şi sfetnicul 
său ceva neplăcut şi îngrijorător, cum ar fi fost o proorocire că a 
doua zi avea să cadă în luptă. Nu se temea de moarte sau se 
temea ca şi bătrinul acela, nedînd drumul bitei din miini şi 
ascuţindu-şi limba pentru o rostire şi mai îndrăzneață, şi mai 
veninoasă împotriva duşmanului, însă, oricind este siciitor să ştii 
că hârca te aşteaptă, te pindeşte, te aţiţă. Bătrinul se înşela de 
data aceasta — poate că şi el se înşela, căutînd cu orice preţ o 
primejdie ascunsă în sinul unui om ce nu făcuse nimic împotriva 
poporului său nici a demnităţii voievodale —, dar risul, dar 
purtarea lui rece şi sfidătoare, plăcerea de a pune la încercare 
totul, de a se juca drăceşte cu spaimele !... Pe cei mai mulți ii 
cutremura felul acesta de a fi al Nedeianului. In timp ce pe el 
oamenii îl iubeau ca pe unul de-al lor şi i se supuneau de bună 
voie, temindu-se doar „cît era nevoie, adică numai în măsura în 

care puterea lui cuprindea în sine şi partea rea a oricărei 
ocîrmuiri, pe Mihail l-ar fi iubit ca pe Dumnezeu ori pe Satana 
(ori pe amîndoi împreună) şi l-ar fi urit tot aşa cînd le-ar fi trădat 
aşteptările, lepădindu-se de el fără să şi-l poată alunga vreodată 
din suflet. Cu sfîntă groază. 

Işi căşuna singur un rău cugetind la toate acestea, 
amestecând pe nevrute slăbiciunea cnejilor şi pe frate-său 
străjuind pe meleagurile Severinului, pe feciorul său necopt 
încă, în ciuda vîrstei, lăsat să se îndepărteze cu acela, întru 
ogoirea umilinţei familiei şi spre deznădejdea bătrînei, cum şi pe 
celălalt jucîndu-se pe Jii în tărînă, odorul doamnei sale Vasilisa, 
şi nu observa că bătrînul cioban încremenise cu privirile agăţate 
de chipul său. Căci dibuise adevărata căpetenie. 

„Zic eu că n-o să ai mai mare pagubă de cit sînt în stare să 
facă fălcile noastre, după porunca primită din burtă, şi de cit pot 
să strivească oasele noastre din paiele tale“. 

El dădu din cap a aprobare, deşi nu împărtăşea deloc modul 
cum înveşmînta lucrurile Letinul. 

„Dă-ne odihnă peste noapte ! — izbuti să îngaime. Şi ceva de 
mîncare“. 

Baciul se plecă adinc şi răsuflă uşurat. Bita îi căzu din miini şi 
făcliile îi luminară creştetul pleşuv şi spatele încovoiat sub 
zeghea înnegrită de vreme şi zoaie. Lui i se păru că zăboveşte 
prea mult in ţinuta aceea neghioabă, nedîndu-şi seama decit 
târziu că de fapt îşi căuta cu înverşunare ghioaga. 

„Să poftească boierii ! — zise icnind. Apoi, înălţat, şuieră într- 
un anume chip. Din adăpost ieşiră doi flăcăi, cu dulăii 
schelălăindu-le printre pulpe, se rostogoliră la vale. Smulseră 
friiele cailor. Peste o clipă îi trăgeau cu silnicie sălbatică spre un 
şopron. 

„Porunceşte să-i frece cu nişte şomoioage de paie, baciule !" 
— mai strigă Marcu. 


Noaptea, şezîind în jurul focului, Marcu scobindu-se cu un 
beţigaş în măsele, Mihail miîrîind încetişor la un cîine adormit cu 
urechile ciulite, la vreo cîţiva paşi de el, Dragomir moţăind cu 


laba lui uriaşă întinsă pe coapsă, ţinîndu-i poate de cald ori (cine 
mai ştie) ferindu-l de muşcătura puricilor, baciul istorisind o- 
nesfirşită întâmplare de pe vremea cînd fusese slugă la cneazul 
loan, ochii săi holbaţi bănuind cînd şi cînd că nimeni nu-l 
ascultă... 

„Bag seama că vă năruiţi de oboseală. De ce n-oţi fi punînd 
capul jos, Doamne ? !“ Şi totuşi povestind mai departe, greoi, 
tărăgănat,  mişeîndu-şi bărbia cu încăpă- ţinarea vechilor 
patriarhi. 

El tace, visează. Falnicul rege lona al Cumanilor i se plimbă 
pe dinainte, s-ar putea arde dacă ar fi de-adevăratelea, şi pare 
să-l înveţe cum să se poarte ca un stăpiîn, cum să se îmbrace, 
cum să-şi tragă spada. Şi el învaţă, urînd, cum vor fi învăţat toţi 
strămoşii, din nepomenit veac, de cînd umblă paginii prin 
pământurile ţării, cu căpeteniile lor, cu cîinii lor, cu muierile lor 
buzate şi boite, cu vitele lor. Falnicul rege lona se duce să se 
culce, cu dispreţ adinc faţă de tot ce-l înconjoară, faţă de 
moarte şi faţă de credinţă, faţă de țarina pe care-o calcă şi care- 
| hrăneşte, însă ea (el, voievodul ?) îi pune străji de jur-împrejur, 
îi trimite sfătuitori de taină, îl înveşmântează în şoapte de miere 
şi fiere, ştiind totuşi că n-o să-l poată adormi niciodată, necum 
să-l înghită, să-l rişnească, căci i-ar cădea rău la stomac. O 
încercare, altă încercare. Şi o nădejde mai trainică pentru o zi 
cînd, har Domnului !, se va hotări el însuşi să deşerteze ţara. 

„Văd că ar fi potrivit să isprăvesc odată. Curînd s-or arăta 
zorile” — zice baciul. 

Nu isprăveşte. Uită ce-a spus, în deznădejdea lui ca un 
leagăn ; scormoneşte în foc, strânge nişte lemne pe jumătate 
arse, le aruncă pe jăratic, vorbind, vorbind. 

Mihail s-a săturat să tot miriie la dulăul ce nu-l bagă in 
seamă, culege o piatră şi i-o trimite vijiind peste ureche, cîinele 
îşi scutură straja atinsă, dar ochii nu-i deschide. Baciul tace o 
clipă uimit, pe urmă ride miînzeşte, se apucă din nou de 
povestit. Călugărul Eutimie Bălcescul se plimbă prin somn ca 
printr-o chilie îndopată cu suluri şi codice, dictînd unui frate mai 
tînăr o omilie sau poate o cronică. 

El — mut. lar cînd îl vede pe lona la Vidin, şi pe Soroniu, şi pe 
Basaraba, Turbata, lamgurlu, Carangu, ori cum naiba i-o mai fi 
chemînd, şi-i aude cum îşi string oştenii să-i ducă, îl cuprinde 
pacea şi aţipeşte. 


Mihail se ridică şi mirîie la bătrîn, smulge sarica ce i-a stat 
sub şezut şi se îndreaptă spre dulău. Il împinge cu virful 
încălţării mai la o parte. Dulăul sare în capul oaselor şi îşi arată 
colții lungi de fiară. Mihail îşi împlintă luminile în sticloasa 
uitătură a animalului, pînă acesta se clatină, scînceşte. 
Nepăsător, Nedeianul trinteşte aşternutul sub botul lui şi se 
lungeşte, strigîndu-l tare, răspicat, pînă cînd are în culcuş un 
prieten, un tovarăş, un frate. 

„De ce ? — şopteşte, ca în vis. De ce a trebuit ca tu să-ți 
dovedeşti puterea, în timp ce el a avut-o întotdeauna ? De ce ca 
tu să lupţi, în timp ce el îngrozeşte duşmanii, fără să scoată 
sabia din teacă ?... De ce prietenii pe tine să te părăsească, iar 
pe el să-l caute ?...“ In momentul acela i se pare că înţelege mai 
puţin despre prietenie şi simte o strîngere de inimă gîndindu-se 
la admiraţia purtată odinioară stăpinitorilor de dincolo de 
Dunăre, ca unor părinţi. Apoi, neaşteptat, zîimbeşte : dînd cu 
privirea de Mihail, care doarme în colţul şău, îmbrăţişat cu 
cîinele, întrezăreşte o dezlegare. Bătrînul se lasă pe spate, cu 
sprincenele-i stufoase coborite peste ochi, şi buzele mişcîndu-i- 
se încă, surd, în tactul melodiei neterminate din sufletul lui. 
Adoarme. 


Şi nu doar credinţa, fapt de ieri de azi. Atitea lucruri ciudate 
în acest Mihail. Nestatornicia lui şi isprăvile prin ţinuturi 
neauzite, prima vădită, chiar din priviri, măcar că au şi o tărie de 
lamă de oţel frîncesc, o virtoşenie şlefuită, celelalte hrănind 
închipuiri de proşti şi minunări în vorbe pe la colţuri. Ceva va fi 
fost — nu se poate împotrivi el cu gîndirea —,fala nu se clădeşte 
pe nimic, mai ales cînd tu însuţi păstrezi tăcerea. Dar tăcerea 
asta, după ce arunci două trei seminţe, tocmai ea face să 
crească un rod. 

E îmbelşugat prietenul nostru Mihail — freamătă în jilţul său 
de judecată —, sfetnicul nostru, slujitorul nostru, credincios nu 
nu-ncape îndoială. Iti dai seama din depărtare, darmite cînd îl ai 


colea aproape, abia picat de la Nedeia (cum se va fi simțind 
tătîne-său, bunul „,Ciung“, acum cînd trebuia să treacă friiele... 
Gurile clevetesc... A amînat destul. Şi sănătatea... S-o mai fi 
împăunînd, după atit amar de vreme ? Fiindcă este peste 
putinţă să nu fi aflat că uneori vitejiile i-au fost cam 
deocheate !). Incit îţi vine să-i arunci ăstuia un pui de privire şi 
să te ridici din scaun, lăsînd dracului judecata (drămuirea 
mărturisirilor), să-l apuci de piept şi să... 


„Sînt obosit, ajungă-vă pentru azi ! — strigă, sculîndu-se 
chiar. Cată a vă înfăţişa iarăşi miine !“ Şi ceea ce-l riciie pe 
limbă : „Afară doar dacă, mai proaspăt, cneazul Mihail nu 


doreşte să vă facă el dreptate !“ 

Ce l-o fi găsit ? Chindea se uită înlemnit cînd la unul cînd la 
altul, pleoştiţi, pricinaşii mai dîrdîie încă în urma semnului de a 
ieşi, poate că nici n-au auzit, isteţii, noua deschidere a norocului 
lor. lar cneazul a răcnit din prima clipă, in sine : n-am nevoie ! 

Sigur că n-avea nevoie. Imbelşugat, cum a zis, dispreţuia 
cinstea neaşteptată, e-adevărat, venită de la el. li ajungeau 
bogăţiile sale. De pământurile lui nu se atinsese, pentru că nu 
se ivise prilejul, pentru că nu-i stătea în fire, pentru că un timp 
se temuse de regele ungur, pentru că, în sfîrşit, nu le văzuse 
decit stăpînite de Litovoi Ciungul, iar Litovoi Ciungul nu atrăgea 
mîniile. Le şi păzea cu străşnicie, averile sporeau prin munca 
slujitorilor bine struniţi, dar şi a braţului său, într-un cuvînt : 
vrednic. Fiu-său ar fi trebuit demult să se strîngă pe acasă, să-l 
scutească de griji, să-l otrocolească la bătrâneţe. Nu. Dumnealui 
călărea prin Cumania, cu pletele-n vînt, Făt-Frumos cu Boiul 
Incruntat, căutînd isprăvi cu luminarea, ajungea şi unde şi-a 
înţărcat diavolii copiii şi, poftim, vorbea de brodnici, biîrladnici şi 
bolohoveni, ba şi de un neam caraghios şi fioros totodată — 
tătarii. Aştia, pretindea în rarele clipe cînd îşi dezlega limba, vor 
podidi lumea. Că, să-l asculte, şi era nemaipomenit de serios, 
ochii de viezure îi sticleau nebuneşte, se vor prăvăli cîndva 
peste noi, de n-o să mai scoatem capul din mil. Că ce-a auzit el 
cu ani în urmă prin părţile brodnicilor şi apei numite Nistru, unde 
fusese minat cu o anume sarcină de regele Andrei, împreună cu 
fratele său de cruce Bratu Feciorul, cum au fost spulberaţi cnejii 
cei mai puternici ai ruşilor şi căpeteniile cumanilor aliaţi, n-o să 
uite cît i-o curge sînge în vine. Că aceia, noi nu ştim dar, au pus 
mîna şi făcut praf Cumania Mare şi meleagurile rosieneşti, cu 


oraşele lor toate. Că de ce credeau dânşii, boierii de-a valma cu 
conducătorul, că-şi căutau adăposturi cumanii prin diferite 
locuri, ba în Ungaria, ba peste Dunăre ? Nu că amiroseau fur- 
tuna ? 

Bineînţeles, erau vorbe, vorbe. Căpcăunii de care dondănea, 
presupunând că-i văzuse cineva odinioară, căzuţi din cer ori din 
lună, nu i-or fi trimis înştiinţare : aţii, că venim ! Năzăririle 
acelea s-or fi născut în cugetul lui la unguri, unde preţ de şase 
ani miîncase o piine, însă nesărată, sau în visele-i, mai încoace, 
acasă, ca să-i ţină loc de fapte de vitejie. Nemulțumit să toarne 
doar la copii, al doilea şir de copii. O fi fost adevărat ce se spu- 
nea, şi el nu găsea, ditamai voievodul, curaj, să-l întrebe pe 
şleau, că ultima-i odraslă, o fată, avea cîteva luni ? 

Cere mărturie Celui de Sus că nu doreşte să nedreptăţească 
pe nimeni. Se duce la Mihail şi-l bate pe umeri, şi-l simte pe 
acela zburlindu-se sub bătaia lui, şi-i dă o poruncă, şi acela se 
smulge, rostind tăios : 

„Voi face asta cu flăcăul meu!“ 

Fă-o cu cine vrei — îi răspunde, întîrziat, după plecare — fă-o, 
nu mai zăbovi ! Deşi dumnealui cneazul este acum departe, 
tropotind, lovind pămîntul pe care-l calcă în copite cu ură (de ce 
i s-o fi părînd aşa ?), cum o fi început brusc, în tinereţea 
amindurora, pe cînd el, măcar că mai virstnic, abia învăţa să-şi 
cîrmuiască moşia. Fiul cneazului Litovoi, se zvonise dintr-o dată, 
se răsculase ori certase cu taică-său, în orice caz fugise de- 
acasă şi făcuse o mare nebunie : aţiţind nişte căpetenii cumane, 
între care unul Caraza, aţinuse calea unei oştiri numeroase de 
saşi, români ungureni şi pecenegi, ce coborise din cetatea 
Sibiului şi mergea, din poruncă regală, la Vidin, în ajutorul 
ţarului Borilă, împotriva căruia se răzvrătiseră boierii. Zvonul nu 
lăsa nici o portiţă de îndoială : fusese o nebunie, în timp ce toată 
lumea înghiţise pacostea şi prădăciunile, căposul şi prietenii săi 
se năpustiseră asupra armatei comitelui loachim şi voiseră s-o 
răpună dintr-o lovitură şi să-i mănînce paosul. Zdravănă 
lovitură, se lămurea, din furie de oameni beţi sau de lupi ieşiţi 
din zăvoaiele Oltețului, unde se desfăşurase lupta. Rezultatul a 
fost spre nenorocirea lor : căsăpiţi pînă la urmă, afară de Caraza 
acela, ce fu prins şi trimis la rege. Zvonul era hotărî : tînărul 
fecior al cneazului din Nedeia, necugetatul şi zvintaratul, îşi 
lepădase şi el, Dumnezeu să-l ierte !, oasele la locul bătăliei. 


Curtea tatălui îmbrăcase veşminte cernite. Ingropaseră un sicriu 
gol, de fapt cu haine mai vechi şi lucruri ale sale. Măreaţă slujbă 
„ de înmormîntare, dispărutul fiind singurul fecior al cneazului. 
Se zguduiau ţinuturile oltene de mila părintelui. Şi iată-l pe 
flăcău că înviază. Trimite ştire din Tirnova că e teafăr şi mîndru 
de obiîrşia-i, care l-a învrednicit cu luare-aminte a ţarului şi că 
trage nădejde, dacă treburile îi vor merge tot aşa, a se alege cu 
mai mult. Cu ce anume mai mult, nu mărturisea, dar el acum, 
punind cap la cap palavre mai proaspete ale curtenilor — 
frumoasă îndeletnicire ! — ridea putind să-şi închipuie 
zănaticul năzuise, oho, la mîna prea-frumoaşei fete a ţarului, că 
doar nu era maică-sa din spiţa Caloianului ?! Ba încă, nu-şi 
părăsise fumurile nici cînd fusese însuşi împovărat să poarte 
târguieli de căsătorie a plănuitei sale mirese cu împăratul cel 
mare al letinilor din Constantinopol, Enric. Căpătind noi nădejdi 
din felul cum ducea el neguţătoriile, mai degrabă încurcîndu-le, 
şi pe măsură ce împăratul frincesc strimba din nas la gindul 
însoţirii cu odrasla unui neam de păstori, el, cavalerul. Pînă la 
urmă rămînînd însă cu buza uscată, din pricina sfetnicilor 
împăratului, care-l hotăriîră, pe acesta, arătindu-i îndată, 
încreţind şi din sprâncene că adică să nu-i prea supere, cum că 
fecioara era o minune le frumuseţe, dorită de şaptezeci şi şapte 
de prinți de pe întreg rotocolul pământului, iar tatăl ei regele 
unei ţări tari şi bogate, fără de îngăduinţa căreia ar zbura 
numaidecit din cuibul romeilor şi ar trebui intr-adevăr să cate 
lerusalimul. 

Aşadar, cu ce te-ai ales, prietene dragă ? — ar fi putut să-l 
întrebe acum, dacă ar fi avut interes să-i deştepte amintiri 
depărtate. Cu ce te-ai ales mai bun decît mine, cînd, desumflat, 
te-ai întors acasă şi te-ai însurat la repezeală cu o ţărancă, 
degeaba spui că rudă a Cnezilor severineni şi a boierilor din 
Vidin, pripăşită cu familia prin Judeţul de Baltă, şi tot astfel, la 
iuţeală, ea ţi-a turnat plodul ăst' mare, ce poartă numele 
bunicului, şi apoi pe încă doi, nărozii ? 

Se leagănă mulţumit pe tălpice : mai găsise un amănunt 
anapoda în întîmplările vieţii nepăsătorului ! Noua chichiţă avea 
să-i împiedice ursita, prefăcînd-o într-una legată ? Faptul că cele 
două huidume nici măcar la tăiat lemne nu erau volnice şi că 
înaintaşul lor părea el însuşi cu mintea un lac îngheţat îl răzbuna 
îndestul ? Desfătarea sa desigur nu putea fi deplină, de pildă n- 


ar fi fost slobod să hohotească atita vreme cât în preajmă i se 
învîrtea Chindea, care dorea mereu să-i atragă atenţia, iar afară 
se auzeau paşii străjilor. 

„Măria-ta — şopteşte mieros Chindea —, fratele domniei-tale 
ar trebuit chemat, ţinut mai aproape, nu ştiu cum să spun". 

„Bag seamă că ai ştiut !“ 

„E lucru lesne cînd adulmeci încuviințarea. Mă rog, poate c-ar 
fi de asemenea să-l îndepărtezi pe Mihai!".. 

„Cine ţi-a vestit, neghiob vornice, că mă sinchisesc de 
Mihail ? ! Lasă-l în plata Domnului, dacă nu cumva te zgîndără 
pe tine!“ 

„Adevărat, mă zgindără, nu-ţi fie cu supărare ! Dar eu mă 
pricep pune ciîlţi în urechea cea bleagă, cînd e-aplecată, s- 
asculte necuviinţi. Şi biîjbii totdeodată în teacă. Curtenii însă... A 
fost bine, grozav de bine cit Nedeianul a umblat pe cele hotare. 
Cînd s-a pripăşit pe la unguri, trădîndu-ne credinţa, chit că se 
războia cu teutonii, de! — nu chiar atit de bine. Şi nu ne liniştea 
că primise moşie Amlaşul şi Făgăraşul, căci ne era în coastă. Dar 
acum îl văd cam prea de tot pregătit să steie acasă." 

„Şi ce-i rău în asta ? îmbătrâneşte şi el, ca orice făptură ! Şi 
n-o scrînteşte deloc din înţelepciune". 

„Atât am avut de adaos, măria-ta. Ca să nu rămiie sufletul 
înveninat. Ingăduie să plec la treburi !“ 

„Du-te, e timpul ! Şi nu-mi umbla cu pîri neîntemeiate ! 
Altminteri..." 

Pentru ca, după ce a plecat cel mai iubit dintre sfetnici, să se 
simtă mai ameninţat ca niciodată. Şi nu de Mihail, fireşte. 


Totuşi l-a lăsat pe Chindea să-i întindă cursa. Poate fiindcă el 
însuşi era destul de pornit, obligat să se dezvăluie pentru întîia 
oară crud, cumplit de crud. 

Imprejurarea îşi croieşte greu drum în minte, deoarece 
mereu găseşte mijloace s-o împiedice şi nu-i vine a crede că se 
socotise sfîrşit. Răscoala fraţilor Arca din propriul său cnezat 
avusese în această privinţă urmări cu desăvirşire neprevăzute. 


Ei, da, desfăşurarea zizaniei, asta o poate revedea. 
Nemulțumirea lor, mai ales a celui mare, de judecata sa, din 
ziua micii răutăţi faţă de Mihail, şi din următoarea, cînd o 
încheiase, hrăpindu-le dintr-un foc jumătate de moşie în 
favoarea judelui Nistor, întâmplător om al său de încredere, nu 
slujitor, dar om de încredere. Se bucurase că nimerise prilejul de 
a răsplăti statornicia credinţei bătrînului şi bunăcuviinţa lui, 
păzind totodată dreptatea, de care doar se mira cum n-o văzuse 
atiţiă ani. Fapt e că nici bătrînul nu se plinsese, nefiind înzestrat 
cu feciori, fata sa fiind măritată după un om bogat. Insă acum 
tilharii învecinaţi îi puneau mina în beregată. Convins deci că 
restabileşte cumpăna, rostise satisfăcut, luminat, hotărîrea. 
Martorii mincinoşi, dovediţi de întrebările sale şi de ale lui 
Chindea, fuseseră pedepsiţi, după obicei, cu biciuirea, iar cînd 
unul recunoscu că primise şi bani, i se tăie limba, deşi ar fi 
trebuit poate braţele. In sfirşit, îmbufnarea acelora nu-l speriase 
şi mustrări de cuget nu avu că depăşise puţin măsura, întrucit i 
se cuvenea bietului bătrin o răscumpărare pentru paguba 
îndelungată, şi dumnealor o pedeapsă. Pietrele de hotar fură 
scoase şi reaşezate sub privegherea lui Chindea, puşi tăciuni să 
nu se topească în veac, unele doar cîrmite cu pravăţul în altă 
parte, Arcanilor nerămînîndu-le decit să stea şi să vadă, bol- 
borosind în sinea lor şi înghițind în sec. Pentru cazul că judele ar 
fi fost supărat în continuare, i se lipi drept pază vremelnică un 
vornicel cu cincisprezece ostaşi. Incit, după vreo cîteva zile, şi 
uitase pricina, crezîndu-i pe păgubaşi deplin astâmpăraţi. lată 
însă că ţărănoii ridică satele, pe al lor megieş şi pe cele vălmaşe 
şi moşteneşti pînă la zece leghe, şi-l pisează pe jude cu cel mai 
apropiat stilp de hotar şi-i spînzură pe slujbaşi, cu vornicel cu 
tot. Pe urmă, bat clopotele în aceleaşi sate şi reped călăreţi în 
cîteşipatru zările, vestind nici mai mult nici mai puţin decit 
moartea voievodului, adică a sa, şi alegerea cneazului Mihail din 
Nedeia. Să vină cu mic cu mare, trăncăneau pe la răspintii cei 
douăzeci şi ceva de trimişi (poate şi mai numeroşi, dar atiţi au 
fost prinşi), unii călugări (ca şi cum n-ar fi vorbit de-un eretic), 
să vină să se închine Măriei-Sale Voievodul Milea ! lar în vremea 
aceasta ei se trăseseră la adăpost în munţi, cu întreaga turmă, 
pe jumătate înarmată, rizîndu-şi în hohote şi aşteptind (pe 
Dumnezeul lor Mihail?). N-o să lăsăm să se stringă gloata, 
sfătuise Chindea. Şi iute se apucase să adune zvonitorii, în timp 


ce el stringea oastea. Bine, nu — primise el, dar pe urmă tot el 
se răzgindise, cugetînd că zvonul nu-l mai puteau opri. Şi, pe 
loc, vrednicului Chindea îi şi străluciseră ochii. Mai trimise el 
veşti. Ah, viteazule Mihail, nu se poate să nu te arăţi, să nu guşti 
| — Işi binecuviîntă născocirea şi momeala. Ceea ce se şi 
întâmplă, însă aiurea, pe dos. Bineînţeles, el n-avu curiozitatea 
să-şi cunoască pe cei ce-ar fi vrut să-i stea la priveghi, ci se 
duse să-i caute pe tîlhari în munte. Două cete le luă ca din oală, 
dar acolo unde se aflau Arcanii trebui să lupte ca în război. Mai 
mult, după ce-l ţinuseră departe trei zile încheiate, în ultima 
noapte îi fugiseră de sub nas precum şobolanii. larăşi adulme- 
că-le urma şi hăituieşte-i ! Ca apoi, dintr-odată, după ce-i prinzi 
pe duşmani şi-i tragi în ţeapă, păstrînd doar pe capii cei mari să- 
i proţăpeşti pe zidurile curţii, ca să-i privească mulţimea stîrnită 
de ei pe de o parte şi de Chindea pe de alta, aşadar, după ce 
striveşti căpâţina şarpelui, să fie gata să pieri dintr-o simplă 
căzătură de pe cal. Să fii chiar sfîrşit şi Mihail să se arate. Să n- 
ascundă nimic şi să nu-ţi ierte nimic, de la înălţimea dreptului 
său ea şi împlinit. Să-l vezi pe Chindea însuşi parcă şovăind — 
cum rămîne cu momeala ? îi venea să-i strige —, parcă 
ploconindu-se, ca şi Vasilisa de altfel, înaintea pasului apăsat al 
acestuia şi a coifului său cu ochi de bufniţă îndoind puterea 
perechii adevărate, şi aşa dirză şi îngheţată, parcă spre a te 
arunca mai iute în boale, părăsindu-te schilav şi ticălos ori 
bintuit de duca-se-pe-pustii. Să-l simţi uriaş, strivindu-te, cu 
arma baiangănindu-i-se la şold (de ce nu l-au dezarmat, de ce ? 
urla o voce în sine) şi să ai apoi o convorbire cu el, tu din fundul 
mormîntului. O convorbire de care, înviat, n-ai cum să-ţi mai 
aminteşti. 


S-ar fi sfîrşit odată, dacă n-ar fi năboit mihnirea lui Chindea. 
Sau dacă, prăbuşindu-se braţul sfetnicului şi mintea lui în hăul 
acela, l-ar fi readus pe pămînt, scurtiîndu-l pur şi simplu. Or, 
această vlagă n-o căpătase după bolire şi nici unul din ceilalţi nu 
dovedi c-ar fi avut chef să se caţăre în locul gol al trăsnit- 
fulgeratului, mai rîvnind să-i crimpoţească şi moaştele. 


Chindea condusese cu sîrg judecata. Datorită lui treisprezece 
boieri şi o sumă de iepuri fuseseră năbuşiţi, frăţiorul (cine ar fi 
crezut că va înghiţi şi el momeala ?) trimis cu coada între 
picioare la marginea lui, comisul Pîrpăr dat la cîinii Curţii, pînă fu 
chemat Mihail. Şi Mihail se înfăţişă neînfricat, în vreme ce 
mulţimea, îngroşată cu chiar servitorii, turba şi urla pe afară. 
Binevoise să depună armele, dar platoşa şi coiful nu le scosese. 
Făloşenia lui îl făcuse pe bietul Chindea să tremure ? Ingăimase 
cîteva cuvinte, rugîndu-l pe cneaz să se apere. Şi cneazul îşi 
aşeză braţele pe piept, rostind : 

„Apărarea mea este Măria-Sa Voievodul. Sileşte-o să se 
prefacă în neadevăr şi vrăjmăşie, şi pe urmă fă ce doreşti cu 
mine !“ 

Atiît. Incit tarele, vrednicul, neînduplecatul Chindea mai să 
plîngă. lar „măriea-sa“ voievodul trebui să pună capăt el însuşi 
întîlnirii : 

„Du-te în voia domniei-tale, cneaz de Nedeia ! Şi ia-l şi pe 
vornic în bolnita Sinedriului tău !“ 

Insă Chindea ceru voie să plece un timp la moşie. Milea ieşise 
încă mai înainte. 

Nimic schimbat, prin urmare — îşi zice, dar nu se poate 
amăgi. Cum îl mai învirtise în ultimul an soarta, ca el, 
statornicul, veselul, limpedele Radu, neînsemnat cu nimic în 
mădularele trupului, să ajungă nesigur şi întunecat şi tulbure, 
îndoit chiar în credinţă, şi celălalt, zvînturatul, apostatul, 
lovitorul cu stînga, mutul, să se înalțe ca o stîncă şi să se 
lustruiască, şi să se poleiască cu soare pe muchiile frunţii ? Oare 
nu era acesta o pietricică dată de-a dura de opinca Asăneştilor 
sau îmboldită de pintenii ungurilor, teutonilor, cumanilor ? Nu, 
nu fusese nicicînd aşa. O vulpe mai degrabă, lingîndu-le pulpa şi 
la nevoie muşcînd-o. După ce a lins-o pe-a lui Borilă, de dragul 
prinţesei, cit i-a trebuit ca s-o muşte şi boierii, îndeosebi cei din 
Vidin, să-l recunoască de-al lor şi să-l trimită iute cu sacul 
dorințelor lor în Rusia, la surghiuniţii de voie-de-nevoie loan şi 
Alexandru ? N-a ajuns acolo, fireşte, cel puţin nu atunci, căci 
ăştia dădeau tircoale mai pe-aproape şi se întăriseră în Chilia şi 
stăpineau, în lipsă de merinde bulgăreşti, peste bucatele 
brodnicilor şi ale cumanilor. S-a înţeles cu ei de minune — dulce 
e mierea ta, Doamne, cînd ne-o dărui pe degete în care curge 
acelaşi sînge cu al nostru, dară te saturi şi de ea ! Şi nu mai 


aştepţi să te bage în fagure dincoace de Dunăre, fiindcă s-ar 
putea să te mursece şi anumite viespi bulgăreşti, în plus 
nimerind prea alături de amărita-ţi casă, ci te lepezi de huzur şi 
îmbraci zeghea ciobanului, pui mîna pe bită şi, la rîul numit 
Milcov sau în munţii ce-or fi pe acolo, faţă cu năvala papistaşilor 
teutoni venind să răspîndească dreapta lor credinţă (cuprinzind 
şi pămînt de moşie), tu, papistaş cu sufletul, te aşezi în fruntea 
localnicilor, le trezeşti pornirile de lup şi rupi împreună iaraşi o 
pulpă pe care ai mai pupat-o. Sălbaticii te ticluiesc chiar voievod 
al lor, dar tu zici că nu mai este de trebuinţă, că pentru cîtva 
timp pacea turmei e asigurată. Si luîndu-ţi rămas bun cu 
îmbrăţişări duioase, mergi să-i slujeşti pe cel ce i-a adus pe 
cavaleri, copleşitul, acum, de ruşinea faptei aceleia. lţi trădezi 
credinţa primită la botez. Pleci in cruciadă cu stăpinul. Apoi, în 
regatul lui te afunzi vreo şase ani. Familia nu se îndură să ţi se 
alipească. Trebăluieşti prin Galiţia. Simţi stafia tătară dînd 
tircoale pe apa Niprului, însă aici şezi blind şi te baţi cu şarpele 
scăpat în sîn şi răzbaţi şi te capeţi : comite de Chevea, după 
aceea herţeg de Amlaş şi Făgăraş. Unelteşti cu fiul împotriva 
tatălui şi pierzi ; Sănislav îşi bagă nasul şi-ţi fură stărostia. In 
sfîrşit, faci calea întoarsă şi nu mai răspunzi nici feciorului 
crăiesc Bela, de curînd miluit cu cîrmuirea Transilvaniei, deşi te 
cheamă cu dragoste, poate fiindcă doreşte ceea ce au dorit 
cruciferii peste munţii aceia ai Răsăritului, ci, plin de vigoare, 
căci doar ai răbdat îndestul în val-viîrtejul războaielor, îţi săruţi 
de îndată soţia. Noul şir de urmaşi apare. Unul din lehuzia altuia. 
Ei pe unde vor umbla ? Pe care urmele tale ? Sau vor iubi mai 
degrabă abia descoperita-ţi (dar cît de hotărită) statornicie ? 

El se înclină la blîndele raze ale unui soare de toamnă tirzie şi 
agale clipeşte : nu încape în visul său dialogat nici o dîră de 
duşmănie. 


9. 


Zvonurile, cu cît vin mai de departe, cu atît mai repede 
ajung. E drept, apar întîi ca o forfotă din nu se ştie ce iscată, dar 
aceasta creşte, creşte, ca atunci cînd vin ploile mari şi ai în 
preajmă cîţiva plopi înalţi, străvechi. Te cuprinde la început 
îngrijorarea şi frica, apoi spaima. Pe unii însă îi apucă de-a 


dreptul deznădejdea fără leac, de parcă sufletele lor ar 
cumineca nici mai mult ni,ci mai puţin decît cu pricinile înseşi. 
Pricini ciudate apocaliptice, pierdute în miezul unei voințe de 
neînțeles. Aceştia sînt nebunii, simţurile şi minţile tulburate ale 
omenirii. Dar, pe de altă parte, mai pot fi ei socotiți astfel, de 
vreme ce şi vitele, animalele de orice spiţă... ? 

Era pe la sfîrşitul lui februarie cînd zănaticul, podoaba curţii 
sale voievodale, se prăbuşi în văzul boierilor şi slujbaşilor, 
bolborosind şi tremurînd din tot trupul, zicîndu-se bolnav de 
friguri. 

„Ce friguri, nebune ? — se răstise atunci la el. Oare nu te-ai 
încălzit destul grăsimea pe care-ai înghiţit-o hulpav, uitîndu-ţi 
chiar datoria de a-i veseli pe meseni?" Căci fusese un mare 
ospăț. 

„Nu, doamne ! — răspunsese nebunul, după ce se oprise din 
tremurici ca să asculte. Nu, doamne ! Carnea ta fu, încinsă, c-o 
aduseşi de departe, din răsărit ori miazănoapte, dracu’ mai 
ştie !“ 

„Cîntăreşte-ţi cuvintele, om fără minte ! — se răstise. O vînai 
acuşica, să tot fie cîteva ceasuri". 

„Pe cine minţi, pe cine minţi tu, nemincinosule ?“ suspinase 
cel doborit, pornindu-se într-o nouă porţie de tremurături. 

„Auziţi-l ! — strigase, staroste al văcarilor, Marcu, ridicând 
odată cu el masa. Auziţi-l pe netrebnic cum miînjeşte lumina 
ochilor şi gurii voievodului. Daţi-vă la o parte, să-l sărut eu cu 
latul săbiei, căci tăişul nu-l merită ! Cîinele !“ 

„Lasă-l ! — poruncise el. Spun alţii lucruri mai tari cu vorbe 
mieroase. Lasă-l să toarne ce-a vărsat într-însul Domnul, deşi 
bate cîmpii şi nici măcar nu mai veseleşte..! 

„Chefuieşte, Radule-bradule ! — aruncă nebunul, de jos. 
Carnea n-ai vînat-o, carnea ai mîncat-o ! Ţi-a trimis-o neam din 
răsărit, negricios, cu sos otrăvit !“ 

„Haide, vino-ţi în minte, neghiobule ! — îşi aminteşte c-a ris 
cu blîndeţe. Boieri, nu vi se pare că, spre lauda lui, nebunul 
nostru-i mai nebun ca ieri ?“ 

„Nebun ?! Dar hazul ?! Cum îşi cîştigă mîncarea cînd, in loc 


să facă măscări, scuipă ? !“ Dragomir, ăl de scosese astă 
cugetare adincă. 
„Scuip eu cu scuipat ?! — se burzuli bufonul şi schiţă o 


tumbă, întru uşurarea celor prezenţi. Nu ! — şi mutra lui arăta o 


surprinzătoare durere. Scuip maţ după maţ !“ „leşi afară, 


scorpie !“ — urlă boier Grasul. 

„Sic că nu ies ! — răspunse parcă în alt glas nebunul. Apoi : 
Cum să ies, cum să... ce ?... cînd mă afund ? Oh, vai, aoleu şi vai 
de pîntecul meu !... prindeţi sloiul ce trece peste mine ! Ori 


jăraticul ! Seărpinaţi-mă sub obraz ori în talpă ! N-auziţi puhoiul 
acela ? Le-aş zice unguri sau ruşi sau leşi, de n-ar fi de-acuma şi 
aceştia, ca şi noi, nişte mortăciuni aruncate sub apă“. 

„Tu ce se petrece în lume nu ştii ! — vădise el că pricepe 
(însă nu pricepuse nimic, doar că-l dusese gîndul la proorocirile 
Nedeianului). Ştie Mihail aici de faţă, şi Dobre şi Firul, oamenii 
săi. lar dacă-i pe auzite, au auzit ei mai multe decit maţele tale 
şi decit toate urechile meie. Şi cînd va fi fost împrejurarea, cînd 
au prins vreo limba (aflase intr-adevăr c-ar fi întreprins nişte 
cercetări pe socoteala lor în afara hotarelor, fie în Făgăraş, fie în 
restul ţării lui Sănislav, de nu cumva pînă-n ţinutul Bîrsei....şi le 
purta mare pică), o vor fi făcut să vorbească !” Netulburaţi — 
numiții. Deşi, avînd în vedere interesele fostului „herţeg“... 


„Pe cneazul Kievului l-au prins ?“ — trînti nebunul. Mesenii 
împietriră. O clipă. Apoi un hohot grozav de se cutremură 
piepturile celor mai mulți- . „Miluieşte-l, Doamne ! — strecură 


Dragomir printre sughiţuri. Ori pedepseşte-l, dindu-i o leacă de 
minte ! Căci ăsta învie morţii şi tabără pe ei". 

Insă lucrul de căpetenie era că Mihail avusese dreptate. Că 
desigur măsurase lăţimea primejdiei, simţindu-i umbra deasupra 
frunţii sau chiar, plimbîndu-şi cîndva sabia prin anumite neguri, 
văzuse picuri de sînge pe lamă, ca şi cum ar fi crestat din 
greşeală o vinişoară dintr-un trup uriaş. Că întocmai acest trup 
de dihanie aruncase pe vremuri, atît de depărtate că abia îşi mai 
aminteau, ca intr-o doară o labă păroasă şi zdrobise pe marele 
cneaz al Kievului precum o gizâ. Or, atunci, dacă numele 
martirului pătrunsese încoace, fiind dinainte cunoscut, prin 
credinţă, al fiarei rămăsese necunoscut. Se spusese : oareşicare 
păgini. 

„Degeaba rideţi, boieri mici şi mari ! — şoptise înăbuşit 
măscăriciul. Degeaba te hlizeşti în vorbe, jupîn Dragomire ! Eu 
ştiu, simt că umbra cneazului din Kiev şi a ăstuilalt, din 
Sandomir, nedescărnată încă, dau tîrcoale prin preajmă, 
văicărindu-se, dacă nu cumva s-or fi preschimbat în iscoade." 

„Ce zici ? Ce zice ?“ — se îngrămădiră mai mulţi fruntaşi, 


afară de Mihail şi oamenii lui. Se plecau unul către altul, ţinîndu- 
şi cîte-o ureche în căuşul întors ai palmelor. 

„Ei, na : zice că mortul bărbăţiei mele, din Kiev, se plimbă 
printre noi !'“ — lămuri Oaneş Bătrînul. 

„Aşa-i ! — tună nebunul. lată-l, iată-l ! (Şi împunse cu degetul 
înspre un boier ce-şi mîngiia blind mustaţa). De ce nu-l 
prindeţi ? Oare nu lucrează de-acum pentru TATARI ?!“ 

Uitîindu-se după arătătorul lui prea lung, prea schilav, 
nedescoperind la capătul său decît chipul netulburat al boierului 
lacul, cnejii izbucniseră iarăşi în rîs. El deo- sebindu-se şi de astă 
dată de ei, precum Mihail. Intr-un tîrziu, străduindu-se să nu dea 
cuvintelor prea mare greutate, rostise : 

„Măi, deşteptule, mai bine te-aş spînzura ! E-adevărat, se 
aude că paginii numiţi tătari, de sub mina unui înălţat împărat 
de Răsărit, ori scăpaţi din ea, jefuiesc în Polonia, dar ce treabă 
avem noi ? Or fi niscai răfuieli între ei ce nu ne privesc." 

Şi s-au despărţit, nu mult după aeeea, tot cu voie bună. 


10. 


Pe urmă, vijelia însăşi dogorind. 

Primele veşti neîndoielnice despre mişcările tătarilor i-au 
venit din Ţara Biîrsei şi erau groaznice. Călăreţi năpraznici, cu 
feţe galbene bătînd în negru şi pomeţii săltaţi, se revărsaseră 
din toate părţile de pe văi şi din munţi, urlînd şi chiuind, 
alungind zi şi noapte giturile asudate ale cailor către această 
ţintă, în mijlocul căreia se proptise şi aştepta voievodul 
Ardealului, Posa, cu oaste, pe care o spulberaseră dintr-o 
lovitură, ucigând şi pe voievod, pentru a nu-şi întrerupe calea şi 
a da foc într-o clipită cetăţii Braşovului. Apoi, o vreme, parcă se 
topiseră în iadul ce-i vărsase de greață şi silă, sau ca oşteni 
încercaţi ai săi, trimişi să cuprindă lumea în împărăţia Tartorului. 
Fiindcă pământenii nu mai avuseseră de-a face cu neamul 
acesta. Unele purtări ale lui aduceau cu ale altor popoare 
nestatornice, cu ale cumanilor de pildă, dar pe cînd cruzimea 
acestora se mai potolise, ţinînd mai mult de negura trecutului, 
cumva ca în basmele cu căpcăuni, rele săvirşite de tătari erau 
atit de apropiate, că abia avusese zvonul timp să ajungă. Şi atit 


de turbate !... Două-trei zile de pace nelămurită, uneori citeva 
ceasuri de linişte încremenită, şi o altă aşezare cunoştea 
cumplita soartă. Alte vaiete răzbătând dintr-o latură anume. Ca, 
după numai o clipă, să afli că în partea opusă, în ţinutul cutare, 
cete prădalnice din aceeaşi seminţie se învârteau mai ceva decit 
furtuna. lInapoia lor, cimpurile rămiîneau pline de cadavre 
ciopirţite, bisericile şi satele pustiite, pe jumătate arse, pe 
jumătate golite, caii, cu friiele şi şeile pe ei, fără călăreț, alergau 
înnebuniţi prin dumbrăvi, lunci şi livezi. Vrăjmaşii păreau să fie 
nicăieri şi pretutindeni. 

Cînd a primit în sine toate acestea, s-a înspăimântat desigur, 
căpătind presimţirea a ce-i păştea, dar n-a şovăit prea 
îndelung : a făcut chemarea obştescă a oastei. Zbuciumul 
începînd doar după aceea. Dincotro urmau să năvălească ? Din 
toate zările, Dumnezeule ?! Căci a doua ştire fu că, devastând 
Făgăraşul lăsat fără apărare, vinau 
trecătorile către cuibul lui Sănislav. Că, drept era, Munteanul se 
arăta pregătit, mai pregătit decit el, să-i întîmpine, chiar 
retragerea poruncind-o cu socoteală, ca să aibă pe ce se bizui, 
adică pe zdravenele sale cetăţi din creierul munţilor, dar... Dacă 
acelaşi iad se lăbărţa şi peste rîpele Buzăului, prin cîmpie ? L-ar 
fi depăşit în tărie pe voievodul Posa, pe care-l culcase în ţărină o 
grapă cu tăvălug ? 

Chibzuind, îi devenise capul muşuroi de furnici. Trei căi totuşi 
desluşise cu gîndul în blestemata putinţă, a scursurilor tartarului 
de a aţinge pământurile de sub oblăduirea lui : una prin Vadul 
Cumanilor (iarăşi vadul acesta !), alta în Rimnicul lui Vilcu — fie 
că scăpau în Lovişte din Amlaş şi Făgăraş, fie dinspre Argeş şi 
plaiul Arefului, fie că în groapa aceea nu se băgau— şi, în sfîrşit, 
o a treia, şi Doamne fereşte !, prin Haţeg, de unde, nezăgăzuiţi, 
s-ar fi prăvălit pe Jii într-o clipă pînă în propria-i Curte. Mai cu 
seamă la această vedenie îl apucau frigurile. Simţea că nu mai e 
în stare să judece, că se prăbuşeşte în gol, fără măcar să fi lăsat 
alor săi mijloacele de a se miîntui. Sortindu-i pieirii. Slăbiciunea 
durînd mai tot timpul, ziua ca şi noaptea, în somn şi in nesomn, 
ajunsese aproape să se urască, întunecîndu-şi mintea şi sclipirile 
ei mai reci, şi aşa destul de rare, cu o patimă şi mai crudă. Ar fi 
vrut să ceară sprijin, sfat, ajutor — i se năzărea îndeosebi că 
Mihail era singurul care i le-ar fi putut da —, însă un rest de 
încăpăţinare îl împiedica. Tărăgăna. Şi vremea trecea. In chip 


neaşteptat se trezi totuşi intr-un tîrziu. Trei fiind căile bănuite 
dar patru locurile potrivite împotrivirii şi o mulţime ascunzişele, 
îi repezi pe Mihail la Cîineni, pe Dragomir la Vad (deşi îl cerşise, 
fireşte, Letinul), pe Mireea Mailat în Haţeg să-l întărească şi 
îndemne pe nu tocmai credinciosul însă viteazul Bratu Feciorul, 
pe sine punîndu-se, spre înciudarea lui Vilcu, în Râmnic. Curtea 
avea a o apăra Luca Bitlan comisul, cu puţini oameni, oricît i-ar 
fi sîngerat inima şi deoarece, în crucea nevoii, s-ar fi tras intr- 
acolo haţeganii şi poate ei toţi. Grosul oaştei şi fruntea, cu cneji, 
juzi, boieri, împărțindu-le de fapt între el şi Mihail. Şi pregăti 
legături de crainici şi semne 

de către unul spre celălalt, cum şi spre ceilalţi doi apărători. 

Ajunşi la locurile lor, el şi Nedeianul împînziră munţii de hotar 
cu băgători de seamă, buciumaşi şi meşteri in aprinderea şi 
menţinerea focului pe orice vreme. 

Impinseră pînă departe, chiar în țarină străină, iscoade cu cai 
iuți la îndemiînă. 

Indemnară locuitorii, cîţi nu erau volnici să poarte arme, pe 
bătrîni, schilozi, femei, copii, să-şi caute adăpost sigur prin 
păduri şi văgăuni. 

Să care acolo bunurile lor mai de preţ, în primul rînd vitele. 

Pe călugări şi preoţi să ascundă odăjdiile şi aurul în peşteri, 
gropi şi alte tainiţe. 

Să se dosească finul sau să se ardă. 

Să se strice podurile. 

Acestea fiind măsuri bune pentru toată ţara. 

De aplicarea cărora nu s-a convins în întregime niciodată, 
întîi necrezind că vor avea răgazul, apoi mirîndu-se că l-au avut. 

Cîl despre lovişteni, nu-i putu el clinti din încăpăţinare, dînd 
buzna înarmat în Sfatul lor cel mare şi ameninţindu-i, dar izbuti 
în schimb Mihail. Ducîndu-se ca orice străin la locul de adunare 
al obştii ? Povăţuind vreun leac bolnavilor părăsiţi în răspîntie ? 
Luîndu-şi gazdă pe trei zile ? Vrednică de pomină — acea 
ispravă a Letinului ! Nu şi-o aminteşte decit ca povestire a 
perişanului Hulea de cînd a venit să intre în slujbă la el, căci, ca 
de obicei, cneazul n-a suflat o vorbă. 

Cum-necum, oricum pe sub cumpăt — povestea omul —, 
satele începuseră să se tulbure prin sfaturi mai mici, aţiţate, 
dacă se lua după cele întîmplate în Perişani, mai cu seamă de 
tineri. Dar de cine ori ce erau ei înşişi îmboldiţi nu cunoşteau. 


Pină s-a limpezit totul intr-un grozav sobor, noaptea în pădure, 
în neştiinţa majorităţii bătrînilor şi juzilor acestui ţinut. Acolo, la 
lumina torţelor şi felinarelor, călări, au sosit, vestiți şi puricaţi de 
lanţul veghetorilor, aleşii (printre care şi povestitorul cu încă 
nouă inşi din obştea Perişanilor) şi unii-alţii au ridicat cuvânt, 
chemiînd la apărarea moşiei dempreună cu oltenii. Atunci, 
Mihail, ajuns numai la urmă, ar fi spus: 

„La ce vă foloseşte, lovişteni, neatîrnarea de care sînteţi atît 
de mîndri, dacă n-aduce şi mijlocul de-a o păstra ? Slobozenie ce 
poate cădea oricînd în genunchi ?! Imbărbătaţi-vă, nu zic nu, cu 
gîndul nesupus, dar înarmaţi-vă totodată braţul şi mai cătaţi şi-n 
jur ! Gospodarul la ananghie aleargă uneori după ajutor la 
vecini. Dacă eu sînt acela, de ce să pregetaţi a mi-l da ? Dacă 
voi sînteţi acela, de ce să nu alergaţi la mine ? Nu vă socotiți 
ameninţaţi de năpastă ? Mă îndoiesc. Este de-ajuns să se 
prăbuşească vecinul ăsta al vostru, voievodul Sănislav, care n-a 
avut vreme sau n-a vrut să rezeme şi pe voi, ca să picaţi la 
rindu-vă, împingîndu-ne şi pe noi în prăpastie. Cum bine grăit-au 
multe glasuri aici, înţelept ar fi să ne stringem mîinile îndată, să 
putem sta drepţi şi frăţeşte în calea răutăţii.“ 

Ar mai fi îndrugat citeva despre chezăşie, cum că braţul 
voievodului său Radu avea să se tragă îndărăt, acasă, după 
topirea viitorii (cine-l împuternicise cu aşa ceva ?!), apoi a cerut 
pe da ori ba. A căpătat ce voia, cu chiote şi încîntare. Vrăjitorie, 
nu alta ! 

Dar în legătură cu trasul acasă îşi aminteşte c-a zâmbit în 
sine : se va mai vedea ! 

In sfîrşit, şi nu la sfatul lui Mihail, trimisese pe Chindea la 
judele Sibiului, însă din păcate, acela îi întâmpinase foarte prost 
omul şi propunerea, răspunzând anume că nu primeşte poveţe 
decit din partea voievodului Transilvaniei, iar să se supună doar 
regelui (ca şi cum ar fi fost vorba de vreo supunere !). Şi cum 
voievodul era mort, nu mai avea de primit de la nimeni, 
aşteptând porunca stăpînului de la Buda. Aşadar, că să-şi vadă 
de treburi şi să nu se îngrijească de oameni pe care nu-i are în 
grijă şi care nu i-au adresat nici o rugăminte. Cit priveşte 
onoarea, dacă era curios din fire, putea afla, ei bine, că saşii vor 
şti să şi-o apere cu armele, în cazul că paginii voi atenta la ea. 

Atiîta îngîmfare îl supărase mult. Tare-ar fi vrut să-l întrebe pe 
jude : Cum şi-o vor apăra ? Ca în cîmpia Birsei, alături de 


nefericitul voievod ? (Deoarece unii din ei luptaseră şi acolo.) 
Sau cumva îşi închipuiau că cinstea urma să le fie mîntuită 
primindu-i în genunchi pe năvălitori ? Apoi, l-a mîhnit. Nu l-a mai 
trimis pe Chindea cu întrebările — cum fusese pornit la început. 
A şi uitat de altfel, străduindu-se să orinduiască alte şi alte 
lucruri în vederea războiului. 

O, vremuri fericite, ce nu îngăduiţi dezmăţul gindurilor ! Care 
nu le păsuiţi decit pe cele lipite de fapte ! Cînd nu-ţi mai trebuie 
odihna, fiindcă ţi-o găseşti imediat ce pui capul jos. După ce ai 
zburat pe calul tău de culoarea negurii ca o nălucă, cercetind 
străjile, încurajind oamenii, ajutînd ţăranii şi slugile la doboritul 
copacilor ori la săpatul şanţurilor şi gropilor pentru capcane. 
După ce, lâsîndu-ţi armăsarul prea-iubit, te-ai strecurat prin 
hăţişuri spre locuri de pindă sau stine şi ai cerut sfatul 
vînătorilor, ciobanilor, lotrilor chiar, surprinşi de ivirea ta în 
sălaşurile crezute de nepătruns. După ce ai căutat drumurile 
părăsite şi potecile şi ţi le-ai însemnat în minte sau de- 
adevăratelea, prin semne greu de desluşit de alţii afară de-ai 
tăi. După ce, deasupra strimtorilor, cu o mină de voinici, ai 
scobit cu biîrne şi tirnăcoape stincile şi le-ai proptit uşor, ca la 
momentul potrivit şi un singur om alergînd de la una la alta să le 
poată da drumul la vale. După ce le-ai curăţat calea, să se 
rostogolească mai iute, mai năvalnic. Făcînd acestea în două 
locuri diferite, la depărtare de citeva ceasuri, pentru 
împrejurarea că duşmanul ar fringe apărarea. Incolo, punînduc-ţi 
nădejdea în tăria braţelor şi inimii de român şi mila Domnului. 

Şi deodată întâmplarea, nu împlinirea aşteptărilor, nădejdilor, 
fructul pregătirilor — Întâmplarea : 

Era dimineaţă cînd una din iscoadele argeşene, călătorind 
numai el ştia cum, poate doar cu calul acela adus la capătul 
puterilor, se prăbuşi la picioarele sale, strigînd : „l-a învins ! 
Sănislav i-a învins !“ Acestea fiind cuvintele pe care le repeta 
întruna ca o moară stricată, în timp ce toţi tăbărau asupra lui. A 
trebuit să-i certe amarnic ca să-i lase să-şi tragă răsuflarea şi să 
scoată ceva mai mult de la el. Omul cunoştea prea puţine 


amănunte : văzuse munteni cutremuraţi de bucurie şi i se 
spusese că voievodul tăiase în două locuri două şiruri de 
vrăjmaşi scurşi din cumpăna munţilor, mai precis că pe unul îl 
descăpăţinase în trecătoare, ieşind din Cetatea Dimboviţei, iar 
pe al doilea îl scăpase prin altă parte, dar îl ajunsese şi-l 
zdrobise. Ceea ce părea limpede şi mulţumitor. 

Cîntări deci că rostul său acolo, lîngă Tirgul Rimnicului, se 
încheiase şi că nu-i rămînea decit să-l întărească pe Letin, 
apropiindu-i-se. Străbătând Loviştea, bineînţeles. Ba, de ce nu ?, 
aşezindu-şi temeiul undeva înlăuntrul ei. Sperînd din tot sufletul 
nu că loviştenii nu-i vor da de furcă, ci dimpotrivă. 

Drept care împrăştie poruncile şi, pînă la prînz, trecu Oltul. 

Insă abia îşi puse oastea în mişcare, că unii observară, sus pe 
Cozia, şomoiogul de fum. Cuminte era să se bage degrabă la 
adăpostul pădurii. Se băgă. Şi să-şi aducă la îndemiînă, ori măcar 
mai aproape, puterea lui Mihail. Pentru aceasta repezi la el om 
potrivit, cu cuvînt straşnic : să vină să se aciueze prin preajmă şi 
să nu intre în luptă decit la semnalul său. 

O stihie — trupul dezlănţuit al întîmplării : de la întiia ciocnire 
— dar, vai, alta nici n-a mai avut loc ! —, aşadar la singura 
încercare, deşi ieşiseră cu precauţia cuvenită şi la moment 
socotit prielnic, şi cu încrederea neştirbită, şi cu avântul în 
sînge, răspunsul Cuiva Crud şi Neîndurător fu : rînduri omeneşti 
— spulberate ! Nu atit sfârtecate, căci s-ar fi adus atingere 
minţii, şi mintea urma să înoate în groază spre a scăpa o piele 
netrebnică, cît răvăşite şi aruncate în cele patru zări. Zarea fugii 
lui fiind frunzişele muntelui Căpăţinii. In sinul cărora o rămăşiţă 
de gind va căuta să se adune şi să pornească a scurma cu ritul 
în proaspăta diră a trecutului : de unde se aşteptase la o bătălie 
pe viaţă şi pe moarte sau, în cea mai neagră închipuire, la o 
potopire de iad în care ei ar fi fost osîndiţii, iar duşmanii lor 
diavolii cu cazanele de smoală şi furcile şi celelalte scule de 
trebuinţă, cum îi zugrăveau călugării şi popii, însă deşteptaţi din 
plictiseala zilnică, se trezise aruncat de o fulgerare puţin mai 
prelungă şi o înţepătură dureroasă în coaste, ca atunci cînd eşti 


trăznit. Pleznit totodată de un şfichi cu bumbi la capăt şi 
însemnat pentru întreg restul zilelor. Fiindcă ce altceva era 
ruşinea lui de a nu fi prevăzut nimic, în pofida nenumăratelor 
ştiri culese şi a serviciului fără greş al iscoadelor ? Şi cum putea 
numi drumul său de om buimac, purtat tiriş de prieteni şi 
slujitori credincioşi, prins de subsuoară, apoi aburcat pe un cal, 
pînă în ascunzătoare ? Şi faptul că lăsase pieirii atiţia voinici ce- 
şi puseseră nădejdea în el şi se arătaseră pregătiţi să se 
jertfească pe altarul biruinţei ? Se gindea mai ales la Mihail şi-l 
plingea ca pe un mort din vina lui. II vedea încremenit, aşteptînd 
un semn de la el, ca să-i mintuie pe toţi ori să-şi dea viaţa 
vrednic, şi chiar în aceeaşi clipă căzînd făr'a avea timp să se 
apere, să-şi încerce norocul. 

Multe ceasuri petrecînd în schismă nedovedită, laşitate şi 
jale. Afla, de pildă, că poporul se întoarce încetul cu încetul 
acasă şi la traiul obişnuit, că, pe de altă parte, nici un pilc de 
vrăjmaşi nu pătrunsese în ţară, să prade sau să se dedea la alte 
blestemăţii, totuşi nu-şi putea învinge sila simţindu-şi rosturile 
clătinate. Îşi zicea : eu, cîrmuitorul, eu, stăpînul, nu-mi mai 
găsesc locul şi îmi închipui că nici ceilalţi nu mi-l mai găsesc, 
cînd de fapt ceea ce-a fost este şi-acum, nu poate să înceteze. 
Dacă i-am înţeles, de ce nu i-aş înţelege încă, în ciuda unor 
vremelnice necazuri atingătoare numai fiinţei mele ? Nu-s numai 


ale tale ! — răbufnea o voce lăuntrică. Nicicînd necazurile unui 
cîrmuitor n-au fost doar ale sale ! Viaţă jertfită — se imbăţoşa — 
asta e viaţa unui cîrmuitor ! Te-ai socotit nimerit — îşi 


răspundea. De ce acum dai înapoi? Se auzea decit pe sine, 
încolo parcă era surd. Şi surd trebuie să fi părut celor care 
veniră în sfîrşit spre a-l vesti că primejdia trecuse. 

„Cum ? Ce tot biiguiţi ? — repeta. Au şi ajuns ? Ard tîrgurile ? 
Mor satele ? Au cuprins Curtea de Jiu ?“ 

„Nu, doamne, tocmai că...“ 

„Daţi-i drumul, nu vă sfiiţi ! Nu mă-ngrozeşte. Nimic nu mă 
mai îngrozeşte. Robi? Cîte mii ?“ 

„Ascultă-ne, măria-ta ! Tătarii s-au dus“. 

„Pe unde-au intrat, pe unde ? Oh, dar parcă nu ştiu ?! Trecut- 
au Oltul ? Trecut-au munţii ? Scormonit-au Haţegul ?“ 

„S-au dus, doamne, ca fumul, ca praful. S-au topit în zarea 
Ardealului." 

„Măi, băieţi, nu umblaţi cu ocolişuri !“ 


„Nici nu umblăm, căci ăsta-i adevărul curat, jurăm pe Sfînta 
Scriptură : a scăpat biata ţară ! Or beli şi spânzura pe la saşi ori 
pe la unguri, la noi e gata : linişte şi pace! Cum a fost înainte." 

„Nu mai spuneţi ! Şi cine nu plînge ?“ 

„De ce să plingă, stăpâne ? Mihail..." 

„Mihail ?" 

Şi, într-adevăr, abia la auzul numelui aceluia se trezise. 
Cutremurindu-se.  Deschizind larg urechile. Şi ochii. 
Recunoscîndu-i şi pe vorbitori. 

„A lovit zdravăn Mihail — grăia (ia te uită !) Vilcu, cel nu prea 
grăbit să-şi arate vreo mulţumire, cu atît mai mult să laude pe 
cineva. A clădit cîteva mormane pentru corbii şi vulturii noştri !“ 

„Pc cine-a lovit, omule ? Pe spurcaţii din iad ?“ — l-a încercat. 

„Pe ăştia de pe pămînt, mărite. A turnat pădurea peste unii, 
cum vruseşi tu, şi pe urmă i-a hăcuit.“ 

„Va să zică, trăieşte ?“ — a întrebat cu glas şubrezit dintr- 
odată, însă tot îi venea să rude de bucurie. 

„Şi încă bine ! râse celălalt, Bratu, stînjenindu-l cu o privire 
ciudată, scăpărătoare. O să-l ai curînd aici şi nu ştiu dacă n-ar 
trebui să-i ceri socoteală*!. 

„Ce socoteală, frate ?“ — toana cuvintelor chemîndu-l astfel 
pe cel căruia în tîrgul minţii sale înfierbîntate i se adresa : Că 
doar n-ăi fi apărut din birlog degeaba! Doreşti sa aprinzi paie în 
capul omului ? Ai mirosit prilejul să-mi ţopăi pe mormînt, la 
luminarea vreunui Arhanghel?" 

„Păi.... cu semnul — răspunse naivul. 

„Aha !“ 

Ca, aducîndu-şi aminte, să se întristeze şi mai tare. Să se 
învenineze mai adăugind o rică. Amestecul din suflet să-i 
coboare, arsură, în pîntece. Recunoştinţa să i se verse în mînie 
şi să-l facă să alunge, cu vorbe potolit zvircolite, pe vestitorii 
faptei lui Mihail. Anume : 

„Duceţi-vă ! Lăsaţi-mă cu izvodirile voastre ! Mergeţi la 
casele voastre şi băgaţi-vă-n ţeastă : sînt mîndru de Mihail ! 
Cum n-aş putea spune de voi ori... de mine însumi !“ 

Şi oamenii au plecat uimiţi şi îndureraţi. (Şi Bratu Feciorul ?) 

El privind, Mihail descălecînd. Cămaşa de zale a acestuia ici- 
colo pătată de o culoare roş-pămintie, deşi se vedea că nişte 
miîini  neîndeminatice încercaseră s-o şteargă cu frunze, 
strivindu-le şi nereuşind decit să pună margini verzi-gălbui. 
Petele ieşeau astfel şi mai bine la iveală. Şi nu înşelau pe 
nimeni, cum nu-l înşelau pe el, ce privea cu ochii holbaţi numai 
părţile din împletitură îngălate de acea tină subţire, chiar dacă 
alături se căsca vreo gaură vădită de sabie sau îşi scotea sîrma 
un colţ. „Doamne, — gindea — văzui sîngele omului pămînt“. Işi 
aducea aminte vremurile tinereţilor sale, izbiturile date cu 
puternicu-i braţ drept, zărea din nou şuvoaiele ţişnind năvalnic 
din rană, le simţea căldura lipicioasă şi cînd nu erau ale lui, 
niciodată însă nu-i băgase de seamă aceste ape, această bătaie. 
Roşu aprins, dar nu gata să se stingă. Floare, nu pămînt. lar 
învălmăşeala miinilor, atunci cînd rudele şi prietenii îşi alegeau 
dintre stîrvuri morţii, lui însuşi îi rămăsese străină, de frică, 
preferind pe ai săi să-i plingă în tăcere şi singurătate şi să-i 
îngroape alţii. Nu suferise să vadă sînge decît pe cîmpul de 
luptă, să-l împrăştie, da, la nevoie, şi din albul ochilor, şi iată-l 
acum silit să ţină piept unei împrejurări diferite, în care cumplita 
nevoie, împlinită, stătea totuşi pe picioare, răzimată de 
greabănul calului cu o rînă, cu cealaltă închinîndu-se, destul de 
ţeapăn. El — să răspundă, să găsească tăria de a răspunde, 
primind în faţă petele acelea, ce vorbeau de (alcătuiau) fără 
îndoială un merit, chinuit cum se afla de reţineri şi scîrbă, 
spunîndu-şi c-ar trebui să-l îmbrăţişeze numaidecit pe purtător şi 
nefăcînd-o, nefăcînd-o. Mihail smulgîndu-şi sabia din cingătoare 
cu stinga — şi uitase că era stingaci ! — şi întinzîndu-i-o, iar el 
schiţind gestul de cuviinţă : las-o ! 

„N-am putut să-i întorn. l-am înţepat doar, sub coadă, 
îndreptîndu-i în cea parte”. 

„Ştiu. Nu puteai să-i trimiţi înapoi de unde-au venit". 

„Ai de ne-au vrut pe sub munţi s-au dus în Ardeal, ocolindu- 
ne prin urmare. Dac-ar mai fi fost o trimbă în cîmpie, peste Olt, 
m-aş mira că n-au ajuns. Vreo ştire de la tata ori Dragomir ? N-a 
încercat nimeni vadurile?" 

„Toate bune acolo, dar veştile sînt vechi de două zile". 

La care răspuns, Letinul rînjeşte, fără să-l mai amăgească : îi 
ridicase o piatră de pe inimă. Ride apoi în hohote sparte, 


răscoapte : 

„Or crede, înseamnă, că sîntem măcar o sută de mii şi toţi 
îmbrăcaţi în acioaie şi fier. Şi c-am avea nişte măchini de 
scufundat pămîntul. Şi că ne hrănim — eu unul nu mă dau în 
lături — cu carne de zmeu“. 

„iți arde de glumă ! Nu stau ei să-şi vire ceva în capete. Nu 
folosesc iscoade, n-ascultă vorbe de la localnici “. 

„Aici te pripeşti, mărite voievod. (Serios :) Au aceleaşi feluri 
de luptă cu vlahobulgarii, sîrbii sau noi şi nu se-ncurcă în armuri 
ca frîncii sau grecii. Doar că se pregătesc bine şi într-ascuns, iar 
cînd pornesc, sălbatici fiind, nu se mai opresc“. 

„De ce nu se încumetă ?“ 

„Pentru „că nu-s. Ar fi avut timp să cîntărească zvonurile, să 
cearnă adevărul, să se adape. De altminteri, eu am priceput mai 
demult : grosul lor e în Ungaria ; ţinta lor asta fu !“ 

„Pleci la Nedeia, acum ?“ 

„Cu îngăduinţa ta“. 

„Atunci, pas de ne linişteşte, cercetînd de-a fir-a- păr !... 

„Nu te temi c-aş trăda ?“ 

„Ce are-a face, de vreme ce le-ai intra sub piele ca să-i 
trădezi şi pe ei ?“ 

„Aşa-a ! Şi dacă doresc să mă odihnesc, să n-alerg bezmetic 
după umbre ?“ 

„Pune la cale vreo intrigă cu prietenii tăi, venețienii !“ „Cunoşti 
schimbul !“ 

„ll cunosc". 

Dar îl apucase frica. Printr-o ciudată prefacere, fără Mihail se 
vedea tremurind ca varga în mijlocul curtenilor, a slujitorilor, 
primind soliile fără demnitate, greşind faţă cu femeile şi copii, 
călcînd în străchini. „Pun prinsoare că în minte-şi zice c-am 
îmbătrînit" — gîndi. Ca să-l audă îndată rostind răspicat: 

„Ti-l întăresc în credinţă pe fiu-meu, Litovoi. Ţi-l las zălog". 

„Ingădui. Mergi sănătos !“ 

Şi unul de altul se despărţiră. 


« 


PARTEA A DOUA (Mihail) 

Pe la ceasul prînzului intrând călare în tîrg la Nedeia, mult 
mirîndu-se că nu regăsite larma de odinioară. Cuşma cu panaşîi 
alunecase pe-o ureche din pricina scuturăturilor, căci îşi mînase 
calul la trap, nevrind să se grăbească după îndemnul inimii. 
Privirea îi mergea drept înainte, nici încruntată, nici veselă şi 
orătăniile ce ţişneau speriate de sub copitele cailor nu reuşeau 
să-l scoată dintr-ale sale. Răspundea la plecăciunile rarilor 
trecători cu o uşoară înclinare a capului şi, la început, cu 
ridicarea miinii nevolnice, a dreptei, de pe greabănul animalului, 
însă, dîndu-şi seama că gestul acela provoca bidivinului un fior 
primejdios, renunţase la el. Ici-colo, tinere fete ori neveste îi 
fluturau năframe de care nu-i ardea. In urma lui, prietenii, 
boierii, fie că simțeau acelaşi lucru, fie că nu cutezau să-l 
tulbure, erau tăcuţi. Doar din ultimele rînduri ale slujitorilor 
răzbătea cîte un ris nepăsător. „Măcar dacă s-ar fi-ntimplat vreo 
grozăvie !“ — gîndi cu răceală. „Se ascund ca şoarecii sau ne 
dispreţuiesc. Cei ce nu pun mina pe arme, n-au încredere în 
luptători". Ajuns la răscrucea de unde pornea drumul cel larg 
spre Curte, se întoarse şi-i privi pe oşteni, ce încremeniseră. 

„Vă slobod la moşiile voastre şi multam pentru însoţire. Am 
să vă dau de veste când o mai fi nevoie". 

„Să trăieşti întru mulţi ani, stăpîne !“ — strigară linguşitorii. 

„Mai putem adăsta — rosti mezinul trupei, Oaneş. Nu-i nici o 
grabă. Şi-apoi, nu afli aşa lesne fete frumoase ca la Nedeia". 

Boierii riseră din tot sufletul, ba încă şi din burţile lor lihnite. 
Slujitorii, îngrămădindu-se, traseră cu urechea. 

„Nu-i cuib de dezmăţ Nedeia, tu, Oaneş !“ — îl mustră el 
zimbind. 

„Las' că ştim noi ! Unde-s bani e şi iubire. Şi n-o să spui că 
veneticii tăi şed să le crape buza de dragoste !“ 

„Cei care s-au aşezat aici, şi-au adus şi familiile. Cei în 


trecere se duc la Diiu după turturele". 

„Aha. Curaţii de ei ! Atunci, dă-mi o veneţiancă din astea s-o- 
nfăţişeze mamei ! Să fie de vreo doisprezece ani!" 

„Mama Oneşoaia ţi-ar lega-o de git şi v-ar arunca pe amindoi 
în Dunăre !“ 

Oaneş tăcu, simțind că nu izbutise să facă despărţirea mai 
firească. 

„Eu — tuşi Grigore Tesluianul — ţi—oi rămîne dator dacă te-ai 
apleca puţin asupra pricinii mele". 

„Fii fără grijă, bade Grigore ! N-or trece două săptămâni şi te 
chem cu Mitriţă ăla la scaunul judelui”. 

După care, moşul de pe Teslui smuci calul în căpăstru şi 
strigă : 

„Cu bine ! Haideţi, flăcăi !“ 

Slujitorii săi se desprinseră cu dibăcie din cîrd şi, chiuind 
prelung, porniră năvalnic pe urmele lui, pe drumul pe care 
veniseră. 

Alţi boieri ieşiră din ceată şi se pierdură asemenea, pe 
diferite uliţi, spre locurile lor de baştină. Numai Oaneş nu se 
îndura să plece. Curînd, nu mai erau decit ei doi faţă în faţă la 
răspîntie şi pilcul servitorilor aşteptind mai la o parte, 
respectuoşi. 

„Ştiu ce cugeţi — făcu Oaneş. Nu mi-e frică de tătari, cum nu 
mi-e de dracu’ !“ 

„Ba să-ţi fie ! — i-a răspuns. Să-ţi fie şi să te împaci cu ei, 
dacă-ţi cer dajdie. Bineînţeles, dac-or veni încoace şi eu n-oi mai 
fi. Altminteri..." 

Oaneş rise mînjeşte : 

„lmi iei capul ? 

„Ti-l iau !“ 

Apoi nu-i mai dădu tjmp de gîndire : 

„Am o rugăminte la tine, în caz că totuşi te hotărăşti să 
ajungi acasă : opreşte-te la Calafat cîteva ceasuri şi caută-i pe 
signor Marco şi pe signor Mutinelli, din parte- mi. Ţii minte ? 
Marco şi Mutinelli, venețieni. Şi spune-le c-aş dori să-i văd într-o 
treabă cu mare cîştig de arginţi. Să se ostenească a veni la 
Nedeia în zece zile, auzi ?“ „Am să le spun, ai toată nădejdea”. 

Şi Oaneş, nemaiavînd nici un motiv de amiînare, ghionti cu 
călcîiele calul, lipindu-l de al lui. li cuprinse mina. 

„Cum aş putea să te uit, frate mai mare ?! Eşti ca o fiară care 


mă hăituieşte în vis !” 

„Haida-de ! Cît pricepi tu, mezinule ? lţi trebuie o dihanie şi 
mai crudă, şi mai urită, ca să mă alunge pe mine. Părerea mea 
este c-ai s-o găseşti. Cu bine !“ 

Oaneş îşi stîrni în aşa hal calul, că sări în două picioare, 
hîrşiindu-i cu scara pulpa. Scoase un urlet de durere şi o 
înjurătură : 

„Aşa-mi trebuie ! Să mă însoțesc cu un pui de şarpe !“ „De 
năpiîrcă ! — jucară în juru-i cei optsprezece ani ai lui Oaneş. De 
năpiîrcă !“ Şi se pierdu într-un nor de praf către port. 

„Asta se înfundă într-o circiumă şi bea pînă poimiine — gîndi. 
Ar fi să mă iau după el, să-i trag o săpuneală..." Insă, apoi, 
amintindu-şi de propria lui tinereţe, ridică din umeri a nepăsare 
şi porni la pas spre colnicul neamului său, urmat îndeaproape de 
curteni. Olanele curţii sclipeau în amiază. 


15. 


Forfota, la curte, era aşa de mare, că se clătină în şa de 
ameţeală. Porţile, căscate, lăsau să năvălească pe tăpşanul din 
faţă femeile cu poalele în brîu şi mînecile suflecate, liota de slugi 
şi copii desculți, diinii liberi şi cei purtaţi în juvăţ de starostele 
vânătorilor, care hămăiau repezit şi trăgeau în toate părţile, de 
parcă voiau sa-l desfacă în bucăţi pe bietul om, ba chiar şi cei 
doi armăsari de prăsilă, jucaţi în căpăstru de uriaşii Jora şi 
Hăbăuc. In turnurile de pază se lungeau giturile vârstate ale 
buciumelor şi slobozeau valuri de sunete peste capete, spre 
tîrgul adormit din vale. In mijlocul mulţimii, în fundul unei 
jumătăţi de cerc, pe care marginile nu îndrăzneau să-l închidă, 
oricât de nerăbdătoare erau — cîţiva bărboşi, bătrînii, şi trei 
gîngănii negre cu gulere înalte, albe, cu pălăriile cunoscute şi 
parcă fără miini, căci şi le ţineau la spate. La un moment dat, 
totul se potoli şi numai acelea mai înaintară. 

„Excellenza — rosti cel din mijloc, în care recunoscu pe 
Giorgio Secco —, i veneti della cittă di Nundinea si felicitano del 
vostro ritorno. La luce del sole e tomata con voi“ 

„Signor Giorgio, eram îngrijorat de negoţul vostru”. 

„Grazie. Non e andato bene per manco di sicurezza. Fu 
smodegato. Ora che...“ 


„Vom discuta mai tîrziu. Dar domnii ?... Cu cine am 
onoarea ?“ 

„Noii reprezentanţi ai Salinierelor, signor Conti e signor 
Sansone“. 

„Încîntat. Sînteţi invitaţii mei la masă”. 

Giorgio Secco sporovăi cîtva timp în limba lui cu noii 
reprezentanţi, pe urmă tustrei se feriră într-o latură lăsînd loc 
bătrânilor. li îmbrăţişa dintr-o privire, apoi pe tatăl său de- 
adevăratelea, după ce-i sărută singura mină. 

„Bine-ai venit, fiule ! — vorbi ţanţoş moşneagul. Nu te putură 
răzbi păgiînii ! “ Şi se îndreptă şi mai mult din spate. 

„Nu, tată, dar nici eu pe ei” — răspunse. 

„Nu era treaba ta, ci a voievodului”. 

„Radu-vodă e pe ducă” — îl luă gura pe dinainte. 


„Viaţa sa se află în mîinile lui Dumnezeu !“ — tresări unchiul 
Vasile, uitîndu-se cu teamă în jur. 

„Lasă, unchiule ! — nu vru el să dea înapoi. Cînd pune 
moartea ochii pe tine, se vede !“ — şi se mai gindi la cineva 
anume. 

„[i-aş zice eu două — rosti sfătos taică-său — dar sint 


muierile de faţă şi n-aş dori să te fac de ris tocmai acuma. Ei, 
Mărio, iată-ţi bărbatul !“ 

„Aţi lăsat-o la urmă, afurisiţilor !“ — a strecurat el printre 
dinţi. Şi se mişcă în întâmpinarea celei chemate, care venea cu 
fereală. Femeia roşi cînd o strînse la piept: o fetişcană cu şapte 
copii ! 

Cu venețienii se stabiliră cele de cuviinţă, şi mai multe chiar, 
mai ales cu Marco şi Mutinelli, care-i purtau un soi de 
recunoştinţă, condiţionată de ei înlăuntrul unui termen, de cînd 
îi salvase dintr-o înghesuială la Vidin, cu prilejul trecerii 
cumanilor. Şi anume, se întîmplase atunci ca nişte bulgari, 
căpetenii din oastea sevastocratului Alexandru, îmbătindu-se, să 
recunoască în cei doi pe primii trimişi la craiul Soroniu pentru 
tratative şi rugăminţi, cu o mare sumă de bani, ce nici n-a ajuns 
unde trebuia şi nici nu s-a întors, făcîndu-i în schimb să dispară 


pe purtători şi ea să rămînă părăsită în cine ştie ce loc din ţară 
străină. Era desigur o minciună de beţivi puşi pe ceartă şi 
nimeni n-ar fi luat-o în seamă, dacă nu s-ar fi aflat acolo însuşi 
craiul amintit, care nega a-i fi văzut vreodată pe indivizi, eeea 
ce a fost interpretat în mod abuziv ca un sprijin şi o confirmare a 
greşitelor păreri bulgăreşti, cînd de fapt sporea îndoiala. El se 
grăbi să le explice aceasta, însă căpeteniile, înfierbintate, jurară 
pe însuşirile ochilor lor, neîntinate de orbul găinilor, şi vrură să-i 
tirască pe bieţii nevinovaţi în faţa sevastocratului spre judecată, 
astfel că fu nevoit să tragă sabia întru apărarea onoarei 
oamenilor pe care, zicea el, îi cunoştea de cînd era copilandru şi 
care nu-l înşelaseră niciodată în nenumăratele afaceri încheiate 
cu ei. Şi cum Soroniu, amuzat şi bineînţeles neconvins de 
justeţea acuzațiilor, avea pe deasupra o mare slăbiciune pentru 
el, Mihail, gestul său îşi făcu efectul : duşmănoşii amuţiră şi se 
duseră să-şi reînceapă plingerile în altă parte, timp suficient cît 
să-i îndemne pe Marco şi Mutinelli (după ce le aflase numele) să- 
şi ia zborul şi să-l aştepte pe o creangă la Nedeia. 

Nu-i era limpede nici lui de ce săvirşise lucrul acela, poate că 
pricepuse ce fel erau venețienii, poate bijbiia numai sensul 
onoarei lor, lăsîndu-şi o portiţă pentru mai tirziu, să se 
convingă ; în orice caz, cînd i-a văzut din nou, îşi dădu seama 
că, dintr-o prostie, aproape încheiase un contract. Noii săi 
prieteni calculaseră exact preţul gestului său şi-şi fixaseră 
singuri modul de plată. Mai precis, modurile. Căci, presupuniînd 
că vor găsi prilejul să se achite printr-un serviciu asemănător 
(acesta ar fi fost primul mod), îl căutau cu destulă sîrguinţă, fără 
să se dea în lături de la unele mai mici, consemniînd însă cu 
stricteţe timpul scurs, ştiut fiind că şi acesta costă bani (al 
doilea). El nu-i întrebase cît aveau de gînd să-l slujească pentru 
fapta care le salvase averile (nu viaţa ; ea merita puţină 
importanţă, în lipsa aurului) şi nici nu încercase să ghicească 
dacă, în anumite clipe, mai dispunea sau nu de capital, dar, 
după purtarea lor mieroasă şi după zelul cu care se zbăteau să 
pescuiască motive de a fi în preajma sa, îşi închipuiau că încă se 
putea bizui pe ei. E drept că, de vreun an, situaţia se schimbase 
oarecum, şi în bine, prin căsătoria celui mai tînăr, Marco 
(cincizeci de ani), cu surioara Fevronia (tot cam atit), uluit de 
descoperirea că era catolică şi că se născuse cu acea trupeşie 
ce-i amintea de maică-sa, într-o ţară unde vînturiie nu păreau 


favorabile pentru aşa ceva, dar despre trăinicia acestei legături 
nu apucase să-şi alcătuiască o părere.De aceea, cînd i-a chemat 
prin Oaneş, ei au venit în răstimpul dat, şi i-a luat prin ocolişuri 
glumeţe despre întinderea cunoştinţelor lor, aducînd mai ales 
vorba de tîrguri ca Flocii, Vicina ori Chilia, şi l-au asigurat că 
prietenii lor se numărau cu miile şi că puteau conta pe alte 
cîteva sute în stare să le devină, nefiind totuşi pe moment decit 
prietenii prietenilor lor, cînd i-a iscodit cu privire la regii şi curţile 
unde ştiau să ajungă, primind răspuns „c-ar fi izbutit şi-n rai, ca 
să nu mai vorbim de tătari, ba chiar în tabere de război, dacă ar 
fi avut vreun folos din asta, primejdia neexistîind decit pentru 
fricoşi, se gindea şi la căpătarea informaţiilor respective, dar şi 
la cît mai avea din ce obținuse scoţind sabia la Vidin şi cîştigind 
bătaia pe umeri a cruntului Soroniu. leşi bine la socoteală. 

„Ceea ce-am auzit de la voi, cumnate Marco şi signor 
Mutinelli, mă umple de nădejde — le zise. Am nevoie de sprijinul 
vostru”. 

„Pronti !” — răspunseră într-un glas. 

„Să-ţi facem legătura cu papa ?“ — întrebă numai Marco. 

„Cu împăratul de la Constantinopol ?“ — adăugă Mutinelli. 

„O, nu ! — rîse el. Cu primul nu — se pare că nu prea vă mai 
are la inimă. Cu al doilea — să mă mai gîndesc. Cu tartorul 
dracilor !“ 

Venețienii holbară ochii, apoi înţeleseră : 

„Col Tartaro ? Imposibile !“ 

„Imaginavo — se porni el mustrător. Deşi altfel vă lăudaţi 
mai-nainte. Dar nu-i nimic. Non fa niente. Alta aş vrea.“ 

„Che cosa ? Che cosa ?“ — ruşinat, Mutinelli. 

„Una picola informazione : hanno dannegiato el vostro trafico 
al mare ?“ 

„„No, no ancora". 

„Cioe, non ci sono“. O mică pauză. „Neppure in questa 
Valachia trans-aluiana ? Valachia d'oltre l'Olt ?“ 

„Neppure. Ma non ci siamo sicuri. Non havemo negociato 
entro el paixe.“ 

Şi fiindcă nu putuseră răspunde satisfăcător, Marco si 
Mutinelli se oferiră să-i aducă, în casa lui Giorgio Secco, alte 
mărturii gata să le răstoarne pe-ale lor. Zile in şir se perindară 
pe acolo, prin faţa lui, negustori şi şarlatani, căpitani de corabie 
şi condotieri, călugări şi vinători de posturi de medici de curte, 


pescari, cruciați ramaşi de căruţă sau rătăciţi cu bună-ştiinţă, 
călători din interes ori de plăcere (genovezi — nu), carrarezi, 
sienezi, armeni, o mulţime de lume atrasă de promisiunea 
fluturată — deschiderea unei mine de aur — de unii care erau în 
mai strînsă legătură, fiindu-i consilieri, col duca Michele stesso, 
signorii iluştri Marco şi Mutinelli. 

Din toată osteneala nu se alese decît cu drojdia unei mari 
nelămuriri. Se hotărî să şi-o înlăture singur. Tăcînd, bineînţeles, 
asupra imboldului. 

Aşadar, crezuse şi el, pe lingă ceilalţi, că se astîmpărase. Dar 
cum să te linişteşti cînd nu-ţi simţi casa în siguranţă, pur şi 
simplu fiindcă nu-i cunoşti vecinătăţile,poate doldora de 
primejdii ? Şi cum să le cunoşti, dacă nu le-ai bătui cu piciorul 
ori copita, iscodind, învăţind ordinea lucrurilor, ca să-ţi dai 
seama cînd au răvăşit-o ? Depinde însă — şi asta i-a spus-o 
Litovoi, chematul în grabă —, depinde de om cît de mare le 
vede întinderea, căci unora le e destulă curtea lor, înconjurată 
de un gard, şi dacă în ea nu-i mişcat un fir de păr, înseamnă că 
totul este la locul lui şi n-are decit a dormi cu burta-n sus, tihnit. 
Tu — zice căposul — dimpotrivă, te dai de ceasul morţii pînă nu 
pui margini uşurării tale hăt departe, pe mal de rîpe străine. Nu- 
ţi ajunge colo o apă, colo un munte. Parc-ai vrea s-atingi capătul 
lumii. Şi nici măcar n-a mormăit vorbele ; le-a rostit limpede şi 
rar, după ce trecuseră Oltul. Cu vrăjmăşie chiar, încît l-a şi oprit 
cu o privire, acolo pe prundiş, să-l întrebe : De ce venişi ? Bănui 
că te zbătuşi niţel în colivia boşorogului, ca să te lese slobod şi 
încă volnic să zbori. Ori t-ei fi săturat de petrecăreala prin boabe 
de mei cu puişori şi puicuţe de cneji breji-viteji pîn'la prilejul 
luptelor ? lar el : Venii să te văd la lucru : cînd te războieşti cu 
vântoasele. Şi pierdui ani de zile cît fui ţine neînstare să sar 
peste poala mamei, necum peste brodnici. Ceea ce era o adevă- 
rată obrăznicie, dar şi o dovadă că, tirziu, începuse să muşte. 
Aspru, îmbufnat, i-a întors atunci spatele, numai şi numai ca să 
nu-şi trădeze (bucuria că şi ultima teamă i se spulberase. 
Bucurie dureroasă, sucită, de părinte care-şi scoate în sfîrşit fiul 


din rîndul gogomanilor, aflători nu aiurea, prin preajmă, ci în 
propria-i familie, născuţi ai lui, păcatele sale. 

Fericit : după încercarea braţelor — mintea ieşind din 
gogoaşă, diin coajă, din ghem. Inşirîndu-se la împletit taina 
aceasta numită viaţă. Măi băiete — îi venea să-i spună uneori, 
tropotind spre ţinta nevăzută, cînd se apropia noaptea mai ales 
—, măi băiete, ia aminte însă, omul e-n ăst fel clădit, că ce-nşiră 
azi desface miine ori chiar, fără să bage de seamă, în clipa cînd 
munceşte mai cu riîvnă. Crede că face — şi strică. Şi nu învaţă, 
Doamne, nu învaţă — fapt îndeobşte recunoscut — decit după 
ce-o păţeşte o mie de dăţi, poate nici atunci ! Are boala asta de 
a pricepe cînd este prea tîrziu ! Şi cumva îţi închipui că cel de- 
alături îi împrumută priceperea ?S-o ducă mai departe ? S-o 
împlinească în faptă ? Să nu se piardă ? Să ocolească păcatele şi 
greşelile ? Nu. Fiecare o ia de la capăt, se năpusteşte cu ţeasta 
înainte, doar-doar o intilni o zare moale, de cocă, prin care ei să 
treacă uşor si nevătămaţi. l-ar fi spus... ah, cite i-ar mai fi spus, 
căci i se dezlegaseră baierele limbii ! Totuşi, nici în ruptul 
capului, trăsnaia ,cu zarea. L-ar fi întrebat numaidecit : şi noi, 
către ce zare ne îndreptăm ? Cerînd adică un răspuns limpede, 
încheiat, închegat, în vreme ce el încă trebăluia la aşa ceva şi, 
desigur, avea să trebăluiască incă şi după ce vor fi ajuns. 

Pe de altă parte, se ferea să se dea pe sine de exemplu. Nu 
neapărat din pricina mustrărilor de cuget — oare nu se 
obişnuise cu ele, nu spusese îndelung la otrava lor, ca să nu-l 
surpe ? — , ci din aceea că nu dorea să moşească vreo nouă 
zădărnicie. Arătîndu-i-se, neîndoielnic, într-o lumină calpă, lui, 
întîiului născut (dacă mai putea fi înşelat), lucru cumplit pentru 
orice tată, spre a mintui ascunzişul. Şi ascunzişul său era, 
umilindu-l destul, Părerea. Că părerea cumva cată să prindă 
trup, este legiuit să şi-l prindă, măcar că legea aceasta a scăpat 
nescrisă. O împărtăşise el într-o împrejurare anume şi 
voievodului, adevărat că în doi peri, drept care va fi părut o 
aiureală : părerea e citeodată tot ce-i mai bun în noi, o potcovim 
zilnic cu caielele greşalelor noastre, şi biata de ea îşi canoneşte 
picioarele, îşi rupe unghiile, de proşti fierari ce sîntem, dar cînd 
o lăsăm slobodă să se sălbăticească, află că poate trăi şi fără, 
firească. Şi să-ndrăznească unul să pretindă că firea nu-i în 
primul rînd sălbăticie, că nu-i mai fire mişeîndu-se cum s-a 
născut, că, în timp ce creşte, nu rămîne fire, urmîndu-şi căile 


înscrise în sinea sa. Că pe sinea aceasta o călăreşte un sine 
tîrziu, mohorit sau neghiob, nu înseamnă să se îndemne la 
crimă, ci să se arate pilda îndrăgostiţilor, care unul pe altul se 
schimbă. Şi vom avea fierarul drăgălaş şi priceput, ce nu 
pătrunde cu silnicie, ci cu miîngiiere şi dragoste. Părerea să 
necheze la staul, uşurel, deoarece a fost chemată la datoria 
vieţii, la povara care se întinde de la o fiinţă la alta, asemenea, 
pînă cînd nu se mai simte ca povară. Drumurile trebuie bătute, 
carele cărate, călăreţul purtat — de ce să nu le suportăm cu 
seninătate, toţi suportindu-le ? Dar uite că eu, ca părere, am 
dreptul să intru în obşte, ca să uit fapta fierarului neisprăvit. 
Trag încheierea, iubite voievod — i-a zis strimbîndu-se puţin —, 
că părerea are drept la trup, mai cu seamă în viaţa neamurilor. 
Nedesăvirşit eu unul, mă desăvirşesc prin părere în ceilalţi. Cum 
ai să mă mai spinzuri ? 

Voievodul nu-şi bătuse capul cu această înţelepciune 
încurcată a sa. lubea cuminţenia, ceea ce era bine, dar tăia 
aviîntul, ceea ce era rău. Ca şi cum întilia ar fi fost mama iar al 
doilea fiul, fiul care se întorcea împotriva ei. în realitate fiind cu 
totul altfel : avîntul nu se naşte din, cuminţenie, ba dimpotrivă, 
însă îşi urmăreşte ca pe-o mireasă tocmai posibila lui cuminţire. 

Voievodul nu se sinchisise, prea bine — de ce sărea mereu cu 
gîndul să se ia de piept cu el ? Ingăduise lui Litovoi să plece de 
sub mîna sa, pierzind controlul unui neam nu chiar supus — 
făcuse doar nişte socoteli greşite ? Visa oare, în nopţile lui rele, 
unde ajunsese curteanul său, zălogul, pupila ? Ce n-ar fi dat să-i 
vadă dumnealui plimbîndu-se scară la scară, cu oaste în spate, 
măcar că măruntă, prin păduri neatinse de încălţările lui ! Dînd 
pinteni unor cai şi unor oameni fără tragere de inimă, deşteptînd 
uimirea la drumul mare, unde nimereau peste niscaiva străini, 
ori la cel dosnic, nedezminţit românesc. Avînd de toate cînd nu 
cereau nimic şi răbdind din gros cînd luau cu sila. Primind 
plecăciunile şi trezindu-se cu bita în moalele capului din partea 
aceluiaşi şi înfricoşindu-se de coase şi furci, spre a fi apoi 
găzduiţi în casa purtătorilor, sau barem în hambarele lor. 
Trăgînd sabia uneori, la amarnică nevoie, dar bucurindu-se mai 
ales de o întimpinare... împărătească. Sporindu-şi rîndurile. Ni- 
meni neîntrebînd încotro, molipsindu-l şi pe flăcăul tomnatic, 
cum se dovedea, Litovoi. Avînd încredere în el, „marele voievod 
Mihail“. Să crape de ciudă pizmaşii. Inchipuiri ? Fie ! Ce rost mai 


păstra întrebarea, cînd trăia izbînda sa ? 

Fiul — un sfint. Se întîmpla ca „marele voievod “ să se 
cherchelească pe la popasuri, să ţină morţiş să-şi prelungească 
şederea la cîte o gazdă prea binevoitoare, 
sa caute să uite, pentru o noapte-două, tinta, nelămurita tinta. 
Litovoi — nu. Veghea, punea ordine în toate, străji taberei, frîu 
gurii, ascuţiş în urechi. Sorbea lacom înfătişări, pricini, noutăţi. 
Frumuseţea îl cam încrunta. Se temea de înşelăciune, pesemne. 
Locuitori nemulţumiţi de judecăţile juzilor sau cnejilor lor, de 
strimbătăţile trăgănate ale boierilor, soseau în tabără şi... îl 
cereau pe „voievodul cel tînăr“. „Voievodul se ivea. Injgheba 
scaun de judecată (sub copacul obştei !). Hotăra. Roata se 
schimba. Acum nu mai voia el să plece. Pe motiv că, odată 
plecat judecătorul, vechiul stăpîn... Astfel că în Teleorman au 
trebuit să zăbovească o lună, în Vlaşca două, în Cornățel s-au 


t 


aşezat. „N-am văzut marea, băiete !“ — i-a zis, deşi înțelept era 
într-adevăr să se oprească unde se găseau, veşti cumplite 
venind. ,Du-te, dacă pofteşti — îi răspunsese. Eu oi merge 


altădată !“ Drept care el, ca să-şi astîmpere dorul, făcu călătoria 
la Tîrgul de Floci. 

Şi acum iată-i întorcîndu-se în Vlaşca, alergind. Plănuise să 
cerceteze palmă cu palmă pămînturile acestea de peste Olt 
(întru apărarea slavei voievodului Radu? !), să le curețe poate 
de ciulini — nu crezuse însă că vor fi nevoiţi să înfrunte furtună. 
Gloata tălăzuieşte în jurul lor, nădejdea li-i strinsă în cleşte, în 
dinţi — de aceea au dat fuga sub lipsa lor de acoperămiînt ? 
Vilvătaia  pirleşte. Venețienii ştiricesc prăbuşirea Tirnovei. 
Satana, cu hoarda, trece de zor Dunărea. Robii din Bulgaria şi 
averile le-a minat pe de lături, către Dirstor şi ţara cea mică, a 
Sciţiei, dar oastea vrea s-o chefuiască aici. Şi ei nu-s decit la 
Gubavi ! Au trimis, e drept, pădurilor Vlaşcei solie, iscoadele par 
să se fi atins de laba păroşilor, fără să le fi căzut în gheare, 
totuşi, totuşi, ce-i liniştea aceasta, dacă nu calmul dinaintea 
furtunii ? I| priveşte pe Litovoi şi se miră — are ochi ciudaţi acest 
flăcău al său, întiiul născut, de o întunecime străvezie, căscaţi 
cum sînt către zările năvalei. Trupul — vigoare nestrămutată — 
are braţele noduroase, un fel de ramuri de copac crescut cam la 
înghesuială, stînjenit. Işi vor croi ele drumul spre cer trebuit ? De 
ce nu l-o fi lăsat la căldura cuibului Curţii de Jiu ?! Să-l 
încredinţeze lui Dumnezeu ? Care ? Cel slujit cu ifose de la Roma 


ori de la Bizanţ ? Singurului Dumnezeu, netrebnice ! (Ce dacă se 
înjură, cît are vreme !). Dumnezeului însă care-i suferă şi pe... Ei 
nu jură pe Satana, degeaba creştinii le pun în circă Anticristul, 
se cred doar făpturile unui alt Dumnezeu, sau a mai multor, 
după chipul şi asemănarea lor. Ba unii împărtăşesc învăţătura 
lui Nestorie. 

Litovoi nu-şi face astfel de ginduri, toată fiinţa lui e aşteptare 
şi călărire către un ţel în sfîrşit întrevăzut. Cînd îşi pune semnul 
crucii, de el se desparte, cînd strînge frîul şi chingile ori, într- 
ascuns, minerul spadei, de el se apropie. L-ar îmbrăţişa. Se 
abţine. De altminteri, uită repede asemenea deşertăciuni. 
Aleargă de sîrg spre Hu- lubeşti, unde, se spune, au şi început 
să bintuie. 

Prea tirziu sosiți. Ospăţul s-a şi terminat. Cu burţile pline, 
diavolii se împart în două, o trimbă o ia la răsărit, alta urcă drept 
către ascunzişul lor. Pe care s-o opreşti ? Se hotărăsc pentru 
ultima. N-o lasă să flămânzească. O sfirtecă iute, cu destulă 
uşurinţă. Scăpaţii se răsucesc pe copite, luînd-o care încotro. 
Localnicii îi vînează ca pe nişte vulpi. Le-aduc şi lor o căpetenie 
un prinţişor de prăsilă, care însă, nepricepiînd o boabă omeneşte 
(adică româneşte), nu-i poate ajuta la nimic. Inghite vrînd- 
nevrînd cuţitoiul-seceră ce purtase în mînă. 

Trîmba dintii, în chip de neînțeles, le cade în spate. Pacostea 
vine pe la amiază, norocul — cu noaptea. Se strecoară la 
adăpostul ei spre Grumazi, rugîndu-se de mama focului, mai 
ales el, căci Litovoi predică retragerea, să-i vadă iarăşi pe draci, 
sub geană de lumină. Smintită întîmplare !“ — îl aude pe fiu-său 
şoptind. 

Dimineaţa, află că tătarii urcă pe Argeş, dar nu-i tocmai sigur. 
Se apropie, însă... satele Dimboviţei ard. Dau faţă cu duşmanul 
la Brezoaia, dar se încurcă într-o giîrlă şi pierd cam douăzeci de 
oameni. N-au cînd să-i adune ; îi hărăzesc Domnului şi ciorilor. 
Ochii lui Litovoi pling. Fără lacrimi. 

Nu mult după, încalcă, înaintea tătarilor, marginea tării lui 
Sănislav. O mică oaste de coase, ghioage şi furci organizată sub 
conducerea cneazului de Hirţeşti, gata să tabere pe ei lingă 
Răzvad. Litovoi, sporovăind preţ de un sfert de ceas, singur cuc 
în mijlocul muntenilor, înconjurat şi neînarmat, îl aduce pe cneaz 
la gînduri mai bune. Nu-i vreme de şovăit : de-o veni, cum 
veşteşte, stăpînul lor Sănislav, o intra în luptă, în caz că nu s-a 


isprăvit, ori o găsi ştearsă ruşinea de braţele noastre sau de 
moartea noastră. Păi — se clătina căpetenia —, dacă era vorba 
de datul ortului, n-ar fi fost mai cuminte să... ? Nu, fiindcă ăştia, 
neîmpiedicaţi, capătă repede avint. Pînă-n seară pun foc 
Cîmpulungului ori, Doamne fereşte, chiar Curţii. Aha !... Şi trec 
îndată la treabă. Primesc să se supună poruncii lui, jupînului 
Mihail, de care o, fală ! — auziseră şi care — iată ! — îşi face 
cruce la fel de spăsită precum scumpul fecior, rostind jurămîntul 
de ocrotire şi netrădare. Cneazul îl şi măguleşte, zicînd că Cel de 
Sus îi rătăcise pe la ei, întru mîntuirea... Are poftă de taifas, cînd 
el abia pridideşte cu potrivirea închipuirii mişcărilor în sînul 
împrejurimilor. Prea-vrednic pămînt care ştii sluji la de toate, 
inclusiv la propria-ţi apărare, şi deci la a vietăţilor dulce 
respirului tău ! 

Mîna de oşteni ce alcătuia coada se stringe. Pare a fi împinsă 
de un suflu de foc, neostoit, sau şfichiuită de un bici uriaş, 
năzărit, întru cît nevăzut. 

Porunceşte încălecarea. De-a dreapta Litovoi, de-a stinga 
Cneazul. Oaneş îi şade dinapoi. 

Intr-o clipă, se topesc toţi în pădure. El — ultimul. 

Chiotele duşmanilor se aud la început ca o bătaie a hăitaşilor 
la o vînătoare îndepărtată. 

Cînd se desluşeşte tropotoul de copite, chiotele sînt urlete. 

Valea se leagănă într-o parte şi-n alta, frumos luminată de 
amiază, şi cotropitor de verde, cînd apar. Mulţi deodată. 

Apoi un cal negru zvicneşte, călărit de o momiie aplecată, cu 
ciosvirta de fier în braţul ridicat. Trece prin dreptul lor la o 
zvirlitură de săgeată şi este, prin poruncă aspră, lăsat să se 
ducă. 

Şiraguri : trei—patru. Ba nu : patru. Nu erau învălmăşite. 

Ţipătul de cucuvaie al lui Oaneş, mult-aşteptat, pe dealul din 
faţă. Şuieratul scurt al stolului de săgeți ale păsărarilor, aruncînd 
în vînzoleală preursitele şiruri. 

Fulgerător, calul cel negru se întoarce. Un răcnet ciudat, un 
răget ca de fiară, cu sabia aceea îndreptată cu virful spre 
măgură, şi măgura e luată în piept de o droaie de călăreţi. în 
urma lor, primele leşuri. Unele se mai zbat încă, trîntite pe 
spate. 

Rîndul norului lor : cît de temeinic se înfig gingaşele ţepuşe în 
spinări, şale, grumaji ! 


Lîngă călăreţul negru se ivesc patru-cinci alţi călăreţi. îşi 
apropie capetele, se sfătuiesc. 

Şi în timp ce rămaşii urcați pe colnicul dimpotrivă frunzăresc 
desigur codrul (ca să nu găsească pe nimeni, afară de vreun 
nătîng), săgeți cu nemiluita încep să le zbiîrniie şi lor pe la 
urechi, trase de jos. 

Fruntaşii vrăjmaşi reiau comanda. Şi nu le pasă că-s 
descoperiţi. 

Ei înşişi de-acum vor trebui să iasă la limpezime. 

Porunceşte. Ingăduie întîi coaselor, furcilor, ghioagelor. 
Arcaşii smulg suliţele. 

Litovoi nesocoteşte porunca şi se năpusteşte la vale. El îi face 
semn lui Oaneş să plece, să-i stea neghiobului în preajmă. lată-i 
pe amindoi încleştaţi. Litovoi zboară o căpăţină. Coasele seceră. 
Caii se prăbuşesc. Ori el e surd, ori într-adevăr nu se mai aude 
nimic. îngrijorat, se grăbeşte. Urneşte grosul şi-i dă drumul. 
Habar n-are cînd s-a trezit în tumult. Vede doar chipuri 
schimonosite, le recunoaşte trăsăturile, băloşenia, ura 
împestriţată de groază. Loveşte cu sete. Curăţă numaidecit 
ocolul a două lungimi de cal. Il zăreşte pe Litovoi, caută să-i 
ajungă aproape, nu reuşeşte. Dibuie călăreţul negru, însă îi 
pierde. Simte o lovitură sub coastă, apoi ameţeşte. Se 
prăvăleşte ca într-un hău. De pe acoperişul curţii din Nedeia, un 
copil... 

Cînd se deşteaptă, se află pe o pajişte minunată, scăldată în 
amurg, un foc îl dogoreşte pe faţă, şi vintul cîntă uşurel din 
fluier. Cîntul este un cor de şoapte. Din zarea unui cort pluteşte 
către el Litovoi, se lasă într-un genunchi alături, pălălaia îi 
cuprinde pe amîndoi, îi mistuie, îi... Cenuşa le pătrunde în ochi... 
Totul se învălmăşeşte. Cocoloşeşte în palmele sale o mînă, care 
devine rece, se întinde lunecoasă ca sloiul, îi scapă. Revine 
caldă, se chirceşte. El însuşi nu se preschimbă decit într-un 
ghem de întuneric sorbit de o pînză de lumină. 

In cort, sprijinindu-şi capul în palme şi coatele pe genunchi, 
bucuria primirii lui Oaneş trece, deşi fostul tovarăş de arme se 
mai află alături şi îl priveşte cu înţelegere. Alte griji îl frămîntă. 
Cele dinaintea sosirii lui ? Da şi nu prea. Căci mintea, şi cînd se 
întoarce, nu bătătoreşte acelaşi ţarc, ci dă târcoale, folosind 
atitea cărări cîte puncte înconjurătoare sînt. Cine ştie ce copac a 


crescut între timp în locul de care mereu încearcă să se 
apropie ? 

De pildă, ce-a însemnat solia aceea a boierilor, decît că mulţi 
îl văd într-un fel, cînd el se simte cu totul altul. l-au propus 
alegerea, tămiindu-l. (N-au adus vorba de Lată, dar se ghicea de 
departe că-n amintirea sa călcau şi-alergau). Credeau că se 
leapădă ? Nici gind. Fiindcă şi de n-ar fi venit ei, tot s-ar fi 
socotit îndreptăţit, măcar că într-alt chip, şi ar fi fost în stare să 
ridice ţara spre a-şi atinge ţinta. Au făcut-o însă prea devreme, 
grăbiţi parcă să i se caţere pe umeri şi să dea la o parte orice 
ruşine şi orice umbră de recunoştinţă pentru Celălalt, care nici 
n-a închis bine ochii. N-a îngăduit. Li s-a părut atunci că se 
izmeneşte, că-i place să se lase rugat şi au stăruit supărător de 
mult, silindu-l să-i poftească afară. După ce zoriseră să ajungă la 
el ca la unul asemănător cu ei, doar în moştenire mai bogat, nu 
s-au mai înapoiat, jigniţi desigur. Să le fie de bine ! Nu asta îl 
rodea acum, nu se liniştea deloc în privinţa viitorului, ci se 
perpelea pentru înfăţişarea sa răsfrîntă în alţii, şi acea icoană 
era urîtă, nedreaptă şi neaşteptată. Ar fi făcut ţăndări ticăloasa 
lor oglindă. 

Se retrăsese în afara zidurilor ca să nu stea chiar în bătaia 
şoaptelor neruşinate, nu c-ar fi avut ceva grozav să-şi impute. 
Apoi, voise să permită familiei celui ce pleca pe veşnicie să-şi 
poarte jelania mută, fără a da cu ochii de el la fiecare colţ, 
închipuindu-şi că pîndeşte, şi totodată să lipsească de nod 
țesătura uneltirilor, lucrată din ce în ce mai pe faţă, din ce în ce 
mai primejdios pentru soarta bietelor fiinţe care, firesc, se 
dezlegau anevoie de mortul lor. Dar, din această pricină, îi fu 
dat să audă : lupul la porţi ! Lupul era el pentru netrebnicii pe 
care-i alungase ; Dumnezeu ştie ce devenise în închipuirea 
nefericitelor. Numai de ura lor se temea, deşi, bineînţeles, n-ar fi 
avut urmări ; în schimb, de cleveteala şi sforăriile curtenilor în 
adînc nu-i păsa. Blestemul fiind o boală de cuget, n-ar fi dorit să 
fie atins de el, căci însuşi l-ar fi hrănit în clipe de răgaz şi l-ar fi 
ajutat să se întindă, cuprinzîndu-i întreaga făptură. Şi un condu- 
cător otrăvit pînă în măduva oaselor... 

O văzuse în treacăt pe Vasilisa, cînd trupul din aşternut, încă 
viu, îşi adunase ultimele sforţări şi slobozise slabă poruncă — să 
fie lăsaţi singuri şi să se amine oricine — şi chipul ei îl uluise : 
semăna izbitor cu al Elenei sale. Şi noaptea avu chiar un vis în 


care se făcea că o fată tînără şi înaltă şi ademenitoare i se arată 
pe prispa unei case, o dată, de două, de trei ori, în timp ce el 
şade legat de un stilp, cu un inel de aur şi, curios, dorinţa i se 
mistuie în mîngiierea acelui inel care-i pătrunde în carne, pe fată 
observînd-o doar cu coada ochiului cum se apropie şi dispare, 
păstrînd de fiecare dată aceeaşi înfăţişare şi totuşi parcă alta cu 
sînge mai puţin în obraji, cu buzele subţiri şi arse, cu mişcări mai 
nepăminteşti, însă ale unui corp ce se cocârjează treptat, 
omeneşte. După un răstimp în care lupta cu sine capătă noima 
unei crude renunţări (la luciul metalului, la calda lui apăsare pe 
braţul prins), încearcă să reţină strania fiinţă, înainte de a se 
preface în deplină umbră. O strigă pe nume şi, ca şi cum ar fi 
fost convins că atit nu este de-ajuns, se îndreaptă spre ea cu 
paşi greoi şi siguri, mirat — însă tare puţin — că nimic nu-l 
opreşte. Elena — deoarece nu poate fi decît ea — nu fuge. Il 
aşteaptă în locul unde apare, supusă, numai cu privirea 
alunecîndu-i uşor într-o parte. Mina lui ii apucă aprig încheietura, 
pe care o simte moale sub degete, gata să-i intre sub unghii, pe 
cînd cu cealaltă se hotărăşte să-i prindă bărbia pentru a o răsuci 
domol către el, potrivit unui vechi obicei al său. Fapta se să- 
vîrşeşte odată cu gîndul, dar, vai, nu întilneşte decît aerul, un 
şuvoi de aer cumva înfierbintat. „Elena !— şopteşte. Şi chipul se 
întoarce din proprie voinţă, mai încolo, brusc. Are pe frunte o 
broboadă neagră, din strînsura căreia nici o şuviţă nu cade. Doi 
ochi trişti, două lumini sosind de departe, se cunosc cu ai săi. 
„Vasilisa !“ --a ţipat cutremurat. „Tu aici, Vasilisa ? !“ 

Zorile spălaseră visul acela, treburile înlesniseră ştergerea 
pînă şi a cuvintelor schimbate cu omul din aşternut, care iată, 
acum izbucnesc ca nişte mici plesne de foc în bezna minţii lui 
tulburate — „Ai venit, Mihaile ?“— „Sînt Litovoi, feciorul 
răposatului — „De ce, Mihaile ? De ce ?“ — „Intrebi de ce 
am... ? Pentru că m-ai chemat. Pe mine, pe Litovoi — „Nimeni 
nu te-a chemat, afară de soarta care din mine se stinge — — 
„Ai fi venit oricum, cu de la tine putere — „Doar cu de la 
Dumnezeu menire — „Şi cine-il citeşte pe Dumnezeu ?”— „Nu 
ştiu. Timpul” — „Te arăţi grăbit ?“ — „Nu mi-e grabă, nici teamă! 
— „Mie mi-este. Se rotesc florile pe care mi le vor pune la 
căpătii. Ameţesc. — „Dă poruncă şi n-o să-ţi pună. Porunceşte 
să se veselească, după datina ce unii zic c-au avut stră- 
străbuni. — „Grea poveste datina pentru un om care piere. — 


„Mi se pare că înţelepciune, însă-s prea tînăr. — „Inţelepciunea 


nu se capătă la bătrineţe — „Nu ? — „Avem aripi potrivit 
strujite la orice vîrstă. Dar cît sîntem în vigoare, sîntem şi duh 
volnic. Bărbăţia... — „Multe ai făcut în viaţa ta, dintre cele ce 
pot să dăinuie. — „Mulţumesc. — „Şi nu vor dăinui în murdărie, 
dacă ne încurajezi. — „Mai harnic fu tătiîne-tău Mihail, pe care 
crîncen l-am pizmuit — „N-ai nici o datorie faţă de el. lar bunicul 
l-a iertat odinioară pe tatăl măriei-tale — „Mărinimosul 
Ciung ! — „Aşa incit... — „Mergi cu bine ! Şi ai grijă, rogu-te, de 
bătrîna şi de femeia mea !“ — convorbire cu neputinţă să nu fie 


uitată pînă la urmă, în această privinţă neexistind vreo 
deosebire între muribund şi omul sănătos. Deocamdată, încă şi- 
o aminteşte. Ca s-o pună alături de... Nu-i ciudat însă că şi 
trăsăturile tinerei voievodese se risipesc, s-au risipit aproape, 
sfidind orice asemănare şi coborind simţămintele lui în 
mărunţenia lor, ca într-o osîndă ? 

Cealaltă, mama, nu l-a privit. S-a strecurat pe lîngă el din 
încăpere, foşnetul aspru al îmbrăcămintei de cînepă s-a pierdut 
repede în coridorul întunecos şi dusă a fost. La picioarele 
patului, pe un scăunel, l-a mai găsit pe bătrinul căpitan 
Dragomir, care l-a întîmpinat cu o căutătură rătăcită, dar şi 
acesta s-a sculat şi a nimerit lesne uşa. „Cîţi ani să fi trecut de 
cînd, văzindu-l umăr la umăr cu tatăl meu, am zis că acest trup 
era îndreptăţitul ? — se întreabă numaidecit, cu ochii alipiţi de 
şira de oase lăţită sub velinţă. Doi-trei. Va să zică, doi-trei ani te 
pot dobori, să nu mai rămînă nimic din tăria aceea care te 
însufleţea pe dinăuntru, dîndu-ţi măreție şi atrăgînd în vrajă 
mulțimile flămînde de idol. Adevărat că asupra duşmanului nu te 
mai năpusteai ca o fiară înfometată, de atunci. Azi, şi dac-ar mai 
fi, foamea n-ar mai avea de unde să urce, fiindcă piîntecele 
însuşi pare a-ţi fi sicnit de vintre. lar suflul lumii, venit să-ţi 
umfle plămiînii, ar suna precum vintul într-o podgorie părăsită, 
într-o cramă al cărei stăpîn e mort, într-un butoi gol. Apleacă-te 
şi chiuie într-însul, fluieră pe vrană —degeaba, nu-l învezi ! Ceea 
ce se scoate din noi — relua ei, aşteptind întîia vorbă a 
muribundului — se scoate cu o mînă sigură şi pentru totdeauna, 
de o forţă mai presus de noi, care nu glumeşte şi pe care mai 
bine să n-o maimuţăreşti, ca bezmeticul ce ride în butoaie. Nu 
voi tulbura, deci, pacea sufletului acestuia — îşi propunea, 
cercetîind faţa trasă a voievodului —, jucînd rolul soartei, 


nepotrivit pentru oricine, chit că învăţămintele podgoriei — dar 
şi ale podgoriei pline — mie îmi vor fi căi de urmat“. 

Apoi, omul din aşternut a deschis gura. 

Cel mai mult l-a uimit, dacă se poate numi uimire ceea ce 
trăieşti cu o anume nepăsare şi cînd ţi se împlineşte dorinţa, 
faptul că n-a ridicat problema credinţei tatălui său. Acest lucru i- 
a plăcut, însă numai după o clipă l-a aruncat în înfricoşare 
însemna că-şi trăgeau amindoi braţele grijulii şi-l lăsau să 
meargă singur, copac-copăcel. „Nu asta, Doamne, voiam ! — a 
tipat atunci un gînd în sine. Viii sa mă scutească, boierii !“ 


19. 


Şade cu capul în palme şi trece uşurel peste întîmplările vieţii 
sale care l-au dus încetul cu încetul în preajma altei credinţe 
decit cea a poporului. Căci, în ciuda împrejurării că familia îi era 
împărţită încă dinainte ca el să se fi născut şi tuşa-mare Marena 
îşi hrănea demult visele papale, alături de un unchi ce juca pe 
papa-prostu, nu se socoti aproape, de această credinţă hulită şi, 
într-un fel, de niciuna. 

| se spusese că la botezul lui se dăduse o adevărată bătălie 
între mătuşă şi duhovnicul ei ungur, pe de o parte, şi toţi ceilalţi, 
pe de alta, în frunte cu mama sa, care umbla despletită prin 
încăperi şi se văita că diavolul vrea să-i răpească fiul şi să şi-l 
facă slujbaş în iad. „Decit osîndit la chinurile veşnice, cum vor fi 
toţi ereticii ce umplu casa“ — trimitea răspuns uscăţiva şi 
mîndra femeie, din camera unde se închisese „mai bine să 
aprindă focul sub cazane şi să împungă cu furca, atunci cînd 
unul va-ncerca să salte capul“. Ceea ce numaidecit regreta şi o 
stirnea să se blesteme amarnic, de faţă cu părintele duhovnic, 
în timp ce-i povestea nelegiuitele vorbe ieşite din gură. Şi 
strălucitul prelat o mustra părinteşte, pedepsind-o însă cu 
numeroase posturi şi mătănii. Nu trecea mult şi în chilia ei se 
ivea blajinul soţ şi, odată cu diînsul, visătoare şi nevinovată, 
replica lehuzei : „Auziţi, voi ! Unguroaia slăveşte pe procletul şi 
de raiul lui Dumnezeu puţin îi pasă, căci năzuieşte să-l ducă pe 
fecioru-meu în tartar, raiul dracilor !“ Mătuşa se înfuria. 
Răzbunindu-se mai întîi pe unchiul moale ca o mămăligă, 


trîntindu-i în ţeastă mii de păcate, printre care cel mai de vază 
părea să fie chiar umblatul cu biîrfa, ba uneori aruncînd după el 
cu vreo cutie de alifii, dintre acelea ce pe ascuns începuse să şi 
le procure, spre a se îngriji de o boală numai de dumneaei 
ştiută. Ţipa : „Eretica ta să-şi înghită limba de viperă şi să steie 
cuminte pe priciul ei : raiul Domnului nu se vădeşte uneia ca ea, 
dar se poate încă vădi unui biet copilaş odrăslit din coapsa lui 
nepotu-meu !“ Şi blindul om sau vreun altul, un servitor ce 
ascultase pe la uşi, purta cuvîntul, cu furie „cu tot, la urechile 
celeilalte. Hohote de plins se năşteau în sinul înfruntatei, care îşi 
vedea tăgăduită contribuţia, deşi mai alăpta pruncul, şuvoaie de 
lacrimi îi înecau chipul, apoi, îndiîrjită, striga : „N-o să mi-l ia ! Să 
ştiu că-l ucid cu propria-mi mină, şi n-o să mi-l ia ţiitoarea unui 
stricat care-o face pe sfintul ! Crede ea oare că nu ne dăm 
seama de ce-şi alungă bărbatul şi se azvirle toată ziulica la 
picioarele predicatorului ?!“ Bineînţeles, nu unchiul moliu era cel 
care ducea zvonul noii cuvîntări, ci altcineva. Insă rezultatul 
ieşea acelaşi. Vorbe şi mai veninoase părăseau cămăruţa 
mătuşii Marena. 

Cînd şi cînd, ca şi cum una din ele n-ar mai fi avut răbdarea 
să aştepte răspunsul ori ar fi bănuit care putea fi şi s-ar fi temut 
de înfrîngere, mai trimitea cîte un adaos la porţia dinainte. Aşa 
că vorbele se încrucişau pe coridoare, se molipseau la atingere, 
amestecîndu-şi înţelesul, încît ceea ce primeau se întîmpla să fie 
înseşi cuvintele lor înveşmîntate într-o haină străină sau băgate 
pur şi simplu într-un întreg pe care-l contraziceau. 

Pe unii, între care tată-l său (fiindcă, doar, din povestirea lui 
s-au închegat aceste vedenii), toate astea păreau să-i desfete, 
însă majoritatea se lăsase prinsă de acel război al vocilor şi 
pandaliilor, aţiţindu-l încă. De vină trebuie să fi fost şi capul 
stirpei, bunicul, prin tăcerea sa şi prin toana de nelămurit pentru 
un soi de călugăr, dominican, în drum catre Galiţia, pe care-l 
poprise de vreo lună, ungindu-l tovarăş de petreceri şi 
vînătoare, poate chiar de convorbiri secrete. Insă tot bătrînul i-a 
tăiat firul la timpul cuvenit : el, copilul, fu botezat în legea orto- 
doxă de preotul loram şi, măcar că pe cei doi prelați catolici nu 
reuşi să-i convingă să-şi spurce auzul la slujba potrivnicului lor, 
pe mătuşa Marena o duse aproape pe sus şi o sili să-l ţină în 
braţe. Mătuşă şi naşă totodată, ca îi zise din prima clipă Mihail, 
ca tatălui, deşi popa îi dadea întruna cu Litovoi, cum fusese 


voinţa părinţilor şi datina cinstirii moşului. 

I se aburesc şi umezesc sîmburii ochilor, gîndindu-se la 
mătuşa Marena, amintindu-şi de ea ca de singura fiinţă de care 
nu era nevoit să se ascundă. Intr-o vreme cînd dorurile sale 
prindeau să zămislească răzvrătiri şi viaţa sau o sălbatică sfială i 
le închidea precum într-un burduf, cînd tatăl tocmai îşi sfirşise 
aventurile în contul regelui Andrei, dar căzuse în neagră 
lîncezeală, simpla prezenţă a mătuşii dezlega gura sacului şi le 
făcea să zburde libere pe plaiurile copilăriei, să crească şi să 
capete putere. Nu că l-ar fi învăţat niscaiva lucruri grozave — 
cel mai adesea mătuşa Marena se mulțumea să-l privească 
punîndu-şi la cale isprăvile —, ci pentru că între ei se stabilise o 
înţelegere fără cuvinte, ca între doi oameni care ştiu că n-are 
rost să îmbrace faptele în fel de fel de zorzoane şi dulcegării. 
Dragostea faţă de mamă şi-o achita în treacăt, mai cu seamă 
prin silinţa ce-şi dădea s-o asculte plingîndu-se de toate cele, şi 
chiar îi deştepta mila biata femeie osândită să rămînă atita în 
pat, însă ea era prea mult a fraţilor şi surorilor mai mici şi în 
primul rînd a ultimului venit, ca să-l lege sufleteşte. Pe cînd 
mătuşa Marena, în afară de hachiţele ei bisericeşti, şi acelea 
scăzute de cînd duhovnicul dezertase, n-avea mai nimic de 
împlinit. Scoţindu-l din privelişte pe bunicul, sfint dincolo de 
orice îndoială, pe cei din casă nu-i iubea — dar parcă el se 
omora de dragul lor ?! li birfea deseori, le găsea repede părţile 
slabe, metehnele, bolile ascunse cu grijă, cel mai mult o scîrbea 
neputinţa unor rubedenii de a se ţine singuri pe picioare, din 
care pricină năvăliseră de oriunde la curtea din Nedeia ca nişte 
guzgani, păstra totuşi, surprinzător, măsura, poate pentru ca el, 
copilul, apoi flăcăiandrul, să nu-şi închipuie c-ar fi vreodată ceva 
de cîştigat din îmbăloşarea altora. Răul — voia să spună adică — 
trebuie văzut cu ochii larg deschişi ; nu însemna că erau de 
pretutindeni încolţiţi, în aşa fel încît să se sperie şi să-şi 
pîngărească sufletul ori să şi-l vindă. 

„Bine — se întreba micuțul Mihail-Litovoi —, dar tu de ce-ai 
picat pe capul bunicului, împreună cu unchiul, ditamai omul, 
lăsîndu-vă moşia din Haţeg ?“ Şi i-o spunea aievea, nu cu aceste 
vorbe, ci cu acele pe care se pricepea să le-aleagă pe-atunci, 
simţea însă că aproape nu se mai cuvenea : mătuşa-mare ghi- 
cise şi sclipirea din privire, precum şi oftatul ce i se ridica din 
piept, răspundeau înainte ca el să fi terminat. „Oh, tocmai asta-i 


! — glăsuia. Unchiu-tău, coşcogeamite bărbatul, nu fu în stare 
să-şi apere vatra. Ne alungară fraţii lui cu armele". „Şi tu, 
mătuşă, de ce şezuşi cu miinile-n sîn ? — stăruia el cu obişnuita 
cruzime copilărească, uitînd că femeile nu-s volnice să sară la 
bătaie. „Crede bicisniciei muierilor, Mihaile ! Ele pot să zgiriie să 
sugrume, numai să le fie cineva foarte aproape, lipit. Altminteri, 
cînd duşmanul vine cu zarvă de alături, cu cîini şi cu bice şi 
sulițe, şi nici nu se uită la ele, ca să-l îmblinzească prin vreo 
galeşă căutătură, ele n-au nici o vlavie“ . „Aha — se dumirea el 
—, unchiul va să zică !“ Şi cînd îl întîlnea prin curte, fluierînd 
uşor sau cîntînd din frunză, mînîndu-şi din urmă nişte dulăi 
leneşi şi graşi de strălucea părul pe ei, îl cerceta cum cercetezi o 
giză puturoasă, curios, dar gata s-o striveşti cu talpa, cu toate 
că bietul om se căznea să-i intre în voie şi încerca să-l 
ademenească spre îndeletnicirile lui. Or, chiar acestea erau 
vrednice de tot disprețul, îşi zicea el, înriîurit, fără să-şi dea 
seama, de părerile mătuşii. Intrucit ce îndeletnicire e aceea să 
prinzi păsări, cînd fiare sînt destule pe pămînt şi hoţii se 
dedulcesc la bucate, neîmpiedicaţi ? Şi, apoi, de ce să-ţi hrăneşti 
nişte javre pe care n-ai să le pui niciodată să se caţere în 
copaci ? 

Neîndoielnic că existau şi unele lucruri bune în învalmăşia 
neamului lor, dar el nu se simţea chemat să le iscodească. Fie 
că urma pilda bunicului, pe care-l vedea paşind hotărît printre 
atitea miini ce se întindeau către dînsul, cerşind dar şi înjurîndu- 
|, lăsîndu-le cu seninătate sa-i despoaie, fie calea, mai potrivită 
firii lui, a mătuşii Marena, fără limba ei ascuţită şi citeodată 
spurcată, nu dorea decit să se îngrijească de sufletul său, care 
gemea ca un apucat în nişte lanţuri grele. S-a obişnuit însă 
repede şi cu gemetele acestuia. Niciunul n-a mai răzbătut la 
suprafaţă. Ba încă, în ele găsea tăria să-i supună pe ceilalţi, cu o 
vorbă îndelung ţinută sub obroc, îndelung respinsă şi brusc 
slobozită, iar mai tirziu cu o singură încruntare din sprîncene. 
Nepotul, de la un timp, începuse să stiîrnească mai multă teamă 
decit bunicul şi să fie socotit stăpîn, un stăpîn de la care nu prea 
poţi să iei ceva fără să binevoiască el să-ţi deie. Avea doar 
cincisprezece-şaisprezece ani (tatăl mînca acum din blidul 
voievodului, la Curte) şi mulţimea de unchi, veri, mătuşe, 
nepoţei se ferea din drumul lui, nevrind să-i încrucişeze nici 
privirea pe undeva mai pe la umbră. „Oare de ce se 


înspăimîntă ?“ — se mira, zărindu-i cum întorceau iute spatele şi 
se pierdeau în desişurile braniştei sau după acareturi. „Fiindcă 
de mine se-nspăi- miîntă, negreşit !“ Degeaba, ca să-şi 
lămurească fuga lor, îşi scruta chipul bănuit a purta înscris 
vreun blestem, în apa bălților : i-ar fi trebuit un lac de munte, un 
izvor. Şi, în lipsa unor unde de cleştar, îşi ridica braţele, spre a 
desluşi pe ele însemnul. Nu-i arătau nimic, ca şi cum n-ar fi fost 
ale sale, ci doar se încordau ca nişte vine de bou lovite şi izbeau 
securea în butuci ori lancea în trunchiuri. In momentul acela 
nările i se umflau şi fornăia precum un taur. S-ar fi luat în coarne 
cu lumea întreagă. Cînd i se făcea ruşine de atita putere (ce 
sălăşuia şi în frăţiorii Nicolae şi Ivaşcu, neajutată de minte, drept 
care îi trintise de pămînt cu ciudă şi-i lepădase în seama 
unchiului) şi de atita vreme pierdută cu cercetarea acelei fiinţe 
străine, apărută din senin în pielea sa, o pornea cu ochii plecaţi 
către un anume birlog al lui şi rămînea acolo cit îi poftea inima. 

Işi înjghebase un adăpost la una din vii, cea mai tînără — 
abia intrase pe rod — şi cea mai depărtată, străjuită de două 
rînduri de nuci mari, stufoşi, într-un fost loc de conac al 
cumanilor, unde nimeni nu îndrăznea să-l caute, nici măcar 
bunicul (pe tata nu-l interesa). Pe un gorgan, vizuina sa, 
jumătate bordei, jumătate foişor, era totuşi deasupra, astfel că, 
păstrîndu-se în îmbrăţişarea lutului, nedezlegat de el, se afla în 
acelaşi timp mai sus, de unde viaţa i se înfăţişa în toată 
frumuseţea ei buimăcitoare. Acolo şi numai acolo seva 
descoperită în sine nu i se mai părea desfrânată. Putea să 
răscolească în voie tainele firii ; nu i se mai năzărea că se luptă 
cu o lume prea mică, prea plăpîndă, pe care ar fi fost în stare s-o 
sfărime. Duşmanul îi era pe măsură, dar duşmănie e oare ceea 
ce doreşte să ţi se dăruie, fără să renunţe la propria-i natură, cu 
primejdia chiar de a te învinge ? Se regăsea ca pregătit pentru 
întîlnirea cu o iubită, care n-ar fi trebuit să semene deloc cu 
slujnica ce i se supusese cu atita uşurinţă în pătulul vitelor. Şi, 
intr-adevăr, în culcuşul acela ăl său de la vie, în nări cu primele 
miresme aşteptate, se mîndrea cu dirzenia logodnicei lui, care 
nici nu se apropia prea tare, nici nu fugea, ci se juca serios în 
zarea ochilor şi mi:inilor şi trupului lui. 

Suride adesea la gîndul îngîmfării sale de-atunci, ce, în parte 
nu-l părăsise nici acum, şi-şi spune să s-ar cuveni să guste mai 
cu nădejde din azima modestiei. Aşa, de pildă, avîndu-l în faţă 


pe Oaneş, sfios şi potolit, imaginea însăşi a cuminţeniei, măcar 
că soţ al tatălui său, cum de putea să alunece pe lingă, cugetind 
la lucruri proprii şi încă fără vreun folos şi alandala, ca un om 
chinuit într-o chilie, respins atît de semeni, cît şi de Dumnezeu ? 
Şi de ce-i stăruia în minte mătuşa Marena, şi ea un alt chip al 
modestiei ? 


20. 


In zorii întîiului de noiembrie, pe un vînt rece şi nesănătos, ce 
ba se oprea, ba izbucnea cu furie nebună, ameninţind să rupă 
legăturile corturilor, descălecă pe neaşteptate Encea, feciorul 
voievodului. Nu se duse drept la poarta cetăţii, cum ar fi trebuit, 
şi nu ceru să fie lăsat înăuntru, ci aruncă dirlogi înaintea taberei, 
în braţele a patru slujitori ce se năpustiră să-i primească, şi 
strigă să fie chemat cneazul pentru o vorbă. Era puţin bilbiit, 
însă reuşea destul de bine să-şi biruie cusurul, astfel că ceea ce 
ieşea din gura sa semăna cu o poruncă, pe care totuşi Bărbat, 
întîmpinîndu-l, nu vru s-o asculte. De altminteri, se va fi întrebat 
cine e, căci din povestirile sale nu-şi amintea să fi auzit de o 
asemenea mutră. Ca înfăţişare aducea cu un cavaler ungur, iar 
ca vîrstă părea a fi cam de seama lui, deşi îl întrecea cu un cap 
şi trupul îi era slăbănog. Venise cu un număr de vreo două ori 
mai mare de oşteni de cît aveau ei şi toţi rămăseseră pe cai, în 
spatele cîtorva inşi bărboşi, bătrîni sau aproape. Bărbat zicea că 
aceştia se uitau la respectivul ca la unul pe care-l păzeau. 

Tînărul repetă porunca, gîngăvindu-se parcă mai abitir, dar 
frate-său, în loc de răspuns, se mărgini să-l întrebe cine era. 

„E fiul voievodului — rosti aspru unul din bărboşi, arătîndu-l 
cu palma deschisă în sus. Dacă nu-l chemi pe stăpînul tău, lasă-l 
să se ducă el în cortul lui.“ 

„Nu pot să-l las să năvălească aşa de-cu-noaptea. Cneazul 
Litovoi cere să fie vestit din vreme. lar eu nu sînt sluga lui, ci 
fratele”. 

„Slugă sau frate — totuna ! Cîrmuitorul nu mai are neamuri— 
făcu bărbosul. Du-te şi vesteşte.-l, dacă ţii, nu uita însă că şi noi 
— şi arătă iarăşi cu palma, în felul unui preot, de astă dată către 
tovarăşii lui de alături — am avea ciîte-ceva a-i spune !“ 


„Omului care se şi vede stăpîn pe tine şi care osului de 
voievod nu se grăbeşte să-i dea ascultare ? !“ — se împotrivi cel 
din capătul şirului de cinci. 

„Sfirşeşte, Bentea ! Ai bătut atita drum, ca să işti ceartă ? Du- 
te, mă, fratele ăluia 1...“ 

Bărbat simţise cum creşte în sine îndirjirea. Se stăpini. 
Aruncîndu-şi privirea în lături, spre un curtean ce căsca gura, îi 
zise : 

„Fugi şi arată-i cneazului ce se petrece aici ! Eşti în stare ? Să 
hotărască ! “ 

Şi el se înţepenise zdravăn pe picioare, cu mîinile în şolduri. 

„Măi, măi !“ — plescăi din limbă nemulţumitul, cel de-al 
cincilea. Işi alungi gitul către cel cu gesturi de preot şi ceea ce 
văzu, cu oarecare teamă, îl linişti repede. 

Se scurseră cîteva clipe de aşteptare, timp în care Bărbat se 
uită cu lacomă curiozitate la tînărul ce începuse să se plimbe pe 
pajiştea uscată. Nici o cută de ciudă nu se săpase pe fruntea lui 
dezvelită de vizieră, cu toate că situaţia nu-i era prea fericită 
acolo, înaintea cuiva care-i oprise trecerea, ba, mai mult, nu 
luase în seamă poruncile sale, iar în spate cu un soi de 
judecători mascaţi în sfetnici. Curiozitatea i se preschimbă 
numaidecit în cruzime, ca şi cum ar fi bănuit că numai prin 
mijlocul acela, sfidător şi fără ruşine, ar fi putut să-l silească pe 
celălalt să-şi trădeze gindurile. Insă, bineînţeles, se mărgini la 
privire. 

In sfîrşit, se ivi el, călcînd dinadins apăsat, urmat de Oaneş, şi 
fiul voievodului tresării surprins, de parcă n-ar fi sperat niciodată 
în întîlnirea aceea. Se înclină speriat, trase cu ochiul la însoțitorii 
săi, care porniră să se foiască pe cai, apoi spuse, bilbiindu-se 
tare de tot : „Am ve-venit să... M-mă rog, ce-i cutata ?“ 

„Ştii la fel de bine ca şi mine ! — răspunse, salutîndu-i pe 
ceilalţi şi ferindu-se să-l aţintească pe tînăr. Mă mir c-ai ajuns 
atit de tîrziu“. 

„Nu pentru asta ai venit, măria-ta !“ — strigă bărbosul cu 
apucături de preot. 

„Căpitane Paliga, îngăduie-i să spună ce are pe suflet! — 
rosti el. Cneazul Eneea a împlinit vîrsta cunoştintei”. 

„Ne ascundem după vorbe frumoase, jupîn Litovoi. El a venit 
să ceară ce-i al său. N-a izbutit să ţi-o ia înainte, fiindcă Ţara 
Severinului e departe şi l-a legat acolo de asemeni datoria“. 


„A-aşa-i, întocmai!" — găsi tăria să aprobăluiască ajutatul. 
Insă el nu-l băgă în seamă. îndreptîndu-se spre Paliga, grăi: 

„Zici că pretinde ceea ce pretinzi dumneata !“ 

Acela înălţă din umeri : 

„M-a rugat să am grijă de dînsul fratele voievodului, înainte 
de-a pieri. Pe mine şi pe oamenii ăştia, Bentea, Rodan, Atănase 
şi Papuc". 

„Oameni tot unul şi unul ! Doar că nu înţeleg ce legătură are 
ruga cu mine". 

„Am auzit că vrei să strîngi ţara să ţi se închine". 

„Dacă n-am făcut-o pînă acum, de o săptămînă de cînd stau 
aici, înseamnă c-aţi auzit prost. Mă mulţumesc cu adunarea 
cnejilor. Poporul l-oi lăsa să se strîngă singur, la Nedeia". 

„O să te bată Dumnezeu !“ 

„In vermeghie la dumneata, ar fi cu putinţă, mai ales cu 
sprijinul celor pe care plănuieşti să-i rechemi. Aici însă s-ar 
putea să înceapă să fie parohia mea şi nu ştiu de ce Dumnezeu 
şi-ar părăsi alesul". 

„Te vezi mare şi tare. Te bizui pe oşteni năimiţi. Cît despre 
mine, află că n-am sfătuit pe nimeni să-i recheme pe papistaşi. 
Şi apoi, de ce m-ai trage la răspundere, cînd părintele îţi fu din 
tagma... ?“ 

„Nu te atinge de tata, îţi zic !“ 

„Hai, treacă ! Dar de amestecul meu în daravera cu catolicii... 
Intreabă pe măria-sa cneazul !“ 

„O să-l întreb altădată. Deocamdată, sînt pricini să cred că 
răposatul Dan, fratele voievodului, s-ar răsuci în rriormînt 
descoperind cui a încredinţat grija nepotului". 

„Incerci să ne dezbini, ca să-ţi fie ţie bine". 

„Nicidecum. Caut poate-oi reuşi să dezbar de tine un suflet 
încă tînăr şi neprihănit de păcatul invidiei". 

„Ai nevoie de el, să dovedeşti prostimii că-i înlături doar 
rîndul, lăsîndu-i ursita". 

„lată-te înţelept. Mă bucur pentru tine c-ai găsit cuvinte atit 
de potrivite, chit că înţelegi prin ele vreun fel de gugumănie". 

Căpitanul Paliga, preot şi hoţ de codru, deşi rămînea 
întunecat la faţă, era vădit încîntat de recunoaşterea meritelor 
sale. Oftă ca nişte foaie, suflă straşnic adică. Cneazul Encea se 
retrăsese puţin cu spatele către ai săi şi părea să gîndească, cu 
aerul c-o făcea prima oară. Bărbat se simţea un copil 


neajutorat : prea vorbeau în pilde cei mari. Oaneş, în schimb, 
molfăindu-şi pornirile mai noi împotriva sa, mai-mai să cadă de 
bucurie văzîndu-l (si auzindu-l) cum se descurcă. l-ar fi dat 
întreaga inimă, dac-ar fi fost sigur că şi-o poate lua înapoi. 
Harvat, care-şi scrişnise apariţia doar de cînd cu „Dan, fratele 
voievodului", cîntărea în minte ce e mai greu : să slujeşti unui 
slujitor sau unui stăpiîn ? Socotindu-se stăpîn pe el însuşi, măcar 
că numele îi mersese de slujitor, îşi va fi zis cu glas tăinuit că şi 
celălalt era tot stăpîn, aşa că, pînă la urmă, o lume întreagă de 
stăpiîni se va fi vădit în creierul său. Unii erau mai mici, alţii mai 
mari. El, Litovoi, era mai mare. Oaneş însă, gudurîndu-se ca un 
căţel (ce l-o fi apucat ?) întruchipa o rasă mai boierească, mai 
delăsătoare. 

Şi Litovoi acela se trezea la curtea din Nedeia ; bănuia cum 
că restul îi tremură de frică : 

„Paliga — zise —, dacă moartea ţi se arată noaptea în vis, 
înveşmiîntată în alb, supune-te ! E mireasă". 

„iți baţi joc de mine — se înfioră potrivnicul: Te-aş putea 
strivi cu oamenii ăştia ai mei. Pînă să-ţi sară gloata în ajutor..." 

„Te înşeli — azvîrli zarurile retrasul la conacul cumanilor, cel 
care visa că totul se poate. Te înşeli, deoarece nu prenumeri în 
rindul oştilor mele şi pronia cerească". 

„Ptiu ! — i-o întoarse ameninţatul Îngîmfat trebuie sa mai fii. 
Nu vezi că-i tăriţă deasupra, cînd eu umblu cu miere ?“ 

Bentea, căruia alunecarea celor doi căpitani spre lucruri de 
negindit i se părea o meteahnă, prin urmare o trădare a 
rosturilor simple, se înfurie : 

„"Pe scurt, căpitanul Paliga se tinguieşte cu Litovoi- căpitanul 
ja 

„Gura, cotoiule ! — strigă primul numit. Ai jurat să m-asculţi, 
nu să m-asmuţi“. 

„Ceea ce va să zică vinzare de vorbe lăsate cu limba de 
moarte. Sînt unii care merg împotriva şuvoiului, adică a vieţii 
celor din Jiu şi se tîrăsc un timp prin mai multe judeţe, poate vor 
întîlni vad de trecut mai lesne". 

„Nu-mi vorbi mie în pilde ! Şi ţine-ţi cumpătul : ce vrei tu, 
vreau şi eu !“ Apoi, întorcîndu-se către el : „Cneze Litovoi, noi 
cei pe care ne vezi aici sîntem o mînă. Dacă doreşti să te slujeşti 
de ea, trebuie s-o iei toată, nu pe degete". 

„Şi cu strălucitul Encea cum rămîne ?“ 


Celălalt, neîncurcat defel : 

„Inţelegem c-o să-l ocroteşti”. 

„Aha ! Să zicem că primesc. Ce chezăşie am că nu umblaţi cu 
şoalda ?“ 

„Nici una — se înfoie pe cal Paliga. Dacă-ţi convine, bine ! 
Dacă nu, cu bine!“ 

„Cu bine !“ 

Ca la un semn, toţi călăreţii aceia se mişcară. Paliga ridică 
braţul şi rosti : 

„Are să-ţi pară rău". Pe urmă : „Vino, cneazule Encea !“ 

Encea se dezmetici ca după o lovitură. Privi la el, lung, apoi la 
prietenii săi, şovăi o clipă, în sfirşit se apropie de „calul ce-l 
aştepta, ţinut de doi slujitori, şi se aruncă în şa. Ceata pornise în 
mare goană ; dumnealui o urmă agale, în silă parcă. 

Rămas cu ai săi, se întristă. Işi zise că putea să-i atragă şi tot 
asta spuse cu voce tare către Bărbat şi Oaneş, Bărbat, ca un 
mînz ce era, nu-şi dădu cu părerea ; îl privi cu o sticlire în ochi, 
apoi îşi întoarse obrazul într-o parte, ca şi cum i-ar fi căşunat să 
îngaime : „Măi, a naibii !“ In schimb Oaneş, ricîit de gheara cea 
nouă, sări ars: 

„Pe cine s-atragi, pe ăştia ? Buni muşterii îţi aflaşi ! Le-ai fi 
dat carne să-nghită şi li s-ar fi părut fasole ! Nu ! Jur pe minerul 
spadei mele, dăruită de Arhanghelul nostru, al tuturor (şi bătu 
cu palma rotundul încrustat cu stele' de aur), că m-ai fi pus chiar 
pe mine să le-o scot din măruntaie (era vorba de fasole !), spre 
uşurarea lor şi cinstea ta“. 

„Domol, domol, Oaneş ! De unde ştii tu că oamenii nu se pot 
îndrepta ? Oare schivnicii nu prind gustul buruienilor, ba şi al 
lipsurilor, după ce s-au îndestulat multă vreme cu cele mai 
pofticioase mîncăruri ?“ 

„Aşa o fi, dar eu cred că tocmai asta-i dovada că nu se 
dezbară de ele nici în postul cel negru. Sărbătoresc în sărăcie 
ospeţele grozave la care visează". 

„Mereu mă mir văzindu-te ajungînd la o înțelepciune 
nepotrivnică cu virsta, acum însă mă umileşti cu-adevărat, căci, 


iată, mărturisesc — nu înţeleg defel cuvintele dinainte". 

„Ce-i greu de înţeles ? Că flămîndul visează codri ?“ „Bine, 
dar pe ăştia nu i-aş fi lăsat flămînzi. Nu se cuvine, pentru osul 
lor“. 

„Oricit le-ai fi dat, tot nemulţumiţi ar fi rămas. Fiindcă au fost 
obişnuiţi să ia după pofte, nu să aştepte de ia alţii”. 

„Păi, unde-am ajunge, dacă toţi şi-ar lua de unde şi cît i-ar 

cădea sub mînă ?“ 
„Intreabă-i pe ei ! Eu unul mă tem că n-ar avea ce să răspundă. 
Nu-i priveşte. Soarta neamului nostru oropsit ne şade nouă la 
inimă, ţie şi altora, lor doar măririle la „care pot răzbi, măsurate 
prin atotputernicia vrerii lor" 

„Mă faci să-i urăsc, fie şi ascultindu-te. Şi cum ura mea e 
numai ce răzbate afară dintr-a ta şi ce reuşeşte a pătrunde prin 
urechile mele, adică o rămăşiţă, zic că tu ai fi fost bun în locul 
meu, iar eu într-al tău“. 

„Nu-mi trebuie ! — se răsti Oaneş. Mă pricep să învirtesc asta 
(arătă iarăşi arma) pînă-i rămîne doar cotorul, şi-atit. De altfel, 
habar n-am de ce m-oi fi băgat. Cugetam că ţi-oi spune mai 
lămurit c-ai făcut bine alungindu-i“. 

Tînărul Oaneş se înfierbiîntase şi, de fiecare dată cînd se 
întîmpla, pe culmea însăşi a simţămîntului său, so trezea cu o 
scîrbă cumplită pentru vorbe, nu atit ciuda de a nu fi izbutit să 
exprime ce gindea, cît marea, înfricoşătoarea neîncredere a 
omului faptei faţă de unealta limbii. Jura, fără îndoială, să-şi 
pună lacăt la gură şi să se cufunde în peştera tăcerii, unde 
umbra faptelor era mai vădită, mai bine desenată de vreun 
şuvoi de raze ce năboia dinafară, şi chiar o făcea un timp cu 
încăpăţinare, pînă cînd iar se aviînta spre înălţimi înşelătoare. 
Ţinea cuvîntări înflăcărate, scotea vorbe cu miez, se întrecea în 
glume cu hitri renumiţi, şi deodată : totul se prăbuşea, 
mireasma atrăgătoare a sunetelor se preschimba în izuri 
puturoase, în fum înecăcios. De aceea dădea poate cuvintelor 
sale, aruncate din coşul pieptului, o noimă de neîntors, de lucru 
trăit, dureros scornit. 

Oaneş nu mai vorbi. li era de-ajuns. Bărbat, crezînd că 
viteazul pînă mai ieri tovarăş al tatălui lor fusese pus în 
încurcătură de el, frate-său, îl încurajă cu ochiul, ştrengăreşte, 
însă aceluia nu-i ardea de copilării. Deşi nu se plimba fără ţel, 
încolo şi încoace, ci stătea pleoşit cu mîinile pe lîngă trup, părea 


să privească într-o genune şi să strivească sub pleoape o groază 
ce încerca să i se ridice sub frunte. Bărbat nu ştia că genunea 
aceea se afla chiar în sufletul tînărului. Mai înţelegător sau, 
cumva mai milos, el, viitorul voievod se supuse pornirii de o 
clipă şi, apropiindu-se, îi aşeză palma pe umărul nemişcat. Simţi 
o tresărire, drept care şi-o retrase număidecit şi zise: 

„ySă mergem ! Vom avea treabă multă miine“. 

Şi tustrei se îndreptară spre cort. 

Ziua „încoronării" ! Slavă Domnului că nu obişnuim să purtăm 
coroană ! — îşi spuse. Ar fi trebuit s-o iau de pe fruntea unui 
mort şi din curtea altuia. Cu degete calde, ar fi trebuit să ating 
timple reci, cu atît mai reci, cu cît am cunoscut, cîteva zile mai 
înainte, stingerea gîndirii dedesubt. Ori, dacă m-aş fi ferit şi aş fi 
căutat să ating doar rîvnita comoară, mi-ar fi părut că răceala ei 
şi-o trăgea de la timple şi m-aş fi înfiorat. Ce bine că n-avem 
încă coroane ! Toţi regii din jur au prădat cîte-un cadavru. 
Impăratul însuşi... Ziua „înălţării" ? Dar ce-s eu ? Fiul lui 
Dumnezeu ?! Şi cel care-a murit unde s-a dus ? Nu cumva a fost 
înălţat mai sus decît mine, astfel că eu am rămas tot sub el, tot 
mic, nevolnic de a hotărî pentru alţii ? Pizmaşă pornire : iată-mă 
gata să mă cert cu un mort! la însă aminte : este aici o învăţă- 
tură de cum să nu te înfunzi, fiindcă, pînă la urmă, cele 
dumnezeieşti şed amestecate cu cele pămiînteşti. Ziua 
„înscăunării" ? Să cuprind în braţe un leş şi să-l cobor, ca să mă 
aşez în jilţul său ? Atunci, ziua alegerii ! Dar din partea cui: a 
Cerului, a poporului, a mea însămi ? Şi dacă fu o simplă tragere 
la sorţi, acum neurmînd decît să auzim zgomotul căderii 
zarurilor ? 

C-a venit ziua mea, cu asta ar trebui să mă încurajez. Nu a 
coroanei, nu a proniei, nu a scaunului. Prima şi ultimul prea 
mărunte, în orice caz prea încărcat de bănuială, cea din mijloc 
prea departe — oare de ce m-aş gîndi la ele cu poftă ? Oare de 
ce, imediat după aceea, aş tremura de frică ? Şi totuşi îmi trece 
un vînt de gheaţă prin şira spinării. Miine va fi la fel ca azi ? 
Grijile mă vor aduce să uit ? Vino, faptă, vino mai repede ! 

Impungîndu-şi calul, dar ţinîndu-l pe loc cu frîul, făcîndu-l să 


se înfoaie ca altădată, în Ţara Românească, alături de tată, 
acum fără să vrea şi fără să-i mijească în suflet vreo mîndrie, 
priveşte cum se alcătuiesc riurile în vale şi se scurg către locul 
de adunare. Felurimea portului îl uimeşte. Platoşele însele nu se 
compară cu straiele boierilor. Insă îşi aduce aminte că e vreme 
de pace şi că numai în război oamenii sînt asemănători. El nu-i 
cunoscuse îndeaproape decit în lupte şi — nişte umbre 
mişcîndu-se după voinţa lui — în familie. Pieptul i se umflă de 
bucurie : va putea veghea de acum înainte ca această lume să- 
şi păstreze neasemuirea, să fie aievea şi cum vrea ea, spre 
împlinirea ascunsului scop al vieţii. Ascuns, dar firesc. întru 
împlinirea neamului. II chemă pe Oaneş lîngă el şi-i făcu semn : 
priveşte ! II chemă pe Bărbat şi-i spuse : bucură-te, ei vor 
hotărî ! N-au avut răbdare s-ajungem la Nedeia ! 

Bărbat îşi încruntă uşor fruntea şi zise : 

„Vor hotărî, desigur. Dar hotărîrea e ca şi luată". 

„Nu-i adevărat, frăţioare. Le trebuie timp. Fiecare clipă 
hotărăşte. Fiecare clipă schimbă în aceeaşi măsură în care 
păstrează". 

„Te îndoieşti de alegerea lor ?“ 

El zimbi : 

„Puţintel. Fiindcă ştiu că nu-i pot aduce pe cei de mai tirziu, 
pe nenăscuţii ce se vor naşte. Ei m-ar putea respinge. Or, eu am 
nevoie şi de îngăduinţa şi sprijinul lor“. 

„Te frămînţi prea mult. învaţă-i pe părinţi să te lase feciorilor 
lor, cum ni te-a lăsat, lor şi nouă, Mihail!" — Oaneş. 

„Nu pot să-i silesc. Pentru asta nu sînt stăpiînul lor „Dar 
pentru ce eşti ?“ — a întrebat Bărbat. 

„Spre a le opri mîna ce se abate în lături, aruncînd lucruri de 
trebuinţă sau lovind prietenul, ruda, în locul duşmanului. Spre a- 
i obişnui cu aleanul, ca să petreacă din plin la sărbători. Le-aş 
cere un nou fel de suferinţă, cel cu folos, care este el însuşi leac, 
faţă cu nemărginirea durerii din veac, moştenită. Desprindere 
de pămînt, dacă vă place ; dacă nu — îndrăzneala de a se ţine 
pe picioare drept". 

„Să nu uit să primesc semnele puterii, să nu uit să le primesc 


|“ — îşi zicea ascultînd rugăminţile, pe rînd înălțate, ale cnejilor 
şi boierilor. Le zărise — buzduganul şi pecetea — mai încolo, pe 
un mic covor înaintea urmaşului şi i se păruseră atît de mărunte, 
încît se temea să nu le piardă din minte. „Mi le vor întinde ei — 
îşi mai spuse. Poate le cade în sarcină". Insă era aşa de convins 
că şi fără ele e legiuit a se săvirşi o alegere şi că această 
alegere se oprise asupra sa, încît se gindea că le-ar trece cu 
vederea, supărind pe toţi oamenii aceia, care ţineau la tipic. 
Bănuia că cei ce urmau să i le înmîneze, armaşul ori cumva 
vlădica, aflat la doi paşi, cu crucea în mînă, deşi nu dispuneau 
de ele decit pentru cîteva clipe, se contopiseră cu demnitatea 
voievodală şi ar fi fost jigniţi dibuind că-n ochii săi nu preţuiau 
mai nimic. In sfîrşit, vedea mulţimea şi o cîntărea în nerăbdarea 
ei. Cu ce nesat aştepta momentul îmbucurării lui ! Dar el nu se 
simţea bucuros, pur şi simplu dorea să contenească odată. Era 
şi foarte obosit. 

„Aud că unii vecini mă socot un soi de cioban" — îi şopti lui 
Oaneş. (Şi, în sine : „Ce-or fi vrind ? Ce-or fi vrind cu aceste 
cuvîntări ?“). „Mă prind că şi o parte din urmaşi vor gîndi tot 
astfel. Căci, cum mi-i închipui eu pe cei din vremea lui Attila, 
hunul ? Spre a nu mat vorbi de daci, care ne fură strămoşi”. 

Pe urmă, îşi dădu seama că era privit. Cereau un răspuns de 
la el — la ce întrebare ? 

„Sigur, sigur — rosti răspicat. Mulţumesc de încredere şi mă 
leg... Mă leg să vă răsplătesc, cît îmi stă în putinţă şi în fire ! De 
asemeni, să vă ascult părerea". 

„Nu aşa, mărite !“ — îl opri vlădica, croindu-şi drum către 
dreapta lui, însă lovindu-se de nestrămutarea oamenilor săi. ce-i 
întocmiseră un fel de ţarc. 

„Faceţi loc ! — striga si armaşul, ţinind deasupra capului 
buzduganul şi pecetea, de parcă ar fi trecut printr-o apă şi i-ar fi 
fost frică să nu le ude. 

„Dar cum ? — întrebă el, stîrnind rîsul celor apropiaţi. 

„jură !“ — zise vlădica nerenunţind (îşi mai mişca harnic 
coatele). 

„Jur să vă răsplătesc, dacă asta se cere de la un cirmuitor. Cît 
mi-o sta în putinţă şi în firea pe care mi-a dat-o Dumnezeu". 

„Jură pe sfînta cruce !“ — ridică preotul simbolul suferinţei şi 
închinăciunii, reuşind să se dezlege ca prin minune de vraja 
care-l ţintuia în loc. 


„Jur !“ 

Un chiot prelung — de bucurie ? — se înălţă în aer, in clipa 
cînd acel cuvînt se desăvirşi pe buzele sale. Armaşul îi depuse 
insemnele la picioare şi se închină. 

„Mulţumesc, prietene ! Cnejii te-au trimis.?“ 

„Intocmai, şi voievodul plecat !“ 

Erau rostirile îndătinate, scoase de unul, noul voievod, cu 
oarecare şovăială în glas, iar de celălalt, crainicul-armaş, cu 
toată tăria cuvenită. Oaneş avu o pornire, mai să-l cuprindă de 
după umeri, însă îşi amintise fără îndoială că nimănui nu-i era 
îngăduit să-l atingă în momentele acelea, şi de aceea i se plecă 
uşor la urechi (putea fi luată plecăciunea lui şi ca o închinare), 
zicîndu-i: 

„Va trebui să-i primeşti pe fiecare în parte, afară de 
voievodul dus. Apoi pe soli“. 

„Sînt mulţi ?“ 

„Care ? Solii sau cnejii ?“ 

„Solii. Pe cneji îi cunosc". 

„Ai noroc, nu-s mulţi”. 

Şi, cu totul cu cerc, ocolind cu grijă armaşul, dar cuprinzîndu-l 
pe preot, începură să alunece în jos de pe movilă şi să curgă 
prin albia deschisă de retragerea mulţimii, spre tabăra lor de pe 
cealaltă ridicătură, unde, cine ştie de ce, caii aşteptau înşeuaţi 
şi cîteva slugi se frecau la ochi. 


24. 


Peste patru zile, la Nedeia. Trimisese înainte pe vrednicul 
Chindea şi pe îndoielnicul, şi ca socru, loan ; altfel neamurile 
sale ar fi fost în stare să nu afle nimic din vestea cea bună. Şi 
dacă venețienii, de asemenea, s-ar fi prefăcut că n-au prins 
zvonul de schimbare, de teamă să nu-l înfumureze şi să piardă 


în negustoriile cu el, cine l-ar fi primit cum se cuvine ? Poate 
mătuşa Marena şi copii din casă şi, tîrît, unchiul nătîng, dar 
numai cum se cuvine nu s-ar fi numit întîmpinarea lor. Se şi 
vedea înconjurat de mucoşi şi tras de poale, în timp ce mătuşa l- 
ar fi bătut pe spate şi i-ar fi adus vreo musirare, pentru vreo 
greşeală de altădată ori de atunci, bănuită. Aşa însă... 

Chindea îşi împlinise datoria sau ce credea el a-i fi fost 
datoria, căci, îndată ce păşiră Gura Motrului, găsiră satele în 
răscoală. Cu hore şi alte dănţuiri, şi cu ştergare, i se aruncară în 
cale, petrecîndu-l apoi dintr-unul într- altul, ca şi cum nimeni n- 
ar mai fi avut nimic de trebăluit prin gospodării şi iarna ce se 
apropia ar fi putut fi sărită, iar el ar fi fost chiar sufletul 
următorului anotimp, al primăverii. Totuşi inima îi era tomnatică. 
Şi-o simţea picurînd cu ceţuri, chircită de sub brumă, măcar că 
nu arsă. Mai degrabă curată. Fremăta doar la auzul cîntecelor de 
lăutari, unele deocheate, adică la ceva străin, de care se 
păstrase îndepărtat însă la care rivnise, mirindu-se că 
începuseră să se răspîndească printre ţărani, cu toate acestea 
nu izbutea să se tulbure cu adevărat şi nici pierde. Mâhnirea 
purta trena acestui freamăt, se ţinea de coada calului său. 
Valurile simţămintelor călătoreau însă înainte, spre acea zare 
care era a tirgului lor şi a Dunării cu faţa învolburată, vînătă. 
Vremurile, întrezărite odinioară în unde, tăceau. 

Pline şi sare la porţile oraşului, ca la intrarea în sate. Flacai 
(de unde atiţia ?) gătiţi, de sărbătoare, cîteva măşti şi ... iată că 
moştenise şi măscăriciul lui Radu ! Venise singur ori îl cărase 
cineva ? Vopsit numai puţin, cu două dire ce porneau de la 
umerii ochilor şi se prelungeau către bărbie, nu făcea tumbe, iar 
cînd a ajuns lingă el şi s-a strimbat ca să-i stirnească risul, n-a 
ris. A pus un genunchi în pămînt şi n-a scos nici un hohot, nici 
un cuvînt. Ce-o fi vrînd să se înţeleagă ? — şi-a zis. Că s-au dus 
zilele bucuriei ? Inciudarea sporindu-i odată cu gîndul, cu acesta 
Şi, apoi, cu celălalt, că nebunul e nebun, om fără minte, repede 
alungat de amintiri mai vechi, cînd şezuse la Curte şi pe voievod 
nu-l admirase decit rareori, prinzînd în schimb dragoste pentru 
înţelepciunea ciudată a piticului. 

„Mişcă, nebunule ! — îl înghionti. Eu nu pot să joc rolul tău. 
N-am putut nici acum cîţiva ani, deşi însuşi taică-meu îşi 
propusese să m-aţiţe“. Ceea ce unora le va fi părut o blesfamie. 

Dar omuleţul se strînsese în sine ca un vierme, îşi oploşi 


capul între umeri, pleoapele îi căzură. 

„Cum naiba te cheamă ?“ — îl întrebă deodată, cuprins de 
milă. 

„Ghergo, măria-ta !“ — răspunse Chindea. 

„Şi de ce plinge ?“ — a mai adăugat. 

„Nu ştiu. Nu-i e foame, fiindcă l-am îndopat bine înainte. 
Poate că-l doare piîntecele !“ Şi omul a ris de propria sa glumă. 
Inciît l-a țintuit mustrător şi i-a întors spatele. Măscăriciul, de 
asemeni, a rămas în urmă. Oaneş, pe care înfierbîntat îl căuta, 
nu se zărea nicăieri. Bărbat îi alerga pe de lături şi el pentru 
prima dată îşi privi fratele cu neplăcere. 

Hachiţele venindu-i, pesemne, din faptul că Bătrinul nu se 
arătase. 

De unde să-şi închipuie că-l aştepta de-a dreptul în biserică ? 


25. 


Trist ospăț ! — îşi făcea el încheierea la două zile după ce 
totul trecuse, chiar şi pohfala slujbei în care devenise Primul 
Miruit şi jurămintele cnejilor le primise în această neobişnuită 
calitate. Trist ! N-au dus lipsă de vinuri şi lăutari, mîncărurile au 
curs îmbelşugate, chit că vreme de un ceas îi silise a se 
îndeletnici cu peştele, dar nimic n-a reuşit să-i aprindă. 
Măscăriciul se îmbolnăvise şi zăcea în camera mătuşii Marena, 
care-şi găsise iarăşi un semen de care să se lege şi un bun prilej 
de a-l înjosi pe bărbatu-său. 

Insă nu din cauza lipsei nebunului erau mesenii mohoriţi şi nu 
se dădeau cu inima întreagă băuturii. Aveau parcă o frică. Dacă 
vorbeau, îi ocoleau privirile şi încercau să nu-i ofere prilej să se 
amestece. Nu-l luau martor la contraziceri şi, dacă se hotăra 
totuşi să spună şi el ceva, tăceau deodată cu toţii, încît s-ar fi 
putut auzi şi musca. Nu mai mîncau, nu mai beau. Ascultau înfri- 
guraţi şi, de cădea vreun cuţit pe sub masă ori cineva atingea 
cu cotul o ulcică, făcînd-o să se spargă la picioare tresăreau 
scurt, săgetîndu-l pe neîndemînatic cu uitături rele, gifiite. El îşi 
rostea cuvintele repede, lămurit ; ei răsuflau uşuraţi şi se 
apucau din nou de bucate. Intîi şuşoteau, apoi, dîndu-şi seama 
că şoaptele lor ar fi putut fi luate drept niscaiva planuri ascunse 
sau drept lucruri necuviincioase, ridicau vocile. Dar, curînd, se 


speriau de înălțimile atinse şi coborau : o adevărată fugă de 
răspundere. Cînd lăutarii începeau să cînte, se aşeza în sală o 
viaţă mai firească şi cîte unul clătina din cap cu plăcere în tactul 
muzicii, însă nu-şi părăseau îngîndurarea şi nu s-a întîmplat ca 
vreunul să-şi alăture glasul la viersul pe care-l ştia. Mai cu 
seamă loan şi Vilcu zis Farcaş erau cu sufletul încîlcit. Bogati, îşi 
închipuia că au a se teme pentru bogăţia lor, de care el însă n- 
avea nevoie, cum n-avea nevoie de slăbirea puterii lor spre ao 
spori pe a sa. Dar ei nu-s puternici ! — fu condus să cugete. Cine 
a spus că-s tari nişte oameni care se-ngrijesc de tăria lor, ca să 
n-o piardă ? Şi mai cine a pretins că inşii cei mai cunoscuţi, 
iscusiţi în chiar menţinerea faimei lor, sînt si cei mai puternici ? 
Cînd ei au luptat doar ca să se raspîndească ştirea isprăvilor lor 
şi le-au mai şi înflorit la petreceri acasă, unde tovarăşii sînt 
dispuşi să-ţi treacă multe cu vederea, ba încă să te şi creadă, 
dacă-i inviţi a doua oară şi le fluturi pe sub nas un cîştig, nu-i 
semn că puterea e calpă ? 

Inţelegea că loan avea şi un alt motiv, mai lăuntric : se 
simţea probabil jignit de negraba ce-o dovedea în privinţa 
Elenei. Insă cum de-o îngăduise pînă atunci şi acum, dintr-odată, 
îl înghesuia ? Işi făurise cumva visul nunţii îngemănate cu 
alegerea ? Trebuia să afle că nu-i place să fie strîns cu uşa ! 

Pe un singur om l-ar fi primit să-i şadă deasupra, pe bunicul. 
L-a şi rugat ca pe Dumnezeu, şi iată ce înţelepciune, prin gura 
acestuia, a grăit: 

„Nu, nepoate ! (Măria-ta să mă ierte !) Nu ! Că Pronia şi-a 
întors privirile către neamul nostru, după amar de ani, este o 
pildă a mărinimiei Sale, dimpreună cu recunoaşterea unei 
vrednicii. A ta. Nu a tatălui tău — fie-i blindă dăinuirea pe 
celălalt tărîm ! —, nu a mea, nu a strămoşilor. A noastră, cîtă fu, 
s-a scurs într-a ta şi e firesc să se vadă aceasta, mai plină. Stai 
drept sub menire!" 

Liniştit că nu-i va precupeţi vegherea şi ajutorul, l-a întrebat 
de nu vrea totuşi să ia loc în Sfat alături de cneji, cu neştirbită 
vigoare, decurgînd din temeiul neîmpărtăşit cu altul al cîrmuirii 
Ţării Dol-jiului. 

„larăşi nu ! — i-a răspuns. Cneaz de Nedeia am fost pînă s-a 
ivit, prin furia păcatului meu faţă de Duma, aceasta — şi îşi 
arătă ciotul dreptei. Şi tot pînă în clipa aceea, moştenitorul 
aşteptat al unei demnități şi mai mari: Securea le-a spulberat pe 


amîndouă. Un însemnat e un căzut din mila Domnului. Apoi, 
doar am umplut lipsa tatălui tău, cît a umblat după steaua lui. 
Cînd ai crescut tu, am scăpat. Aşadar, cine-i cneaz de Nedeia ?” 

Ca să-l audă, la sfîrşit, că n-ar face decit să-i îngreuneze 
munca, ridicîndu-i în jur duşmanii încă pe-atitea. 

Prin urmare, singur între fruntaşii ţării. Şi, bineînţeles, nu se 
sinchisea de tăcerea lor şi de ce-ar fi putut pritoci între două 
ulcele şi o tresărire de spaimă, dar i-ar fi dorit altfel în preajma 
sa. Ca pe Chindea, de pildă, sau pe Oaneş, care turna întruna pe 
git şi era răzleţul ce îndrăznea să hohotească în răstimpuri ori să 
ţină cuviîntări de care pînă la urmă se lăsa, dezgustat. Ori, dac- 
ar fi fost să-i aibă aproape, ca pe Paliga sau ca pe Bentea acela, 
omul care ti-ar fi dat în cap (ţie sau lui Paliga), fie şi scăpîndu-se 
pe el de frică. Gîndindu-se fără voie la căpitanul-preot-tilhar, avu 
un freamăt de simpatie. Se întrebă pe unde-o fi hălăduind şi îl 
cuprinse îngrijorarea pentru bieţii ţărani sau păstori ce i-ar fi 
ieşit în cale. Apoi, ceva mai mică pentru negustori. Apoi, miînia. 
Trebuie stîrpiţi ! — fu el gata să bată cu pumnul în masă. Și 
poate chiar bătu, căci privirile se prelinseră speriate spre faţa 
lui, desigur încruntată. Insă, atunci, un copil îşi croi drum printre 
slujitori şi, arătîndu-i prin semne să-şi plece urechea, îi şopti un 
lucru. 

Bucuros că trebuia să plece. Il aştepta Georgio Secco într-o 
încăpere. Nu primise nici în ruptul capului să intre în sala 
ospăţului. De ce venise, ştia, doar îl mira, puţin că sosise aşa 
devreme şi că ceilalţi doi îi dăduseră lui sarcină să trateze. De 
cînd doi venețieni aveau încredere într-un al treilea şi nu ţineau 
să fie prezenţi ? Işi închipuise că-l vor împinge pe Marco, în 
calitatea lui de unchi, ba chiar c-o vor trimite pe mătuşa-mică 
Fernia, cum îi ziceau ei, să netezească dumneaei calea, şi iată 
să Secco apăruse singur, fără să specifice c-ar dori să vorbească 
exclusiv în numele său. Dar cel mai mult îl tulbura faptul că 
fusese scos direct de la masa de petrecere, urmînd să încheie 
prima sa înţelegere de voievod, una pe care, e drept, o 
pregătise de îndelung timp tatăl său, însă pe care nu cutezase s- 
o vadă realizindu-se atît de repede. Pe cînd îşi amintea 
obligaţiile sale în asemenea împrejurări şi gîndea, hotărît să le 
înfrîngă, că vor fi împotriviri, fie şi numai pentru că se începea 
ceva neobişnuit, îşi făcea socoteala de cîştig, al lui şi al ţării, 
căutînd tăria de a nu se lăsa nicicum păcălit. Grăbit, da, întrucît 


şi a sa era graba, dar nu tras pe sfoară de prieteni, acum cînd 
răspunderea apăsa altminteri pe umerii lui. Călcînd îndesat, se 
îndrepta spre încăperea unde micuța călăuză zicea că se află 
„nenea Secu veneticu'“ şi se judeca pe deplin liniştit. Domolea 
în sine ultimele nemulțumiri şi le şi vedea mulţumite. Se uita în 
jur, nu desluşea nimic deosebit, şi cugeta că totul va fi ca şi 
înainte, că ce va putea deci bizui pe ceea ce-l alcătuise, cu 
nădejdile, bucuriile — rare, cu puterile sale uneori încrîncenate. 
Ajuns în dreptul uşii mătuşii Marena, în spatele căreia trebuie că 
zăcea, vegheat, măscăriciul, crezu că vor merge mai departe, 
către camerele din fund, pline de arme şi vechituri şi avu timp 
să se întrebe cine-l îndrumase într-acolo pe venețian, cu toate 
că băiatul se oprise. Zimbi cînd acesta îi arătă uşa mătuşii 
frumoasă figură ! 

Intră. Georgio Secco lîngă fereastră, în picioare, mătuşa 
Marena pe marginea patului, cu mîinile în poală, cu chipul 
jumătate spre el, jumătate spre grămăjoara de oase şi carne 
acoperită de pături. 

„Are friguri — rosti ea, îndată ce-l văzu apropiin- du-se. 


„Cine ? Signor Secco ?” — glumi el, deşi o gheară îi strînse 
inima. 
„Nebunul ! — şopti bătrîna, buimacă, şi nu mai adaugă nimic. 


In clipa aceea, veneţianul se desprinse de geam şi, punînd 
doi paşi, ducînd mîna la piept, încropi o plecăciune : 

„Daţi-mi voie, duce, mai întîi să vă felicit pentru alegere şi 
pentru, eia !, la consagrazione ! In nome clei veneziani, clei 
tutti! “ 

„Mulţumesc. Doar mă uimeşte graba. 

„Ce ? Grabă, spuneţi ? Fretta ? Ma i magiari ? | şerbi ? I 
bulgari ? 

„N-ai venit pentru Republică, socot. 

„E'vero. Pure la Repubblica stessa sarebbe contenta a 
saperci suoi rappresentanti presso di voi“. 

„Bine, nu mă îndoiesc. Insă, pe cîte înţeleg, signori-i Mutinelli 
şi Marco, unchiul meu... 

„Da, ei m-au trimis şi m-au împuternicit să vă amintesc o 
veche promisiune a tatălui dumneavoastră . 

„O să vă sprijin în Sfat, dacă şi voi mai ţineţi tocmeala”. 

Secco nu părea mulţumit, însă nici el un voia să-l 
mulţumească de prima dată. 


„Noi n-am pus nici primit condizioni înainte de a merge la 
faţa locului şi mai ales înainte ca afacerea să fie de... all'ordine 
del giorno“. 

„AŞ putea să te contrazic, dar, mă rog, acum afacerea este... 
Vreau să spun: vă îmbie. 

„Ci interessa nella misura in cui servim un prieten. Prieten c'e 
da prii (giovargli), nevvero ?“ 

„V-am mai promis şi altădată : pămîntul aparţine boierului 
Tufan. Doar miniera e a mea şi-a lui Petrilă". 

„II servim şi pe el. Oare înălţimea Ta nu-i dă o cîtime ? Asta în 
caz că nu-l... determinaţi să vă vindă pămîntul". 

„Nu-l pot împinge. Il are ca dedină, moşie din străbuni. Apoi, 
jupînul a prins de veste că storsul şi scormonitul nostru se lasă 
cu avere. De aceea..." 

Veneţianul zimbi şiret. El se prefăcu a nu pricepe. Rosti : 

„Totuşi treaba este de căderea Sfatului". 

„Cum şi de ce ?“ — sări Seco. 

„Nu ţii seama că, de aici, în mine sînt doi oameni ?“ 

„Eu văd unul singur. Şi, de altfel, orice rang ar avea, omul 
dispune liber de ce-i al său şi de moşteniri”. 

„N-am chemat să mi se numere boabele şi lefţii înainte de a 
fi ales. Aşa stînd lucrurile, greu va fi pentru mulţi să creadă că 
nu voi băga mîna în ce-i al obștii". 

„Vă faceţi prea multe griji. Cîrmuitorilor le place lor înşile să 
se confunde zestrea comună cu cea personală". 

„Mie, dimpotrivă. Nu mi-ar veni bine să fiu bănuit de la 
început". 

„Veţi fi, veţi fi ! „— strigă cu siguranţă învingătorului 
veneţianul. 

Ceea ce-l puse iarăşi la încercare. 

Mătuşa Marena, care pînă atunci păruse să dormiteze, ridică 
privirea şi şi-o lăsă să zăbovească in ochii săi. l-o citi repede, ca 
pe-un răvaş primit pe furiş, şi-i fu recunoscător, dar nu într-atit 
încît să uite că nu-i convenea ceea ce voia să spună. Dădea 
dreptate străinului. Şi el însuşi, cu toate că spera din toată inima 
să se înşele, pentru prima oară să se înşele, nu putea să nu-i 
dea. Se grăbi deci să îngăduie în sine rodul siguranţei aceluia, 
însă numaidecit îl dosi. Sculindu-se cu vioiciune din jilţul unde 
şezuse, încheie : 

„ Peste o săptămînă voi strînge Sfatul”. 


26. 


Intîia pornire, întorcîndu-se în sala ospăţului, fu de a-i opri pe 
lăutari şi a răspica boierilor şi cnejilor că vor avea a se socoti în 
întrunire de Sfat, spre a lua o anumită hotărîre. Dar ce Sfat ar fi 
fost acela, cu belşugul oalelor pe masă şi cu grăsimea bucatelor 
ungînd mai rurînd măruntaiele decît mintea ?! Să le fi spus că 
pricina nu suferea aminare, însă cum să le lămurească, fără 
primejdia de a fi pîndit şi în cele din urmă adulmecat ca un tiran 
ce încearcă să-şi dezvăluie lăcomia, că el simţea crescînd iute 
dinspre miazănoapte şi apus vechile pretenţii dărimate de 
tătari ? Lucruri iscate într-o părere — ar fi cugetat —, închipuiri ! 
Şi chiar închipuiri le-ar fi numit el, dacă n-ar fi fost convins de 
neadevărul credinţei celor mai mulţi, cum că orice se poate 
amina o zi, se poate şi două. Nu, după judecata sa, fiecare clipă 
purta un preţ în locul cui, dacă-l pierdeai, nu luai mai puţin, nu 
mai luai nimic. Regele Bela parcă se trezise din somn : prinsese 
un zor cînd picătura rece căzuse pe fruntea lui şi se agăța cu 
toate puterile de ea, sprijinit însă de subsuori şi de cîrja 
călugărilor-cavaleri loaniiţi. Cu ce avea să-i plătească ? Dac-o să 
dea drumul stolului lor peste româneasca ţară ? 

Era dintr-odată un om ce gindea cu înverşunare şi vedea. 
Uitase că urzise să sucească ospăţul în Sfat, uitase şi de unde 
pornise, dînd viaţă şi dorinţei de a-i ului, cu plănuirile — sosirea 
veneţianului şi convorbirea şi încheierea oablă a lui, voievod 
încurcat, care putea fi chiar primul cîştig —, acum se umilea 
căznindu-se să stăvilească năvala din toate părţile a celor cu 
cruce pe piept şi cu sabie grea în mînă, ce nu-i apăreau mai 
puţin ca nişte păsări de pradă ori ca fiare sălbatice. îşi făcea 
cruce cu limba, insă coşmarul nu dispărea. Pregătea capcane, 
lovea în stingă şi-n dreapta, buşea, nu izbutea să istovească 
amarul ce se revărsa peste pămîntul său. Insă un diavol îi ridea 
în nas : habar n-ai cu ce se opresc oştiri din astea, cereşti ! — 
Cu ce ? — îi venea să strige necuratului. Dar mai bine nu-mi 
spune. Tot am să-i frîng ; am să string frunza şi iarba. Nu se 
poate să nu-i înăbuş. — Flăcările lor vor ţişni de sub movilă ! — 
(Ochii săi trebuie să fi sclipit de înţelegere :) Păi, acolo-s 


comori!... — Luate de la tine şi de la alţii. Cu asta se hrănesc, 
asta înghit ! 

Tatăl tău, Mihail, din lunga lui prietenie cu venețienii, 
învățase şi era pregătit pentru aceasta : să plătească atunci cînd 
nu avea sorţi de izbindă. El nu, el nu. 

Cînd şi cînd, se iveau şi visuri mai îndepărtate, ca o bucată 
de cer albastru printr-o spărtură de nori, precum acela de a nu fi 
nevoit să plătească nicicînd, doar să învingă. Insă se cerea curaj 
pînă şi să le întrezărească. 

De aceea, nu schimbă petrecerea în Sfat. Mulţumit oarecum 
că se împotrivise pornirii, ascultă cu mai multă luare-aminte 
glumele mesenilor, care şi ele cîştigaseră ceva îndrăzneală, şi 
risetele lor mai puţin sfiite, şi după o vreme, chipurile nu-i mai 
treceau prin faţă rînd pe rînd, ca la o numărătoare, ci se 
învălmăşeau, se suprapunea într-un joc frumos, nebunatic, 
scăpărau. Nu mai erau loan şi Farcaş, Chindea şi Dragomir, 
Grigore Teşluianul, Petrilă, lacul, Oaneş, ci oamenii săi, prinşi 
într-o horă că să-l sărbătorească. Nu mai avea nimic să le 
mustre. Unii trebuiau să-i dovedească sinceritatea lor, alţii să 
înlăture bănuieli, alţii urmau să întreprindă ceva, ca să nu se 
spună că au trecut prin viaţă de pomană ii amina pentru 
altădată, îi scutea de nişte griji care le-ar fi răpit veselia. E drept 
că el se silea să arate vesel, bucuros, şi nu reuşea decît în parte, 
însă firea lui posomorită era de vină, fire ce părea să aibă 
ascunzişuri neavînd cu adevărat sau, mai bine, să-şi adincească 
într-atit tainiţele, cu cît le punea în lumină. Putea fi vorba şi de o 
suferinţă, dar dintre acelea în stare, covirşind cumpătul, să-l 
conducă pe om să ia cîmpii, nu însă, şi din fericire, să răcnească. 
Neostoită, căci nu se găsise o implinire tot aşa de mare, şi cu 
neputinţă de vindecat, deoarece leacul ar fi fost doar altoirea 
sîngelui, turnatul unei alte licori în vine, îmboldea mereu la 
fapte. Şi tot ea le pregătea, le bătea cu ciocanul din frunte 
neîncetat, abia permiţind un răgaz, cît să răsufle carnea încinsă 
şi să nu se întoarcă pe dos foalele. Incălcarea era atunci primul 
lucru de săviîrşit şi numai apoi poruncile şi celelalte. Leneşii se 
mirau, ei obişnuiesc să cerceteze treaba pe toate feţele, să-şi ia 
măsuri pe îndelete, uitînd pînă la urmă unde vor să ajungă, dar 
ce să cercetezi ? O ispravă neîmplinită ? Gurile rele îl cleveteau ; 
ele n-aveau de mestecat decît umbra faptelor sale. Faptele se 
tilcuiau ca purtări şi le condamnau sau le lăudau — acum zisele 


guri erau „bune“ —, după cum răspundeau pretențiilor lor, 
alcătuite pe temeiul a mii de poveşti puse cap la cap şi scurtate. 
Gestul fără pereche şi seamăn nu intra în socotelile lor. Nu se 
simţea singur în felul lui de a fi şi în miezul înfăptuirilor sale, dar 
nici înglotat de tovarăşi. Ar fi vrut să ridice pe cît mai mulţi în 
scări şi să-i înveţe să-l însoţească ori să umble pe drumul lor 
propriu, dar, în afară de Bărbat şi Oaneş, şi el cam îndoit de la o 
vreme, nu mai avea dovezi că dorinţa şi priceperea sa ar da 
roade. Mai existau cîţiva din oamenii lui Radu, Chindea de pildă, 
asemănători cu sine şi credincioşi nu atit unui stăpîn, cît ţării, 
însă ascultarea unuia nu era şi ea o cale de a sluji celor mai 
mulţi, creşterii neîntinate a patriei ? El însuşi găsise pe timpuri 
un răspuns în supunere, totuşi o făcuse în doi peri, lăsîndu-şi 
mereu o poartă de scăpare — era aceasta un semn că pe om nu 
te poţi bizui decit îngăduindu-i slobozenia dinlăuntru ? 

Trebuie să-l chem pe Chindea, să stau de vorbă cu el! — îşi 
zice. De ce ? — îşi răscoli tot el pulberea dorințelor. Ca să-l 
string în chingă ? Oare nu-l cunosc destul de bine şi nu mi-e 
dragă sîrguinţa lui de cînd cu năvala ? — Ca să-l îndemni să 
stăruie, să meargă mai departe alături de tine. — Este aici, 
alături, la curtea din Nedeia. Putea să şadă la moşie. Nu l-am 
ameninţat cu nimic. 

Pe Chindea avea să-l folosească potrivit trebuinţelor, ale lui şi 
ale sale, şi n-avea să-i deschidă sufletul pentru a încerca să 
prindă ceea ce nu se poate prinde, ceea ce dispare chiar, cînd 
cauţi să pui mîna şi să atingi. Ca şi pe Oaneş, acest tînăr fugos 
ca un cal ce poate să te trîintească dacă-l încaleci pe deşelate, 
dar pe care o şa de aur îl face să măniînce văzduhul. Ce 
prostească apropiere ! S-o fi învăţat de la venețieni ? Fiindcă 
Oaneş nu era cal; ci om, un om în care poţi să ai încredere doar 
în măsura în care ai încredere în tine. lar încrederea în tine 
trebuie să te pricepi şi să ai tăria s-o păstrezi totdeauna, în 
ciuda greşelilor, ce au drept la existenţă, adică la îndreptare. 

Intrebîndu-se cînd va fi de cuviinţă să pună capăt petrecerii, 
el îi şi pusese de fapt. Lăutarii porniseră să se retragă, mai 
rămăseseră doi, şi slujitorii, dintr-o poruncă cine ştie de unde 
primită, începură să se învirtească printre mese culegind pe 
tipsii resturile şi adunînd blidele. 

„Boieri — se sculă şi rosti —, aţi închinat destul pentru mine, 
mai închinaţi şi în sănătatea domniilor- voastre !“ 


„Mulţi ani să trăieşti, Măria-Ta“ — strigară în cor. 

„Să trăim cu toţii şi să ne vedem cu bine peste-o săptămînă 
în Sfat !“ 

„Să ne urnim cu căpitanii, cinstite voievod ?“ — întrebă 
Chindea. 

„Nu — răspunse —, cu vătafii de plai, starostii vînătorilor şi 
cei asemeni găletarilor“. 

„Care va să zică, pace !“ — se bucură Grigore Tesluianul. 

„Intocmai, moş Grigore. De rest o să vedem la primăvară”. 

Şi închinîndu-se, binevoiră pe rînd să părăsească ulcelele. 


27. 


Multă vreme, voievodul din sine se prefăcu a nu observa lipsa 
cneazului Roman-Nicolae şi, tot aşa, că nu-l aştepta nicicum, nici 
pe el, nici pe vreunul din fii, nici chiar pe vreun slujitor ce i-ar fi 
adus vestea tristă că stăpinul zăcea cumva la pat. După o 
săptămînă, adună, după cum fusese vorba, bătrînii şi boierii în 
Sfat, şi obţinu cu uşurinţă învoirea lor pentru deschiderea 
minelor şi spălătoriilor, jupînul Tufan fiind surprinzător de 
bucuros iar Petrilă în al noulea cer, dar Roman tot nu se arătă, 
ceea ce putea să însemne că boala lui era de destul de gravă. In 
următoarea, venețienii începură să bage în ţară primele cete de 
aurari, împreună cu familiile, uimind poporenii cu graba lor, căci 
păreau a-i fi ţinut pregătiţi la fruntarii. Dacă din cauza asta îi vor 
fi ieşit şi lui vorbe, cum ar fi fost firesc avînd în vedere vechea 
prietenie a casei sale cu respectivii interpuşi (în viaţa de zi cu zi 
negustori cinstiţi) şi faptul că stăpînea de mai înainte singura 
hrubă unde se putea culege ceva, n-a ştiut şi n-avea să ştie, 
deoarece nici măcar cneazul Roman-Nicolae nu-l mîniase fățiș. 
Şi dumnealui nu era omul care să tacă, chiar la o mie de poşte 
aflîindu-se, dacă pescuia un lucru de spus. 

larna venise, seacă, geroasă, încît săniile au rămas mai 
departe în pătul, şi au trebuit să folosească, mereu cu frica în 
sîn, căruțele pentru a purta catrafusele dalma- ţienilor pînă în 
munţi. Bieţii oameni îşi blestemau zilele în graiul lor pestriţ, din 
care lesne se înţelegea ce-i rodea, însă cel puţin ei erau meşteri 


mari şi n-ar fi dat înapoi, meseria lor fiind legată de locurile 
unde se găsea ochiosul metal. Tînjeau după un acoperiş şi o 
streaşină (sottogrondal) care să se scurgă, acoperiş şi streaşină 
pe care nu le puteau avea înainte de primăvară, în timp ce sub 
cele părăsite trebuie că se aşezaseră deja neamurile sau vreun 
străin picat în urma lor pe nemuncite, totuşi se ţineau bine şi 
mai făceau rîndu- ială şi printre femeii, răstindu-se la ele. In 
schimb, slugile, scoase de la căldurică, nu mai conteneau cu 
suduielile. Nu-l înjurau pe el, ci pe venetici (a se cuprinde aici 
atit pe venețieni cît şi pe dalmaţi) — de mirare rămînînd că 
străinii, care se vedeau înţeleşi aproape cu desăvirşire, nu 
pricepeau nimic —, înjurînd totodată păcătoasa vreme, cu cerul 
ei de sloi şi cu vinturile turbate ce plesneau pe sub el. L-ar fi 
bucurat, dacă şi-ar fi dat seama că el însuşi se ascundea sub 
toate aceste înfăţişări, şi-ar fi zis că era înălţat la o demnitate 
mai presus de cea voievodală, şi asta prin simpla furie a gloatei 
de slujitori, însă nu s-ar fi gîndit şi la părerea boierilor. Ce să 
strige un sătul ca Roman-Nicolae ? Dacă ar fi ridicat biserici 
ţiitoare de papa, fie, ar fi avut cu ce să-l zgindăre. Dar aşa, 
năpăstuiţii îi erau cu mult mai de folos. Cînd moartea îl prinse pe 
unul dintre ei încercînd să treacă (netotul !) cu căruţa pe gheaţa 
Citeţului, şi nu pe unde s-ar fi putut bănui un vad, irosind sumă 
de bunuri tirite tocmai din Dalmația, credeţi că ceilalţi s-au 
răsculat ? Nici vorbă. S-au aţinut mai la vale, la copcă, spre a 
pescui lucrurile pierdute, glumind în timpul acesta şi chiuind la 
reuşită, spunînd că sînt cneazul Roman-Nicolae pe iazurile lui de 
la Celei. 

Ca atare, nu-l îngrija lipsa aceluia şi i-ar fi trimis compătimirea 
sa, dacă într-adevăr se afla bolnav şi o dorea. Treburile, 
numeroase ca-n nici o altă iarnă, îi ocupau zilele, şi nopţile nu şi 
le petrecea decit rar acasă, prilejuind noi mîhniri sărmanei Elena 
şi aţiţind la culme rica tatălui ei. De altfel, şi Bătrînul, bunicul 
adică, era nemulţumit, căci — bombănea el — unde s-a mai 
pomenit om să ţină casă umblind aiurea? lar insul care nu e în 
stare să-şi umple gospodăria (cu copii şi cu prezenţa sa), cum va 
izbuti să înflorească ţara ? Ridea auzind trăsnăile — mai ales 
Bărbat i le aducea — şi recunoştea cu glas tare că în anumite 
privinţe rămăsese în urma părintelui său, dar nu se îndura să 
lase baltă nevoile. Amiîna ceea ce socotea a-i fi totdeauna la 
îndemînă, cum amina să măniînce, pe motiv că bucatele există. 


Le purtau servitorii şi, măcar că le îngăduia să se înfrupte din 
ele, nu se istoveau. Ca să un mai vorbim că s-ar fi găsit oricînd— 
ar fi fost de-ajuns să nu-i refuze — ţărani şi orăşeni gata să-l 
ospăteze cu întreg belşugul lor. Primit ca voievod pretutindeni, 
nerăbdarea lui însă nu era să se aştearnă la masă, ci să 
cunoască rînduielile stabile pentru a le îmbogăţi cu altele noi, 
dacă acelea nu-şi mai împlineau cu totul rostul. Şi căuta să fie 
atent la dispreţuiţii de soartă. 

Cînd, la capătul primăverii, dalmaţienii erau orînduiţi la 
proaspetele lor locuinţe şi prinseră a-şi pune în joc meseria, îşi 
simţi inima mîngiiată de un vînticel de bucurie. Destui, care 
înainte priveau chiondoriş, se crezură datori să-şi arate 
încîntarea şi recunoştinţa : cădea în sacul lor mult mai mult 
decit se aşteptaseră şi li se promisese. Nu încă din comoară, 
fireşte, ci din scoriile şi sudorile ei, căci meşterii cumpărau din 
gros mîncare şi băutură. Alţii dădeau ghes, minati de speranţă, 
cu toate că veneau cam tirziu. In sfîrşit, abia se aflase de exis- 
tenţa lui — nicicum să se fi făcut împărţeala cea grasă— şi aurul 
împăca pe mulţi. Insuşi Paliga trimise răspuns că, de-ar fi cu 
putinţă să fie iertat, s-ar aşeza în Sfat cu plăcere. 

De oameni ca el n-avea nevoie în preajmă, gîndi uitîndu-şi 
regretul mai vechi, dar, temîndu-se pentru soarta pămîntului 
Severinului, repezi acolo un sfetnic de taină, cu îndemn către 
căpitan să se întoarcă la moşie (se găsea aceasta în părţile 
Bengăi). Ceea ce, cu adinci plecăciuni, popa promise, adăugind 
însă că pe moment nu putea să iasă din cuvîntul lui Encea. S-a 
înfuriat, părîndu-i-se că netrebnicul îl încerca, dar furia nu i-a 
umbrit decît cîteva clipe bucuria. 

Treptat, toţi cnejii şi boierii de pînă la Olt şi cei din Ţara 
Hațegului, mari şi mici, veniră să i se închine. Astfel că degeaba 
se prefăcea că nu observă lipsa cneazului Roman. Rămăsese 
singurul. Şi nu se ostenise măcar să arunce veste de boală. 
Totuşi, îşi spunea : N-a sosit ? Roman-Nicolae e stăpîn ! Pe 
aiurea, orice stăpîn îşi are stăpînul şi, dacă Dumnezeu i-l răpeşte 
cumva îşi caută altul. Aici, stăpînul e învăţat încă fără altul 
deasupra. Deci, cneazul are dreptate să nu se înfăţişeze. Unde i- 
o fi cusurul ? 

La 27 ale lunii aceleia, sfătuind întîmplător cu Oaneş şi 
Chindea, îl întrebă pe acesta din urmă dacă Celeianul plătise 
curţii lui Radu dabila de peşte pe anul în curs. Că doar nu se 


apărase singur vreodată în războaie ! 

Şi iată-l pe blîndul dregător îmbăţoşindu-se : 

„Umbli după o pricină de ceartă, mărite ? lartă-mă, dar eu 
nu-s găletar“. 

„Te-ntreb şi-ţi cer să răspunzi ! — se supărase el. Ştii ceva de 
asta ?“ 

.„Ei bine, nu şi-a plătit-o. Insă, dă-mi voie să-ţi atrag luare- 
aminte : nu-i vremea de strîns dajdiile . 

„Vremea-i la toamnă — adăugă şi Oaneş. Afară numai dacă 
socoteşti că, întîrziat fiind...“ 

Chibzuise îndelung, în împrejurarea aceea. 

„Fie ! — hotărise apoi. N-o să i-o cer acum. N-o să i-o mai cer 
deloc. Dar pe cea de anul acesta, o să mi-o aducă la sorocul 
cuvenit, cum vă văd şi cum mă vedeţi ! Să-mi amintiţi să-i trimit 
pe Deşul şi Şerbici . 

„Aşa e drept — se înseninară sfetnicii, prin glasul lui 
Chindea. 


28. 


Tot cam pe timpul acela, puţin mai înainte sau puţin după (el 
negăsindu-se la Nedeia a aflat mai tîrziu), stîrni oarecare vilvă 
sosirea unei scrisori din partea papei. Era întocmită în latină şi 
destinată „drept credincioasei muieri Marena" şi fusese cărată la 
piept, sub veşminte, de un călugăr frinc ce rupea niţel 
ungureşte, însă nu cunoştea nici măcar un cuvînt românesc. Cu 
acel prilej, tuşa-mare se purtă, spre desfătarea tuturor, ca o fată 
în pragul măritişului. Vărsă lacrimi de fericire şi sărută pătimaş 
epistola, negrăbindu-se defel să-i desfacă pecetea. In sfirşit, se 
retrase în camera ei şi nu vru să mai primească pe nimeni, 
uitînd de asemenea cu totul pe sol. Stătu o zi întreagă în 
ascunzătoare cu hirţoaga iubită şi nu-şi dădu seama că unchiul, 
pentru întîia oară gelos, bocănea cu toiagul pe săli, încercînd să- 
şi facă simțită prezenţa. Nepriceputul de el, nu-şi închipui că, 
dac-ar fi pătruns in încăpere, nu l-ar fi păscut nici o primejdie, 
spre deosebire de altădată, şi c-ar fi fost îmbrăţişat poate ca un 
frate. Bineînţeles, cînd ar fi fost observat. 

Către seară, mătuşa apăru încurcată, cu sulul în mînă şi cu 


cearcăne la ochi şi mărturisi că nu înţelege ce scrie. Astfel se 
vădi că nu ştia de fapt latineşte. Mai întîi unchiul, apoi Bătrînul 
propuseră să fie aşteptat călugărul să se trezească din somn 
(căci se odihnea într-o odaie răcoroasă şi nu-i mai trecea 
oboseala drumului), dar un copil, isteţ, feciorul Verghimiei, le 
aduse aminte că „popa“ nu cunoştea limba lor şi că, prin 
urmare, n-ar fi putut să tălmăcească. „Venețienii ! — strigă 
unchiul, după ce-şi scormonise creierii îndeajuns. Să fie aduşi 
venețienii !“ 


„Uite că n-ai să cîştigi nimic cu venețienii tăi ! — făcu 
Bătrînul. Ce se zice de graiul lor ? Că-i o lătinie pocită !“ 
„Ceva tot or să priceapă. Un cuvint-două, acolo”— se 


încăpăţină unchiul. Şi avea mare neastimpăr : parcă-l frigea 
întruna pe undeva. 

Se trimise la Casa Sării şi fu găsit signor Conti. Işi lăsă 
treburile şi veni numaidecit, odată cu slujitorul. Sub privirile 
zimbăreţe ale franciscanului, ce intre timp se sculase, i se 
întinse scrisoarea. După ce silabisi cîteva clipe, exclamă : 


„Per bacco , asta ne priveşte pe noi, venețienii !“ Zimbetul 
călugărului devenise larg, un soi de rînjet. „Tălmăceşte, 
signore !“ — îl rugă Mătuşa Marena. Conti ridică umerii a 
neputinţă : 


„Din păcate, mai mult nu înţeleg". 

Şi înapoie pergamentul, adăugind : 

„AŞ fi şi eu curios". 

Deodată, călugărul porni să turuie în păsăreasca lui, 
arătîndu-l cu degetul pe venețian, răstindu-se chiar şi poate 
afurisind, deşteptând uimirea tuturor. Dezamăgiţi, se mărginiră 
să încuviinţeze din cap cu bunăvoință şi să rabde pînă la 
curmarea bizarei cuvîntări. Cobori, pe urmă, tăcerea. 

„Oare — o sparse într-un tîrziu bunicul — nu s-o găsi în toată 
Ţara Românească un dascăl de latină 7?“ „Să-l întrebăm pe 
badea Litovoi — fu de părere băiatul. El trebuie să ştie !“ 

Aşa ajunse vestea la el. 

Să vedem — îşi zise îndată ce i se aduse la cunoştinţă 
necazul celor de-acasă —, să vedem. La curtea din Tîrgu- Jiu or fi 
avut vreunul ? Şi la ce să-l fi folosit, că doar n-au întreţinut 
legături cu papa ? Pentru vreuna din femei, cu păreri deşarte şi 
nebune ca mătuşa Marena ? Acolo, femeile erau la locul lor, nu 
treceau cu gindul de zidurile gospodăriei. Pentru înţelegeri cu 


ungurii ? Auzise că în cancelariile ungureşti trudeau diecii ca să 
dea hrisoavelor, la toate, înfăţişare latinească, dar ce înţelegeri 
putea să fi stabilit Radu cu cei ce mereu îl pîndiseră ca 
duşmani ? 

Oaneş şi Chindea, unul mădular al apostatului tatăl său, 
celălalt al drept-răposatului, nici ei nu cunoşteau, însă diaconul 
Ilarion Sîrbul îşi aminti de un monah pe nume Eutimie Băcescul. 
Fu căutat prin mănăstiri şi descoperit la Nucetul de Rimnic. Scos 
de la pioasele sale îndeletniciri, nu se supără deloc, ci, cu un 
frate, se grăbi să ajungă la Glogova, unde şedea cu treburi el. 
Nu bănuia de ce îl cheamă. Cînd i se spuse ce avea a face, şi 
tocmai în tîrg la Nedeia, se posomori deoarece, pesemne, ar fi 
dorit să-i rămînă prin preajmă, ca să se dumirească în legătură 
cu acest nou voievod Litovoi, dar se supuse. 

„Numele ce mi-aş da — îndrăzni totuşi să adauge, privindu-şi 
drept în ochi proaspătul ocrotitor — este acela de scriitor, de la 
scribo, scribere din latineşte, care la noi se rostui în scriere, nu 
de diac“. 

„Bine — riîsese —, dieceşte în felul scriitorilor ! Şi aşteaptă- 
mă la Curte !“ 

Scrisoarea Prea-Sfinţitului-De-Trei-Ori-încoronat de la Roma 
cuprindea multe şi mărunte. Mai întîi, clarissima mulier Marena 
era lăudată pentru zelul ei de a se îngriji de curăţenia creştinilor 
în această parte de lume, unde păcatele treceau neobservate şi 
nu erau recunoscute ca atare, din pricina amestecului cu 
mulţime de păgini (!) şi a proliferării ereziilor. Laudă se aducea 
de asemeni, si veşnică pomenire devotatului slujitor care, aprins 
de miînie în faţa răului şi neputîndu-l stîrpi din rădăcină, nu 
pregetase să scoată sabia spre a-i tăia citeva braţe. Acest gen 
de fapte fiind plăcut într-o mare măsură lui Dumnezeu şi 
locţiitoarei sale pe pămînt, biserica romană, cum s-a văzut în 
împrejurarea alungării schismaticilor din Bizanţ şi din strădăniile, 
necontenit încurajate, de a elibera Sfintul Mormint. La una din 
care însuşi participase, alături de părintele iubitului fiu Bela, 
suzeranul său, încît a pune preţ pe zvonul c-ar fi şovăit către 
sfîrşitul vieţii, ar suna ca o adevărată blasfemie. Dar, în privinţa 
urmaşului acelui cavaler, să i se dea voie să întrebe : este el 
drept creştin, catolic adică ? Dacă nu, cum s-ar părea şi cum 
teama pentru sufletul lui inspiră să se creadă, ce s-ar putea 
întreprinde spre a fi întors pe calea cea bună ? 


In al doilea rînd, venețienii şi genovezii erau afurisiţi pentru 
negoţul lor murdar şi scrisoarea nu lăsa mei o îndoială că 
blestemul avea să atingă pînă şi pe copiii copiilor celor ce vor 
continua să cumpere sau să vindă prizonieri creştini. Drept că 
cei mai mulţi dintre aceştia, căzuţi pradă ereziilor, nu făceau 
decit să plătească greşelile lor, nu se cuvenea însă ca fraţii să-i 
ajute vînzîndu-i. Aceasta va forma, de altminteri, subiectul unei 
bule ce va emana de la înaltul Scaun. 

In al treilea şi ultimul rînd, Sfinţia-Sa se arăta încă o dată 
preocupat de greutăţile întimpinate de misionarii trimişi, fie prin 
Ungaria, fie prin altă parte, să propovăduiască în acest colţ de 
lume numit Valahia. E adevărat că luase adesea cunoştinţă de 
sîrguinţa unor oameni de neam ales în răspîndirea credinţei 
catolice şi faptele lor puteau fi considerate chiar pilduitoare, 
însă poporul persista în întuneric sau mergea pe drumuri 
greşite. Oare ce îndrumători aveau ei de nu reuşeau să-i 
dezbare de ispitele diavolului ? Deci, să nu-i ia în nume de rău 
nobila femeie, dacă, binecuvîntînd strădanii ca ale ei, i-ar cere 
să intervină pe lîngă ilustrul său nepot să primească şi să 
sprijine cu toată autoritatea sa sfătuitorii sacri. Unii vor veni din 
regatul scumpului şi preasupusului fiu Bela al Ungariei ; să-i 
întîmpine cu încredere, căci vin dintr-un bastion al credinţei de 
nezdruncinat. Alţii, precum fra Bernard, purtătorul scrisorii, vor 
fi în trecere spre acolo, însărcinările lor fiind nenumărate şi 
legăturile Sfîntului Sediu cu pămîntul acela multiple ; să-i 
asculte, deoarece se vor întoarce. Şi n-ar fi rău dacă ar accepta 
pentru credincioşii valahi, ce vor fi neîndoielnic tot mai mulţi, 
păstori, adică episcopi, din acea parte. Ei vor şti mult mai bine 
ce e de întreprins potrivit cu rosturile lor şi cu scopul adevăratei 
credinţe. 

Incheierea, scurtă dar cuprinzătoare, exprima limpede 
speranţa că această veche terra romana va fi mîntuită, iar 
nobila doamnă va mai simţi imboldul de a-şi descărca cugetul 
înaintea Sfintei Instanţe Pămînteşti. 

Călugărul Bălcescul mulţumi Domnului că-i fu hărăzit lui să 
citească epistola latinească, pe care o socotea o uneltire a 
Satanei, şi-şi mîngiie cu dărnicie barba stufoasă, ce ascundea o 
grozavă suptoare a chipului, însă nu voi să-i înşele pe cei ce 
aşteptau atitea de la ştiinţa sa : le-o tălmăci fără să sară un 
cuvînt şi fără să tocească ascuţişul savantelor fraze. Din cînd în 


cînd înălța sprincenele, încercînd să surprindă pe feţele 
ascultătorilor  simţămintele trezite de anume bucăţi, 
înveşmiîntate de el în haină românească, se tulbura, dacă 
tulburare descifra pe ele, poate şi din altă pricină. Totuşi, nu se 
oprea. Nădejdea că vor fi în stare să aleagă va fi fost fierbinte în 
sufletu-i. Se vedea cît de colo că, încăpăţinidu-se să se păstreze 
aproape de mendrele pretinsului Duh, nu ceda. Mîndria de a fi 
singurul ştiutor al alesului şi cinstitorului grai, pus acum în slujba 
Diavolului, se îngemăna vădit cu aceea de a se fi născut român 
şi ortodox, ce era în ochii lui acelaşi lucru, şi de a fi rămas astfel, 
în ciuda tuturor urzelilor şi a poveţelor lucioase. Gîndul îi zbu- 
rase, cînd a isprăvit de tradus, îşi luase deplin zborul, binele şi 
răul pluteau pe aripi de vînt, dar nu-prea-smeritul ştia cine va 
învinge. Aducîndu-şi desigur aminte de clipele de rătăcire, dese 
în sinul tagmei sale, în care i se năzărise că Dumnezeu şi Satana 
ar fi fraţi, nu se cutremura de groază, nu-l apuca remuşcarea. 
Doar fiindcă a privit în faţă păcatul ? Oare nu trebuie să-ți 
cunoşti duşmanul, spre a-l înfrînge ? 

Insă bucuros de-a binelea fu numai atunci cînd familie. li 
mulţumi de a-i fi scăpat în sfîrşit de călugărul papei, ce nu se 
mai da urnit deoarece scrisoarea nu fusese citită. 

lar la două zile îl rugă şi el să rămînă pe lîngă curte, şi pentru 
alte nevoi. 


29. 


Şi pacostea ! Alungind dintr-odată orice necazuri mai mici. Nu 
mai avea însemnătate nici purtarea lui Roman-Nicolae, nici a 
venețienilor care, văzînd că întreprinderea pusă pe roate cu 
ajutorul lor dădea mai multe roade decit visaseră, începeau să 
ridice noi pretenţii, nici chiar a căpitanului Paliga, deşi trădarea 
lui făcuse cu putinţă cuprinderea fără împotrivire a [ării 
Severinului. Dar oare fapta acestuia n-avea într-adevăr impor- 
tanţă ? Cum nu-l zdrobise înainte de a-şi chiti mirşava 
lepădare ? Şi oare ce săvirşise întru atragerea cneazului Encea, 
despre care i se spusese că numai sperjur nu era ? Nimic. Se 
mulţumise să lase vremea să treacă, temător şi să nu fie socotit 
atins de graba de a-şi înlătura neprietenii mai curînd decit 


duşmanii. In Paliga însuşi nu văzuse un duşman şi iată : era cel 
mai mare ! Unde îşi ascunsese puterea în stare să-l întoarne 
împotriva patriei, unde oastea ce lovise Severinul, martirizîndu-l 
pe bietul Dragole şi scutind astfel călugării să tragă spada din 
teacă ? Mult rău trebuie să zacă în ţara aceasta ca să îngăduie 
înălţarea într-atit a unui mişel ! 

Ce rău şi ce înălţare ? — îşi spunea numaidecit. Că şi 
căţăratul pe umerii tuturor al unui asemenea om tot coboriş s-ar 
numi, darmite slugăritul călugărilor-cavaleri.lar biata ţară nu are 
nici o vină. 

Vina trebuie să fi fost a lui, pentru că, desluşind unele lucruri, 
nu-şi crezuse ochilor şi urechilor, bizuindu-se pe noroc şi pe 
părelnica lipsă de îndrăzneală a vrăjmaşului. Şi, în afară că nu 
strivise balaurul , cît era şarpe mititel, alesese, spre tot mai 
marea dezamăgire a lui Oaneş, să stea la sfat cu staroştii 
vînătorilor, în loc să fi convorbit cu căpitanii. Pacea, cînd 
războiul se afla atît de aproape ! 

Chemarea obştească a obştii se cuvenea demult făcută — 
era limpede acum, cele cîteva măsuri de pază şi întăriri nefiind 
decît un strop de rouă pe buzele însetatului. Prin urmare, din 
primul moment greşise. 

De citeva ceasuri, grosul oştirii era strîns la Segarcea şi spre 
ea alergau prin zăduful verii, dar Vilc mai zis Farcaş de ce 
întîrzia oare ? Nu-i fuseseră de-ajuns cele patru zile de cînd 
primise porunca ? lar cneazul Nicolae de ce nu-l prinsese pe 
drum, cu pilcul lui, cum promisese ? Apoi : pregătea şi ăsta, însă 
pe la spate, o fărădelege asemeni celei a lui Paliga ? 

„Şi spui, Chindea — rosteşte el deodată —, că vin cu hrisov 
de la regele Ungariei? Să ne închinăm lor cu totul cu Vilc şi loan, 
socru-meu, „cu Ţara Hațegului, cu Severinul şi chiar cu locurile 
de dincolo de Olt, care nu prea ţin de noi ?“ 

Chindea aprobă din cap, apoi spuse: 

„Severinul este luat !“ 

„Crezi cumva că nu ştiu ? Eu te întreb de hrisov". „Slujitorul 
vostru Bălcescul aşa a mirosit”. 

„Pe unde a umblat ?“ 

„Tâindu-şi barba, s-a mişcat nestingherit printre călugării 
aceia, căci îl luau desigur drept ungur, însă printre oamenii lui 
Paliga n-a cutezat'. 

„Şi ce-a mai mirosit, mă rog ?“ 


„Că unii dintre cnejii noştri au primit hrisov separat". „Le dă 
regele Bela şi lor ceva ?" 

„li întăreşte în drepturi, dar îi aruncă pe mina cavalerilor". 

„Aha. Deci le vesteşte stăpînul. Nu-i sperie ? Nu-i 
ademeneşte ?“ 

„Asta n-aş putea să spun. Eutimie n-a citit hîrţoagele". „l-a 
aflat pe aceşti... răsfăţaţi ?“ 

Chindea îi făcu semn să tacă şi el înţelese. 

Seara îi chemă în cortul său pe Oaneş, pe Chindea şi pe 
Eutemie, diacul de lătinie. După un schimb de cuvinte în 
legătură cu alte treburi, ajunseră la temeiul adunării. 

„Vreau — zise fără înconjur — să ştiu care din cnejii noştri au 
primit scrisori ungureşti". 

„Toma de la Brătunia, loan şi Vilc, măria-ta" — răspunse 
diacul. 

„la te uită ! — strigă Oaneş, batjocoritor. Şi cel puţin doi 
dintre ei sînt cu noi. Ba unul în însuşi sufletul nostru !“ 

„Linişteşte-te, Oaneş ! — se prefăcu a nu-i băga în seamă 
înţepătura. Vom hotărî îndată cele de cuviinţă. Chindea, vezi, te 
rog, ce-i cu straja !“ A 

Chindea ieşi şi lipsi preţ de cîteva clipe. Intorcîndu-se, arătă 
că să fie fără grijă, apoi adăugă: 

„Sînt toţi flăcăi de-ai măriei-tale, din Nedeia". îi mulţumi, pe 
urmă zise : 

„Nu ştiu de ce, de cînd aflai tărăşenia asta, mi se pare că 
trebuie să fiu cu ochii în patru". 


„In locul tău, — gîndi cu voce tare Oaneş, neluînd în seamă 
ce auzise — i-aş chema rînd pe rînd să dea socoteală. Mihail aşa 
ar fi făcut“. 


Incepuse demult să-l supere cîntecul acesta, dar. . 

„Şi pentru ce, bieţii de ei ? — întrebă Chindea. Fiindcă au 
tăcut nevrînd să ne-amărască ?“ 

„Tocmai asta-i — îşi vărsă Oaneş năduful în altă parte. De ce 
ascund ?“ 

„Drept e că mai cinstit s-ar fi purtat, dac-ar fi venit 
numaidecit să-mi spună. Să vedem însă ce cuprind perga- 
mentele lor. Părinte Bălcescule ? 

„Măria-ta, vorbesc din auzite“. 

„Bine, dă-i drumul !“ 

„Păi lui Toma de la Brătunia i se lasă întreaga moştenire, şi 


cea răpită de la mătuşa domniei-tale Marena, şi nu are a da 
decit nişte piei de vulpi şi o veche datorie de recunoştinţă ce i-ar 
fi rămas de la tătine-său, Bratu Feciorul. Nimic Ospitalierilor. Şi 
să nu-i fie cu supărare— este ispitit să înţeleagă — deoarece 
însuşi stăpînul său va îi ţinut să plătească asemenea, cu 
deosebirea că îndoit, o parte lui, regelui, cealaltă cavalerilor şi 
că datoriile lui curg de la Radu-voievod“. 

„Cum ? Eu adică ? Moştenesc de la răposatul datorii de care 
n-am ştiut ?“ 

„E o minciună, măria-ta — lămuri Chindea. Radu-voievod a 
păstrat tara, cît a avut-o, neatîrnată şi fără angării. Poate să-i fi 
trimis vreun dar de nuntă sau, cu prilejul vreunei solii, o blană 
de jder, un trofeu, un junghi. Jur însă că n-a făcut-o de vreo silă 
anume". 

„Mărturia ta mi-e prețioasă, vrednice Chindea, dar şi dacă 
răposatul Radu, fie-i ţărina uşoară, a fost închinat, pe faţă sau în 
ascuns, eu şi neamul meu nu avem a recunoaşte o stare de 
lucruri care s-a hotărît fără ştiinţa noastră “. 

„Mă tem că dreptatea aceasta n-o vei putea susţine !— iarăşi 
pişcă Oaneş. Şi o mai drese puţin : De nu cumva prin tăişul 
armelor“. 

„Şi o voi face de va fi nevoie. Pînă una-alta, aş dori să-l aud 
pe părinte şi despre restul hristoavelor primite de oamenii mei“. 

„loan şi Vilc au a se supune cavalerilor fără doar şi poate, ca 
Ţara Severinului întocmai, cu jumătate din venituri. Numai că 
sînt recunoscuţi drept vasali ai regelui si nu vor fi spînzuraţi de 
aceia, la o adică". 

„Măi, măi ! — se miră el. Aşa se mai leagă ! lată deci pricina 
pentru care loan ne-a întâmpinat cu veselie, iar Vile nu s-a 
mişcat din biîrlogul său. Dumnealui şi Roman- Nicolae ! Oare şi 
Celeianul să fi căpătat o hirţoagă ?“ „Asta n-am mai aflat-o, 
slăvite" — se aplecă Bălcescul. Cufundindu-se în ginduri, 
sfetnicii nu mai îndrăzniră să-l tulbure. Intr-un tîrziu — cu 
îngăduinţa lui Chindea, fratele Eutimie ieşise — convorbirea se 
aprinse din nou. Oaneş, ca un cai nărăvaş, trăgea tare de 
hamuri, Chindea se căznea să-l domolească, el îi privea obosit, 
frămiîntat. Dac-ar fi fost după Oaneş, ar fi trebuit să pornească 
atunci noaptea. 

„Şi unde-ai ajunge ? — întreba îndărătnic Chindea. In judeţul 
de Baltă ! Nu m-ar surprinde să te arunce în Dunăre". 


„Musai să se apere cetatea Calafatului ! Corăbierii se vor 
speria, dacă i se aduce unuia cel mai mic neajuns". 

„Ei, eu unul — se împotrivea Chindea — nu cred că vor lovi 
într-acolo. Uiţi că bulgarii sînt înţesaţi la Vidin". 

„Bulgarii n-ar trece apa de frică de noi. Işi închipuie că sîntem 
stăpiîni tari şi mari". 

„Şi nu sîntem ? lar că meşterul ăsta Rembaldus, ce i-a 
condus bine pînă aici, n-ar prinde de veste că bulgarii îşi 
închipuie ce-şi închipuie, de unde ştii ?“ 

„Nu, căci acasă la dînsul, la Ierusalim, veghea doar cît de 
lungă ori cît de scurtă să se poarte pulpana sau dacă unul şi-a 
făcut numărul cuvenit de mătănii. La război se pricepe cît mă 
pricep eu la plachie !“ 

Chindea izbucni în rîs, iar el, care prinsese ultimele cuvinte, 
zimbi şi el simțind cum încetul cu încetul îi piere oboseala. 

„Primejdia eu o zăresc spre Tîrgul Jiului — le împărtăşi —în 
atingere cu Haţegul. Nu degeaba cată regele să-l dezlipească de 
noi pe Toma. Apoi, ce spunea acesta despre oştenii aceia ?“ 

„Că se scurg dinspre Alba şi Vinţ câtre Deva“. 

„A vrut să ne sperie, măria-ta — reîncepu Oaneş. Pune-l în 
jug deîndată şi scoate-i hrisovul !“ 

„Pînă-i cu noi, nu-i trădător, Oaneş. Cu ce vom dovedi 
judecata aceasta aspră ?“ 

„Cu ascunderea cărţii . 

„Să zicem că ajunge. Da-vom prilej regelui Bela să se 
amestece şi să-i ia partea ?” 

Oaneş tăcu, dar scînteierea din ochii săi nu încetă. 

„Şi cu tartorul ăsta va trebui să dăm piept odată şi-odată ! — 
reluă el înciudat. Răposatul Mihail, tatăl tău...“ 

Se prefăcu că n-aude adaosul. 

„Nu  mă-ndoiese, însă deocamdată ne e prea destul şi 
vrăjmaşul pe care-l avem. Să curmăm gitul lui mai întii !” 

„Şi cu prietenul Toma cum rămîne ?“ 

„T[i l-aş arunca ţie în circă, să-l păzeşti. Dar cu părerile tale 
nebune..." 

Oaneş — oarecum bosumflat : 

„Ai dreptate, n-aş fi în stare. M-ar părăsi repede răbdarea". 

„Atunci nu găsesc altă cale decît să-l pun în spate, rînduindu- 
i să apere balta". 

Cei doi priviră surprinşi : dezlegarea aceea nu le venise în 


minte. 


30. 


Tropotul copitelor mîngiind pămîntul. El alergind în frunte, cu 
Oaneş de-a stinga, cu Chindea de-a dreapta. Pe undeva pe sub 
poalele munţilor, unde nu se vedea deoarece era prea departe, 
trebuie să fi fost grindină, copitele cailor străini sărind din piatră 
în piatră, rănind apoi ţărina reavănă a pajiştilor, hîrşiind copacii 
cu şeile, doborindu-i pentru lemne de foc şi garduri. Fiindcă — 
astfel se aude — unele cete rămîn pe loc, se aşează. Să se 
aşeze cît mai mulţi — nu-i va apuca acolo vechimea, însă 
ajungînd împuţinaţi la Tîrgul Jiului... Bineînţeles, nu se lăsa 
legănat de nădejdi deşarte : vor păli destui asupra Curţii. Nu se 
aşteptau la o împotrivire serioasă ? Să le fie de bine ! Totuşi, nu- 
i credea aşa de neghiobi încît să nu-şi dea seama că într-o ţară 
ca aceasta, unde atiţia cuceritori îşi frinseseră gitul, fiecare 
colţişor avea stăpiînul ei, gata să se zbată să-l apere. Dar pe 
urmă, imediat, se întreba : Ce cunosc despre noi, despre 
trecutul nostru ? Mă prind că ocrotitorul lor, regele Bela, dacă le- 
a vorbit de noi, le-a vorbit ca de nişte gîngănii, pe care abia 
dacă merită să le calci. Fireşte, pentru el trebuie că însemnăm 
ceva, fie şi nişte tâlhari scăpaţi din temniţele Romei, dar nu 
putea să le-o mărturisească fraţilor călugări. Ar fi riscat să-i 
sperie ori să i se ceară mai mult. Duceţi-vă, le va fi spus, acolo 
sînt nişte robi ai noştri, cam înstrăinaţi, ce-i drept, întrucît n-am 
binevoit să ne aducem de multişor aminte de ei, care vor fi însă 
bucuroşi să se înhame la plug, neplăcîndu-le libertatea şi nefiind 
volnici să se conducă singuri. lar călugării, precum se vădeşte, 
au înghiţit nada. Numai că, vom reuşi noi să tragem la mal o 
bală ca aceasta, uriaşă şi revărsînd foc pe nări ? Nu cumva, cu 
cît vom trage mai straşnic, cu atit ne vom apropia primejdia, 
moartea ? 

La amiază, se aflau pe dealul Bran şi oştenii trimişi înainte să 
răscolească împrejurimile Tîrgului se întoarseră cu veste bună : 
cale de cîteva poşte în toate părţile nu se simţea nici dîră de 
duşman. Ba, mai mult, deasupra cetăţii, înspre Glodeni, stabilise 
tabără mare cneazul de Rîmnic, Vilcu. 


„Vilc, ziceţi ? Sînteţi siguri ?“ 
„Cum n-am fi, că doar am vorbit cu dînsul acum citeva 


ceasuri ?!“ — răspunse căpetenia iscoadelor. 

„Asta-i grozavă !“ — strimbă din nas Oaneş. 

„S-ar spune că prietenul nostru a ştiut demult unde-o s- 
ajungem şi s-a gîndit să-şi scurteze drumul" — rosti şi Chindea, 
cu oarecare nemulţumire. 

„De mare mirare ! — zise şi el, apoi se întoarse, spre 


căpitan : Şi ţi-a încredinţat ceva pentru nevrednicii de noi ?“ 
„A glăsuit că aşteaptă poruncă, măria-ta 
„Aşa ! Atunci, iute pe cal şi spune-i să aştepte mai departe !“ 
„Cum adică, măria-ta ?“ se minună omul. 


„Cum auzi : să şadă acolo la odihnă, pînă la o nouă 
hotărire !“ 
„Am înţeles !“ — strigă vesel căpitanul şi se pierdu degrabă 


pe o vilcică. Dar abia încălecase acela şi Oaneş se şi încruntase. 

„Nu-l aduci să-i ceri socoteală ?“ — întrebă. 

„Pentru ce ? — se prefăcu a nu pricepe. Pentru că primind 
poruncă să ne prindă la timp, ne-a prins, ba ne-a şi luat-o 
înainte ?“ 

Oaneş se lăsă păgubaş, căci vedea că n-o va scoate la capăt 
cu el. Insă şi lui hrisoavele celor trei îi stăteau pe suflet. 

Pe seară, în vreme ce intrau în cetate, alunecă din scări 
trimisul şi-şi şterse năduşeala de pe frunte. 

„Vine !“ — gifii acela. 

„Cine, căpitane ? Te slobozisem cu...“ 

Dar nu apucă să rostească în întregime dojana, că un pilc de 
călăreţi învăluiţi în praf ieşi dintr-o rîpă. Flamura pe care-o 
duceau în vînt îi era cunoscută. 

„„lată-l pe cneazul Vilc, măria-ta N-a vrut nici in ruptul capului 
să se astâmpere unde i-ai zis. Spunea...” 

Din ceată, care încetinise mersul, lăsînd caii la trap, izbucni 
vijelios cneazul. In cîteva clipe fu în faţa sa. Sări din şa 
numaidecit şi-i dădu un ghiont armăsarului să se îndepărteze să 
pască. 

„Mărite voievod — începu el —, oamenii mei sînt acolo unde 
i-ai dorit. Pe mine însă, iată-mă !“ 

„De ce, Vilc ? Ce grabă te mină ?“ 

Cneazul se scotoci în chimir şi, scoţind un sul mototolit, i-l 
întinse cu mare scîrbă. 


„Asta. Nu m-a mai răbdat inima s-o port la mine. Simţeam că 
mă arde la şold“. 

El o luă şi o întoarse pe toate feţele, se uită la pecetea ruptă. 
Incercă să citească primele cuvinte, se răzgindi şi vru să i-o dea 
îndărăt. Chiar lungise braţul, cu hrisov cu tot, cînd întrebă 
cercetător : 

„Şi cum, mă rog, ai aflat ce scrie în ea ? Cunoşti latineşte ?“ 

„Mi-a tălmăcit-o cel ce-a adus-o, un fel de preot ce vorbea 
limba noastră'!. Şi plecă privirea, deşi era destul de bătrîn şi nu 
prea obişnuit cu sfiala. El continua să tină întinsă mîna. 

„la-o ! — zise. Eu n-am la ce-o folosi, de vreme ce nu mie mi- 
e destinată". 

Insă celălalt nici nu se gîndea. 

„Nu-mi este de trebuinţă — şopti, Aşa-ceva n-a primit neam 
de neamul meu. E o mare ruşine !“ 

„Ruşine, neruşine, dar ea te-a făcut să întîrzii un timp". Vilc 
păru că nu aude. 

„Ei, omule ! — îl strigă. Ţi-am dat întîlnire pentru acum o 
săptămînă pe cîmp la Segarcea. Şi ia odată înscrisul, nu mă lăsa 
să-mi amorţească mînă !“ 

„Chiteam... — rosti şovăielnic cel strigat. lar cu întîlnit ea, 
iată cum s-a întîmplat. Ajunsesem la Olteț în dreptul satului 
Balş, cînd am nimerit nas în nas cu ceata cneazului Roman- 
Nicolae..." 

El tresări. Ca muşcat de o viperă: 

„Roman-Nicolae la Balş ?“ 

„Intocmai, măria-ta — răspunse Rîmniceamul, însufleţit de 
atenţia sa. 

„Ce căuta acolo ? Povesteşte ?“ 

„Păi, întîi s-ar cuveni să spun ceva de satul de care veni 
vorba. Satul ăsta era pirjolit şi locuitorii fugiţi pe aiurea. Cică 
loviseră tilharii". 

O mulţime de întrebări năpădeau în mintea lui, însă se abţinu 
să le pună, ca să nu-l întrerupă, omul fiind şi a.şa greu la vorbire 
şi speriat de treaba cu hrisovul. 

„Cneazul Roman, peste care am dat în luncă, zicea că el însuşi 
se grăbea să ajungă, potrivit poruncii tale, la Craiova, să se 
împreune cu loan şi Toma de la Brătunia, dar că în ce mă 
priveşte pe mine cunoştea că mă rînduiseşi să-ţi iau urma spre 
Tîrgu-Jiu. L-am înghesuit cu întrebările, dacă era sigur şi, cînd m- 


am dovedit convins, i-am propus să plecăm împreună către 
Cetatea Craiului, de unde-aş fi putut urca pe rîu în sus. Nu — mi- 
a răspuns. Oare nu văzusem ruinele fumegiînde ale satului de 
dincolo? Ba le văzusem, dar se cuvenea să pierdem vremea 
cotrobăind după nişte tilhari care ştiau bine ascunzişurile şi 
aveau obişnuinţa să se mişte repede ? Poate că datoria mea nu 
era — m-a cam luat el la rost —, nefiind vecin de moşie, însă a 
lui — cu siguranţă. De aceea, m-a sfătuit să pornesc deîndată, 
avind eu drum lung de străbătut, şi să-l las pe el să-i 
pedepsească pe mişei, ai său fiind o aruncătură de băț. Am 
crezut că judecase cu dreptate". 

„Cind ai plecat de acolo ?“ — se încruntă. 

„Să socotesc..." — răspunse Vilc. Şi-şi ridică răsfirat degetele. 
„Să tot fie şapte-opt zile, măria-ta“ — hotărî el. 

„Hm ! Atunci eram la Segarcea". 

„Care va să zică, m-a păcălit ?“ — se zbirli cneazul. 

„Nu, nicidecum — îl minţi. Uitasem că am plecat pe nepusă 
masă". După o clipă de gindire : „Acum, du-te la pilcul tău şi te 
odihneşti pînă miine dimineaţă ! In zori, strîngi tabăra şi faci un 
ocol cît mai afund în munţi, după care te-aşezi sub Oslea, la 
Peştişani. Cere-i lui Chindea o călăuză de încredere". 

Omul îşi fluieră calul, fericit, şi încalecă. Fruntea insă îi păstra 
urma unei griji nelămurite, pe care se chinuia s-o lămurească. El 
crezu că se gindea la scrisoare, de aceea i-o flutură şi-i zise : 

„Cind vei avea poftă s-o pui sub cămaşă, caut-o la fratele 
Eutimie Bălcescul, dascăl de latinie !“ 

Omul rise uşurat şi-şi înghionti armăsarul, însă il struni 
deodată brusc şi-l aduse cît mai aproape: 

„Mă frămînta un lucru şi nu-l dibuiam. Aş vrea să-ţi spun că, 
nu ştiu de ce, cneazul Nicolae mă cam ţinea departe de tabăra 
lui. Poate se ruşina de oştenii lui ce păreau beţi. 

„Poate" — repetă el, voievodul. lar Vilc se năpusti către ceata 
sa, ce aştepta mai încolo. 


31. 


Veştile aduse de cneazul de Rîmnic erau umilitoare. Şi el care 
credea că Roman zăcea pe patul de moarte ! Mortul, iată, se 


sculase din coşciug şi năvălise în moşia Tesluianului. Cunoştea, 
fireşte, că duşmănia stăpînului din Celei faţă de moş Grigore era 
veche, încă de cînd acesta se găsea în putere şi nu se vădise că 
n-o să aibă moştenitori, dar nu se aşteptase să mai răbufnească 
vreodată, după ce se dovedise înaintea judelui că Mitriţă acela, 
care încălcase hotarele, fusese pus la cale de el. Cunoştea, de 
asemenea, că nemernicul boiernaş, ca să plătească gloaba, 
alergase la sfătuitor şi că, nu mult după aceea, chiar îi vînduse 
petecul lui de pămînt, schimbîndu-şi hainele boiereşti cu 
veşminte de slujitor. E adevărat că Roman îl adormea cu vorba 
că o să-i dea în căsătorie pe una din fiicele sale, însă nu era 
greu de văzut că aşa-ceva se va petrece la paştele cailor. Deci, 
nu pentru interesul şi răzbunarea viitorului ginere pirjolise moşia 
lui Grigore Tesluianul. Pentru ce atunci ? 

Bănuia, dar nu voia să greşească. Oricît de întăritat ar fi fost, 
mintea lui cerea o adeverire. Adeverire pe care nu vru s-o obţină 
din sfatul cu Oaneş şi Chindea. Mai ales cu Oaneş. Ce sfat i-ar fi 
putut da tînărul prieten al tatălui său, cind imboldul faptei i-ar fi 
sărit în cuvinte şi de asemeni idolul ? Cum l-ar fi ţinut să nu se 
năpustească la vale, ca să-l apuce de barbă pe fiorosul tîlhar ? 
Hotărit lucru, Oaneş ar fi fost în stare să se lase hăcuit şi 
aruncat în iazuri, la peşti, puţin păsîndu-i că fără el gheara cea 
lungă a călugărilor ar fi rămas poate netăiată. Nu numai 
folositor i se înfăţişa pe vremea aceea, ci de nelipsit, măcar că 
sicîitor. 

Insă adeverirea tot o avu, şi mult mai repede decit îşi 
închipuise. Dar mai întîi fu năvala. 


32, 


Cînd ţăranii de pe pirîul Tismana, apoi de pe Bistriţ veniră la 
el pentru a-i cere îndurare, căinîndu-se că păţiseră mare rău şi 
urgie din partea călugărilor, ce se aşezau chiar în casele lor, 
văzu că nu se înşelase asupra țintei străinilor şi se bucură. li 
părea bine şi că ceasul socotelii era aproape, împăciîndu-l şi pe 
Oaneş. Dar, totodată, nu putu să nu se îngrijoreze la gindul că 
locul şederii lui (şi aşteptării) se dovedea lesne de aflat. Căci, 
intr-adevăr, dacă ţăranii ştiuseră a ajunge la sine, trecînd multe 
piedici, cîte ar mai fi rămas să întunece privirile duşmanilor şi, la 


nevoie, să-i reţină ? Or, el nădăjduise să se poală mişca în taină 
şi să lovească pe neaşteptate, la momentul potrivit, cînd se vor 
fi apropiat îndestul. De aceea îl trimisese pe Vilc la Peştişcani. 
Cugetă o clipă să-i ia în oaste pe toţi cei ce pătrunseră în tabără, 
ca nu cumva să se întoarcă şi să dea de gol aşezarea şi 
pregătirile, însă oamenii erau neinstruiţi şi, chit că se pricepeau 
să învirtă ghioaga, neavînd cai, nu i-ar fi fost de prea mare folos, 
din lipsă de iuţeală. Pe urmă, dîndu-şi seama că o parte din ei 
erau băjenari, porniţi cu întreaga familie, îşi zise că nu mai 
există nici o primejdie să-i lase înafară. Şi îi veni şi rezolvarea 
pentru ceilalţi : pe băjeniţi îi îndreptă spre Cărbuneştii Bengăi, 
rinduindu-le păzitori pe primii (desigur, pe cei ce nu se arătau 
prea speriaţi sau grâbiti, laolaltă cu douăzeci de oşteni. Pe restul 
îi părăsi in plata Domnului, sfătuindu-i, dacă vor fi întrebaţi şi nu 
vor izbuti a-şi ţine gura, să dea a înţelege că-l găsiseră departe, 
pe la Filiaşi. 

La întîi de august, primul zvon desluşit : loaniţii înaintau pe 
două şiruri asupra tirgului. Veneau drept şi agale, ca şi cum n-ar 
fi avut de înfruntat pe nimeni, ci de luat în primire un lucru 
cîştigat de altcineva pentru ei însă purtau mantie roşie şi 
cruciuliţă de aur, semn că vor lupta, 

Pregătiţi să se urce pe ziduri, proptind scările aduse, ca în 
treacăt, ei păreau orbi şi necunoscători de vreo frică, încit şi 
dacă n-ar fi fost omoriţi la vreme, tot s-ar fi prăbuşit înăuntru de 
pe metereze, sau ar fi căzut în şanturile săpate în incintă. Şi fără 
îndoială ar fi fost numeroşi insă aşa, sub loviturile bine ochite 
ale arcaşilor şi mai ales prin rîvna străjilor întărite, abia cîțiva 
avură cinstea de a se da de-a rostogolul în cetate, pentru a fi 
numaidecit pipăiţi sub veşminte şi înjunghiaţi. De aceea, în 
prima zi nici nu culeseră multe cruci, neîndrăznind să 
năvălească afară. Porunca voievodului, închis şi el, era de altfel 
aspră : spînzurătoarea i-ar fi aşteptat, în văzul duşmanilor. 

A doua zi, recolta fu mai serioasă- fără să fie totuşi prilej de 
mulţumire, deoarece se ivise şi pericolul înfometării, ei neavînd 
voie să răscolească prin case şi hambare, deşi grija bucatelor nu 
păruse să steie în sarcina cuiva. Intr-adevăr, după ce-şi 
consumaseră merindele pe care fuseseră vestiți să le aducă, nu 
mai primiră decit nişte brînză uscată şi apă din belşug. Crainicii 
voievodului strigau că, de vor hrană ca înainte, să li se topească 
în gură, să dea zor ca să iasă afară şi să alunge lăcustele, însă 


cine se încumeta, cînd din turnuri se ştiricea mereu sosirea altor 
şi altor pilcuri, ce umpleau zările şi chiar albia Jiului, fără lărgime 
şi mai ales fără adincime de apă. Porţile erau lovite cu atita 
furie, incit îi cuprindea mirarea că mai rezistă. Cu ce-ar fi 
alcătuit ei valul în stare să respingă pe cel ce, odată lemnul 
sfărimat, ai îi năboit înăuntru ? Cu o sută-două de oşteni 
nemincaţi ? 

In ziua următoare, în timp ce răbdarea lor slăbea, cu 
sîrguinţa atacatorilor se întîmpla la fel, ceea ce dovedea că 
resimţeau oboseala şi aveau nevoie de odihnă. Insă continuau 
să fie siguri de victorie, cum se vedea din faptul — observat de 
străjeri din înălţimea turnurilor — că-şi rididicau ici-colo corturi 
chiar pe cîmpul de bătălie, înafara bătăii săgeţilor, desigur, dar 
destul de aproape ca să nu trebuiască peste noapte să golească 
locul. Astfel încît, atunci cînd întunericul căzu, putură să 
desluşească focurile şi să audă cu urechile lor, mai întîi un 
soi de zumzet ce semăna cu slujbele, apoi, puternic zvon de 
petrecere. Aceasta îi umplu de uimire şi totodată le umplu gurile 
de apă. Drept răspuns, puseră şi ei să se aprindă focuri, cele 
mai multe pe parapete, şi să chiuie, mai curând de necaz, căci 
era greu de făcut rost de cîteva picături de vin, casele 
bogătaşilor f iind straşnic păzitede oamenii lui Oaneş. lar 
împotriva lui nu îndrăzneau să întreprindă nimic. 

Şi iată cum se născu un plan. fără participarea căpitanilor, în 
noaptea aceea : la început porniră să cricnească, blamînd 
nesăbuinţa voievodului în (cît se pricepea el, care era nou în 
domnie ?) de a se lăsa închis cu o aşa mulţime de oşteni, uitînd 
să cugete de mai înainte la hrană. Insuşi Oaneş părea capul 
răzvrătiţilor. Şi pe urmă, de ce se încăpăţina să nu aducă 
stricăciuni fruntaşilor localnici ? Nu se cădea să sufere şi unii şi 
alţii ? Dar, fiindcă cel vinovat şedea la Curte, înconjurat de 
sfetnicii săi şi nimeni nu şi-ar fi luat răspunderea să-i spună 
răspicat ce gindeau ei, năpăstuiţii, şi-au revărsat amarul asupra 
propriilor lor căpetenii, cu atit mai făţiş, cu cit erau mai mici în 
rang, şi nu mult a lipsit să sară cu armele la ei. Totuşi un fel de 
înţelepciune le-a intrat sub ţeastă şi i-a mai domolit. Anume, 
înghesuindu-i pe unii şi ocolindu-i pe cei ce le-ar fi putut face 
vreun rău (vestindu-l pe spătarul Chindea, pe vornicul Oaneş, ori 
chiar pe voievod), i-a pus să jure sub ameninţarea cu moartea 
că vor păstra taina celor ce aveau să hotărască împreună. ŞI 


hotărîrea lor simplă, era ca în zori să deschidă porţile şi să sară 
de pe ziduri, ca să scape odată de blestem, încredinţindu-şi 
viaţa în mîinile lui Dumnezeu. Fierberea cuprinse iute întreaga 
oaste şi chiar semnalul era stabilit, un cîntec din fluier pornit din 
turnul de apus, unde şeful străjii, mai nemulţumit ca toţi, era un 
cioban din părţile Severinului. Se descumpăniră puţin, cînd, prin 
cine ştie ce împrejurare, se răspîndi ştirea ciudată că fuseseră 
zăriţi de cu seară pedestraşi furişindu-se pe brînci într-un cîmp 
deasupra cetăţii şi se luptară o vreme cu întrebările. Prima în 
legătură cu izvorul ştirii : cine-o adusese, că 

doar nimeni nu putea intra sau ieşi din cetate, iar din foişoarele 
turnurilor se trimisese răspunsuri repetate că din zare în zare 
împrejurimile arătau împinzite de slujitorii mantiilor roşii ? A 
doua, presupunind că vestea era adevărată, se atingea de 
lucruri îngrijorătoare : cine să fi fost oamenii aceia — de-ai lor 
ori de-ai duşmanului ? In sprijinul cui veneau în chipul acela 
ascuns ? Pînă la sfirşit însă, căzură la învoială că cele stabilite 
trebuiau să rămînă in picioare : fie că soseau ajutoare, fie că o 
tabără sau alta avea să fie singură, merita să încerce. Ba încă, 
dacă şerpaşii (cei ce se strecurau) se întîmpla să fie de-ai lor, un 
noroc neaşteptat cădea peste ei. 

Odată această grijă luată, puse stăpinire pe ei veselia, deşi 
cîte unul ce-o făcea pe înțeleptul, zicea că s-o lase mai moale, 
ca să nu afle călugării că se pune ceva la cale. Nu le mai păsa. 
Sufletul le era uşor ca vintul şi s-ar fi înălţat nestingherit, dacă 
n-ar fi ştiut ,că întunericul l-ar fi împiedicat să zboare. 

lar în timpul acesta, el stătea în birlogul înaintaşului său, 
omenit de bunele femei, şi mustăcea. 


33. 


Părea că abia închiseseră ochii cînd se auzi jalnicul cîntec de 
fluier. Săriră numaidecit din culcuşuri şi, legîndu-şi încălţările, îşi 
dibuiră armele. Intr-o clipă se aflau la locurile de adunare. 
Scările erau proptite în colţurile nimerite şi cei aleşi să le 
împingă în sus, cînd unii le vor trage, aşteptau la coadă, urmînd 
ca după aceea să alerge la porţi şi să răbufnească laolaltă cu 
grosul. La poarta de apus era înghesuială grozavă, se călcau pe 


picioare pîndind momentul scîrţiitului ţiţinelor, şi nu le trecea 
prin minte să se mire că voievodul însuşi se găsea în fruntea lor, 
împreună cu căpitanii mari, printre care Oaneş. Acesta striga cu 
voce răguşită nişte porunci pe care cei de ziduri se grăbeau să 
le îndeplinească, tuşind înecaţi de un miros şi un fum ce cobora 
şi pînă la cei de jos, ajutîndu-i să se dumirească : smoală ! 
Cazanele celor de sus fierbeau smoală, şi Oaneş îi zorea să 
încarce găleţile ! In sfîrşit, drugii porţilor au fost traşi şi cele 
două laturi lunecară înăuntru, gata să strivească pe adormiţii 
care se mişcau prea încet. Un răcnet cumplit cutremură în clipa 
aceea cetatea şi şiruri-şiruri se năpustiră afară, zăngănind 
armele. Din faţa lor, umbrele strigară şi ele şi se rostogoliră spre 
ziduri, pînă alcătuiră o singură pată neagră, zdrenţuită pe la 
colţuri şi poale. Pata aceasta înconjura şuvoiul porţilor într-o 
jumătate de horă drăcească, marginile atingind capetele 
întăriturii. O nouă poruncă şi fiertura de sus se deşertă pe 
virfurile petei, fiindcă îndată se retraseră precum coarnele unui 
melc şi două rînduri de-ale oamenilor săi ţişniră prin cărările 
libere. Vuietul deveni asurzitor, numai ţipetele răzbăteau prin el, 
dovedind că urechea încă mai poate. Şi braţele lucrau dacă 
aveau ceva de lucrat, adică o sutană prelungită cu fier înţepător 
ce tot împungea către ei. După o lovitură, un bufnet — măciuca 
se auzea după, dujpă ce era dintr-un salt departe sau se rotea în 
pregătire. Coifuri ca nişte invelitori de mămăligă, săreau cit colo, 
sfărimate, împroşcîndu-şi singure ţeasta, iar jungherele căutau 
la buric. Cînd şi cînd, încingeau cite o trîntă, dar îndeobşte se 
fereau, căci, după ce mantiile plăcute la pipăit se sfişiau, 
îmbrăcămintea de dedesubt era rece şi lunecoasă şi nu prea 
aveai de ce să apuci. Cel mult îţi scrijelea carnea sub unghii. 

In mai puţin de o jumătate de ceas, simţiră cum sînt atraşi 
înainte, după pulpane fluturînd : duşmanii se porniseră pe fugă ? 
Păi, după ei, firtaţi ! lată însă că deodată, dinspre partea unde 
călătoreau, către dealuri, tunară nişte chiote, şi mantiile 
încremeniră înaintea lor. „Cneazul Vilc cu oştenii săi ! — strigară 
crainicii. Au pîndit sus, la Peştişani şi Hobiţa. Trăiască cneazul şi 
voievodul !“ „Trăiască ! Trăiască !“ — urlară. Şi se învirtejiră să 
dea o mină de ajutor. Găsind spice de secerat din belşug. „Ne- 
am pus pe îmblăceălă !“ — hohotea un stegar. 

„Ba asta-i izbînda lui Dumnezeu, să-ţi fie de bine! “ rostea un 
sutaş. 


„Fug oamenii Lui ; unde-i izbînda ?“ — îl repezea altul mai 
tînăr. 

Insă cei mai mulți n-aveau timp de vorbă : săvirşea ce era de 
săvirşit, isprăveau începutul. 

La prînz se întîlniră cu oastea lui Vilc pe deasupra leşurilor şi 
cei care se cunoşteau se îmbrăţişară. Impreună porniră să-şi 
împartă prada. lar porunca în acel moment era : faceţi ce vă 
place ! 

Cei setoşi, cei mai îndirjiţi şi viteji plecaseră în frunte cu 
Oaneş în urmărire, dar el, voievodul, era de văzut călărind peste 
cîmpuri, numărînd morţii. Viii se sinchiseau prea puţin : şi 
bogăţiile erau de numărat, măcar să ştii dacă trebuie să-ţi 
tocmeşti o nouă pungă ! 

Retezase o gheară călugărilor şi, fericit, îşi dădea seama că 
nu le va creşte alta în loc, fiind prea bătrîni pentru asta. Mai 
aveau una, dar ca s-o întindă trebuiau să-şi revină din spaimă. 
în schimb, el avea de strivit un vierme, după ce va fi scuturat 
mărul scobit, ca să nu îmbolnăvească tot rodul, ceea ce într-un 
fel era prea tirziu, deoarece pregetase în primăvară să curețe 
crengile şi să afume copacul, iar intr-altul, prea devreme : dacă 
recolta era pierdută, de ce n-ar fi lăsat-o să se prăpădească 
pentru mai multă siguranţă ? Putea s-o ia mai pe îndelete anul 
viitor şi mai gospodăreşte. Totuşi, ciuda îi era aprigă : ce 
gospodar nu regretă irosirea viptului firesc al unui an, chiar şi 
cînd munca nu i-a fost tocmai harnică sau livada a aparţinut 
altuia ? 

Cît timp s-a îndirjit să stăvilească potopul călugăresc, isi 
făurise hotărîrea să se întoarcă şi să pună capăt uneltirilor 
cneazului Roman, fără milă şi pentru totdeauna, şi nu-şi 
închipuise că altă datorie îl va chema aiurea, neapărat. Cu 
uimire deci, şi tulburare, primi vestea că regele Bela trecuse de 
la strimbătatea prin vorbe aşternute pe pergament la cea prin 
fapte. Un om al său cuprinsese cetatea Hațegului. II numea pe 
rege prost şi într-o oarecare măsură păcălit, deoarece nu-şi 
socotise lovitura în înţelegere cu loaniţii şi nu înnodase o legă- 
tură neîntreruptă cu ei, dar nu putea scăpa de gîndul că prostul 
şi păcălitul cel mare era el, voievodul românilor. 

II lăsă pe Chindea să păzească cetatea Gor-jiului şi el se 
avîntă peste munţi, cu Oaneş şi Vilc. Nu-i trimise lui Toma din 
Brătunia cuvint să vină să-şi apere moşia. După un popas la Riu 


de Moare, timp în care întări cu butuci strimtoarea numită 
Poarta de Fier şi-i îngădui lui Oaneş, cu o mie de oameni, să 
prade drumul Timişoarei, se îndreptă cu îndrăzneală pe lingă 
tîrgul ocupat şi puse tabără deasupra, la Prislop. Primi cu dragă 
inimă pe cnejii din Densuş şi Strei, cu slugile lor, dar îi împrăştie 
printre oştenii săi. 

Nu dură mult şi începură să pice în cursa lui primele care cu 
provizii venind dinspre Deva, precum şi întăririle chemate de cei 
din cetate. Insă, el nu arătă c-ar avea poftă să-şi piardă vremea 
cu asediul. Cînd şi cînd, făcea scăpat cîte un prins, care 
întîmplător asistase la discuţiile sale cu căpitanii, în aşa fel încît 
ar fi putut jura că acela va duce zvonul că se pregătea să atace 
castrul regal de la Deva. De altfel, crainicii săi colindau ţinutul 
fără grijă, strigînd locuitorii să intre în oaste şi promiţind mari 
răsplăţi, pe care ei le şi dădeau dacă se vădeau prea dornici, 
însă în schimbul nici unui serviciu, căci îi trimiteau acasă să 
aştepte porunca. Intr-o zi, chiar repezise solie la judele Sibiului şi 
alţi cîţiva juzi săseşti şi solii săi se întoarseră, după două zile, cu 
răspuns, chipurile. 

La încă o săptămînă, fu nevoit să-şi facă cruce : Lugojul şi 
alte tirguri rămăseseră neatinse, dar împrejurimile Timişoarei 
luaseră foc. Nebunul ! — îi veni să strige. O să se frigă el însuşi 
în pîrjol. Şi, cu sufletul la gură, rugă de alte veşti. Numai că solul 
acela atît cunoştea. Trecu o zi, un alt vestitor se prăbuşi la 
picioarele sale şi-i zise : să fie liniştit. Stăpînul său, cneazul 
Oaneş, se afla bine sănătos dincolo de Mureş, în preajma 
Aradului şi, dacă totul va decurge după voia sa, va urca pe 
fluviu în corăbii furate, ca să se îmbrăţişeze la gura Straiului. 
Asta depăşea orice închipuire : „Nu-i adevărat!“ — răcni la sol. 
„Ba, să ne fie cu iertare, este !“ — se îmbăţoşă acela jignit. 
„Bine, dar oastea regelui ?“ — îl întrebă. „Ce ştiu eu ? ! 
răspunse. Bănuiesc că ne cată spre Lugoj.'— „Cine va păzi 
strimtorile ?“ — se mai răsti, îngrijorat. — „Măria-ta ! — 
răspunse obraznicul. Dar poate că regele află unde sîntem, 
vreau să zic cneazul Oaneş, şi atunci...Clătinînd din cap, mai 
desprinse o mie de oameni din oaste şi îi trmise la strimtori, cu 
Vilc. Insă abia sfirşise treaba aceasta, că un al treilea vestitor 
aduse o ştire mai acătării, că Oaneş fusese cit pe ce să se 
ciocnească nas în nas cu regele Bela, dar scăpase pe valea 
Timişului şi prefăcuse în cenuşă tîrgul Lugojului. Aşa îndrăzneală 


mai zic şi eu ! — cugetă el şi-i retrase porunca lui Vilc. lar el 
începu să bată cetatea (Hațegului). 

La 10 septembrie, cetatea nu era luată, Oaneş se hărţuia cu 
Ospitalierii chemaţi în ajutor în ţinutul Carasului însă el primea 
pe cei patru soli ai regelui, şi ai capitlului din Alba. Purtau cu ei 
un hrisov cu pecete şi erau gata să i-l înmâneze, cu condiţia să-l 
predea pe cavalerul ce le făcuse atitea pagube. Cum să-l predea 
— se burzului el — cînd din porunca sa săvirşise isprava, şi după 


legile războiului ? — De acord — răspunse un sol, — însă un 
război nedrept ducea, de vreme ce încălcase pămiînturi supuse 
regelui. — Oare — îi înfruntă el —, oare strălucitul rege Bela nu 


intrase într-un ţinut ce nu-i aparţine ? Cetatea Hațegului fusese 
din moşi-strămoşi a românilor. — Să se citească hrisovul — mai 
încercară solii — şi poate că litera lui avea să-l înduplece. „Nu 
vreau să ştiu — a rostit îndărătnic — de nici o hiîrţoagă pe care 
citind-o să fiu silit a-mi părăsi pe cel mai viteaz dintre căpitani”. 
Şi solii au făcut calea întoarsă să ceară sfat de la rege. Revenind 
peste cinci zile, exprimară îndoiala suveranului că fiul 
credinciosului de altădată duce Mihail, pe care dînsul atîta l-a 
iubit, ar fi îndemnat la vreo blestemăţie, şi cerură doar : ca 
Oaneş să se retragă. Şi ce-mi daţi în schimb ? — întrebă. In loc 
de răspuns îi întinseră iarăşi hrisovul. Eutimie, de alături, îl luă 
cu plecăciuni şi, rupîndu-i sigiliul, îl citi cu voce tare în tălmăcire. 
| se dăruia pe vecie Ţara Hațegului cu dependinţele, în caz că el 
şi urmaşii săi vor depune jurămînt de credinţă pentru această 
parte a stăpinirii lor şi de se va întări jurămîntul cu peceţile 
cavalerului Oaneş, comitelui Chindea şi cnejilor loan, Farcaş şi 
Torna de Brethonia. Asupra tuturor moşiilor din această Ţară, 
avea drept să facă ce voia şi să hotărască aricind soarta 
nobililor, cu excepţia moştenirii şi capului lui Toma, fiul lui 
Lekembrat din Brethonia, ce va putea recurge la judecata 
regească. 

Refuză şi de data aceasta, zicînd că nu se face un dar luind 
din averea dăruitului, ci din a dăruitorului. Or, Ţara Hațegului 
era pămînt străvechi al voievodatului său, nu al coroanei 
ungare. Daţi-mi Amlaşul şi Făgăraşul ! — îi sfidă. Insă solii, care 
— se vede — aveau împuternicire şi mai obişnuiau şi să astupe 
urechea bleagă se apucară să-i dovedească, cu paragrafele 
legilor lor, că nu era nici o deosebire, principalul fiind că ţinutul 
oferit rămînea in stăpînirea sa. In sfîrşit, pretextînd că va trebui 


să ţină sfat, se retrase şi-i chemă pe Chindea şi pe Moicea, co- 
mandantul străjii. Amîndoi fură de părere să primească, în afară 
de prevederea în privinţa lui Toma, ceea ce se potrivea de 
altminteri cu gîndul său. Chemînd solii, le arătă părerea 
„Sfatului". Şi, spre surprinderea tuturor, ei primiră în numele 
stăpiînului lor, trecînd la alcătuirea pergamentului, împreună cu 
fratele  Eutimie. Stabiliră data depunerii jurământului şi, 
mulţumiţi, plecară. Despre loaniţi nici o vorbă. 
Dar pentru el începură frământările. 


35. 


Cite, dar cîte nu revedea in minte, întorcîndu-se spre Curtea 
de Jiu, apoi mai departe, către Nedeia, unde frate-său Bărbat 
cine ştie cum reuşise a ţine piept nemerniciei lui Roman- 
Niculae ! Mai întîi se revedea pe sine, deşi nu se privise în vreo 
oglindă, îngenuncheat (numai eu un genunchi, totuşi) în fata 
comitelui palatin, sărutîind spada (e drept că îmbrăcată) şi 
gîngăvind formula latinească, pe care i-o sufla din spate Eutimie 
Bălceseul şi din care nu reţinuse nimic... Plin de ruşine, 
încercase să zâmbească, după ce înadins se purtase trufaş cu 
solii, scornind glume pe seama lor şi asemuindu-i cu animalele, 
datorită vreunui amănunt pe care-l arăta cu degetul, clipind din 
ochi către ai săi. Insă zbaterea aceea de-afară căuta s-o 
ascundă pe cea lăuntrică. Zimbetul i-a îngheţat pe buze, lama 
fierului i s-a părut rece, ca şi cum ar fi fost dezvelită, i s-a 
năzărit că se mînjeşte pe gură de unsoare, chit că înainte lăsase 
să se înţeleagă că simţise miros de rugină. Şi genunchiul îndoit 
a dat să se îndrepte, inima a tresărit, gata să sară din piept. Fu 
cît pe ce să cheme călăul. Să-i trântească pe ei, pe soli, în locul 
său, şi mai ales pe comite. Şi iată pe Oaneş, atit de nespus, atit 
de răzgiiat, punîndu-i uşor braţul pe umăr, potolindu-l. A rostit 
formula. Dar oare a rostit-o ? Fiindcă, imediat, nu se mai vedea 
în casa cneazului de Strei-Sîngeorgiu, ci în pragul cetăţii 
Hațegului, primind închinarea comandantului garnizoanei şi a 
căpitanilor, pentru ca apoi să dea semn de înpărţire a oştirii, 
într-o parte şi în alta, ca să treacă şirurile de duşmani 
zdrenţăroşi, aduşi în starea aceea de încăpăţânarea sa. Pieptul i 


se umfla de bucurie : mult timp n-ar mai fi rezistat. Numai 
mărinimia sa şi poate interesul i-a salvat. Atunci nu depusese 
încă jurăraîntul, ştia că-l va depune şi nu credea — acum ofta : 
de-ar fi bănuit măcar umilinţa, şi-ar fi luat înapoi cuvîntul. 

Cugetul hălăduia cîteva clipe aiurea, nici un chip nu se lipea 
de el în amintire, ţărmuri goale păreau să se zbuciume sub vînt 
de septembrie, apoi, deodată, iarăşi : îngenuncherea, privirile 
curioase ale străinilor, apăsarea palmei lui Oaneş, dar şi... dar şi 
falnica şchiopătare a străjii ungureşti. Cînd i se făcea silă de 
sine, din pricina acestor icoane repetate, reînvia privelişti din 
lupta cu călugării Sfintului loan pe cîmpul din faţa Tîrgului Jiu, în 
zori răcoroase, însă totodată şi regretul : pierduse mai bine de 
două sute de oameni. Ba se întîmpla şi să-şi aducă aminte 
obrazul schimonosit al cîte unui mort, pe care nu-l cunoscuse 
mai înainte, cît fusese în viaţă, şi să se blesteme : nu se 
închisese de bunăvoie în Tîrgul Curţii ? 

Şi nu vorbea. N-avea chef de vorbă, lăsîndu-i lui Chindea 
toate grijile. Poruncile acesta era în stare să le ghicească. Cit 
despre Encea, ce-ar fi putut să-i spună ? Că-l respectase pe 
taică-său, dar pe el îl dispreţuise ? Că nădăjduise într-ascuns ca 
Paliga să-i fi făcut de petrecanie ? Era nedrept cu tînărul bărbat, 
fie, va încerca să-şi ispăşească greşeala, însă prin vorbe ? De 
aceea, părăsindu-l în seama lui Chindea şi sfătuindu-l pe acesta, 
în două şoapte, să-l folosească unde va găsi de cuviinţă, nu do- 
vedea că-i purta pică. Ci că în el însuşi se căscase o prăpastie, 
pe care o măsura vrăjit, sîngele fiindu-i atras de afunduri. 
Noaptea dormea bine, nici vise, nici gînduri nu-l chinuiau, cum 
se lungea pe polog adormea îndată, totuşi somnul nu-l odihnea. 
Dimineaţa, stropii reci de izvor aruncaţi pe faţă nu-l înviorau. Un 
rău din burtă îi cocîrjea în şa. Cinstirile de care avea parte în 
trecere, cîntecele de bucurie şi jocurile ţăranilor abia le observa. 
Din piine şi sare gusta cînd prea mult, cînd prea puţin. Cu 
dumicatul de pîine întingea fie pe-alături, fie prea tare, de scă- 
pau bieţii oameni tablele ori ştergarele din mînă. 

lar cînd zări de departe Nedeia şi curtea căzu bolnav şi nu-şi 
mai aminti de nimic. 


36. 


Toată toamna şi toată iarna zăcu. Fu mai întîi o lungă noapte 
neagră, în care era bintuit de nişte spaime fără trup şi în care o 
dată sau de două ori se aprinsese ca o feştilă ce-i rănea bulbul 
ochilor. Nu-l ardea, ci mai degrabă îl apăsa rece, scurmîndu-i în 
creier. Degetele i se înfipseseră în aşternut şi chinul păruse să 
dureze o veşnicie. Nişte şoapte înlăturaseră apoi lumina şi îl 
pipăiseră pe tot corpul, într-un fel care-i produse furnicături din 
ce în ce mai greu de suportat, pînă cînd îşi pierduse cunoştinţa. 
Şi la capătul acestor întîmplări, iarăşi noaptea neagră. Pe urmă, 
a început să desluşească zorile, atît o lumină ciudată, albastră şi 
se făcea că sorbea nişte fierturi (aburii îi intrau pe gură, 
înecîndu-l), care-l dădeau însă gata, fiindcă nu mai rămiînea 
decit o părere de rău plutind în aer şi un miros subţire în care se 
zbătea, neizbutind să despartă ceea ce aducea a miasmă şi iz 
de ceea ce adăsta ca mireasmă. Adormea sau cine ştie ce pă- 
tea. Mai tirziu, mirosul acela, revenind, îi dădu impresia de 
putred, şi chiar i se năzări că el putrezea acolo, intre velniţe, în 
timp ce... Dar nu era totuşi decit o stare vecină cu leşinul, nu un 
gînd. Nu se gîndea la nimic. Lungit, bănuia că doarme cum 
dormi o după-amiază în chip neaşteptat, după un drum obositor, 
întîmplîndu-se să te trezeşti tocmai a doua zi clar şi numai după 
cîteva clipe şi să nu te poţi dumeri unde te afli — şi dormea de- 
adevăratelea, în răstimpuri sau ceasuri întregi. Treptat, ajunse 
să-şi închipuie că afară (dar ce însemna afară ?), mă rog, 
undeva pe alături şi-n preajmă, lumea trăia o altă viaţă. Ceva, 
deci, se desprindea de el, nepăsător, prididind-prididind, apoi 
îndepărtiîndu-se. Nu afla limpede ce, in sfîrşit, cînd putu face 
deosebirea dintre noapte şi zi, văzu şi pe doctori. 

Erau doi pe care-i cunoştea, unul mai tînăr şi unul mai bătrîn, 
pricepuţi la oblojeli, ceea ce-l mira mult, căci, in afară de cazul 
că se va fi prăbuşit de pe cal cînd i-a venit prima dată rău, nu se 
ştia rănit. L-a şi întrebat pe bătrîn ce căula acolo şi de ce-i tot 
ungea trupul cu pasta aceea cînd boala-i era pe dinăuntru. 
„Pentru că, măria-ta, — i-a răspuns acela — semnele ei ies prin 
piele, şi cum ele ies tot aşa şi leacul intră“. „Aş înţelege dacă ai 
vorbi de pricini. Tu voieşti să vindeci semnele, nu pricinile 
răului ?“ Drept care doctorul, continuînd să-şi împlinească 
treaba şi dăscălindu-l să nu se zbuciume, i-a răspuns că în 
ştiinţa aceea a lor se părea că nu e mare deosebire între semne 
şi pricini. Încît i-a fost vădit, din clipa aceea, că omul era la fel 


de nepriceput ca el la bucătărie. Mai degrabă mi-aţi fi adus o 
zirnoaică, gîndi în legătură cu rudele sale, chit că aceea m-ar fi 
putut otrăvi cu zemurile ei, ori vreun doctor al venețienilor, 
dintre cei care însoțesc pe marinari pe punte — dar cu voce tare 
ceru să-i fie trimis Oaneş. După ce doctorul plecă şi el aproape 
că-şi uitase, picotind cererea, se strecură înăuntru mătuşa Ma- 
rena şi-i şopcăi că Oaneş trecuse Oltul, pierzîndu-se in Cumania 
şi nu se mai arătase la curte. Insă pe el nici că-l mai interesa cel 
mai mic lucru. Sfirşeala care i se ridica din piîntec îi întuneca 
parcă minţile. Zile întregi nu mai ceru nimic şi, deşi simţea prea 
bine clefăiala miinilor doctorilor pe trup, se prefăcea că nu-i 
bagă de seamă, lăsîndu-se întors ca un sac şi despuiat şi 
îmbrăcat fără împotrivire, Şi, deodată, într-o după-amiază, 
sculîndu-se în capul: pieptului, înainte de a se prăbuşi pe perini, 
strigă cît îl ţinu gura : Să vină Oaneş ! Sau Chindea ! Apoi pîndi, 
gifiind, zgomotele de afară. Pe nesimţite, o umbră îi alunecă 
peste şi vocea Elenei grăi : „Măria-ta, slavă Domnului că eşti în 
stare să strigi, însă nu trebuie să te oboseşti, căci se poate 
întoarce răul cumplit de care ai scăpat. Ai bunăvoință şi răbdare, 
de vreme ce Dumnezeu dă semne de bunăvoința Lui, după ce 
ne-a fost teamă că le-am pierdut". „Elena ! — reuşi să îngaime. 
Unde-ai fost pînă acum, fetiţo?" „Mereu în preajma domniei-tale, 
m-ai fi putut atinge, dac-ai fi întins mina“. Şi făptura ei oftă, însă 
nu din tot sufletul, ci ca în taină. El vru să mai spună ceva, să 
vorbească de vinovăția ce-şi făcea loc atunci în sine, dar 
cugetînd la fiinţa ei fragilă, pe care o întrezărea printre pleoape, 
se căzni să întrebe : unde se afla cneazul Oaneş, unde Chindea, 
cine fusese ales voievod ? Ales ? — se miră făptura. Oare voinţa 
boierilor şi a poporului nu se oprise odată asupra lui ? Ce-i 
trecea prin minte ? Fierbinţeala îi întuneca într-atit judecata, 
încît nu-şi dădea seama că lucrurile sînt ca înainte ? Că toate 
mergeau, prin grija căpitanului Chindea şi cu sprijinul frăţiorului 
Bărbat ? „Cheamă-l pe Bărbat !“ — rosti răguşit. Insă, înainte de 
a sfirşi îndemnul, adormi pe loc. Şi, după multă vreme, visă. 

Se făcea anume că zăcea în aşternuturile lui Radu, la Curtea 
de Jiu, şi că-şi tot ispitea soţia, pe Vasilisa, în legătură cu nişte 
zvonuri ce pătrundeau de afară, de mulţime mare adunată, 
înfierbîntată. la ce să fie ? — zicea Vasilisa. Se strinseră să-l 
aclame pe unul din familia lui Litovoi. Şi parcă răzbătea o 
răutate în glasul ei. Păi bine, dar n-am murit ! Ba, cum să nu ! N- 


ai prins tu de veste, căci eu te-am îngropat pe furiş, acum cinci 
zile, in nădejdea că m-o lua de soţie. Elena ! — striga. Taci, dra- 
gul meu, am aşteptat atît de la tine, încît mi s-a făcut dor de un 
voievod adevărat, nu de un stîrv. Dac-ai şti cum mă nevoiesc să- 
i fac pe plac, întocmai ca mulţimea asta de-afară ! Să-mi faci 
mie pe plac, aha, mulţumesc ! Nu ţie, lui ! — răspundea glasul 
Elenei şi el ridea deodată, hohotea : încă odată mă închin ţie şi- 
ţi mulţumesc; căci... căci... — ridea într-una arătindu-se pe sine 
cu degetul — eu sînt Litovoi ! Şi femeia, holbînd ochii —era 
neîndoielnic Vasilisa, deoarece se afla înveşmintată în negru, o 
lua la fugă înspăimîntată, urmărită de rinjetul său crud, ce 
zicea : Aşa îţi trebuie ! Dar atunci nu mai era sigur că nu fusese 
Elena. 

Pe urmă, fără nici o trecere, se vedea în faţa Curţii, înconjurat 
de mulţime cerşind însemnele puterii, păzite într-o latură de un 
bărbos, care în plus asmuţea ţăranii asupra sa. Şi de unde pînă 
înainte cu cîteva clipe poporul îl aclama, se trezea înghesuit de 
puzderie de braţe, unele simple cioturi, altele purtînd săbii 
ascuţite şi lungi ce se îndreptau spre pieptul său. Dindu-şi 
mîinile în lături, ca şi cum şi-ar fi făcut loc printr-o mare de 
ierburi, îşi croi drum spre bărbos şi-l apucă de barbă ur- Iînd : 
Te-am  dibuit, magistre (era de fapt mare perceptor) 
Rembaldus ! Le dai ori nu le dai ? Dar acela se tot trăgea înapoi, 
lăsîndu-i firişoare de păr între degete, şi ţinind însemnele 
deasupra talazului. Căci acum înaintau prin apă. In sfîrşit, urcînd 
pe mal, el cu faţa, acela cu spatele, de era cît pe ce să se 
împiedice de o ieşitură, îşi înnodă barba ţapului în jurul 
pumnului şi trase cu furie. Smulgiîndu-se toată flocăraia, cum să 
nu se uimească descoperind în omul acela pe Roman-Niculae ? 


lată că nu le dau ! — se împotrivea cneazul. Căci sînt pentru 
mine ! 
Şi iarăşi era în aşternuturi.Afară zgomote şi chiar pe 


coridoare şi el plingea fără lacrimi, aşteptind pe cineva, poate 
pe Elena, să-i aducă vestea că fusese ales voievod cneazul din 
Celei, Roman-Nicolae. Un vînt trînti năprasnic uşa încăperii şi... 


Lîngă pat se afla, roşu la obraji, frate-său Bărbat. 
„Ce vreme e afară, frăţioare ?“ — îl întrebă. 
„Frig. A căzut prima ninsoare". 

„Aşa devreme ?“ 


„Sîntem la începutul lui noiembrie. Trebuie să fi pierdut 
măsura timpului zăcînd în ăst pat“. 

La acest fel de a spune,ce părea o întrebare,nu găsi de 

cuviinţă să răspundă. Zise în schimb : 

„Dar ia spune-mi ? Or fi îngheţat iazurile de la Celei ?“ 

„N-am ştire — rise Bărbat. Insă, dacă asta te interesează, 
am să mă reped pînă acolo, să văd“. 

„Nu-i nici o grabă. Mai vorbim noi miine. Acum, fii bun şi 
cheamă-l pe Chindea. Pe cite înţeleg, pe el a căzut măgăreaţa 
să se îngrijească de treburile ţării". 

„Pe el şi pe mine !“ — se bătu în piept Bărbat şi ieşi, zimbind: 
Hotărit lucru, era numai viaţă flăcăul şi se părea că umbla cu 
nădejde ! 

Primul lucru pe care-l făcu Chindea intrind : tuşi încurcat. lar 
el ii spuse să se aşeze pe o laviţă de la capătul patului său. Nu 
vru. Ţinîndu-se în picioare, cu căciula în miini, se uita cu o sfială 
neobişnuită felului său de a fi, bătrinesc şi sfătos, de parcă ar fi 
dat îndărăt cu ani numeroşi, pînă în vremea tinereţii. Era de 
nerecunoscut. Să-l fi schimbat într-atiît lunile acelea cit greul 
căzuse pe capul lui ? 

„Măria-ta — începu el, frămîntîndu-şi căciula —, doctorii mi- 
au zis să nu vin, să nu-ți dau ascultare adică, fiindcă nu te-ai 
întremat şi treburile stăpînirii, numai auzindu-le, ţi-ar putea 
căşuna rău“. 

„Merg chiar aşa de prost ?“ 

„Nu tocmai, da' nici bine. Insă ei mai ziceau că, dacă totuşi 
vin, să nu-ţi împuiez capul cu de-alde astea". 

„Să le spui, cînd ieşi de aici, că le-ai urmat sfatul. lar acum, 
rosteşte adevărul : care sînt necazurile cu care te zbaţi ?“ 

Chindea şovăi o clipă, apoi răspunse: 

„Păi, ar trebui să încep cu cele cu care ne-am zbătut, eu şi 
fratele domniei-tale Bărbat“. 

„Fă-i cinstea asta mucosului şi pomeneşte-l alături de tine !“ 


Din nou, vrednicul om păru să se sfiaseă, dar reuşi să afirme 
cu tărie : 

„Pot să jur pe ce am mai sfînt că e pe deplin meritată şi că a 
fost de mare folos. (Stătu un moment pe ginduri). Ceea ce n-aş 
fi în stare pentru ceilalţi fraţi ori pentru unchi". 

El zîmbi, brusc înveselit : iată, găsea ceva în care să-l 
recunoască : ascuţimea de limbă la ananghie. 

_ „Şi la ce, mă rog, te-a ajutat mezinul ?“ — întrebă. 

„Intîi şi-ntii, după ce măria-ta ai căzut la pat, au apărut, ca şi 
cum ar fi aşteptat în dosul uşii, doi corăbieri, unul grec şi altul 
venețian, zicînd că navlosiseşti pe jumătate vasele lor înainte de 
război pentru nu ştiu ce cărăbănit de vite. Şi că din pricina asta 
au stat, credincioşi, în port şapte luni de zile mîncînd hrană 
degeaba şi pierzînd şi alte învoieli. Drept aceea, cereau fie să le 
plăteşti şi cealaltă jumătate de navlu ca s-o socoată 
despăgubire, fie să-i foloseşti de două ori adăugind ceva pe 
deasupra la preţul cuvenit. Eu am rămas uimit, nepricepîndu-mă 
la treburi de astea, şi tocmai cugetam cum să cercetez adevărul 
spuselor lor, negăsind de altfel decît mărinimie, în cazul că erau 
adevărate, cînd îl aud din spatele meu pe Bărbat : «Ce război, 
cinstiţi căpitani ?» Mărturisesc că şi pe mine m-a luat prin 
surprindere, dar pe corăbieri i-a lăsat cu gura căscată. «Păi — a 
zis grecul —, ăsta pe care-l duceţi de vreun an cu cavalerii 
ordinului Sfîntului loan sprijiniți de unguri, de era să vă pierdeţi 
ţara». «La mijloc e o neînțelegere, bunule oaspe — a rostit 
hotărit fratele domniei-tale. Noi nu ne-am bătut cu regele Bela, 
fie-i numele binecuvintat şi aibă parte de sănătate !, căci este 
prietenul nostru statornic. lar cu călugării de la Sfintul Mormînt, 
fără să fim în stare de război, ne-am ciocnit acum o lună, cînd 
au vrut să prade nişte sate, şi i-arn liniştit de-atunci». «la te uită 
— zice veneţianul —, şi noi care ne-am speriat că pămînturile 
astea sînt cuprinse de foc !» «V-aţi speriat într-atit — făcu 
Bărbat —, că nici n-aţi urcat pînă la Curte să cereţi urmarea 
învoielii. Mă prind că v-aţi luat după nişte mincinoşi». «Aşa, 
aşa>> — se ploconi grecul. Insă frăţiorul nu-i dădu răgaz să 
sufle. Il luă şi mai din scurt. «Ziceţi că aţi stat în portul nostru 
vreme de şapte luni. Nu v-a fost frică de prăpăd, c-o să dea şi 
peste voi, urcînd pe corăbii ?» «Ba bine că nu ! — îşi prinse 
urechile grecul. La drept vorbind, nici n-am aşteptat aici decit 
vreo cîteva zile. Restul l-am petrecut la Vidin, punînd între noi şi 


ţara voastră cale de apă». «Aha ! — se dumeri Bărbat. V-aţi 
mutat mai aproape de loaniţi». Cei doi căscară ochii mari. «Ce 
vă trece prin gînd ? — întrebă apoi veneţianul. Sîntem oameni 
pentru care cinstea e lege. Noi...». Şi începu să se bilbiie, pînă 
cind Bărbat îi tăie vorba, rostind : «N-o să ne certăm pentru 
mărunţişuri şi n-o să vă jignesc punînd la îndoială însuşirile 
voastre, între care cinstea pare să fie de căpetenie, însă acum 
duceţi-vă, multumind lui Dumnezeu cu ce aţi cîştigat ! Cit 
despre o nouă învoială, dacă aveţi drum şi doriţi, întoarceţi-vă 
cînd s-o însănătoşi voievodul !«-Şi ei şi-au luat numaidecât 
tălpăşiţa. 

„Aveam nevoie de oamenii aceia“ — se încruntă el, bolnavul. 

Chindea ridică din umeri în semn de părere de rău. Spuse: 

„Bărbat zicea că n-ai ce pierde. Ba dimpotrivă, că vei cîştiga 
ce-am fi irosit noi, dacă ne-am fi apucat să încheiem afaceri cu 
ei“. 

„Măi, că isteţ s-a mai făcut ! Se cunoaşte că n-a crescut prea 
mult timp sub ochii mei“ — glumi. 

„Eu cred că de la măria-ta a învăţat. De la tatăl domniilor- 
voastre... lar că s-a oprit fără să se slujească anume cumva de 
corăbiile acelora, îmi închipui că pricina trebuie să fi fost ce mi-a 
spus după plecarea lor : «Mare lucru — zice — să nu se fi 
încurcat ăştia cu călugăroiul ăl mare, Rembaldus !»“ 

„Intr-adevăr, mare lucru, după cum povesteşti c-au răspuns. 
Insă, pe cît înţeleg, în treaba aceasta mezinul nu te-a ajutat, 
căci tu nici n-ai deschis gura. Spune-mi una în care ţi-a fost de 
ajutor şi sprijin !“ 

„Să vezi. La o săptămînă, eu nu mai izbuteam să dau de 
capăt plingerilor înălțate împotriva cneazului Roman- Nicolae. 
Tot veneau din partea vecinilor lui, ce se plîn- geau de diferite 
samavolnicii, dar în cuvinte aşa de înciîlcite, incit mă întrebam 
dacă nu era şi ceva rică în jalbele lor, oamenii ştiind ce făptuise 
şi încercînd să profite de prilej ca să-l înfunde. Dar Bărbat, 
văzindu-mă că mă aplecam cu atita sîrguinţă asupra acelor 
pricini, îmi zise : «Boier Chindea, să nu cumva să-ţi pierzi 
vremea ele pomană, cum am făcut eu cînd i-am scris scrisoare 
fratelui meu la Tirgul Jiu. Căci, dacă nu mă speriam dintr-odată 
şi nu aşteptam să ajungă scrisoarea, apoi să primesc răspuns, 
cneazul ar fi fost acum prins şi ar fi zăcut la umbră, în temniţă. 
In loc să mă iau pe urmele lui, am stat cu miinile în sin, 


mulţumindu-mă numai să întăresc paza, ca să nu mă trezesc cu 
el în cetate. Zău că n-o să cîştigi nimic cereetînd plîngerile». l- 
am întors că aveam incredere în dreptatea nepărtinitoare şi că 
voiam s-n slujesc din toate puterile. «Unde-ţi este puterea — m- 
a întrebat — ca să-l aduci pe cneaz în faţa scaunului de judecată 
? Doar nu-ţi închipui că va veni el fiindcă-l chemi ? !» Şi pe 
cinstea mea că avea dreptate“. 

„Numeşti asta ajutor ? Este un fel de a tăia nodul cînd nu te 
încumeţi să-l dezlegi". 

„Aşa o fi. Insă gîndeşte-te şi măria-ta dacă se afla altă cale". 

„L-aţi chemat ?“ 

Chindea se întunecă la chip : 

„L-am. Prin servitorul domniei-tale Zorza". 

„Vorbeşte ! Văd că te tulbură faptul". 

Cu glas stins, boierul rosti : 

„Şi servitorul acesta nu s-a mai întors". 

Un fulger de minie trebuie că trecu prin ochii săi obosiţi. Se 
ridică în coate : 

„Cum s-a putut una ca asta ?! Şi voi ce-aţi făcut, slujitori 
nevrednici ?“ 

Chindea amuţi, trezindu-i şi mai mult mînia. Se cunoştea că 
regreta amarnic a nu fi urmat sfatul doctorilor. Totuşi, adumndu- 
şi forţele, povesti în sfîrşit : 

„Am luat în grabă două sute de călăreţi şi, cu hotărnicii 
înainte, am cutreierat moşiile cu pricina, vădind şi înlăturînd 
încălcările. l-am îndemnat pe boieri să se înarmeze şi să 
vegheze zi şi noapte, mai chemiînd întăriri şi de la cneazul Vilc. 
Insă pe tulburător n-am cutezat să-l atacăm". 

Un moment de adincă tăcere se aşternu în încăpere după ce 
dregătorul se opri. Lui, obrazul parcă i se întinsese pe şaua 
oaselor şi rămase să lucească în umbră, in timp ce ochii îi 
cădeau în goi. Al boierului se făcuse vineţiu. Crezindu-l neînstare 
să-şi mai revină, acesta se trase încet cu spatele, şovăitor, şi 
deschise cu teamă uşa. Ajuns afară, îşi va fi dat seama că-şi 
uitase pe jos, în cameră, căciula, dar nu se mai întoarse. Va fi 
pornit gîrbovit spre casă, simțind cum gerul îi muşcă din carne; 
gerul pe care tare ar fi dorit şi el să-l încerce. 

Blestemată cruzime de neputincios, invidioasă pe cruzimile 
obişnuite ale Firii ! 


38. 


Nu aflase tot. Şi puţinul însă pe care-l auzise începu să-l 
chinuie cu asupră-măsură. O durere surdă îl săgeta între coaste 
şi trebui să scrişnească din dinţi ca să nu urle. Prin cap i se 
învîrteau vorbe de-ale sfetnicului, cărora în răgazul lăsat de 
suferinţă le dădea trup, înfăţişare, înzestrîndu-le poate altfel 
decit în tărîmul adevărului, dar nu mai era timp de gindire. 
Cocîrjat în aşternuturi, îl treceau toate sudorile. Ar fi vrut să-şi 
stoarcă mintea şi să vadă ce se mai întîmplase dincolo de pragul 
unde Chindea îşi părăsise povestirea — nu izbutea din pricina 
vălului negru ce părea să-i coboare peste simţuri. Aproape că se 
zbătea în ghearele îndoielii : mai era el în viaţă sau murise de 
cîteva zile ? Apoi, i se năzărea că visează. Dar ce vis putea fi 
acela, în care-l zărea pe moş Grigore Tesluianul întins pe o 
masă, cu miinile împreunate pe piept, cu ele îngheţate pe 
luminare ? Hotărit lucru, durerea face nebun pînă şi pe cel mai 
înţelept şi mai cuminte dintre oameni ! Fii serios — îşi spunea 
—, moşul nu poate să păţească nimic ! II cunoşti doar şi ştii cît 
oasele sale bă- trîne ţin la tăvăleală ! Insă iarăşi, privind strimb 
în lumină, i se părea că, deodată, flăcăruia tremură între dege- 
tele îngheţate, se alipeşte ciudat de veşminte, lăsînd numai 
bărbia să urce spre frunte, într-o beznă strălucitoare. „Va 
arde !“ —strigă el, cuprins de spaimă. Şi, îndată, vru să sară din 
pat, ca să stingă. Junghiurile îl înţepară prin toate mădularele, 
prăbuşindu-l la loc, „cu lucrurile din jur arzînd, arzînd... 

(Mătuşa Marena pătrunsese în cameră şi, deschizind uşiţa 
sobei, răscolea cu vătraiul în foc). 

„Ce s-a întîmplat cu moş Tesluianul ? — îl întrebase mai tîrziu 
pe Bărbat, cînd acesta reuşise să scape la el. Şi era o mare 
îngrijorare în sufletu-i. 

„Ce să se întimple ? — îi răspunse fratele. Mai nimic. S-a 
îmbolnăvit şi dînsul de necaz şi i-a căşunat c-o să moară. De 
aceea, a alcătuit o diată.” 


„O diată ?” 

„Intocmai. lţi lasă ţie moşia cu toate veniturile ce s-or trage 
din ea, acum şi totdeauna. Şi îşi mai pune cenuşă în cap, zicînd 
acolo că n-a fost în stare s-o apere, ceea ce nădăjduieşte că tu o 
să faci“. 

„l-a spus cineva că n-o să primesc ?" 

„De ce să-i fi amărit zilele ? Apoi, nu-i chiar de lepădat darul 
lui, mai cu seamă că te va aduce vecin cu Roman !“ 

O sclipire răutăcioasă trecu prin ochii flăcăului Bărbat- însă el 
nu-i dădu atenţie. Zise încordat : 

„Har Domnului că s-a însănătoşit ! Aşa că pielea, aceea nu 
mai are nici un preţ. A fost scrisă din slăbiciune"., 

„Fericit omul ce în împrejurări ca acestea se înşeală ! Află că 
moşul n-a rupt diata şi că pe toate drumurile spune că averea 
nu-i mai aparţine. Te slujeşte pe tine, cel mai vrednic dintre 
voievozi !“ 

Drept care se supără: 

„Te arăţi tare hameş şi apucător la virsta asta, frate ! Nu 
şade bine unui Litovoi să-şi însuşească lucruri străine, dobîndind 
din slăbiciunea cuiva“. 

„la te uită ! — ridică glasul celălalt. Crezi oare că am fost cu 
ochii legaţi ? Unde s-a ascuns căpcăunul din tine, cel care se 
juca în haine de miţă cu noi toţi de la Nedeia? Cit despre tata, n- 
a avut şi dumnealui un şoarece numit Radu ?“ 

„Ne căşunezi o nedreptate şi mie şi lui — rosti cu tristeţe. 
Poate c-o să te fac într-o zi să înţelegi". 

„Bine, bine — bombăni Bărbat. Sînt în ţarcul tău şi, vrînd- 
nevrînd, o să trebuiască să te las să mă călăreşti. la însă seama 
să nu mi se strepezească dinţii de atita zăbală!“ 

„Vorbeşti de parcă ai fi frate cu Oaneş ! — observă el, cu 
glasul muiat de o subită căldură. Dar acum, fiindcă ai amintit de 
zăbală, n-ai vrea tu să pleci după Tesluian, să mi-l aduci la 
Curtea ?“ 

Deşi tare ar fi vrut să-l repeadă după Marele Zănatec, fie şi 
numai ca să-l atragă spre surpare. 

„Pornesc îndată. Cu toate că aş fi dorit să mai asculţi nişte 
lucruri pe care jupînul Chindea..." 

II îndemnă să vorbească. 

lată ce a aflat: 

La puţin timp după trecerea corăbierilor, sosi şi o solie din 


Severin, de la călugării loaniţi. Păşind fără grabă, cum se 
cuvenea unor oameni atit de însemnați, cerură să fie înfăţişaţi 
voievodului, avind a-i transmite o poruncă şi o rugăminte din 
partea seniorului lor „comun", regele Bela. Aveau carte la mină, 
lămureau ei. Fură îndrumați la casa lui Chindea şi, măcar că fără 
tragere de inimă, se duseră, crezind că aşa era obiceiul la 
români, să fie purtaţi din dregător în dregător pînă a ajunge la 
mai-marele lor. Poate că se fericeau chiar, ştiind „că omul la 
care mergeau era sfetnic de taină. Fapt este că, după ce au fost 
primiţi cu toată cinstea de Chindea şi ospătaţi, i-a cuprins 
nemulţumirea, deoarece li se spuse că nu puteau cu nici un chip 
să-l vadă pe voievod, fiind el plecat, cale de multe zile, peste 
Olt, să-l ajute pe voievodul de acolo, Sănislav, împotriva 
tătarilor. „Ne vom duce după dumnealui — ziseră. Daţi-ne, 
numai, o călăuză !' „Cu neputinţă — răspunse Chindea. Ce 
călăuză s-ar descurca în pămiînturi necunoscute şi cu taina care 
de obicei învăluie mişcările oştilor în timp de război ?“ Atunci să- 
i îndrume pînă la curtea voievodului acela, Seneslaus — stăruiră 
solii. Cu plăcere — acceptă dregătorul. Doar că se cuvenea să 
ştie şi el, care avea din partea stăpiînului său deplină 
împuternicire, şi în ceea ce privea conducerea ţării şi în solii, ce 
interes îi mîna atît de departe. Solii se codiră, răspunzind că, 
dacă dinsul se bucura de împuternicire, ei nu, decit faţă cu 
persoana voievodului, stăpinul lor  neprevăzind o astfel de 
împrejurare. Dar cînd Chindea, cu vorbe mieroase, ameninţă 
totuşi că va fi silit să-i întoarcă din drum, sau, în orice caz, să-i 
oprească, cedară. Ei bine — arătară ei —, solia lor cuprindea 
două treburi de temei : prima, să dea de ştire strălucitului 
voievod, dacă nu luase cunoştinţă, că întreaga Cumanie fusese 
dăruită ordinului lor, în afară de ţara lui Seneslaus acela, şi a 
doua, să ceară sprijinul şi ajutorul său pentru a intra în 
stăpînirea a ceea ce le-a fost dat, fie pe cale paşnică, fie cu 
armele, cum de altminteri suna porunca şi rugămintea marelui 
senior. Oastea lor — mai precizau — aştepta, cel mai puţin, să 
poată trece nestingherită prin teritoriile lui Litovoi. Chindea, pe 
cit se cade a bănui, fu încântat de desluşirile solilor şi de 
încrederea lor, drept care nu mai stătu pe gînduri. Il chemă 
numaidecit pe Leca Păturnicherul şi-i porunci să-şi aleagă zece 
vînători spre a-i conduce pe soli pe drumul cel mai scurt la 
Curtea de Argeş. Apoi, trimiţindu-i pe oaspeţi să se odihnească 


în aşteptare, îl căută pe el, pe Bărbat. 

„Ce voia cu tine ?“ — se sinchisi el, tare curios. lar fratele 
zise : 

„Mă tem, după cele spuse înainte în legătură cu moş Grigore 
Tesluianul, că n-o să ai cu ce să te mineireşti. Ce-am făptuit 
noi...“ 

„Povesteşte, nu mă mai fierbe !“ 

„In sfîrşit. Chindea m-a repezit la Bălăceni. In vreme ce 
Păturnicherul pornea cu solii, eu călăream lăturalnic spre Vadul 
Cumanilor . 

„Doar nu-i veţi fi omorît ? !“ — rosti cu obidă. 

„Stai să vezi ! Mă gindeam — şi tot aşa şi Chindea — dacă ne 
mai puteam bizui pe Bălăceni. Prea semăna a lehamite lipsa lor 
de veşti către noi. lţi spun însă : numai un nemernic poate să se 
îndoiască de neamul acesta !“ „Ce faci ? Te-ai apucat să înalţi 
osanale Bălăcenilor ?“ „Mă gindeam deci cum o să mă întîmpine 
ei, dar de alergat am alergat cu calul în draci şi nu m-am oprit 
nici de ploaie. Dam găsit în gospodăria lor nouă — să vezi ce 
frumuseți or să ridice, numai case de piatră, de n-o să se simtă 
c-au dat pe acolo tătarii ! — şi i-am îmbrăţişat îndată. «Hai, tată 
Bălaciule — zic —, c-avem o treabă, s-o facem lată !». Dar el 
parcă era surd. Mă tot întreba de sănătatea ta, de mă temeam 
să nu-l podidească lacrimile sau să-l prindă leşinul. «Fii liniştit ! 
— îi strig. O să ne îngroape pe amindoi. Insă acum uite ce 
plănuire...» Şi crezi că mă asculta ?“ 

„Baţi cîmpii, frate. Nu mai pot indura prea mult”. 

„Incă puţin şi te voi cruța. După un pic de leorbăială despre 
starea ta, ce-au zis doctorii să faci şi ce nu faci tu decât legat şi 
altele, şi altele, am reuşit să-i împărtăşesc planul lui Chindea, 
care şi mie-mi plăcea de mă topeam, încît am depus toată 
sîrguinţa spre a-l atrage de partea noastră. Ce mai? L-am 
înfierbîntat. Intr-o clipă a înarmat oamenii şi i-a înşirat la pîndă 
pe toate drumurile şi potecile, învăţindu-i semnele. L-a dojenit 
dinainte pe unul Deşul, o pocitanie cu fălci de lup, ca nu cumva 
să iasă a săvirşi moarte de om. după care noi ne-am dus la un 
loc numit Lăunele, sub o pădure deasă, doar cu slujitorul Harvat. 
Am aşteptat acolo ca la cinci ceasuri, aţiţaţi de parcă urma să 
atacăm o oaste întreagă. Eu, unul, nu cunoşteam dacă vînătorii 
noştri fuseseră înştiinţaţi, aşa că mă temeam pe lîngă, să nu ne 
facă vreo boroboaţă. Pe la amiază, Deşul înălţă semnul, o gogă 


de ciori într-un vîrf de stejar aşezat pe o movilă. Ne luarăm 
armele si încălecarăm, băgindu-ne în desiş. Peste o clipă apare 
adulmecînd Păturnicherul. «Lasă-l să treacă ! — şoptesc. Asta 
iscă mare tărăboi, dacă-l iei prin surprindere». «Fie !» — 
încuviinţă tata Bălaciu. Insă omul venea drept spre noi. Harvat, 
care era chiar în calea lui, pe cărare, auzindu-ne, îşi înghionti 
calul, vrînd să se ferească, iar animalul călcă pe o cracă, încît 
vînătorul, cu toate că se afla încă departe, se opri încremenit. 
Apoi îşi mişcă buzele într-un fel de rînjet şi porni hotărit. Ajuns 
sub poala pădurii, dintr-un salt fu în faţa noastră. Işi plecă 
genunchiul înaintea Bălăceanului, căci eu eram în spatele lui, şi 
zise : «Măria-ta să mă ierte că mi-am dat seama ! Slujitorii 
trimişi înainte n-au fost prea iscusiţi. Noroc că văzui dintr-o 
ochire că nu seamănă a hoţi. Altminteri...» «Cum, oamenii mei 
s-au dat de gol ?» — se supără tata Bălaciu. «Fiţi fără grijă — îl 
domoli Leca —, ăilalţi n-au mirosit nimic ! lar solii sînt atît de 
încrezători în norocul lor, încît şi ieri, cînd nişte netoţi s-au 
năpustit asupra noastră, de-a trebuit să le facem de petrecanie, 
nu s-au clintit din şa». In momentul acela, mă arătai în faţă. «O, 
— se miră el — însuşi măria-sa cneazul Bărbat ! Aşa vine 
vorba !» Rînduirăm cu el să se dosească şi să nu-i vestească pe 
ceilalţi, ca să pară cît mai de-adevăratelea lupta. Ne gîndeam 
totuşi cum să procedăm să nu-i vătămăm, stabilind să se arate 
în cele din urmă, pe la spatele solilor, şi să încerce să-i oprească 
prin semne. 

„A fost nevoie de atita vorbărie ca să-mi spui că i-aţi prins ?» 
— îl întrerupse. 

„Dacă nu-ți fu pe plac, îmi iau cuvintele înapoi“. „Dacă s-ar 
mai putea ! Şi i-aţi spînzurat acolo, pe loc?“ „O, — rise Bărbat — 
cită neîncredere în supuşii tăi ! Ne mai pricepem şi noi la 
treburile politiceşti !“ 

„O să vedem. l-aţi pus la cazne ?“ 

„Nici atitica ! Tata Bălaciu i-a luat la sine şi i-a omenit cu 
masă şi adăpost, după ce i-a îndepărtat pe vinători, la o odaie a 
sa, zicindu-şi Mare Hoţ de Codru, şi acum aşteaptă 
răscumpărarea. Căci, trebuie să ştii, le-a pus la îndemiînă şi un 
mesager, pe nume signor Policarpo, venețian“. 

„N-aţi nimerit cumva peste urmele lui Oaneş ?“ „Nu“. 


40. 


Moş Grigore sosi pe un pui de viscol, care se lovea des de 
fereastra ce dădea spre răsărit. Bine încotoşmănat, intră în 
încăpere, grijuliu să închidă repede uşa, însă purtând pe 
încălțări un mic strat de zăpadă, care nu întârzie să lase dire pe 
podeaua de lut. Fără să vrea, el se uită la ele. Surprinzindu-i 
privirea, moşul se opri încurcat şi zise : 

„lată că adusei şi troienele înăuntru. Uitai să-mi şterg tălpile”. 

„Fii pe pace, moş Tesluiene ! — căută să-l liniştească. Vina 
nu-i a dumitale, ci a slujitorilor, căci, pe cît se vede, de leneşi ce 
sînt, n-au rînit zăpada din, curte”. 

„Drept e că pe cîmp nu m-am dat jos de pe cal şi că nici nu 
prea s-a strîns în noian, dar cîte braţe să aibă şi slujitorii ăştia să 
ţină curate toate locurile dosnice unde vintul se înfundă ? Nu, 
puteam să mă scutur şi eu ca orice om simţit”. 

„Bată-te să te bată, moş Grigore ! De-asta nu putem noi 
pleca dintre cei vii : fiindcă nu ne mărturisisem păcatele !“ 

Dezbrăcîndu-se cu mişcări încete, tremurătoare şi scoţindu-şi 
căciula, rosti mirat : 

„Cum ? Măria-ta ai aflat de boala mea ?“ 

„„Toate se află la o curte ca a neamului Litovoi, vreau să zic 
toate faptele şi întâmplările, deoarece pricinile rămîn cel mai 
ades ascunse. Rudele sînt ca şi doctorii. Tremură pentru viaţa 
ta, dar iau semnele drept pricini”. 

„Eu nu mă pot lăuda cu rubedeniile” — oftă celălalt. 

„Şţiu. De aceea te-am chemat : ca să te împiedic să-ţi pară 
rău de lipsa lor şi să faci vreo prostie”. 

Moş Grigore nu prea înţelegea. 

„Uite ce — adăugă el — : te plîngi că n-ai cui lăsa ce-ai 
agonisit şi poate că şi eu în locul tău aş face la fel. Dar să cugeţi 
la asta fiindcă te înghesuie duşmanii, eu nu mai pricep !“ 

„M-a ajuns bătriîneţea şi oboseala, măria-ta. In zadar m-am 
amăgit c-o să calc în copite năpircă". 

„Oboseală de suflet, nu de trup, moş Grigore. De acelaşi soi 
ca la mine. Dar de cîtă vreme nu mi-ai spus, iartă-mi cuvintele, 
că eşti un mişcoi bătrân şi că încăpăţânarea ţine casă bună cu 
bătrâneţea ?“ 

„Aşa oi fi spus, căci aveam obiceiul de mă mânca limba. 


Acum şi lucrul ăsta s-a potolit". 

El se frământă o clipă. Apoi schimbă vorba : 

„Am auzit de-o diată pe care dumneata..." 

„Mi s-a părut potrivit să las pămîntul celui în stare să-l 
apere". 

„Ei bine, nu primesc, chiar de mi-ai cădea în genunchi ! Să fie 
limpede ! Cît despre cneazul Roman, o să-l punem cu botul pe 
labe, îndată ce s-o desprimăvăra". 

„Hotărârea măriei-tale mă umple de bucurie, însă eu am 
pierdut aproape tot ce se putea pierde. Cinci sate, după ce-au 
fost spuză, sînt scrum. Ura lui va rămâne să otrăvească". 

„O spală şuvoaiele, nu-ţi fie teamă ! lar, dacă păţi să mă 
crezi, eu am să-ţi spun că năpastele ce te-au lovit sînt din 
pricina mea. Pe mine, nu pe dumneata, mă urăşte. Vechea 
prietenie pe care o porţi neamului meu a fost pentru el chezăşia 
că mă atinge. De aceea, apărându-mă, am să-ţi apăr şi să-ți 
răsplătesc şi prietenia. Ingăduie-mi să te socotesc scutul meu şi 
să nu vreau să te jertfesc ori să te arunc, căci mi-aş primejdui 
viaţa !“ 

Bietul moş Grigore, însufleţit, işi plecase genunchiul la 
poalele patului : 

„Apăi m-oi duce. In primăvară, aştept porunca măriei-tale". 

Insă nu l-a lăsat să plece atunci. S-a mai întreţinut cu dînsul 
multă vreme şi despre diferite alte treburi, deoarece vru să-i 
afle părerea şi totodată să-i dea şi alte, dovezi de cinstire. 


41. 


Umblînd prin cameră, nerăbdarea îi creştea. Pe măsură ce 
prindea puteri şi aburul întâmplărilor din toamnă se împrăştia, 
căpăta şi tăria de a şi-o înfrîna. Nerăbdător să iasă, da, dar să nu 
cadă secerat de la primul pas de asprimea vremii, de care se 
dezobişnuise. Sau, dacă avea să pună mina din nou pe arme, 
cum datoria îl îndemna, nu voia să facă simţindu-şi slăbiciunea 
în fiecare oscior şi prefăcindu-se că nu tremură, cînd mădularele 
parcă-i erau bătute cu maiul. Cu alte cuvinte, nu era dornic de 
vitejie izvorită din frică. 

Aşa fiind, nerăbdarea trebuia stăpiînită, ocrotită, aşteptată să 


se coacă. De aceea, începu să deschidă ferestrele, să privească 
ultimele urme de zăpadă topindu-se, să respire cu mesaj potolit 
aerul încă rece, dar să se retragă prudent către mijlocul 
încăperii, ca să-şi asculte bătăile inimii. Aproape dureroase la 
întiia atingere a nărilor cu plinătatea aspră de afară, poruncind 
totodată un zvicnet ciudat în tîmple, ele nu întîrziară totuşi să se 
domolească în zilele următoare. Doctorii îşi răriră vizitele şi 
curînd nu se măi arătară, spre marea lui uşurare, căci nu mai 
era nevoit să se împotrivească şi să se certe. Doar mătuşa 
Marena îl mai dădăci un timp, în felul ei mai plăcut. bărbătesc. 
In schimb, porniră să se perinde sfetnicii şi slujitorii, bineînţeles, 
cei pe care binevoi să-i primească sau îi chema el : Bărbat şi 
Chindea, diacul Balcescul, spătărelul Cosain, comisul, starostele 
vînătorilor. Apoi, făcu prima ieşire : la grajduri. 

Intrind, uşoara ameţeală ce stăruia în sine, ce stăruise tot 
drumul, crescu dintr-odată, din pricina mirosului înţepător de 
acolo, dar se ţinu straşnic de stănoage. După o clipă, abia 
aruncînd o privire pe spatele lucitor al animalelor înşirate de o 
parte şi de alta, se îndreptă cu paşi şovăitori către calul său 
Laor. Comisul îl însoţi. Ajuns lingă el, întinse mina spre 
greabănul scînteietor, însă atunci se petrecu o minune : murgul 
a întors un ochi fioros, a ciulit urechile şi şi-a repezit colții albi, 
gata să-l apuce. Noroc de comis, care a sărit numaidecit şi l-a 
lovit cu un pumn greu, silindu-l să-şi aplece căpăţina. 

„Ce, nu-ţi mai recunoşti stăpînul ?“ — a mormăit el, scăpînd o 
înjurătură. Pe urmă, dîndu-şi seama de greşeală, se aprinse la 
faţă de ruşine şi începu să-şi ceară iertare cu mare umilinţă. Dar 
nu-l mai asculta. Prin minte îi trecu atunci, preţ de citeva 
momente, o întîmplare veche, din copilărie. 

Drumul său era lung : trebuia să taie de-a curmezişul cîmpia, 
nesfirşite lanuri de grîu care începuse să se culce, trebuia să 
zboare călare, cu soarele încins deasupra, cu cerul ca o apă 
stătută, să se ţină de coamă cu o singură mină, către acel punct 
ce nu se vedea, pentru că se afla prea departe. Nu fusese 
niciodată acolo şi cu toate acestea cunoştea calea : i-o 
descrisese în amănunt bunicul, dar, în acelaşi timp avea în sine 
credinţa că o va nimeri şi singur, singur el cu calul a cărui 
coamă tremură şi sticleşte în aerul greu, singur cu acel ciudat 
armăsar de a cărui culoare ar fi trebuit să fie norii, norii pe care 
în ziua aceea nu-i văzuse. Trebuia să meargă călare, fără şa, 


lăsînd în urmă nesfirşite dire de praf, să înainteze cu gitlejul ars 
de sete, să îmboldească din călciie bidiviul înspumat, să 
străbată în goană puterea cumplită a arşiţei, s-o învingă şi, 
poate, sâ se dovedească viteaz ca un adevărat oştean. Numai 
că singur nu se putea încă urca, surprins de înălţimea nefirească 
a calului, cu un vas de lut într-o mină, mîngiind cu cealaltă, cu 
ochii, nările roşii, trăgîndu-se îndărăt la atingerea trimbelor de 
aer fierbinte ce ţişneau din ele, inima sa însăşi arzînd sub 
picurul unei ape albe, albe. Duce două degete la gură şi fluieră, 
fluieră spre bunicul, ştiind că dumnealui nu va trebui să 
încalece, ci doar să-l ajute, şi bunicul lasă o clipă iscodirea zării, 
povăţuirea secerătorilor, vine, se apleacă, îi apucă strîns glezna 
cu stingă, sprijinindu-l cu ciotul, iar el , îndesîndu-se in umărul 
lui, se înalţă. Se clatină, totuşi prinde la vreme coama 
strălucitoare şi trupul i se înclină înainte, pe cînd armăsarul a şi 
pornit pe o cale pe care o cunoaşte demult, spre cei patru plopi 
ce nu se zăresc încă, ce nu se zăresc pentru că sînt prea 
departe, la Gura de Apă. De n-ar sparge măcar blestematul de 
ulcior, cît se mai află în văzul Bătrînului ! 

Acele încercări reluîndu-se iar şi iar. Prima neizbutindu-i din 
pricina fricii sale, a doua, cu obrajii dogorindu-i de ruşine şi 
deznădejde, zădărnicită din nou de năvala cîinilor, înadins parcă 
asmuţiţi de ciobani, şi el a ajuns cine ştie cum tocmai pe 
greabănul încordat al calului, gata-gata să cadă, gitul coborînd 
dintr-odată ca să se apere, aruncîndu-l la pămînt în mijlocul 
risetelor, cu ţăndările roindu-i în jur... Cît va trebui oare, la cei 
nouă ani ai săi, să se chinuie să ajungă acolo unde fusese trimis, 
să umple vasul (care ? altul ? îl vor pune să înveţe să 
zămislească unul ?) şi să-l aducă plin şi întreg la picioarele 
bunicului ? 

Incetul cu încetul, a îndrăgit acel cal, unealtă mai întîi a 
umilinţei şi suferințelor, apoi a cîtorva fugare bucurii. A luat 
asupra sa îngrijirea lui. Şi totuşi, nume nu i-a dat. Nu că ar fi 
împărtăşit părerea celor mai mulţi, cum că dobitoacele n-au 
suflet, ci numai abur pieritor, dar nu simţea nevoia să-l strige, 
iar cînd vorbea despre el îi spunea simplu : Calul sau, fiindcă 
fusese al lui Duma Netedul, un prieten ori rudă îndepărtată a 
bunicului, ce li-l făcuse neaşteptat plocon, Calul lui Duma. A 
încercat în cîteva rînduri Bătrînul să-l boteze, însă nici unul 
dintre numele scornite nu i-a plăcut şi le-a respins pe toate, 


hotărît. 

Apoi, l-a cunoscut pe Duma („l-a cunoscut e un fel de a 
spune). Asta s-a întîmplat tocmai în împrejurarea morții calului, 
adică la puţin timp după ce, nemaiputînd vracii să întreprindă 
ceva pentru el, l-a rugat pe bunic să-l ducă undeva pe cîmp şi 
să-l lase acolo să moară în singurătate. Bunicul l-a dus, dar a 
stăruit mult, la întoarcere să-i caute altul. „,Cată-ţi, dacă ai 
nevoie !“ — s-a răstit. Şi, într-adevăr, i-a ales unul din grajdurile 
lor, pe care însă el, fie că socotea a nu fi rămas decit gloabele 
(tatăl său lupta de vreun an departe de casă, în slujba regelui 
Andrei, cu oşteni încălăraţi de ei), fie din pricina durerii pentru 
vita pierită, nici n-a vrut să-l vadă. Atunci bunicul i-a spus o 
poveste cu mirţoaga ce mâniîncă jar, preschimbiîndu-se în 
armăsar falnic, şi l-a îndemnat să-l ia în grijă, căci era de soi, în 
ciuda înfăţişării. Nu l-a ascultat, fireşte, cum n-a crezut nici o 
fărimă din povestea aceea, şi la toate stăruinţele lui, ale 
bunicului ce nu era încă ceea ce urma să devină, n-a răspuns 
decit prin cele mai mînioase semne de împotrivire. A început să- 
| poarte cu sine pretutindeni unde mergea, sâ-i dea mici treburi 
de săvirşit în locul său. Le împlinea., însă fără tragere de inimă. 
Nu ieşea din cuvintul lui, dar nici nu izbutea mereu să-l 
înţeleagă. La cîmp, cazna necurmată a cite unei munci aproape 
că-l înspăimiînta, privirile îi treceau pe lingă gesturile ţăranilor şi, 
după o zi petrecută pe un ogor, nedorind nimic, nepricepînd 
nimic, il ruga pe bunicul său cu lacrimi în ochi să-i îngăduie să 
plece. Porneau în altă parte : alte gesturi de oameni răspîndite 
pe pânză acum posomorită a cerului. lar Bătrînul tot încerca, cu 
durere în glas, să-i trezască un cit de mic interes pentru ce se 
petrecea împrejur, şi nu reuşea. Şi n-a reuşit pînă cînd nu l-a dus 
la Scoruget. 

Se făcuse toamnă la Scoruget (aşa se numea un pilc de 
scoruşi pe un deluşor la poalele căruia se întindea, cu faţa spre 
miazăzi, pepeniştea), unde bunicul l-a cărat : poate era cu- 
adevărat nevoie de cineva să înlăture bănuiala căzută asupra 
lubeniţelor, boşarilor şi zemoşilor, că s-ar mistui singure sub 
ochii uluiţi ai paznicilor şi cu acoperirea colochinţilor, tilvilor şi 
celorlalte curcubete ; poate Bătrînul se bucura a fi găsit un leac 
pentru necazul lui — fapt este că l-a adus pînă acolo cu căruţa 
şi, după ce a aşteptat îndelung, descumpănit de lipsa pîndarului, 
l-a întrebat : „Ei, rămii? Tilvărul trebuie să fie pe-aici pe- 


aproape“. Venise nu numai toamna, venise noaptea cînd bunicul 
a poruncit să se întoarcă iute caii şi l-a mai iscodit o dată, iar el 
i-a răspuns : „Da, moşule !“ Atît a fost. Pe urmă căruţaşul a 
prins calul din stingă cu o smucitură, mînzul iepei din dreapta a 
zbughit-o înainte, şi bunicul s-a căţărat din mers, după care au 
plecat în trap. EI, el a urcat cele patru-cinci trepte săpate în 
malul scoruşilor, apoi încă pe-atitea, de lemn, pînă la pătulul 
spânzurat între doi copaci şi s-a trîntit pe lavita dinăuntru, 
aşternută cu paie. Il înşelase, va să zică —iîşi spusese uitîndu-se 
prin deschizătură cu un zîmbet menit să-l liniştească —, izbutise 
să-l înşele pe Bătrîn, lăsîndu-l să creadă că nu-i era frică. Și 
poate în adevăr nu-i fusese atunci cînd îl întrebase dacă rămîne, 
aproape rugător, pregătit parcă să-l ridice cu mina zdravănă, nu 
cu ciotul, în car şi să-l ia îndărăt, acasă. Şi nu-i era nici cînd a 
răspuns, fără să şovăie, poate chiar fără să se gândească, dar 
sigur bizuindu-se pe hălăduirea paznicului pe undeva prin 
preajmă, „Da, moşule !“. Deodată, însă... 

Îşi luase cu sine o trişcă ; totuşi cum să tulbure liniştea aceea 
? 

Avu simţământul deplin că nu se mai ascunde în dosul 
lucrurilor, că nu se mai învîrte în culcuşul său bine căptușit, în 
sănătatea sa ocrotită, mijind doar ochii la minunățiile lumii, ci că 
ieşea dintr-odată în lumină,, într-o copleșitoare lumină (ce se 
putea fără îndoială cîntări şi cu bezna cea mai adîncă), purtîndu- 
şi semnul său, înscrisul, aşa cum anumiţi paingi îşi purtau pe 
spate crucea. Spre fruntea sa aveau să se ridice stele, să ardă şi 
în zori să pălească. Jos, puzderie de vietăţi trăiau, începuseră să 
țiţiie şi să foşnească, licuricii îşi aprinseră văpaiţele — măruntele 
gîngănii trăiau serios sau se jucau ? durau o noapte sau o 
veşnicie ? Caută şi ele în întuneric limpezimile, cu deosebire că 
ele acolo jos, printre curpeni, el sus, stînd întins pe o laviţă care- 
i striveşte carnea, în ciuda paielor, apropiindu-şi cu văzul, cu 
mina, frunzele lucii în prima bătaie a lunii ? In rest, Marele 
Nedesluşit, cui legile sale necunoscute şi cumva silnice, care îl 
înfricoşează (de-aceea n-are îndrăzneala să coboare) dar îl şi 
incintă, cu ceea ce se înfiripă o clipă şi dispare, şi iar se înfiripă, 
cu goana ciudată a închipuirii, cu vîntul... închide ochii. 

Pe bunicul său, Ciungul — putea să spună şi micuțul Litovoi 
— nimeni nu ştia de unde să-l apuce, deşi toată curtea se lăuda 
că-l cunoşte. lar el crezuse ce spunea slujitorimea, adică 


ajunsese să-l vadă cu vederile lor, mai curînd decit eu ale 
mătuşii Marena, măcar că pentru el ar fi fost mai simplu. Nu zice 
(acum) c-ar fi trebuit să nu-l judece, c-ar fi fost de-ajuns să se 
joace pe lingă diînsul şi în chipul în care se pricepuse dumnealui 
să-l înveţe, nu, nu zicea asta, dar se simţea oarecum vinovat de 
acea neaşteptată dezvăluire a tainei lui celei mai ascunse, a 
nevolniciei lui. Poate că moşul său era aşa cum se arătase mai 
pe urmă, insă aceasta nu-l supăra deloc atunci, cum nu-l 
supărase nici cînd, parcă bănuind ceva, primise să gindească 
bănuiala, avea însă impresia că,  împiedicîndu-l să-şi 
dezvelească acea rană adincă, ar fi putut face astfel încît 
cumpăna lor, ţinută dreaptă cu atita trudă în răstimpul unei vieţi 
întregi — era vorba de viaţa sa, „lungă“, oho ! —, să nu se 
zguduie dintr- odată şi să se năruie, zdrobindu-şi ciutura de 
ghizduri. A trăi cum trăiau i se părea firesc, ba chiar singurul fel 
de a trăi omeneşte : tatăl său să umble razna prin lume, 
războindu-se cu vrăjmaşi sau năluciri de-ale sale, mama să 
nască, bunicul avînd grijă ca el să nu ghicească, din 
încrîncenarea cu care-i conducea paşii, nimic de izbelişte în 
orînduiala unde-l băga în tăcere ; el, lâsîndu- se dus necontenit 
de mînă, purtat pas cu pas în această alcătuite străveche, însă 
nu cu totul lipsită de surprize. Alcătuire formată mai întîi dintr-o 
casă bătrină cu zeci de cotloane, unde zăcea o mulţime de terfe 
şi de lucruri a căror folosinţă îi scăpa mai totdeauna, dintr-o 
grădină în care se pierdea cu desăvirşire printre ierburi, din 
cîţiva nuci ce acopereau cu coroanele lor stufoase jumătatea din 
fund a curţii. Alcătuire care, apoi, avea să fie dintr-odată 
preschimbată de un cal. De un cal de culoarea norilor, cal fără 
nume, pentru că Litovoi Bătrînul, bunicul său, vrusese (?) să-i 
lase lui, nepotului, nu numai plăcerea de a-l descoperi, ci şi pe 
aceea de a-l striga în vreun chip anume. 

S-a apropiat cu teamă de calul acela. Altul mai grozav nu 
văzuse în ograda lor, măcar că slujitorii afirmau că tatăl său mai 
avea destuii la mică depărtare de tirg, intr-o stavă, şi încă cei 
mai frumoşi din ţinut; oricum, el nu fusese acolo şi acela era 
primul cal cu care avea de-a face şi felul cum şedea, bine înfipt 
pe ţurloaiele lui drepte, sigur în miezul unei curţi necunoscute, 
uitîndu-se liniştit într-o parte şi-n alta, i se păru de o ciudată 
tărie bărbătească. nemaipomenită în preajma sa. Tatăl său nu 
era „bătrin“ — aşa se zicea —, dar barba lui, care-i dădea o 


înfăţişare fioroasă, îi ascundea, odată cu obrazul, şi vîrsta ; în 
schimb, bunicul, da, ceea ce venea totuna cu a spune că nu se 
deosebea cu nimic de casa lor veche, (de grădina lor, de copacii 
ca nişte balauri. In timp ce tatăl său exista mai cu seamă 
departe, între oameni si întâmplări străine, bunicul trăia numai 
între acele lucruri înconjurătoare şi prin ele, adică avea aceleaşi 
rădăcini cu care-şi trăgea vlaga. Calul nu semăna nici cu unul, 
nici cu altul şi apariţia lui îi stîrni o teamă nelămurită. Citeva zile 
nu se încumetă să se apropie prea mult de el. Rămase la cîţiva 
paşi şi îl privi doar, înfiorat, cercetîndu-i rînd pe rînd, cu nesat, 
pieptul puternic, picioarele, coama mătăsoasă. Animalul însă nu 
se sinchisea de privirile lui. Mîndru, se păstra mereu bine înfipt 
în mijlocul bătăturii, cu capul sus, dispreţuind iarba verde pe 
care moşul i-o aruncase în faţă. Cum să-l unească în minte cu 
celelalte fiinţe din familie, cu tatăl său însuşi ? De altfel nici 
bunicul nu l-a îmboldit să se apropie, deşi i-a vorbit mult, în tot 
acest răstimp, de cum trebuie îngrijiţi caii, cum trebuie ţesălaţi 
(i-a arătat chiar şi scula aceea nouă, un soi de perie cu dinţi de 
oţel, ţesala), fără s-o facă, ceea ce însemna că era nevoie de 
mare îndrăzneală. Seara, îl minau sub un şopron anume clădit şi 
îl lăsau acolo, după ce bunicul îi arunca iarăşi citeva fire de iarbă 
înainte. In ziua următoare le găseau neîncepute. Apoi, cînd 
totuşi s-a hotărît să măniînce, ba a şi băut apă dintr-o găleată 
adusă de un slujitor dar preluată de bunic, în cugetul său de 
copil răsări o întrebare : oare calul doarme (vreodată) ? 
Incercînd să afle, zăbovi adesea pînă tîrziu în amurg, plănuind 
să nu intre în casă pînă nu-l va vedea aşternindu-se pe pămînt, 
culcîndu-se. Insă nu-şi putea ţine făgăduiala : ieşea, somnoros, 
Bătrînul şi-l chema cu glasul acela al lui, căruia nu cuteza încă 
să i se opună. Cu părere de rău, se ducea la culcare, 
propunîndu-şi să iasă într-o noapte pe furiş, după ce bunicul va 
fi adormit şi să rămînă, de va fi nevoie, pînă dimineaţa. Dar 
nefiind în stare să-şi înfrunte „stră- jerul“ prea curînd, fu silit 
multe nopţi să aţipească, în închipuire cu icoana mândrului 
animal şezind treaz şi neclintit sub şopronul său, dirz pe 
picioarele lui zvelte. Cînd, în sfîrşit, reuşi să se strecoare din 
casă, o făcu minat nu numai de curiozitate, ci lăsîndu-se purtat 
de valul ce crescuse in sine şi atunci se revărsa afară, imboldul 
de a sicii, prin bunicul său, o lume întreagă, alcătuirea aceea 
străveche în care trăiau, bătrîna gospodărie, grădina, nucii. Cu 


toate acestea, nici în noaptea respectivă, deoarece era 
îndoielnic că veghease clipă de clipă, nu se lămuri. L-au găsit în 
zori încolăcit pe un braţ de fîn, cufundat în somnie şi golit de 
orice ambiţie : căci se mulţumise cu încheierea trasă dinainte — 
Calul nu doarme ! Totuşi, s-a stabilit atunci un fel de îngăduinţă 
între el şi cal, o îngăduinţă ce avea să-i dea, chiar în cursul zilei 
aceleia, curajul de a se apropia şi a-i întinde spre bot un smoc 
de iarbă, pe care el avea s-o apuce numaidecit, mişcîndu-şi 
gingaş buza de sus. Incît însuşi bunicul, molipsit, veni alături şi-l 
bătu uşurel peste greabănul întins, în semn de bărbătească 
răsplătire. Dar nu şi-a dezvăluit nicicum neputinţa, dimpotrivă. 
Şi deodată... 

Coboară din prepeleac. 

Cînd i-a aruncat Duma în ochi lumina felinarului. Are şi acum, 
în grajd, părerea aceea îngrozitoare de întuneric deplin, care se 
face deodată, tocmai cînd te aştepţi mai puţin, cînd crezi c-ai 
scăpat de el, împrăştiindu-l în văzduhul nopţii. Braţul său pare 
să nu se mai smulgă în veci din laba uriaşului, deşi restul 
trupului îi alunecă încet către pămînt, se scufundă. Şi urletul 
acela, ce-i va răsuna nopţi de-a rîndul în urechi : „Ce cauţi 
aici ?... Hei, ce cauţi ?“ Şi el care nu poate răspunde, nu că n-ar 
vrea, „ci fiindcă nu mai e stăpin pe nimic din sine, nici pe buzele 
pe care se chinuie în zadar să le deschidă... Felinarul apoi, care 
în cele din urmă coboară, atîrnat de mîna cealaltă, de mîna ce 
nu e ca un cleşte... Cornul bălăngănindu-se la cingătoarea 
zguduită de o furie năprasnică, carimbul lui răscolind ţărîna... El 
încercînd din nou să vorbească, eugetind că, de fapt, n-are de 
ce se teme, deoarece omul — paznicul pepeniştei, desigur — le 
era dator cu supunere... Să-l mustre că nu fusese găsit la 
slujbă ? Dar cum să arunce un ţînc vorbe ascuţite ca un cuţit 
genovez unui ins care se cutremură din tot trupul şi zvâcneşte 
precum un cal nărăvaş şi îl scormone cu ochiul său galben- 
verzui ? 

«Oho, Litovoi — odrasla ! Pe-aici e tare întuneric, nu-i aşa, 
copile?" Acela îi azvirlise în faţă lumina felinarului şi acum îl 
privea drept, aspru, silindu-l să se gindească la ceea ce nu 
rostise şi să-i fie iarăşi frică, insă numai o fărîmă de timp, atit, 
pentru că după aceea îi zări chipul brăzdat, dar fără păr 
(„Netedul !), şi se trezi fulgerat de curiozitate : îl avea înainte pe 
tainicul trimiţător al... 


„Frumos, n-am ce zice ! Jupînul Litovoi mină un prunc să-i 
păizească ludăile !“ 

„Cine eşti" — se încumetă să rostească. 

„Un strigoi, dacă nu te sperie prea mult. Venii cu armăsarul 
pe care vi-l dăruii, ca să vedeţi că n-am cu ce mă-ntoarce în 
lumea nevăzută. Caut pironul volnic să mă-nţepe, astrucîndu-mă 
în ăst pămînt dorit" . 

Zări şi ochii lui bulbucaţi şi-l cuprinse o spaimă cumplită. O 
vinovăţie adîncă păreau să-i strecoare în vine („Oare aflase de 
moartea calului ?“). Apoi, ghemurile acelea nestrăvezii se 
plecară odată cu chipul, straniu alungit, al lui Altcineva, Marele 
Necunoscut, sau al Diavolului. Pete vagi de lumină descoperiră 
îndeletnicirea sălbatică a piciorului cu ţărina reavănă. 

„Glumeşti !“ — îşi făcu el curaj. 

„Se-nţelege că glumesc, fiule ! Doar atît aş vrea să spui 
bunicului tău : Pîndarii v-au părăsit de răul lui Duma Netedul, ce 
nu pofteşte decît să-i lăsaţi lui fala de a vă păzi lubeniţele. Nici o 
tigvă nu se va cilinti, cît timp le va otrocoli el ! Şi numele său să 
fie Tilvăr !“ Şi iute, Duma dosi felinarul, după care însuşi se topi 
în profunzimile nopţii. 

Era tîrziu cînd se deşteptă a doua zi din somn zbuciumat, 
neştiind cînd picase. Lîngă tulpina scoruşilor stătea, girbovit, 
bunicul. „Bună dimineaţa!" — striga fals înveselit. Apoi : „Dar ce 
ai ? ţi fu frig ?“ „N-am nimic — se grăbi să răspundă. Ce să am? 
Ce-aş putea să am ?“ „Ar fi trebuit să-ţi aduc ceva mai gros să 
te-mbraci". „Nu, moşule !“ — se împotrivi, şi vocea îi tremură. 
lar Bătrînul, parcă bănuind motivul răzvrătirii sale, începu să-i 
povestească, urmînd un fir ascuns al gândurilor, o întâmplare 
deosebit de încurcată şi de lungă, să vorbească de o rudenie, şi 
tocmai cu Duma Netedul, care nu era numai rudenie, ci într-un 
fel chiar duşmănie, şi rosti de mai multe ori cuvintele „duşman” 
şi „luptă“, însoţindu-le de o răguşeală ciudată în glas şi de 
arătatul ciotului, şi totul cu o repeziciune uluitoare, care nu-i 
dădu răgaz să cugete la ce-i spunea. Cînd, în sfirşit, terminase, 
băgă de seamă că bunicul îşi ţinea faţa întoarsă într-o parte. Şi 
nici măcar nu-i împărtăşise pe cine întiîlnise, A rămas la Scoruget 
şi-n noaptea următoare, cu nădejdea că va veni iar Duma, să-i 
desluşească restul, dar, din păcate, n-a mai venit. A treia zi, s-a 
înapoiat acasă şi, mărturisind vorbele Netedului, pepeniştea a 
zăcut neculeasă şi nemaicercetată cîndva, ca un ogor străin, 


într-o vreme, îl mai auzi pe tatăl său c-ar trebui alungat duhul cu 
suliţele, însă, la împoncişarea celorlalţi, totul s-a stins. 

Aşadar, nu-l mai văzuse de vreo opt ani, iar cînd ieşise să se 
plimbe, sătul de gemetele Bătrânului, care acum dădea ortul 
popii pentru prima oară, să pună cîţiva paşi de-a lungul albiei 
rîului, ca să se dezmorţească de veghe, la orice se aştepta, 
numai la ivirea lui, nu. Era uscat ca o iască, însă aproape 
aceeaşi spaimă îi trezi glasul de odinioară : 

„Oho, Litovoi — odrasla ! Nu-i aşa ?“ 

Rosti un „da“ ce se şterse numaidecât în aerul după- amiezii. 
Uriaşul îl măsură din cap pînă-n picioare. 

„Ce face, ei, ce face bunicul tău ?" 

Şi fără să-i lase răgaz să răspundă, adăugă : 

„Dar ce atîta pălăvrăgeală ?! Vino să-ţi dau un cal. Un murg 
să mergi mai mult pe jos decît călare ! Mm , ce zici ? Ai cu ce-l 
plăti ?... Lui moşu-tău îi plăceau la nebunie caii şi n-avu noroc la 
ei. (Şi vorbea de Bătrîn ca de un mort.) Taică-tău are o mulţime, 
însă el e alt soi ; nu-i ţine decit ca să-şi sporească patima 
războinică. De aceea, prin vinele lor nu curge sânge, ci zloată. 
Hai să-ţi dau un cal adevărat!“ 

Şă Duma l-a tîrît peste cîmp către marginea tirgului, în mica 
lui curte („lată, deci, unde se ascundea !“), l-a „băgat într-un 
grajd. | l-a arătat. Calul a întors spre ei un ochi furios, a ciulit 
urechile şi şi-a sumeţit colții albi, puternici la mîna Netedului. 
Acesta s-a ferit şi l-a lovit peste greabăn cu pumnul lui 
butucănos. Armăsarul şi-a aplecat ţeasta, tremurînd. Duma l-a 
dezlegat de la iesle, l-a scos afară în lumină şi i-a pus frînghia în 
palmă. „Ei, ce zici ?... Să-ţi trăiască !“ lar el s-a aruncat îndată în 
spatele animalului şi a încercat să atragă privirile prin galopul 
fulgerător. Căci el era Litovoi fiul lui Mihail fiul lui Litovoi, care a 
fost (cum vorbea, Doamne !) un Om, şi nu ştia cine altul ar fi 
putut fi. Pe tatăl său nu-l preocupase una ca asta, nu i se păruse 
grozav să fii altcineva. Insă el mereu căutase, şi anume : să fie 
Bunicul. A încercat să alerge nebuneşte pe un cal ales de soartă 
cu cea mai mare grijă, cum numai bunicul fusese în stare, dar 
calul său l-a trădat. N-a atras privirile precum un fulger. Poate 
armăsarul abia învățase galopul, poate, întrucât aparţinea lui 
Duma Netedul, un om şi jumătate, îl uitase sau îl dăruise 
celorlalţi cai ai lui. Calul său se obişnuise să intre în curtea lui 
Duma şi tocmai de aceea nu era al său. A fost al lui Duma, al 


său n-a fost şi nici nu va fi ! — gîndise. 

Işi amintea cu veselie : cînd, atunci, s-a întors acasă, bătrînul 
suferind, bunicul său, înviase şi, în loc de bocete, se auzeau 
cornuri de vînătoare. lar taina, nedezlegată încă pe de-a-ntregul, 
era aceasta : undeva, pe aproape, dădea tircoale fratele lui 
vitreg, alungatul, cel care-l scurtase, în luptă dreaptă, de o 
mînă, Duma Netedul. Unealta dzbînzii unuia şi a nevolniciei 
celuilalt fusese securea. 


42. 


La întîi martie, cu toate „că timpul era schimbăcios, ieşiră să 
poarte caii, după care nu mai avu ochi şi urechi decit pentru 
starostele vinătorilor. In prima duminică, trecură Jiul şi se 
înşirară către Apele Vii, după animale de pradă, ce-or întîlni în 
cale. Moş Grigore le veni şi el înainte, hotărit să se ţină cu ei de 
mînă şi să facă pînda strînsă. Nu dură mult şi fiarele cele mai 
proaste căzură săgetate. După celelalte începu bătaia şi goana, 
în cîteva ceasuri mai doboriră cîteva vulpi, dar nici nu putea fi 
vorba să se considere mulţumiţi. 

Deodată, dintr-o lăture se dădu zvon de corn şi cu toţii 
alergară într-acolo, căci pe drept cuvînt sperau într-o pradă 
deosebită. In aţiţarea lor, erau totuşi puţin tulburaţi din pricină 
că, deşi recunoşteau semnul la lup, un anume tremur lăuntric 
scăpase suflătorului, preschimbiîndu-i în mod tainic vestirea. Se 
luară la întrecere, dar — e lesne de înţeles — nu el fu primul ce 
zări arătarea. Fericitul fu Cosain, care de-atunci se mai numi 
Lăudat. 

Aşadar, Lăudat se năpusti singur pe urmele fiarei, dezvăluită 
lui cu degetul de un slujitor parcă înspăimîntat, şi lancea sa 
străpunse în goană numeroase tufişuri. Căţelandrii, rămaşi 
îndărăt, scheunau ciudat : nu păreau să aibă poftă a mai înainta 
vreun pas. lar vînătorii, înşelaţi de purtarea lor, porniră să 
scormonească în jur, ca şi cum omul ce-i întrecuse ar fi avut 
vedenii. Doar el îşi ascuţi urechea, ca să prindă cumva zgomotul 
luptei. Se scurse o clipă, ceva mai lungă. 

Şi iată pieptul calului lui Lăudat ieşind din tufiş în dreptul lui, 
brăzdat de două zgaibe încrucişate în chip de săbii. Spătărelul 


însă avea ochii aprinşi şi vocea aidoma luminată, încît păru 
aproape frumos cînd grăi : 

„Am crezut de cuviinţă să-ţi împărtăşesc măriei-tale această 
minune. Şi nimeni altul să n-o audă. Căci ce văzui eu nu poate 
să nu fie minune. Dihania trebuie că are vreo şase-şapte 
picioare în lungime şi măcar trei înălţime. Este femeie, căci are 
tîte de supt. Dar, cum sa spun ?, nu-i lupoaie. Aduce mai curînd 
a căţea, cu toate că n-am auzit in viaţa mea de aşa mărime, fie 
şi la stîni. Nu, nu-i căţea, cu cît stau să mă gindesc, cu atît mă 
mir de asemenea făptură şi mă încredinţez că nu-i neam de 
ciine. 

Chibzuieşte şi măria-ta : cînd m-am aruncat asupra sa, gata 
s-o iau în suliță, s-a oprit din fugă şi a întors capul, uitîndu-se la 
mine parcă în batjocură. Atunci am urlat ca un apucat şi, 
aplecîndu-mă, am trăsnit-o în moalele capului cu toporiştea, 
calul ducîndu-mă fără voia lui şi dincolo de ea. L-am strunit în 
scurt, grăbit să văd ce făptuisem, isprava. Insă ia stârvul de 
unde nu-i ! Şi doar nu-mi dezlipisem o clipă ochii de ea! O 
zăresc mai încolo îndepărtindu-se domol. Ai fi tu dracu’ — îmi zic 
—, Doamne iartă-mă, dar tot ţi-oi face de petrecanie ! Şi iarăşi 
mă-ncrîncen în scări s-o ajung. Ea se răsuceşte şi mă aşteaptă. 
îmi potrivesc lancea, însă, deodată, mă trezesc că armăsarul 
sare în lături, iar fiara se alungeşte şi se lăţeşte, ca şi cum ar fi 
vrut să urle. Mi-am făcut repede cruce, căci, nu ştiu cum, sînt 
sigur c-a urlat de- adevăratelea în răstimpul acela, deşi eu n-am 
auzit. Măria-ta ai auzit ceva ?“ 

„Nu, nimic — i-a răspuns. Dar ia seama : ţi s-a înălţat chica 
măciucă şi calul tău are pe piept sînge închegat !“ 

Uimit, celălalt îşi ridică mîna în păr, şi lumina din ochi şi din 
glas i se stinse pe dată. Dindu-se în spatele lui, nu mai scoase o 
vorbă. 

Fu rîndul starostelui vînătorilor să-şi încerce destoinicia. 

„Du-te ! — îi zise. Te aşteaptă văduva lui Gosain. Pare s-o fi 
luat înspre Curul Pământului “. 

Starostele, bucuros, nu mai zăbovi. Chemîndu-şi ciinii, se 
pierdu în desiş. lar el, voievodul, iuţindu-şi calul, prevăzu o nouă 
poveste. 

„Nu sînteţi buni de vînat, firi de care se lipeşte deochiul ! — îi 
mustră el pe cei doi, după ce ascultă şi basmul aceluia, spus eu 
mai puţină pricepere, dar cu aceeaşi fierbinţeală. Chemaţi-l pe 


moş Grigore !“ 

Şi moş Grigore se arătă, ţinîndu-se ţeapăn în şa. li spuse ce şi 
cum cu lupoaia. 

Fără o vorbă, Tesluianul zvicni înainte. Se vedea bine că ştie 
pămînturile. Pentru el, pentru ei, rediul acela se isprăvi într-o 
clipă. Putură privi. 

In salturi mari, regulate, fiara se depărta peste cîmp, 
urmărită de calul alb şi de mogildeaţa călare, ce nu purta însă 
nici băț de lance, nici coardă de săgeți. N-avea secure în mină, 
nici sabie lată. Un fior îi trecu prin inimă : Doamne, cu ce-o să se 
lupte ? Cu cuțitul ? Şi, fără să mai adaste pentru răspuns, înainte 
ca omul să ajungă fiara, se prăvăli prin vîrtoape, scăpărînd din 
copite, ameninţind să-şi rupă picioarele, spre locul de întîlnire. 
Dihania făcu însă un ocol şi moşul o prinse îndată, izbind-o în 
coaste — cu ce, cu o mînă ? Urmă o învălmăşeală de trupuri, din 
care el, Litovoi, nu-şi închipui ce-o să iasă. Apoi calul „cu şaua 
goală se desprinse din încăierare, odată cu fiara ce se azvîrli 
într-o adîncitură, peste un val de pămînt. Doar o pată neagră 
rămase întinsă acolo în ţărină. O pată, vai, din ce în ce mai 
desluşită, din ce în ce mai aproape. 

O pînză întunecoasă îi cade pe ochi, totuşi descalecă. Se 
apleacă. Plinge. Işi fringe mîinile. Se răscoală împotriva lui, 
împotriva sorții. Dar sîngele risipit acolo, pe margine de brazdă, 
cere grabnică răzbunare. Acum nu mai e singur lîngă mort, este 
şi Cosain, şi Chindea, şi Bărbat, şi starostele vînătorilor, sînt 
slujitorii. li priveşte rătăcit, însă cu ură. 

„Luaţi-l, duceţi-l ! — strigă. Duceţi-l in biserica lui, în cimitirul 
lui !“ 

Apoi, răguşit, în timp ce slujitorii momesc cu primele fire de 
iarbă calul fără stăpîn : 

„Fraţilor, vînătoarea porneşte !“ 


43. 


Nu lui i s-a arătat - cugetă. Ba parcă îl ocoleşte. Totuşi el o va 
răpune. Şi împrăştie porunci după porunci : să nu scape un 
colţişor nebătut, să nu rămînă urmă neadulmecată. Cîinii se zbat 
în lanţuri, îşi strîng giturile in zgarde, urletul le iese din gitlej 


suguşat, a furtună, a cutremur şi nu a fiară — ca şi el, şi-au 
pierdut cu totul răbdarea. Poate lor le e şi groază, ca atunci cînd 
datul fiind să te ascunzi sub pămînt, nu găseşti loc nici acolo, 
măruntaiele lui respingîndu-te — lui însă nu-i va fi. Prea destul a 
clocit spaimele în sine, ca să mai iasă altceva decit otravă. Fie el 
Fîntîna Ampuţita , dar deie Domnul să aibă şuvoaiele nesecate. 
Să înece lumea în miasme. Să curme răul cu mai-mult-decit- 
răul. 

Gifiie. Se atinge de spadă şi simte că ascuţişul ei se ridică, 
trece prin pielea şerparului, se curbează. Cînd din jos în sus va 
spinteca vintrele fiarei... Blestemat fie în veci cel ce va da înapoi 
| 


„Ascultaţi-mă, fîrtaţi ! Se va umple cerul de hulă, dacă unul 
din noi va pleca genunchiul înaintea dihaniei. Dacă unul din noi 
va da dosul în locul feţei, pe motiv că s-ar putea umple de sînge. 
Stropul tot stropeşte, şi mai cu seamă cei din vină de duşman, 
care-i totuna cu al balaurului — ce rost ar mai avea să ne minjim 
pe la spate?“ 

„Pe tine, Cosain, din spătărel te fac spătar, căci ai fost primul 
care ai văzut jivina şi tot primul ce s-a înfruntat cu ea“. 

„Pe tine, staroste, te fac stolnic, ca să te asculte şi grădinarii 
şi pescarii. Dar mai întîi să-mi aduci o blană de vulpe pentru 
gura hainei. Şi să ai dreptul să porţi şi tu una la guler...“ 

„Pe tine, Chindea, n-am ce să te fac şi n-am ce să-ţi dau, 
deoarece eşti singurul om căruia doi voievozi n-au avut ce să-ţi 
dea...“ 

„Ţie, Bărbat, nu se cuvine să-ţi dau nimic, căci îmi eşti frate, 
şi ce-ar spune lumea dacă te-aş înzestra ? Şi, de altfel, nu sînt 
convins că ţi-ai dori ceva, afară de...” 

„Voi toţi care sînteţi aici, de acum înainte să fiţi care 
boştinar, care brăniştar, care dijmar, care pripăşar, el — uşariu, 
celălalt — vulpariu domnesc, iar tu de colo, sfiosule, noul nostru 
staroste vinătoresc... 

Dar pămintul acesta i-l voi da lui Oaneş, de va voi să-l 
primească şi cu toate că nu se află printre noi, împreună cu 
cinul de voievod al oastei." 

Cei mai mulţi se repeziră grămadă să-i sărute mina, dar el îi 
înlătură cu un rest de blindeţe, iar pe Chindea, Bărbat şi Cosain 
îi ridică în braţe şi-i sărută pe gură. Peste umărul ultimului, rosti 
către proaspeţii slujbaşi : 


„Dacă e adevărat ce spune înțeleptul, că slujba schimbă 
omul, apăi să vedem schimbarea firii voastre chiar de azi. 
Chemaţi-vă caii !“ 

Şi, într-o clipă, ceata era întreagă, călare. Nu numai cornuri 
porniră să sune, ci surle. Cîinii au fost sloboziţi din lanţuri. Bătaia 
se făcu asurzitoare. Cerul se întunecă dintr-odată şi cobori mai 
aproape, dar cine mai avu timp să-i bage în seamă ? 

La scurtă vreme, se auzi limpede semnul : la dihanie, în 
fruntea vînătorilor săi, alerga. Cînd şi cînd, din hăţişuri scăpărau 
ochi de fiară. Se lua după ei cu toată îndirjirea. Nu-i prindea. 
Adulmeca într-o parte şi-n alta, asculta glasul cîinilor — se 
hotăra. Coada jivinei îi ţişnea ele sub nas. Răcnea. Căuta s-o 
împingă încotro se aţineau vînătorii. Iscusinţa uneori îi izbutea. 
Animalul se înfunda în vreun mal şi el gonea să-i taie retragerea. 
Se apropia aşa de mult, încît, dacă fiara şi-ar fi întors botul, i-ar 
fi simţit răsuflarea. Nu apuca s-o lovească. De fiecare dată, 
printr-o iscusinţă mai mare decit a lui, îi scăpa. De necaz, îi 
venea să turbeze. larăşi o pierdea, iarăşi o regăsea. 

La un moment dat, se făcu cîmpie goală, cu mult nisip şi 
fiara, ne privind în urmă, se azvirli în salturi s-o treacă. Avea în 
gură o vietate destul de mare semă- nînd cu un iepure. 

Pe urmă cîteva bălți, pe urmă un sat pe un grind. Fără să 
şovăie, lupoaia se năpusti pe uliţă. 

Miraţi de acea întîmplare, vînătorii încetiniră goana. Cînd, la 
mărginea satului, cu faţa spre ei, se înşirui o ceată de călăreţi, 
mirarea lor ajunse la culme. Incremeniră. Fu nevoie să ţipe la ei, 
să-i înghiontească. Ca dintr-un somn se treziră. 

„Pojarul, băieţi ! — strigă. Şi lăsaţi cîinii să ia ce-i al ciinilor !“ 

Un slujitor mărunt, cel care nu fusese miluit cu nimic, scoase 
la iveală găleata cu răşină. Altul, proaspătul boştinar, răsturnă 
dintr-un sac mai multe făclii cu cap de cilţi. Şi, în timp ce dulăii 
alergau hămăind ca bezmeticii, ei nu aleseră, ci luară la 
întâmplare, din mers şi din fugă. Cînd una se aprinse, toate 
împrumutară vilvătaia. Şi-ţi era mai mare dragul să vezi cîinii 
primejduind beregăţile ! 

Ei mai tăiară doar ce lăsaseră ciinii. Insuşi boierul Mitriţă n- 
avu noroc să fie ajuns de spadă omenească. 

Apoi, ca să fie siguri că fiara nu va mai găsi unde să se 
ascundă, arseră satul acela, casă cu casă. Şi într-adevăr, din cea 
mai răsărită, sfidînd focul, răbufni iarăşi dihania, cufundîndu-se 


în mlaştină. 
44. 


Il apucă disperarea, cînd îşi dădu seama că mai departe nu 
vor putea să pătrundă. Copitele cailor se încleiau, pala trestiei îi 
cresta pe obraz, cîinii se tînguiau Şi iată de unde venii mîntuirea 


„AŞ şti eu o potecă, cu îngăduinţa măriei-tale” — se ploconi 
pripăşarul. 

„Era şi timpul ! Hai, ia-o înainte !“ 

Şi slujbaşul roti un braţ în semn de izbîndă. 

„Poate c-am să te fac armaş“ — strigă în urma lui, şi dădu 
pinten calului. „Sau poate vornic — mai gindi —, să ai în grijă 
vadurile şi să pedepseşti tilhăriile, omorurile, jefuirile de 
biserici“. 

Lupoaia nu se mai arătase. Dar el ştia acum unde avea s-o 
afle. Şi parcă toţi ştiau, căci erau plini de însufleţire. Unui după 
altul, năzuiau să se întreacă. Insă, cum locul era strimt, mai-mai 
să se izbească şi să se trintească în baltă. Cînd pe mîna stingă 
sau pe dreapta mlaştina se sfirşea, deschizind un ocol de pietriş, 
se îmbulzeau deodată. 

Din nou se înşirau, de nevoie, căpătîndu-şi cu greutate locul 
la care rivneau. In sfîrșit, apărînd şesul tare, putură să zburde în 
voie. Numai că nu mai era decit o zvirlitură de băț pînă la porţi. 

Chiuiră sălbatec. Cei dinăuntru se iviră în gloată : Nimănui 
nu-i trecu prin cap să se retragă ori să prindă vreo surcea să se 
apere. Şi, deşi era spre seară, nimănui nu-i veni să creadă că-i 
va pieri somnul pentru totdeauna. Holbară ochii şi-atit. lar cînd 
le veni sorocul, se prăbuşiră despicaţi, ori descăpăţinaţi, ori 
înţepaţi, cu aceeaşi expresie uimită pe chip. Păreau nişte boi 
trăsniţi între coarne, cu o clipă înainte de a li se muia picioarele, 
în adîncul tirgului, cîinii gospodăreşti urlau. 


46. 


Bătrînul bărbos fu apărat de slujitorul său Chisar, alt ţap. Şi 
căzură opt dintre ai săi, pînă să se îndrepte într-acolo. In 
schimb, cei doi fraţi, precum şi feciorul cel mic, laolaltă cu 
muierile, ogorul pentru sămiînţă, aşteptară ca mieluşeii şi nici nu 
se găsi cineva să-i apere. 


„Dă-te prins, Roman ! — strigă. Ai făcut-o destul pe 
viteazul !“ 

„Ba !“ — icni celălalt. Şi Chisar repezi vîrful spadei spre el. 

„Nu cu tine vorbesc, siugoiule ! — scrişni. Cu năpirca !“ 


Şi cu o lovitură bine chitită, îi despărţi scăfirlia de trup. 

Insă Roman adunase de pe jos o lance şi începuse să-i dea 
tircoale. Cînd împunse prima dată către el, reuşi să se ferească. 
Ca şi a doua oară. Apoi, lancea blestemată îl zgirie la ureche. Se 
lăsă in genunchi fără să pregete. 

„Cîine !” — slobozi glas înfundat cneazul. Şi îl mătură cu 
cotorul, ca să-şi facă distanţă să-l înţepe. Din ţărină, îl văzu pe 
Cosain ridicînd securea pe la spatele duşmanului. 

„Nu !“ — răcni din toate puterile şi spătarul îşi dădu dădu 
scula deoparte. 

Apoi, sărind în picioare, îşi făcu vînt cît mai departe. 

„Dă-te prins, Roman, îţi poruncesc !" — rosti. 

„Maică-tii şi slugilor tale să porunceşti !“ — răspunse celălalt. 
Şi iarăşi îl încolţi. 

Intr-o clipă de furie oarbă, se izbi de trupul aceluia şi prinse 
cu o mînă minerul lăncii. Cu cealaltă, îi înfipse adinc sabia în 
pîntece. Apoi se eliberă de cadavru cu scîrbă. 

Oaneş nu putu fi luat de nicăieri ca să i se dea pămîntul 
Romanaţilor. lar tata Bălaciu, pe capul căruia căzuse 
următoarea alegere, nu voi să-l primească, spunînd că e moşie 
cu năpastă. Ba încă, atunci cînd el strigă Sfatul dregătorilor, 
trimise răspuns că nu era slobod a alerga, întrucît nu izbutea să 


se desprindă din durerea pierderii năprasnice a soţiei sale, care 
lăsase doi copilaşi orfani şi pe sine veşnic nemîngiiat. Abia dacă 
afla puţină uşurare în noianul de treburi părăsite şi acum cu 
deznădejde reluate : isprăvirea curţii, ce atît de fierbinte şi-o 
dorise răposata, îndrumarea pruncilor şi slugilor, lucrările pădurii 
şi ale cîmpului. Apoi, cum tătarii păreau cam neliniştiţi, punea 
întărituri înspre ei şi dregea nişte ziduri mai vechi, de la taica 
Traian ori de la Sfintul Constantin, precum cele de la Turnu (mai 
zis Holăvnic) şi Zimnicea (sau Podul Şiştovului). Asupra acestor 
cetăţui socotea că s-ar abate mai întîi miînia loaniţilor, în cazul 
că ar cobori pe Dunăre, cu gînd de a cuceri Cumania. Dar ce 
atita „Cumanie“ — se întreba Bălăceanul —, cînd înşişi prietenii 
săi, Basarabă, Tiîncabă şi Toxobeştii, de al căror neam aproape 
îţi vine să te îndoieşti, numeau acele meleaguri, chiar şi părţile 
tătăreşti, Ţara Românilor ? Cît despre acestea din urmă, să nu 
se supere el, voievodul, ba să-i dea grabnică îngăduinţă, căci 
nădăjduia, cu sprijinul lui Dumnezeu şi al amintitului .Basarabă, 
care avea numeroase rude în ţinutul vecin al Burnazului, să-i 
smulgă într-o zi din chinga celor cu ochi de ciur . Numai că să 
aibă grijă atunci să nu-i prea înglodeze: cu munci şi obligaţii ori 
cu chemarea la oaste deoarece va fi destul şi dacă vor încerca 
să se apere singuri. In sfîrşit, scrisoarea cneazului mai cuprindea 
şi o scurtă descriere a prietenului său cuman, om de statură 
medioară, dar vînjos şi oţelit în lupte, împreună cu alte cuvinte 
de aleasă preţuire. „Totul este — adăuga — să nu-l scăpăm 
către Muntenia lui Sănislav, care nici nu mai e o Muntenie, 
fiindcă a pus vamă la Slatina“. Şi încheia : ce zicea de această 
veste ? 

Patima  gospodărească a Bălăceanului nu-l uimea, nici 
rinduielile sale obşteşti, deoarece îl ştiuse chibzuit şi cu mare 
stăpînire de sine, şi deci nu-l nemulţumeau, ceea ce făcea 
părîndu-i-se folositor şi bine tocmit. Mai mult, după ce se obişnui 
cu rostuirile de care-l înştiinţa, îi deveniră foarte plăcute, 
plănuind să-l îndemne şi să-l ajute a nu le curma, tăria ţării şi 
apărarea puţind ieşi sporite prin ele. In privinţa adaosului despre 
prietenul său, acel Basarabă de care se arăta aproape 
îndrăgostit, şi întîmpinarea despre întîmplările viitoare ale ţării 
lui Sănislav, l-ar fii îmbrăţişat dacă ar fi descălecat la Curte, căci 
îi deschidea dintr-odată ochii. Orb trebuie să fi fost să nu vadă 
cum se întindea voievodul muntean şi să creadă că interesul său 


nu se lovea de al aceluia. Drept era că, încolţit dinspre Severin 
şi căznindu-se să ţină în picioare stavila ridicată, mai trebuind să 
şi bolească din pricina unui jurămînt fără credinţă, nu avusese 
timp să cugete la stările de peste Olt, totuşi nu i-ar fi prins rău 
să se dovedească mai calm şi mai prevăzător, fie şi ca să nu i-o 
ia tata Bălaciu înainte. Să-i poarte pică? Nicidecum. Dar dacă 
cneazul nu se mişcase de durere, să şi-o osto- iaseă, ci dintr-un 
motiv mai vechi, o prejudecare ? 

Ce năzuinţe se ascundeau îndărătul acelor, pline de rivnă, 
făptuiri ? 

El nu căpătase năravul să-şi bănuiască prietenii : nici unul nu- 
| trădase. De aceea, frămîntindu-şi mintea „cu socoteala 
diferitelor veşti primite, nu îndrăznea să meargă mai departe. Işi 
punea citeva întrebări şi degeaba căuta să se convingă că sint 
cele mai însemnate : faptul că Bălăceanul nu-i scria nimic de 
solii răpiți şi dacă, de pildă, obținuse răscumpărarea, avea aerul 
de a-i abate gindul de la cursul firesc, şi a i-l băga într-o 
fundătură, iarăşi nedorită. Cum, omul care dispreţuieşte o moşie 
întinsă, cu nesecate venituri, se bucură şi trece sub tăcere 
agonisirea a o mie-două de galbeni din pungă străină, ce după 
aceea pentru el se va stringe la gură pentru totdeauna ? 
Urmărea prietenia călugărilor şi aştepta prilejul să i se ofere, 
slobozind prinşii tocmai în momentul cel mai prielnic ? Sau le şi 
dăduse drumul, cuprins de remuşcare, văzînd în moartea soţiei 
pedeapsa Domnului ? Dar de ce întărea cetăţile de pe Dunăre, 
căci bulgarii nu alcătuiau o primejdie iar tătarii pe apă se 
simțeau ca pe foc ? Hotărât lucru, se arunca într-o adevărată 
groapă cu mintea ! Şi totuşi : nu aflase, el care ştia atît de multe 
şi dovedea mereu că prea puţine îi scapă, nu aflase că răposatul 
Roman plătise dare de peşte cavalerilor, transformîndu-le 
toamna în anotimp de cules ? Insă, apoi, sărea cu gindul 
înciudat drept la fiul cel mare al Celeianului, la dispariţia lui ca 
prin minune de sub nasul vinătorilor, de parcă s-ar fi prefăcut în 
fum. Unde s-a dus ? 

Dacă nu a trecut Dunărea înot, în Teleorman ar fi... Şi, vreme 
de cîteva clipe, stătu la pînda cugetului ce încerca să se înfiripe. 
Nu se înfiripa. Pe urmă, dintr-odată, adu- cîndu-şi aminte cum 
vorbea tata Bălaciu de prietenul său, cumanul, lăudîndu-i 
meritele şi ţinîndu-şi-l cu dragoste, ca în cele de la sfirşit să-l 
privească totuşi cu bănuială, îşi zise : Asta e cu prietenii. Trebuie 


să-i judeci cu dragoste, dar drept. Şi să-i păstrezi, văzindu-le 
greşeala ori numai aplecarea spre greşeală. Şi, ca eliberat 
Bălă- ceanul trebuie iubit, căci o merită din plin. Insă totodată, 
ca orice om de preţ, trebuie mereu cîştigat. Ca să nu fie ispitit 
într-o zi să se lege cu sufletul de celălalt (Săni- slav) ori, cine 
ştie, să viseze la o stăpinire de unul singur acolo, peste Olt şi în 
atingere cu Munteanul. 

In schimb, la nuntă veni. Pas de mai înţelege ceva ? Avea 
pregătite şi daruri, ca şi cum n-ar fi fost de-ajuns vederea sa. 
Era negru de soare şi de muncă, dar parcă îşi ţinea mai trainic 
capul pe trup. Doi cai zburătăceau pe chipul său, totuşi, şi unul 
trăgea într-o parte, celălalt drept în partea opusă. „Tată 
Bălaciule — îi spuse în gînd — ce-o fi cu armăsarii ăştia iviţi în 
tine ? Or să te rupă !“ Insă cneazul şedea aşa de liniştit cu cei 
doi trăpaşi ai lui, aşa de împăcat, că mai degrabă părea a intra 
în pămînt, decit să se împrăştie. Cu genunchiul lipit de țarină, îşi 
prezenta darurile : două blănuri de vulpe preparate, cu sclipici 
de aur în cute şi cu, fiecare, o sculă verde, cît oul, în bot, o pană 
de despicat lemne (ciudat !) şi şapte ploşti încrustate, cu 
guleraşe la git, din piele de căprioară, făcînd totuna cu curelele 
lor. In sfîrşit, peste ele aruncă o pungă cu burta umflată, ceea ce 
dovedea că era plină. 

„Mîndre sînt darurile tale ! Aproape că le puteai trimite numai 
pe ele". 

Un fel de durere îi tulbură luciul frunţii, cînd îşi ridică privirea, 
însă pe urmă zimbi. Deveni serios : 

„Nu daruri ţi-am adus, ci semne". 

„Semne ?“ 

„Şi era nevoie de mine să ţi le tălmăcesc". 

„Aha. Tălmăceşte-le dară !“ 

„Tocmai acolo, în bîrlogul meu şi îngropat în deznădejde — 
începu el, sugrumat —, a fost să se nască un gînd ca acesta, 
turbat faţă de Dumnezeu, pe care voi să ţi-l mărturisesc şi 
măriei-tale, ca să nu rămîn numai eu încărcat : mi s-a năzărit 
anume că viaţa, şi atunci şi domniile, se ţin cu viclenie. Ai o 


nevastă curată şi muncitoare şi neasemuită şi cineva ţi-o ia fără 
să clipească. Ai un copil legiuit, după fire, şi iată-ţi-l lovit de un 
trăsnet. Ai o casă şi cutremurul... Sau o moşie. Nu, Cineva, nu 
spun cine, trebuie neapărat înşelat ! Altminteri..." 

Să-l mai încredinţeze că-i împărtăşea jalea ? Să arunce 
simple vorbe într-un hău nemărginit ? 

„Hm. Poate" — răspunse. 

„Vulpile mele înseamnă o urare : Cată să-ţi sporeşti însuşirea 
asta, dacă o ai ! Dacă nu, capăt-o !“ 

„Slobodul dă sfat înlănţuitului ?“ 

„Il primeşti ?“ — înălţă iarăşi privirea. Şi era arzătoare. 


„Desigur". 
„După năluceala-mi, vremi mai viclene stau să izbucnească. 
Şi oameni mai vicleni — căci au primit ceva învăţătură. 


Domnitorul va să se păstreze deasupra. Să le şi să-i întreacă". 

„Dar sînt două (vulpi), bag de seamă. Şi jivinile acestea, ca 
otice sălbăticiune, nu se împacă între ele. Nu se ajută decit din 
întîmplare". 

„Convinge-o pe soaţă să-şi adaoge viclenia ! Oricum, acest 
lucru nu-i străin de firea omenească, mai ales de a muierii. Cu 
însuşirile mielului nu se ajunge decit la tăiere". 

„Bine. Primesc primul semn. Al doilea ?“ 

„N-am isprăvit cu-ntiiul. Oare vulpea domnească nu trebuie 
s-alerge după alt soi de hrană, mai acătării ca, de-o pildă, 
carnea unei biete găini ?“ 

„Am părerea că ne crezi prea subţiaţi, prea strujiţi în ale 
sufletului. Nu-ţi va fi spus şi ţie taică-meu că vecinii ne socotesc 
nişte ciobani ? Oare urmaşii ?... Şi-apoi, vînjoşenia trupului nu 
cumva lasă afară dintru început subţirimea minţii ?“ 

„Fiecare leat are strujiţii ei. Şi nu neapărat lipsiţi de vlagă. lar 
vremea nu-i o vîrstă, ca la om, ca să bănuieşti copilăria de mai 
puţină înţelepciune şi bătrineţea de neputinţă". 

„Văd c-ai cugetat la multe acolo, în Teleorman. Pe cînd eu, în 
pat...“ 

„Al doilea semn spune că adevărații prieteni, oricît ar fi de 
departe, trebuie închipuiţi cu ce se îndeletnicesc. Şi ei, fericiţi, 
fără să-şi cunoască fericirea, se încrincenă uneori asupra acestei 
pene de despicat lemne”. 

an 
„Cit despre ploşti, îngăduie tot de prieteni să se atingă. Ei 


bine, am ţinut să ciocnesc la inalta nuntă o ploscă adusă de 
mine". 

„De unde urmează că prietenii se înfiinţează numai în ei, 
lăuntric". 

„Nu, nicidecum. Dar aerul care-i uneşte cu celălalt urcă, 
aţintind, o creastă. Acolo e un stăpin. In prietenia lui poate doar 
să nădăjduiască". 

„Şi ai s-o îndupleci cu galbeni ?“ 

„Cu dare. Insă nu mai sînt sigur, intr-adevăr, că e treabă de 
prieteni". 

„Atunci, ia-ţi-o înapoi ! Pentru că am ghicit”. 

„Ti se cuvine, deşi s-a făcut fără voia ta“. 

„la-o, îţi poruncesc !“ — se încruntă. 

Şi, iute, Bălăceanul, aproape înfricoşat, sculîndu-se, o luă. Și- 
o prinse la briu. 

„Auzi, Elena ! Auzi, Elena ! Tata Bălaciu te sfătuieşte să fii 
mai vicleană". 

Slabă, femeia se pierdu cu totul sub umărul lui. Ochii îi erau 
mari, părul, iubitul păr castaniu, cădea în şuviţe lungi şi rare. 

„Mă tem că vine prea tirziu sfatul său" — răspunse, zimbind 
palidă, însă fericită. 

Bălăceanul, făcând o plecăciune, vru să spună ceva şi chiar 
începu : „Stăpînă, ..." 

„Multe vin prea tîrziu, draga mea" — i-o luă înainte el, mirele. 
Şi se întunecă numaidecit de o furie grozavă. Femeia nu-l putea 
vedea, stînd lipită astfel cu ceafa de umărul său, uitîndu-se 
poate în gol, pe lingă Bălăcean, insă fără îndoială îl simţea. 


„Nu trebuie să ne neliniştim, nu-i aşa ? — zise ea. Vom 
recâştiga desigur timpul scurs. Atîţia oameni..." 
„Ei n-au decit asta de făptuit : să-şi trăiască viaţa — se 


împotrivi el. Mai ales dacă devin destul de înţelepţi şi-şi dau 
seama de greşeală, se apucă de treabă. Are chiar farmec, cînd 
îţi rămîne un căpeţel... Pe cînd noi... Ah, numai din vina mea..." 

Ea îi astupă repede gura cu palma-i alb, cu degetele ei 
subţiri, fierbinţi. 


„Nu vorbi aşa ! — rosti. Nu-ţi căşuna singur un rău pe care 
nu-l meriţi !“ 

„Ai aşteptat prea mult ! — se scutură el. 

„Şi tu, măcar că nu ţi se pare“ — se mlădie uşor, 
neîndemânatică. 

„Ai nutrit nădejdi după nădejdi. Le-ai ţesut şi le-ai deşirat, ca 
s-o poţi lua de la capăt". 

„Nu înţelegi c-am sporit o comoară ? Acum... — şovăi, se 
înroşi, apoi încheie : — poţi s-o iei !“ 

Bălăceanului, la trei paşi, i se va fi năzărit că-i surd. 

„Şi ce nuntă e asta !? — strigă. O petrecere în pustietate !“ 

„Hai, hai, potoleşte-te ! Amiîndoi am dorit-o. Nu mai sîntem 
tocmai tineri. Nu se cădea să ne dezlănţuim în mijlocul unor 
nebunii. Pe urmă, nu uita : toţi prietenii sînt cu noi, toţi ! Nu 
lipseşte nici unul, de vreme ce şi cneazul Bălaciu a sosit”. 

Era frumoasă doamna Elena pe cînd îşi dădea întreaga silinţă 
să-l scoată din apele sale şi îl privea pe Bălăcean cu o, puţin 
speriată, recunoştinţă. Nu cumva îi cerea ajutor ? 

„N-am decit vîrsta pe care o avea tatăl tău cînd aţi venit 
atunci în părţile mele, să le izbăviţi de tătari — începu cel din 
Teleorman. Cunosc că nu mă pot lăuda cu virtuţi mai presus de 
ale altora, totuşi : parcă-ţi lipseşte cutezanţa". 

„lmi lipseşte, ce ?" — tresări el. 

„Cutezanţa firească a oricărui bărbat sănătos de a întemeia o 
familie. N-o să zici că lupta ta cu duşmanii izvorăşte dintr-o 
meteahnă, din disperare !“ 

„Mă biciuieşti, prietene. Te sprijini pe legile firii ca să-mi treci 
un blestem care pe tine..." 

„Nu te blestem şi nu te biciuiesc. Cît despre ce crezi tu că s- 
ar fi întîmplat cu mine, te înşeli : mă însor din nou !“ 

Aceasta era intr-adevăr lovitura, singura veste, pregătită un 
pic, boită un pic, care izbuti să-l tragă dintr-ale sale. 

„Nu mai spune ! — se înveseli el. Te însori ? Cînd ? Şi cu 
cine ? De ce n-ai adus-o pe mireasă la Curte, s-o vedem si să-i 
dăm tîrcoale ?“ 

„Serios, cneze ? Nu glumeşti ? — ieşi de sub braţul ocrotitor 
doamna. Se pare că avem de ce să te fericim. Trebuie să fie...“ 

„A, la soare te poţi uita, dar la dînsa ba !“ — rise tata Bălaciu, 
şi pentru fericirea lor. Doar că aduce puţin a străină, nu ştiu cum 
să vă spun". 


„Cumană ?“ — făcu el, aprins de curiozitate. Bălăceanul 
adeveri din cap. 

„Cumva fiica acelui Basarabă, de care..." 

Cneazul iarăşi adeveri. Şi adăugă: 

„Cea mai mică !“ 

„Măi, fir-ar să fie !“ — strigă el, voievodul. „Şi noi care ne 
fandoseam înaintea ta !... Trebuie să cinstim cum se cuvine 
norocoasa întîmplare !“ 

Şi, luîndu-şi soţia, îl împinse uşor pe Bălăcean către ieşire : în 
aripa cealaltă îi îmbia modest-gălăgiosul ospăț. 


PARTEA A PATRA (Litovoi „II“) 

Nu sînteţi voi în stare să-l ţineţi, atunci îl ţinem nod, le va fi 
spus. Maiestatea-noastră s-a înărit destul după ciuma tartarică, 
morţii ni i-am îngropat adînc să nu impută pămîntul, ploile au 
dus la vale scursurile, şi cîţiva galbeni s-au adunat în visterie, să 
fim vrednici a plăti o parte din soldele mercenarilor. lar vasalii 
noştri, ei bine, nemaiavînd acasă moşii şi titluri prea rodnice, 
dornici sînt de unele noi. Banul de Severin e ca şi numit. 
Credincios al nostru. Ambiţios. Pas de-i lăsaţi locul ! Că şi dacă 
nu vreţi, tot vi-l iau pentru el. Şi pentru coroana noastră. Căci, 
între noi şadă vorba, recunoştinţa-i recunoştinţă, dar nu v-aţi 
dovedit iuți la sînge cum vă bănuiam. Mai degrabă, dulci ca 
mierea şi îmbibaţi ca trîntorii. Unde matca însăşi este un trîntor, 
te mai aştepţi să nu piară roiul ? Cum se face că valahii vă calcă 
mai în fiecare zi şi fiecare noapte ? Mai tari de virtute ei, în 
zdrenţele lor, născuţi din muieri desculţe de ţară, decit voi cu 
nume ilustre, credinţă înaltă şi armuri fără rană ? Pretindeţi că 
blestematul de Litovoi are cap, dar ce, voi purtaţi încă un fund, 
cocoţat pe umeri ? Că vă pîndeşte toate mişcările şi vă ghiceşte 
intenţiile — trebuie din pricina asta să nu mai mişcaţi şi să 
lîncezească mintea ? Domnilor fraţi, mai că-mi venea să vă las 
pe mîna lui, să vă scoată şi din birlogul cetăţii, cum v-a scos din 
rest, şi să vă dea la cîini — doar şi el e vasalul meu ! Cam 
nebunatic şi nesupus — aud că abia s-a însurat ; o fi dorind şi 


dînsul să minuneze femeia. Mie nu cred să-mi caute ceartă. 
Vouă in schimb.... Veniţi sînteţi, pribegi de asemeni, fiindcă n- 
aveţi casă. V-a dat Maiestatea-Mea una, închipuind c-o s-o 
înfrumuseţaţi şi lărgiţi ; n-aţi reuşit. Cine-i de vină ? Aşa că 
treceţi-o banului meu, e mai destoinic — ştiu eu ce spun. El cu 
mine vom repara repede ce v-au stricat valahii. Insă ruvîntul nu 
mi-l iau înapoi. A voastră fie Oltenia, a voastră Cumania, potrivit 
celor stabilite, afară aici de ţara lui Litovoi, dincolo de a lui 
Seneslau. Ba nu, aşteptaţi : iată vă iau Severinul spre mai bună 
gospodărire şi vi-l dau pe Seneslau, deoarece s-ar putea să se 
închine la tătari. Mergeţi îndată de-l convingeţi altminteri, cu 
arma, si dacă nu v-o place, abia atunci vă plingeţi Sfîntului 
Părinte Inocenţiu. Liberi să ziceţi că v-am păcălit. La luptă, fraţi 
călugări ; graţia lui Dumnezeu se coboară pe fruntea voastră ! 

Astfel gindea el, voievodul, schimbarea petrecută. Şi ridea în 
sinea lui neagră de supărare. Fiindcă, deocamdată, cu regele 
Bela nu era cazul să se înfrunte. Leneşii întreţinuseră un foc 
domol, în care încă puteai băga mîna, Bela îl înteţise. Pe ce se 
bizuia ? Pînă n-avea să limpezească punctul acesta, se cuvenea 
să înghită şi să tacă. Fapt împlinit, ca luminiţa care se aprinsese 
în casă, bucurîndu-l o dată şi miîhnindu-l de o mie de ori. Tinea 
ascunsă statornica toană, pentru ca Elena să nu se usuce iarăşi, 
acum cînd de-abia pusese puţină carne pe ea, dar era oare mai 
fericit Adevărul ? Şi Adevărul hotăra că el nu-şi poate lua o 
grijă : mult-doritul băiat întîrzia. Moştenitorul urma să fie prea 
mic la moartea sa. Dacă binevoia să mai vină. Nici o mîndreţe 
de fată nu înlocuieşte braţul bărbătesc. Şi de braţ avea nevoie. 

Pe de altă parte, neapărat că norul se îndrepta 
asupra „„Cumaniei“. Bondarii biziiau pe Dunăre. Corăbii înţesate. 
Nu multe însă destule. Din care, scufundînd cîte una, irosea 
bunuri venețiene. De-ar debarca la Turnu sau Zimnicea, să 
simtă crivățul Bălăceanului ! Pe lipitorile ce se tîrau pe uscat le 
strivise Bărbat, aproape sub privirile lui Bela. O fi ris ăsta în 
barbă din vîrful turnurilor de la Severin ? Ori şi-a muşcat buzele 
şi mîncat mustăţile ? 

Şi în timpul acesta, Sănislav nu vrea să audă de el. De tata 
Bălaciu, da, este gata să-l sărute pe amindoi obrajii şi împreună 
să alunge în fluviu pe duşmani, ba şi să cheme pe tătari în 
sprijin, cum cneazul din Teleorman nu-l sfătuieşte dar de el se 
fereşte ca dracul de tămiie. Asta-i era inima lui de român ? 


Rinduindu-şi ultimele treburi ca să plece spre vadurile Oltului, 
totuşi înţelege. la să fi fost pe dos, el l-ar fi primit pe Muntean ? 
Nici gînd. Şi aşa se pregătise să-i toace vama de la Slatina. Şi ar 
fi făcut-o dacă... Şi tot avea s-o facă într-o zi. Ce caută în coasta 
sa ? Şi mai ales a Bălăceanului ? Dar tata Bălaciu, ah, de ce 
închide ochii ? 

Nu ştiu — i-a răspuns la un moment dat Bărbat, pe cînd, din 
slăbiciune, s-a plins, după un prost obicei al altora, nu al său. Şi 
nu doresc să ştiu. Hira n-are rost între oameni care s-au 
cununat. 

M-am cununat cu el? — l-a întrebat. lar făţarnicul : 

Ridic din umeri. Aşa năluciţi, însă eu, iarăşi, nu mă bag. N-am 
să trezesc tocmai eu viermuiala simţămintelor. Ele înghit orice 
gînd, fie oricît de drept. 

II pizmuieşti ? Mai bine mi-ai spune repede. 

Oo, închipuiri, mărite ! Mi-e chiar dor de dumnealui. Noroc că 
mă aşteaptă treburi. 

Şi frăţiorul a plecat. 

Nimeni nu-l poate ajuta să dezlege cele mai încilcite 
întrebări. întotdeauna este nevoit să se căznească singur. 

Deci tata Bălaciu. Miine va fi la dînsul. Deşi asta va fi desigur 
o greşeală. li va lega miinile. Sănislav va cîştiga fală sau va sta, 
deopotrivă, cu braţele la spate, pe cînd în văzul său, călugării se 
vor oploşi sub zările ţării. El însuşi nu va cuteza. Prin Făgăraş 
cată să cadă oaste cu unul din fiii lui loachim al Sibiului. 
Puternică. Pregătită. Daţi naibii comiţii ăştia ! lar el, dac-ar lucra, 
ar avea împotrivă : călugări, unguri, pe Sănislav ! Poate numai 
tătarii s-ar descurca. Dar nu mai dă îndărăt. Miine, tata Bălaciu. 

La prînz, oştirea întreagă peste Olt. Fericit nevoie-mare, şi-o 
înşiră pentru numărătoare. Oameni puţini. Nici că s-ar putea mai 


sprinteni şi mai hotăriîţi. Spătarul Cosain, subţirel, are zîmbre. 
Să-l tai şi n-ar crede c-o să stea de pomană pe vreo crivină sau 
c-o să hiîrîie după cîrstei sau c-o să pescuiască de prin rîuri eleni 
şi mrene. O deprindere a răbdării ! El cum are răbdare ? 

In zori, acasă la Bălăcean. Ce de acareturi ! Vitele, ca număr, 
s-ar pune, în balanţă cu oştenii săi. Nevasta, grozav de 
frumoasă, clar cumva ciudată, dădăcind doi „copi- laşi“ ce-o 
privesc cam pieziş (fata în jur de şaisprezece ani, baiatul de vreo 
paisprezece) ar vrea să-l scoată pe bărbat din ladă, însă nu-i. E 
plecat de-acasă. Unde-i ? Şi fiindcă veni vorba, ca să ospăteze 
poporul de oşteni, era cazul să recurgă la merindele din traistă 
sau să facă o năpadă în preajmă ? — De la o jumătate de zi 
depărtare, măria-sa tot ne-ar răpi din bucate — afirmă mireasa, 
căci e proaspătă ca-n prima zi după nuntă. — Aha, deci ai cu ce 


să-i hrăneşti. — Nu numai atit. li voi pofti la masă, dacă pot 
suferi bucatele prînzului acum de dimineaţă. — Au călătorit 
toată noaptea. — Deoarece noi am ştiut. — Aţi ştiut, ce ? ŞI 


unde-i cneazul Bălaciu, supusul meu ?— Pristavii noştri v-au 
însoţit pe de lături, să nu rătăciţi drumul, dar cînd au fost siguri 
că vă descurcaţi, au luat-o la goană. Insă măria-ta nu ne-a 
vestit. — Adevărat, nevastă. Mi-ai spus unde-i tata Bălaciu ? — E 
dus. — Văd bine ! La Olaha ? La brodnici ? Sau la Batu-han ? — 
La Sănislav.— La Sănis...? — Nădăjduieşte încă să vă-mpace. 
Tatăl meu... — Jupînul Basarabă ? — Intocmai. Tatăl meu s-a tot 
încercat să-l împiedice. — Nu! — Ba, uite, lucrurile astea şedeau 
sub semnul tăcerii. Bălaciu se chinuia că taică- meu ar luneca 
spre Sănislav. Cînd colo... — Cumanul mai presus decit valahul ! 
lertare, nevestică ! — Mulţam pentru „cuman". Oare-l vei 
spînzura pe dragul meu Bălaciu ?— (Drag ? — era să întrebe, 
dar...) Sînt oare eu atit de puternic ? — Si cum încă ! Mi-a spus 
mie soţul... — Orice iti va fi spus, în locul tău l-aş scoate din 
pămînt pe cneaz.— Nu pot. Judecă-mă ! E dus şi s-ar putea să 
nu se mai întoarcă. — (Tîrfă ! — în gînd. Aievea :) Se teme el de 
Sănislav ! — Stăpînul său eşti tu. — (De n-aş fi, crunt, simţit-o !) 
Acum e în gheara lui ! — Mi-e frică. — Pe mine m-ai învăţat să 
nu-mi mai fie. (Cumana se plecă la genunchii săi.) Va reveni tata 
Bălaciu. Şi nu va fi vina lui dacă nu va aduce izbindă. — Oh! 

La ceasurile şapte, el mai dormea, căci grijile, măcar că-l 
bîntuiseră în somn, nu-l putuseră trezi. Cind, în odaie, o 
şopcăială măruntă. S-a luptat un timp cu ea. Apoi, a sărit ca ars. 


Cosain se întreținea cu cneazul Bălaciu în picioare, la o 
fereastră. Se lăsa înserarea. 

„Ce se-aude, Cosaine ? Ai nimerit peste vreo urmă ? 

„Mai bine l-ai asculta pe cneaz, măria-ta“. 

Şi glasul Bălăceanului pătrunzindu-i cu greu în mintea 
picloasă : 

„Pe Dîmboviţa vor să urce. Cotind, să pice drept asupra curţii 
lui Sănislav. Au şi urcat cale de-o zi. Dar acum aşteaptă să se 
scurgă tot roiul pe țărm. E malul presărat cu ei la Giurgiu şi la 
Cornățel. lar peste munţi, nu-ncape îndoială, pîndeşte oaste 
ungurească. In jur de patru mii de oameni “. 

„Şi ce glăsuieşte voievodul tău ?“ — întrebă, simțind cum îi 
apasă în ţeastă o povară moale. 

„Se strimbă la tine de departe. Parc-a înnebunit. între două 
bătăi, arată că nu-i pasă. Insă cred c-a alergat la tătari!!. 

„Aha. Ştie că sînt aici ?“ 

„Ştie. M-a ameninţat că, dacă nu-ţi fac vînt, mă va arde 
zdravăn după ce va trece primejdia asta. l-am răspuns că n-am 
tăria de război ca să te hotărăsc să te întorci acasă, chiar de mi- 
aş călca jurămiîntul. A tăcut mile, dar nu înseamnă c-a iertat. 

„i-o fi teamă. 

„Nu mi-e. 

„Atunci ?“ 

„Atunci- aştept porunca ta, ca totdeauna. 

Gîndul îi fuge către nevastă. Nu a lui, ci a lui tata Bălaciu. O 
adevărată drăcoaică. De aceea încă nu-l bănuieşte pe cneaz ? 
Ce poruncă să-i dea ? Cînd trebuie să stai degeaba, mai e 
nevoie de vreo poruncă ? Cosain, se vede, işi pune mari 
speranţe în rînduiala ce s-ar naşte din ei doi. A înlemnit la 
fereastră şi ascultă iepureşte. Noroc că n-are urechea prea 
destupată. Ar fi tulit-o de mult. De spaimă sau de mîndrie. Ar fi 
trecut Dunărea, spunînd broaştelor că voievozii şi cnejii români 
sînt nişte stinci de cremene ce vor apuca aşa chiar Judecata de 
Apoi. S-ar fi tot dus. Nici Tîrnova, nici Constantinopolul nu l-ar fi 
oprit. S-ar fi pierdut în Asia la arabi sau la turci. Aştia, da, 
nestatornici. Rude bune cu tătarii la care Sănislav... 

„Voievodul de Argeş e mare de statură ?“ Na, c-o scăpase! 

„Nu, dimpotrivă, dar...“ 

Intr-adevăr, de ce pusese întrebarea ? Cosain îl priveşte cu 
ochi albicioşi. Tata Bălaciu, mai încrezător în înţelepciunea sa 


(răzbătuseră prin atitea împreună : două nunţi şi o-ntimplare de 
pe vremuri !), se uită să primească urmarea. Insă nu-i nici o 
urmare. Gîndul, de la o bucată de timp, prin multe-i rătăceşte, 
fără să prindă totul ca altădată. Murmură : 

„Şi cît de tulburată e Vlăsia ?“ 

„Cade cîte un pom, năboieşte cîte o mlaştină, cîte o turmă de 
vite împunge în zale, şaptezeci şi şapte de arcuri zbirnie 
cîteodat' ; mare prăpăd nu se face. Pămiîntenii se trag mai adînc 
în pădure “. 

Drept care îi şi grăieşte o păsărică: 

„Acolo e rost de lucru pentru Cosain. Ce zici, spătare ?“ 
Fericit, tînărul sare să-i sărute mîna. 

„Nu, lasă prostiile ! Noi rămînem aici — spre Bălăcean. Să 
veghem şi să-ţi apărăm casele, la o adică". 

Ceea ce pe cneaz îl nemulţumeşte : 

„Nemeritată cinstea. Totuşi, fie cum vrei ! Eu aş intra în 
luptă. Aş da cu ei de pămînt. Cu călugării. Nu cu Sănislav, nu cu 
ungurii, nu cu tătarii. M-aş strădui pe aceştia să-j ţin la 
depărtare, împăcîndu-i cumva.“ 

Şi încă un văl îi coboară peste ochi. O, Bălăcene ! Cosain 
deschisese gura şi uitase s-o închidă. Il mînca din priviri pe 
„viteazul" grăitor, pur şi simplu fiindcă se închipuia ţinînd strajă 
înspre tătari. Lipsea însă din întunericul crescînd al încăperii, de 
la lumina opaiţului pe care curind stăpina casei avea să-l 
aprindă, înţelepciunea lui Chindea. Dar fusese nevoie să-l lase 
cîrmaci lui Bărbat 

Şi reîntîlnirea nu se încunună cu o îmbrăţişare, cum poate ar 
fi fost cazul. 


52. 


La 9 ale lunii, într-o sîmbătă, veste dezamăgită de la Cosain. 
Acolo, dacă nu se apuca de tilhărit (însă cum să tilhăreşti nişte 
oamenii aşa de cumsecade ca aceia care-l întîmpinaseră cu 
braţele deschise şi-i înghiţiseră repede minciuna cu fugitul de la 
brodnicii „săi“, duşmanii lor !), n-avea nimic de întreprins. 
Cavalerii cu cruce erau cuminţi şi nu se abăteau din drum. 
Mergeau trap întins către curtea pe care-o vedeau, nestricată, a 
lor. Sănislav, dar asta ştiau desigur şi măria-sa împreună cu 


cneazul Bălaciu, îi aştepta la Cetăţenii din Vale. Să-i spună ei, 
voievodul acela fusese dintotdeauna nebun ? 

Viclean ! — mustăcea Bălăceanul. Măcar că viclenia aceasta 
o să-l coste. 

Pe noi toţi o să ne coste — cobea el. Şi iarăşi i se înviîrtejea în 
teastă miînia neagră. Rău e cînd nu te ţine cureaua. 

Cumanul Basarabă, tatăl preafrumoasei : 

Nu ne ţine şi gata. Am moştenit o groază de păcate, cum 
povestesc preoţii. Pînă ne-om curăța... 

lar el, în gînd : 

Ce vei fi moştenit de-a ieşit din tine lujerul acela ? 

Tare: 

Boier Basarabă, ne-a irosit trufia. Vezi tu cum vine treaba ? 
Vlăsienii se urăsc de moarte cu brodnicii, brodnicii cu voievozii 
din Birlad, ăştia cu vecinul lor Oiaha. Argeşanul m-ar suguşa pe 
mine, dacă m-ar prinde ; eu pe el, mai dihai, nu mi-e ruşine să 
ZIC. 

Tu ai căutat împăcarea. 

Am căutat-o, totuşi cît de tirziu ! După ce am ajuns să-l 
duşmănesc la sînge şi să plănuiesc... 

N-ai plănuit nimic pentru tine — i-o scurtă tata Bălaciu. Alta 
pare ambiția ta, potrivit cu sîmburii sădiţi de marele răposat 
Mihail ! 

Uimit că pentru întîia oară nu-l supără amintirea părintelui, 
răspunse : 

Naiba să mă ia, dacă mai ştiu ! 

Şi ar fi vrut să adauge : De ce-mi doream cu atita ardoare un 
fecior ? Nu ca să rămîn căţărat pe umerii voştrii în veac ? 

Insă a tăcut. 

La 11 ale lunii, luni, loaniţii împresurară prin surprindere 
Tirgoviştea. La 12, marţi, o cuceriră. Tata Bălaciu tremura. 

„Te-au apucat frigurile, cneazule ?“ 

„Frigurile morţii. Imi vine să-l scot pe taica din mormiînt şi să-l 
ucid cu încetul, arătîndu-i priveliştea. Oare el n-a urit din fundul 
sufletului pe cneazul din Grumazi? Insă acum, mi-a rămas 
socrul. Il iau şi mă duc. N-o să sufăr eu din pricina vrajbei tale. 
Pămiîntul românesc este sfint“. 

„Stai, smintitule ! Nu te pripi ! Şi pe vrednicul Basarabă nu-l 
mîna către zid ! Du-te singur şi lasă-mi mie de zestre nevasta ! 
Căci îmi place socrul". 


„Gluma e glumă, dar astăzi nu-i a bună" — se posomori rău 
Bălăceanul. Deşi el doar încerca să-l oprească. 

La 15, joi, primele cete de călugări se izbiră de Sănislav, care, 
nesăbuit, ieşise din cetate. Fu o bătălie crîncenă. Înspăimîntat, 
Argeşeanui devenit cîmpulungean trase porţile după sine şi 


puse drugul. 
La 16, se auziră prin trecătorile munţilor trompeţi ungureşti, 
aducînd ştirea că nemulţumitului i se lua darul — Amlaşul şi 


Făgăraşul — şi i se cerea chiar propria casă. Pe tata Bălaciu îl 
ţinea, cu vorba, şi cu greutatea socrului atîrnat de piciore. 

La 17, groaza lui Sănislav. 

La 18, încă o groază. 

Insă la 19, luni, miîntuirea lui. Brodnicii închinaţi, Vlăsia 
spulberată (oare ce se alesese de spătarul său Cosain ?), urlete 
de lup, schelălăit de vulpe, mii de dihănii strecurate din 
frunzişuri, focuri şi plesne de harapnic, osînză în prăjeală 
umplînd aerul — tătarii. Conducătorul lor : însuşi fratele lui 
Batie, Berchea, Berche sau Bercu, sarsailă să-l pieptene ! 
Numărul călăreţilor : douăzeci de mii. Du-te, Bălăceanule, şi fă-i 
friptură ! (Ochii cneazului erau roşii de nesomn şi clipeau des, 
parcă uitaseră să mai vadă. Basarabă, credincios, se închina.) 

Din două lovituri în coastele calului, ungurii fură striviţi, cîţi 
nu se căsăpiră pe de lături, în treacăt, de către paloşul lung, 
încovoiat şi nu fugiră, ducînd coada după ei pînă în bogatul oraş 
al Braşovului. Din alte două, călugării întorşi cu fundul în sus şi 
răsturnaţi din sacul armurii, ca să fie bătuţi pe cruce sau minaţi 
cu vitele spre saraiuri. Unii scăpară către Olt, la mîna lui Bărbat 
şi Chindea, sau către milul apei Dunării, însă tătarii nu-i mai 
urmăriră. Aveau socotelile lor. O întorsătură şi iată-i călărind de 
sîrg spre Teleorman. „E rîndul nostru !“ — tresări Bălăceanul. Și 
se năpusti să dea larmă. Basarabă însă se îmbolnăvise. Zăcea 
sub privegherea frumoasei fiice sub un pled gros şi aiura. 

Nu fu rîndul lor. Sălbaticii împliniră o jumătate de cerc şi 
şterseră malul fluviului, aprinzînd corăbiile trase la țărm. Cam 
trei zile vinară din Vlaşca la Buzău, iar după o săptămînă erau la 
Tîrgul de Floci. Mîncau pastrama oiilor netrecute la vreme de 
negustori şi ciobani şi mai duceau destule ciolane şi pentru 
Batu. Pe lîngă cele citeva sute de robi, mai toţi români. Din 
prietenie faţă de ghiaurul Sănislav, cel de-acum pe veci 
îndatorat. Apoi, însîngerară Brăila, pustiiră Galaţiul şi se pierdură 


în stepă. 


53. 


Văduva lui Cosain plînge şi ziua şi noaptea. Elena a luat-o la 
sine, iar femeia aceasta pare să fi primit numai să fie auzită 
blestemînd. Să-i facă voievodesei sînge rău. Să sperie copilul. 
Dar cum s-ar fi purtat, dac-ar fi văzut trupul ciopirţit al 
bărbatului ei ? Ar fi tăbărit cu ghearele şi cu dinţii asupra lui, 
stăpînului ? Căci asta pare încontinuu să pregătească. Se fereşte 
de ea, îi înţelege durerea, însă stăruie pe lîngă Elena s-o 
îndepărteze. Şi, din cine ştie ce motiv, Elena tărăgănează. Ar as- 
culta doar de o poruncă, după obişnuinţă, ceea ce el n-are inimă 
să dea. Bine a făptuit Bălăceanul îngropindu-l pe spătar în 
bisericuţa sa. Altfel, toată Curtea ar fi fost cernită. 

Acum, de pildă, îi aude scîncetul la fîntînă şi nu îndrăzneşte 
să se ducă la grajduri, unde are treabă. Il trimite pe Nistor, 
slujitorul, la comis. Şi rămînînd singur, nu-şi mai poate lua gîndul 
de la femeie. O vede, în minte, la cei douăzeci de ani ai ei, toată 
în negru şi i se rupe ceva într-însul. Va s-o închidă într-o 
mînăstire, măcar că-i păcat de tinereţe. O fi încetat cu 
povestea ? 

Ea zice, dar el nu-şi mai aminteşte, că i-a menit moartea de 
mult, cînd au vînat lupoaia cneazului Roman. Deoarece, după ce 
primul soţul ei s-a luptat cu fiara, gura pocită a voievodului a 
numit-o, trimiţind pe altul, „văduva lui Cosain“. Pentru tiran, 
vînătorul era deci ca şi mort şi rangul care i l-a dat mai pe urmă 
n-a fost decit o înţepătură de andrea în inimă, spre a omori 
strigoiul. Aşa îl vedea, gemea femeia, pe unde îl purta, 
încredinţindu-i chipurile tot felul de porunci, ca pe un strigoi şi-l 
pîn- dea să-l ucidă deplin. Şi ce fericiţi fuseseră, ah, înainte să 
cadă blestemul ! O luase din gospodăria tatălui ei, Toma Mutul 
din Căluiu, la treisprezece ani neîmpliniţi şi o dusese nu departe, 
în marginea Stăneştilor, într-un bordei, unde locuia singur, 
sărac, nebăgat în seamă şi uitat de lume, căci n-avea pe nimeni. 
S-ar crede c-o răpise, dar nu, fiindcă, părintelui ei, care nu era 


surd, deşi poate că şi asurzise un pic, ii spusese : Uite, ţi-o iau, 
va 

veni cînd i-o fi dor de mata, iar dacă vrei să vii în bordeiul meu, 
oricind te-oi îngădui. Bătrînul se împotrivi doar cînd auzi de 
propria-i mutare, în rest nu dădu semne c-ar fi înţeles. Nu 
putură, ca atare, primi încuviințarea. Totuşi, duşi au fost. Și 
astfel îşi începură traiul, el învă- ţind-o pînă şi cum să devină 
femeie, ea pe el bărbăţia şi, dacă munciră şi-şi durară casă 
adevărată, nu datorau nimic nimănui, întrucît porniseră de la 
capătul capătului. Pe taică-său n-avu poftă să-l vadă decit o 
dată, de două ori, şi-i plăcu că n-avea să moară în curînd, atit. 
EL muri totuşi, il găsiră îngheţat la începutul unei ierni, cînd 
tocmai îi aduseseră lemne. Se văzu că asta voise, nu că i-ar fi 
lipsit ceva, pentru că pînă şi lemne avea grămadă lîngă vatră. Işi 
încheiase singur socotelile, aruncase răbojul — puteau ei să-l 
întoarcă ? L-au legănat cu căruţa prin sat — nu ninsese încă, dar 
plouase mult — pînă la cimitir şi l-au astrucat. Dumnezeu avea 
să-l ia în pază. Cit despre ei, viaţa se grăbea să le suridă. In 
iarna aceeea chiar, a născut. Primul băiat. Putea să-i facă bunici, 
cînd alţii abia ajung tată şi mamă. N-a fost să trăiască. L-a 
doborit bubatul. Următorul copil, după ce s-a stins durerea, fu 
fată. Ea mai trăieşte la Căluiu, în grija unei doici, dar mai bine ar 
fi să moară. Cu toate că n-are nici-o metehană, cu toate că, ah, 
dac-ar fi ea în stare să mai distingă vreo lumină, această fetiţă 
ar fi. Nu, nu băiatul, al treilea prunc, căci el îi trezeşte în suflet 
chipul bărbatului. Al bărbatului pe care, dintr-odată, printr-o 
vorbă blestemată, voievodul îl preschimbă în strigoi. II vedeţi 
cum trece ţanţoş acest încornorat de Litovoi ? Altul s-ar fi 
gîrbovit. l-ar fi căzut căpăţina intre umeri, i s-ar fi dezlegat 
şalele de-atita păcat. Nu, ăsta trece ca şi cum nimic nu s-ar fi 
întîmplat. Glasul îi răsună poruncitor, ca şi atunci cînd, intrînd în 
bătătură la noi, i-a cerut să-l urmeze, scoţîindu-l dintr-ale sale şi 
dintr-ale mele şi ducîndu-l, ducîndu-l. 

El, voievodul, de astă dată îşi aminteşte. Femeia-copilă se 
afla, ciudat, tot la o fîntînă. Fintîna din curtea ei. Peste gard o 
vedea incordindu-şi trupşorul ca să aplece cumpăna. Cu ochiul 
trăgea spre ei. Erau prăfuiţi, caii musteau în spume. Gălăgioşi, 
călăreţii din urma sa fluierau totuşi veseli sau chiuiau. Şi, 
deodată, îl auzi pe moş Grigore : „la uită-te ce casă frumoasă ! 


N-ar fi fost păcat să ajungă tătarii peste ea ? Şi-i de prin părţile 
mele şi eu n-am ştiut-o !“ „Dumneata măsoară casa, eu nevasta 
— se trezise că spune. Apoi strigă : Ei, nevestico, nu ne-aduci un 
ulcior cu apă ?“ „Cum să nu ? !“ — ciripi femeia de sub 
basmaua-i uşoară. Insă Tesluianul : „Cine-a înălţat gospodăria 
asta nu poate să nu fie şi un falnic oştean. Intreabă de stăpin, 
măria-ta !. „Trebăluieşte in spate, boierule — i-a răspuns 
femeia. (Miîngiia botul calului, cu degetele-i lungi, subţiri şi 
armăsarul se înfiora de plăcere). Dă la rindea“. „Cheamă-l" — 
porunci el şi descălecă. Moş Grigore o făcuse mai devreme, 
împinsese portiţa şi intrase în ogradă, jucîndu-se cu duşmănia 
aţiţată a câinilor, şi aşa întărâtaţi de pilcul de oşteni ce se 
oprise. 

Ceea ce a urmat, n-ar mai putea spune cu limpezime. Cosain 
şi-a lăsat soaţa, încîntată, şi l-a însoţit la Nedeia. 

Femeia e nedreaptă — cugetă, auzind-o încă la fintînă (ce 
naiba face, de nu mai pleacă de-acolo !), văzînd-o cu ochii minţii 
înveşmiîntată în negru, cu obrajii fragezi sub pînza doliului. De ce 
se unise însă Elena cu ea ? La ce încercare voia să-l pună ? 
Răbdarea. Cît poate un om să aibă răbdare, cînd cineva îi 
urzeşte o plasă în care-ar dori să-l prindă viu şi nevătămat, 
îngăduindu-i încă tăria de a cobori scările vieţii, de la ruşine şi 
remuşcare la moarte (căci, altminteri, ar folosi lovitura pe la 
spate) ? Or, ele, Elena şi cealaltă, îl privesc în faţă şi clatină din 
cap : te-ai ars, Litovoi ! In curînd te vor înconjura toate sufletele 
împinse de tine dincolo, din neştiinţă ori după un plan, din 
nepăsare sau după o fierbinţeală a minţii — Cosain, Tesluianul, 
cneazul Roman şi alte cîteva sute ! Şi ai să vezi ce înseamnă 
bogăţie asupra semenilor pe lîngă cea, cuminte, asupra 
averilor ! Fiindcă, iată, lucrurile, oricâte ai avea, nu pot încinge 
un cerc să te stringă, eşti slobod de ele, însă oamenii împletesc 
un lanţ însufleţit, cu simţămintele, voinţele şi nevoinţele lor, de 
care în zadar te zbaţi ca să scapi ! 

Pentru ce cată să-l pedepsească femeia aceea mai că 
înţelege, măcar că motivul, bănuieşte, se adinceşte cam mult. 
Dar de ce Elena ? A simţit dezamăgirea din glasul său cînd 
întreabă de fetiţă ? Se răzbună pentru cit a silit-o sa aştepte, 
oferindu-i în loc de împliniri de atins, doar speranţe mereu 
amiînate ? Oare el nu-şi amină îndeplinirea menirii ce-i pare că i- 
a lăsat Dumnezeu ? In cale îi vor sta muierile ? E adevărat că 


prin ele trece viitorul, însă nu trece prea încet ? Ce le mistuie pe 
ele, domol dar sigur, nu-i odrasla care devine, într-un fel, două 
(cumva trei) fiinţe întrunite ? Totuşi, isprava nu-i a unuia ? El ar 
trage spre închipuirea că numele neamului este Fapta, nu 
naşterea lui. Prea multă gălăgie stirnesc unii aflind că-s cutare 
sau cutare ca stirpe ; cîte popoare nu şi-au împrumutat unele 
altora femeile ! la-l pe tata Bălaciu şi spune-i că urmaşul său din 
noua căsnicie nu va fi român ! Sau pe Basarabă şi întreabă-l ce 
pămînt apără ! Ar zice, uitîndu-se la tine mirat pe sub spriîncene, 
că al său, strămoşesc ! 

Miine se va sfîrşi chinul. Locul văduvei lui Cosain, Lăudat fie-i 
numele, este mănăstirea Tufana. Işi va regăsi liniştea acolo, chit 
că, potrivit cu vederile lui, călugării dimprejur sînt cam eretici. Şi 
el va purcede către Haţeg, unde aprig îl mai cheamă regele. 


54. 


„Din Cîmpulung dau veste — scrie Basarabă. Măria-sa spună 
ce vrea, eu m-am prins să duc dajdia la tătari. Dacă-i vezi blinzi 
şi în sălaşurile lor (aud că n-au decît corturi), apoi merită s-o fac. 
Şi să nu-şi închipuie luminăţia-sa că m-am schimbat doar pentru 
atît. Nu. Fiind de faţă cînd slujbaşul tătăresc, Curenta, a descăle- 
cat înaintea voievodului Sănislav şi observind dovezile de cinste 
pe care i le-a adus poruncind «Numaidecit», m-am gîndit să iau 
parte la mărire şi l-am lăsat pe ginere-meu să te asculte, dacă 
asta i-i voia, să te asculte zic, pînă stăpînul meu o să-i taie 
nasul, şi m-am numit comite de Cimpulung, după moda 
ungurească, pe care, nefolositor să ţi-o mai spun, lo Sănislav- 
voievod n-a încă primenit-o. Incolo, toate spre mai bine şi la 
măria-ta sănătate ! 

Uitasem să... Adaug: fătul-voievod Voislav împărtăşeşte 
aceeaşi credinţă ca şi noi, căreia-i zicem creştinească. Insă de la 
Tirnova s-a înfiinţat călugăr sfint, de rit grecesc şi slujanie 
slavonească ! Va fi arhiepiscop al cetăţii de scaun şi se va 
amesteca în treburile de cancelarie. Cale vrednică de urmat ? 

Al tău supus 
servitor...“ 


55. 


„Scriu măriei-tale de peste drum de Birlad. Vezi cum toate 
popoarele, cele mai mîndre, plătesc tribut la tătari. Şi cum cele 
mari şi strujite, cu regi prea-creştini, aleargă la ei. Un călugăr, 
Rubruc, vine din Fronda şi-l voi însoţi, căci mergem într-aceeaşi 
ţintă. M-aş mira dacă s-ar întoarce, ca eu, de pildă, să mă întorn 
la tine. Dar eu voi împlini porunca stăpînului meu, cum el pe-a 
aba său, şi te voi ţine la curent, fie că crezi sau nu de cu- 
viinţă“. 


56. 


„Miine în zori trecem Nistrul, fluviu mare şi binecuviîntat ca 
Dunărea noastră, căreia i s-a spus, în vechime, Istrul. Români 
sînt şi aici, ca şi dincolo, pe o distanţă de citeva mile, şi zău 
dacă n-aş vrea să nu fie. Neavînd munţi să-i apere, au ajuns 
bieţii de ei într-o stare de plins. Işi mănîncă de sub picioare, căci 
ce le-a fost în jur, le-au luat tătarii. Cîţi nu sînt zgirciţi ori omizi 
tîirindu-se pe pămînt înspre sălaşul unde se află vreo căpetenie a 
mongolilor, tâlhăresc. Ne-au apucat într-un colţ de pădure şi 
călăreţii lui Sănislav, ai lui Curenţa şi ai regelui de apus — 
stăpînul lui Rubruc — au avut ce tăia. Insă îţi jur că paloşul lor s- 
a afundat în zdrenţe şi mizerie. Astfel viețuiesc oamenii noştri. 
Cînd voi, voievozii, veţi răzbate pînă la ei, veţi găsi doar nişte 
cerşetori. Dar eu zic că, măcar de sămiînţă, vor rămîne şi furi. 

Sănătate ! 


t 


57% 


„Cuprinsul e de necuprins, măria-ta. lartă-mă, nu vorbesc în 
dodii. Oricine-ar veni din zarea de-aici nu poate fi oprit. Ce să-l 
oprească ? Ciulinii ? Bărăgcinele ? Şi-ţi vei închipui că-s grîne ? 
Da’ de unde ! Pasc minjii învoie, eu le zic sălbatici, dar ei cică-s 
sloboziţi şi-njghebează turme după trebuinţa lor, Kipceac se 


numeşte ţinutul şi recunosc cuvinte ale bunicului meu în graiul 
locuitorilor, însă printre semeni trăieşte încă legenda 
voievodului Ploscînea, uruşii îl poreclesc «geambaş» şi «martir», 
aşa se spune, nu ? 

Şi, la sfîrşit, multam de veghea strălucită în care am căzut". 


58. 

„Cite scrisori s-or fi rătăcit ? Dac-o s-o duc aşa, voi împrăştia 
pe toţi călăreţii măriei-sale Sănislav, schimbîndu-i în olăcari. Insă 
e ca şi cum ţi-aş trimite scrisori din iad. Mă bate gîndul că nici 
una nu răzbeşte. Cerc cu buricul degetului ascuţişului 
pumnalului — Curenţa mă bănuieşte ; ce tot reped înapoi cărţi 
cu pecete ? Stăpînul meu vrea să cunoască pînă unde ajung — îi 
răspund. Cine mi-o face seama, acela să plătească. Dar el nu 
mă crede. Stăpînul tău ? — pufneşte. Şi se uită pe sub sprîncene 
la mine. Lămile privirii lui îmi trec peste obraji. Pe a mea de la 
cingătoare i-aş trece-o prin inimă. Să-şi amintească în clipa 
supremă de ce-i în stare un «kîpceac». 

Am întîlnit aici un neam, Toksebicii. Sînt Toxăbeştii de la noi, 
Bălaciu îi ştie mai bine, cu obrazul spîn şi nas turtit. M-au iscodit, 
amirosind c-aş putea să îndrug două- trei vorbe în limba lor, ce 
şi de unde vin, şi au deschis ochii cu mare interes într-acoace. 
N-am prea izbutit să mă înţeleg cu ei. Işi plimbă coada cu 
dispreţ deasupra tătarilor, însă adevărul e că suferă şi nu au 
încotro”. 


59. 


„Neamuri supuse ca şi noi, ca şi noi muntenii slăvitului 
Sănislav, vreau să zic, deoarece pe el îl slujesc. De-ai vedea, 
măria-ta, cită mulţime de oameni se închină către tătari, te-ai 
grăbi să faci la fel. Aici sînt numiţi tilhari ai stepei cei ce nu pot fi 
luaţi de nicăieri şi totuşi există. Pălesc cînd şi cînd, ziua sau 
noaptea, cînd nu te aştepţi, tabunuri ale stăpinitorilor, dar mare 
stricăciune nu le căşunează, fiindcă, ştie şi domnia-ta, ce 
pagubă aduc înlăturînd cîteva picături dintr-o mare ? Şi, cu toate 
acestea, viaţa merge mai departe, cum acest fluviu al bulgarilor 
pe care îl trecurăm, şi negustorii (tot bulgari, deşi cel mai 


însemnat oraş al lor fu complet distrus, pe cît am auzit) găsesc 
chiar prilejuri să prospere. Şi o groază de bunuri se scurg spre 
sălaşul lui Batuhan din Sarai . De mirare cum şi noi ne scurgem 
cu lucrurile“. 


60. 


„Un amănunt ce-ar putea să te intereseze, măria-ta : ai avut 
un om de încredere, mă rog, un slujitor pe nume Oaneş pierdut 
cu ani în urmă şi rămas fără ştire de viaţă şi voinţă ? Căci, 
printre multele neamuri întîlnite aici, la curtea cerescului Sartaş, 
feciorul hanului, s-a auzit de un rob de viţă aleasă care cerşea 
răscumpărare din părţile noastre, anume din ţara Oltului, unde 
spunea că s-a născut şi a făptuit minuni de vitejie ca pupilă a 
voievodului de acolo. Tu eşti acela ? Eu am prins zvonul din gură 
de bolohoveni, cum sînt cunoscuţi românii din miazănoapte 
(vecini cu maramureşenii), ce-şi plimbă solii prin această 
stăpinire, doar cu mai mare obişnuinţă, îi mişcase stăruinţele 
robului, povesteau. De fiecare dată cînd afla pătrunderea în 
sălaş a unui suflet de valah (şi se întîmpla ca mai des de la ei să 
vină respectivul), nefericitul se cutremura în lanţurile sale şi, 
încercînd să le rupă, se plingea temnicerilor după libertatea-i 
trecută, descriind în chip de vis meleagurile părăsite. Şi omenia 
unora răsufla printre gratiile straşnicelor lor porunci, li găseau 
crezare şi poate nădăjduiau vreun cîştig dinspre zările aurului 
zugrăvite de închipuirea nebunului, fiindcă totuşi îl socoteau 
astfel. Fapt este că au luat legătura cu cite unul de-al lor, 
rugîndu-l să mijlocească... Bolohovenii au îndreptat, zic, în două 
rînduri trimişi către tine. N-au ajuns ? M-au înconjurat, deci, cu 
sporită atenţie cînd au cunoscut că-s «muntean». Le-am 
mărturisit cît se cuvenea, şi iată-mă purtător de cuvint al 
dînşilor faţă de înălţimea-ta. Numai că, din păcate, eu nu ştiu 
cine fu acest Oaneş ; de aceea întreb. 

Cu 
salutare..." 


61. 


„Îmi dau seama că n-ai cum să răspunzi, strălucite, îmi 
dădeam de cînd ţi-am scris ultima oară. Aşa încît mă vei ierta 
că, de capiii meu mi-am pus în circă sarcina de a vedea ce-i cu 
năbădăiosul rob şi a-i pregăti, de era cu putinţă, mîntuirea. 

N-a fost. Nu fiindcă măria-ta mi-ar fi precupeţit cheltuiala (la 
urma urmelor, sînt destul de bogat şi mi-ar fi sărit în ajutor şi 
averea lui ginere-meu, dacă te-ai fi dovedit zgircit), dar căposul 
la care-am pătruns, cu nesfirşite greutăţi, este un amarnic 
certăreţ cu tocmai cine-i aduce, pe tablă, desfătarea. Şi am cam 
priceput ce-l supără la tine. Zice că te-ai ridicat în cuget 
împotriva tatălui tău, de la care aştepta mila, ca de la un 
adevărat Arhanghel, şi, pină nu va învia Ocrotitorul, nu va primi 
pomana lui luda, deoarece ar face legămint cu diavolul. «Stai 


aşa! — il scutur. „Arhanghel sau Isus?» «Mi-e totuna ! — 
respinge. Un ţap m-a împins în iadul lumesc, şi el nu poate 
împrumuta obrăzar sfint!» «Te înşeli — i-am răspuns. Bănuitul 


tap este un căprior. Cum să spurce izvorul stirpei lui ? Vino şi ai 
să vezi ! Vino şi ai să trăieşti ! O fi săvîrşit însă vreo greşeală de 
tinereţe !». S-a clătinat puţin la vorbele mele, dar închiderea a 
fost pe-a lui: ceea ce atit a dorit refuză. lar a doua şi a treia oară 
l-am găsit hotârit să meargă pe această cale. Meargă !“ 


62. 


Noua pecete pusă pe pielea-i cu ce-o va mai şterge ? Pe 
prima a şters-o cu boala trimisă de Dumnezeu. Şi-a cojiit trupul, 
iar sufletul, dacă a fost, şi l-a alungat. Uitase. Fusese atita 
vreme altul, aşa i se părea, cu alte frământări, mai aspre, şi iată 
că se vădea acelaşi, cel care îngenunchea, cu fruntea plecată. 
Prima dată cu un singur genunchi. Acum cu amindoi. Intiiul în 
faţa unui slujbaş, palatinul, acum în faţa stăpînului. Mai mare 
cinstea, nu ? Care dintre cei, ai lui, ce-au văzut, se va fi bucurat? 
Căci nu se poate să nu fi fost nici unul. Ruda sa, Toma, al cărui 
fiu, abia născut, a primit numele Ştefan ca feciorul regal ? 
Tocmai el, ce-şi avea curtea printre ruinelec elui mai grozav 
oraş al lui taica Traian şi care acareturile şi le construise din 


ţăndări de mult-vestite şi sfinte cărămizi? Ce însemna umezeala 
din ochii regelui cînd îl privea pe haţegan, mai-mai să-l 
îmbrăţişeze, şi ce mîna inmănuşată coborîndu-i pe umeri ca un 
porumbel ? Numai recunoştinţa firească datorată unei gazde ? E 
drept că stătea ţeapăn la atingere cneazul şi nu aproba decit 
atunci cînd el, Litovoi, găsea de cuvinţă să îngăduie cuvintelor 
regelui înveşmiîntarea într-un sens şi pentru ei. Totuşi Bela 
încercase iarăşi să strecoare în pergament chichiţa privitoare la 
ocrotitorul său. Să scape de judecată, în caz de... Să poată adică 
chema bunăvoința crăiască, de i-ar fi în primejdie capul. Să-şi 
poată trăda legiuitul voievod la primul semn şi fără semn. Dar 
legiuitul (şi îngenunchiatul) s-a ţinut tare. Mirîind. Mingiiat cu 
smerenie de călugărul-dascăl Eutimie. 

Şi nu era ciudat că depusese jurămînt de umilinţă înaintea 
străinului în chiar locul bătrînei cu nume îngemănat, Ulpia şi 
Sarmizegetusa, cum i-a desluşit mai tîrziu călugărul ? 

Aproape că-l pizmuia pe Sănislav. Din pricina privilegiului de 
a-şi schimba stăpînii ? Tata Bălaciu pretindea, răutăcios, că 
Munteanul, cu tătarii lui, era mai slobod decit el. Să-l 
învinovăţească ? Pentru că spre aceeaşi părere înclina şi 
Chindea. Nerozii ! Voiau să ia calea stepei pe urmele lui 
Basarabă ? Să le aducă plocon nenorocirea ? Nu cumva 
închipuirea înfierbîntată a lui Oaneş, a pîrdalnicului Oaneş, va fi 
atîtat deja focul ? De iertat îi ierta însă numai fiindcă nu 
pricepuseră un anume gind al său. Neastâmpăratul cuman îl 
ghicise. Cînd avea să sosească şi clipa aceea 7?! 

Apoi. Ziua îi era plină şi de alte griji. Neînsemnate. Văduva lui 
Cosain, aşezată în lăcaşul stabilit de Bărbat, fugise. Nu ştia 
nimeni unde. Trebuia s-o caute. Prea multe vorbe înşira femeia. 
Şi nu dintre acelea ce-ar putea să-i priiască. Dimpotrivă. 
Zănatica ar fi fost în stare să asmuţă pe unii şi pe alţii sau să 
muşte ea însăşi ca o adevărată lupoaică. Veşmiîntul ei negru 
stîirneşte. Ah, cît de neprihănită se arată în giulgiu-i străveziu ! 


63. 


Prima dată cînd anul îi trece aşa de greu. Poate fiindcă n-a 
îngropat cum se cuvine anul vechi, nu l-a alungat, măcar, 


departe de sine, ca toţi oamenii. Ei au umblat cu colinda, cu 
pluguşorul, sorcova, brezaia şi celelalte ; el s-a mărginit să-i 
primească la Curte şi, câznindu-se să zimbească, le-a ascultat 
urările cu gândul dus. N-ar putea spune că n-a fost veselie în 
preajmă-i, dar a fost fără el. De Sfintul Vasile, fiecare şi-a luat 
unealta cu care lucrează îndeobşte şi-a mînuit-o de trei ori — 
plugarul sapa, pietrarul dalta, croitorul acul şi aţa, dulgherul 
tesla, şi-a umflat foalele fierarul — el a ridicat oare spada ? N-o 
s-o ridice tot anul ? Au mers doi cite doi în grădinile lor, cu 
toporul şi braţul de paie, şi au repetat semnele şi vorbele întru 
chezăşuirea roadelor pomilor — în ce grădină a intrat el, căci, de 
cînd o ţară întreagă e a lui, grădină nu mai are ? Şi dacă Elena 
nu punea cărindare de ceapă, n-ar fi încercat cu nimic viitorul. 
Insă aşa a aflat, ce ? îşi aminteşte că a mormăit cînd i-a spus c-o 
să fie iulie ploios (i-a arătat coaja lui iulie) : „Aha, n-or să 
năvălească tătarii !“ Incolo, s-a purtat numai pe dos, Simţindu-şi 
o slăbiciune coborind pe andrelele grumazului, s-a culcat ca 
neomul în zi de An-Nou, a dat cu împrumut, şi, unde mai pui, 
venețienilor ! N-a căutat în noaptea Trecerii să vadă cînd se 
deschid cerurile. Veghind, s-a rînduit doar alături de dobitoace, 
plingîndu-şi necazurile, cu deosebire că ele întiiaşi dată cu glas, 
el fără. Dar e şi o parte bună în asta : neputând nimeni să-l 
audă, însemna că nimeni n-o să moară. 

La Antănăsii a fost bintuit de amețeli şi greţuri, luînd-o 
înaintea copiilor. L-au frecat pe miini şi pe git cu oţet, i-au legat 
rădăcină de brustur pisat la frunte. l-au desfiinţat de aplecate. 
lar fratele Ivașcu a rînjit, aflînd. Cine-i mai girbov, cocoşatul sau 
vârstnicul ? Şi care se-mbuibează cînd stăpînul are din cale- 
afară, dumnealui ori cîinele ? 

In april, după ce a dormit lung şi bine, ca în zicala unchiului 
Marco (avril dolce dormir), judecată blestemată : în sat la Dioşii, 
unul a tăiat altuia apa la moară. Hotărirea sa a fost : apa să vie 
la matca ei. Dară morarul cel nou şi chior : nu, că să vină anul 
de apoi, cînd lucrurile se întorc cu toate la obişie. Şi-a mai 
îngînat şi ceva în legătură cu cneazul Roman, cum că judeţ 
numai de la el primeşte. Drept care i-a luat capul. Să se ducă, 
nemernicul, să-şi capete dreptatea pe lîngă răposatul ! Invăţind 
totodată că unele lucruri trebuie păstrate mereu în albia lor. 

Totuşi, la dricul aratului, au ieşit mulţi cărăbuşi — anul avea 
să fie mănos — şi ţăranii au făcut multe prosii, desţelenind întiia 


oară, locurile de două brazde s-au socotit destule, cele de trei 
mai puţine, iar cele slabe mai deloc, ceea ce dovedea că au 
ţinut seama de îndemnurile sale. A scormonit în suflet şi a 
descoperit o fărimă de bucurie. 

In mai, s-a mai scuturat niţel. | s-a părut că poate, ca găina, 
să bea apă şi pe urmă să se uite la Dumnezeu. l-ar fi prins bine 
un sfat. Numai că Prea-lnaltul n-avea poftă să i-l dea. Nu se va 
scălda încă în apa, spurcată — zice-se — a Prutului ? 

A alergat un timp după femeia lui Cosain, ca să vadă unde se 
mutase din proprie vrere (trei schituri a schimbat nefericita! ) şi 
a tot încercat să-şi ceară iertare, ca şi cum ar fi avut vreun rost 
şi ar fi reuşit să-şi lămurească această curioasă aplecare. A fost 
de fiecare dată blestemat cu vorbe grele. Dar fetiţa lui şi-a 
Elenei creşte ai parcă nu-i de lepădat 

Şi deodată, nenorocirea : Chindea s-a culcat şi, adormind, nu 
s-a mai deşteptat. 

Bătrînul sfetnic ! Fără dînsul e singură lumea ! 

Cîţi ani să fi avut, el care dusese pe umăr două domnii ? (A 
doua se sfirşea ?) 


64. 


Apoi, la scurt timp, moartea Moşului — semn îngemănat : 
dispare unul, apare altul. Sau, mai curînd, apune binele ca să 
răsară răul. Răul care cine ştie dacă nu se va dovedi bun pînă la 
urmă. De nu poartă dintru început un obrăzar fals. Abia apucase 
să verse o lacrimă în cinstea vrednicului şi de veşnică-dragă 
amintire bunic, că de peste Dunăre, de la bulgari tata Bălaciu 
culese veste neagră : dădea tircoale malurilor şi privea lung 
încoace un boier Dan, român de neam, ce-şi zicea sieşi Ban. Nu-i 
fu greu să-l ghicească. Şi, de departe, să-i vorbească. Prea 
devreme, amice — îi grăia în cuget. Pricepi ce vreau să spun. 
Nici n-am împlinit zilele de post şi de mătănii pe care întruna mi 
le-am propus pentru... Mai du-te şi te plimbă ! Aici nu te aş- 
teaptă nimeni, ori mă înşel ? Totuşi, ce n-aş da să mă 
împărtăşesc din păţaniile şi cunoştinţele tale i De pildă, ce-i pe 
la curtea din Tirnova a flăcăiaşului Asan Mihail şi a reginei- 


mame Irina, ce-i dincolo, în împărăţia romeilor, unde ai fost, nu-i 
aşa ? Şi iarăşi : ce-i aici împotriva sîrbilor, cită putere găseşte 
Comnena într-un oraş ca Raguza şi într-un prinţ ca acel Hulm, 
vasal ca şi mine al regelui Ungariei ? Şi ce mai unelteşte cel care 
l-a băgat în jug, rusul Rostislav, ginerele şi ciracul aceluiaşi ? 
Dar e adevărat că se pregăteşte reîntoarcerea bizantinilor la 
Constantinopol ? Dumnezeu să-l ţie pe Vataţes ăsta, cu toate că- 
i de lege prea-grecească ! Ceea ce se recucereşte este 
totdeauna sfint. 

Simţea că i se usucă gitlejul, simţea că i se naşte un fel de 
dragoste amară pentru acest pribeag, că vede în el un soi de 
Milea-Mihail, mai cuminte, pe care încă-l bănuia cu o bănuială 
adăugată, însă căruia începuse să-i vorbească. De ce, bătrine ? 
Oare nu cercetezi şi tu stările de lucruri ? Oare n-ai învăţat că nu 
trebuie să dai greş nicicum ? Sau te mină, piîrdalnic, dorul ? 

Rămiînea visător, cu mina întinsă (arătătorul ţintea, credea cu 
tărie, numai adevărul) în Sfat, cu aurul în palmă printre aurari, 
cu aurul mai îmbătător al griului în pumn — dar asta avea să fie 
mai tîrziu —, cu sabia scoasă, perpetuind miînia, cînd ar fi trebuit 
s-o curme faţă de ai săi, tot ca să nu uite a se adresa Banului 
Dan, călătorul oprit, încremenit pe malul drept : Nu te-aş sfătui 
decit să ai răbdare. Certuri în familie nu vor fi, ascultă, nu vor fi, 
cît timp mai sînt de adus la sinul patriei-mumă pămiînturi 
înstrăinate, sălbăticite. Toate pe tine nu te frămiîntă, poate te 
riciie doar zimbrii răzbunării, aibi răbdare. Deschide bine ochii 
pe unde te duci. Mihail însuşi de mi s-ar arăta, nu l-aş ierta, dar 
sînt pregătit şi pentru asta. Mai tirziu. 

Noaptea visa de-adevăratelea. Că se plimbă într-o arcă elină, 
că face negoţ de purici la turci (ce nume spăimos au şi ăştia !) 
ori că urcă, într-acelaşi scop, pe Volga la Batu, bătind palma cu 
Basarabă, întîlnit întîmplător într-o mare herghelie, unde 
sălăşuieşte chiar, cu piedici la picioare, Sănislav. Se scutură prin 
somn şi urlă : Nu, astea sînt daravelele tale ! Ale mele, haihui 
fără patrie, alungat de un domn sîngeros ce mi-a ucis tatăl, care 
vor fi ? Nădejdi fără miine, pentru care va trebui să lupt 
călătorind la Ohrida să-mi găsesc un episcop pe măsura 
romănăţenilor mei, la Niceea pentru anumite legături, mai 
trainice decit cu puiul de curcă bulgar, şi, de ce nu, la curtea lui 
Uroş ? — Du-te, Dane Bane, şi slăveşte-ţi singur neamul şi 
familia ! Vădu-te ca într-o oglindă. 


Se aprinde pe ici pe colo, în Romanați, foc de paie. Se-aude 
că locuitorii n-ar mai lăsa pe trimişii papei să predice. C-au 
dispărut de curînd convertiţii lor. Se leagă faptele cu ceva 
dinafară ? Nu poate crede. N-o să pună, fireşte, stavilă credinţei 
mătuşii Marena. însă bine-au făcut pedepsind slăbiciunea obştile 
! Cum bine fac cei ce stăruie în legea lor strămoşească ! ŞI 
românii, pare-se, nu şi-o trag nici de la Roma, nici de la 
Constantinopol. Cel puţin aceasta fusese părerea împăratului 
loniţă. 

Şi cei din Antina şi Reşca ? 

Răspund vecinii : 

Se laudă cu Romula lor, mica Romă, dar aia mare, ce, nu mai 
există ? Şi cine veghează asupra măreției ei ?Nu arhiereul din 
scaunul Sfîntului Apostol Petru ? se întoarce fiica împotriva 
mamei ? 

lar Eutemie Bălcescul : 

Nu-s buni papistaşi, cu toate că susţin a fi din vremea lui 
Formos-papa. Nu liturghisesc o boabă în latină. Au atîrnat, pe cît 
se spune, de episcopul de Tiia, pînă la o vrajbă aprinsă ori 
înteţită de răposatul cneaz din Celei. Atunci s-ar fi ivit şi un 
dominican ce, răscolind în ruine, ar fi dat peste înscrisuri din 
vechime dovedind cum că trăiau pe o cetate vestită, Romula, şi 
le-a băgat în cap aceasta. Nu ştiu să-i fi închinat vreunei episco- 
pii catolice. Poate că, la fel cu cei de-acum de la Nedeia, or fi 
rămas uitaţi în aşteptarea unui prilej. 

Insă zeloşii drept-creştini din preajmă : 

Ba s-ar cuveni ca fiica să se ridice împotriva mamei cînd 
dumneaei, pierzindu-şi bărbatul, se apucă să prea-curvească. 

Numai vorba asta şi ar merita s-o pedepsească. O blasfemie. 

Poate nu-ţi dai seama că e vorba de fiul lui Roman- Nicolae — 
îi scria după vreo lună tata Bălaciu, îngrijorat de tăcerea sa. Să 
trec apa şi să pălesc la Nicopol, pe unde se-adăposteşte ? Să-l 
reped pe fecioru-meu care, socot, îţi este de la un timp mai 
drag? N-ar fi nici o primejdie pentru noi şi oamenii noştri, căci 
numitul Ban are doar în jur de o sută de inşi, vlahi culeşi de prin 
Pind. l-adevărat că se bucură de oarecare slăbiciune din partea 


bulgarilor şi românilor de prin sate, dar ne-om descurca noi. 
Domnia-ta trebuieşti scăpat de ciotul ăsta. 

Nu ! — i-a trimis răspuns. Nu, cu tărie ! Vezi-ţi de treburi şi nu 
zgîndări nici o rană. Tu singur ai spus că pe malul celălalt 
clocoteşte ura şi că asupra noastră se cheamă bubele, riia, 
ciuma. Pricinile nu le cunosc — sau le bănuiesc aşa : mărunte 
—; vrei să le oferim motive puternice, recunoscute ? 

Ce va fi gindit Bălăceanul la acest răspuns, îi era greu de 
închipuit. Va fi înălţat din umeri. Şi atunci scopul său ar fi fost 
atins, fiindcă nu voia să se înţeleagă că n-avea inimă să se 
lipsească de fiinţa, fie şi pierind prin ascunzişuri, unde nu-l mai 
putea urmări, a pribeagului. | s-ar fi făcut ruşine. Se ruşina 
adesea de mai vîrstnicul său păzitor. 

In schimb de cumană, grozava lui soţie, i se părea că, oricit s- 
ar apropia, nu va tulbura adînca lor înţelegere. Cu multă sfială, o 
revedea în minte pe femeia aceea şi se cutremura de minunăţie. 
Cînd ajunsese prima oară, în împrejurarea luptelor (altora) cu 
cavalerii şi bărbatul nu se afla acasă... Cum l-a primit cu 
dîrzenie... Cum, mai apoi, venind la Nedeia cu tatăl ei, Basarabă, 
întors de la tătari, ea l-a izbăvit de bănuiala de trădare, nu el... 
Insă acest ceva izvorind de la drăcoaică şi sporind în sine se 
îmbina cu o cumplită neîncredere : ce puneau la cale ei patru, 
uniţi într-un suflet de muiere ? Il refuzaseră cînd, de dorul lui 
Oaneş, le-a cerut să-l trimită pe tînăr la Curte. Şi cu Teleormanul 
ce faci ? Să zicem că mor miine. Să zicem că-i apărat de rudele 
soţiei mele. Dar Vlaşca şi tîrgul lui Bucur, pe care le-am luat cu 
sudoare ? — întrebă tata Bălaciu. Avea dreptate. Mai ales că 
baciul vrîncean spunea că aşteaptă să se întoarcă în ţara sa de 
lîngă brodnici cu două oşti: una de oi nenumărate, alta de olteni 
numărați, dar ca frunza bradului prin tărie. Să nu mai fie nevoit 
să haiducească, pocăinţa lui fiind deplină (povestea i-o adusese 
la cunoştinţă Bălaciu-fiul şi era foarte frumoasă cu piticul acela 
din pădurea de aramă ce-l mustrase că stringe comori de 
siniubire , în loc să ostoiască suferinţa celor mulţi), să se apuce 
iar de îndeletnicirile sale, care au fost acelea de a apăra moşia 
obştească şi de a ajuta pe năpăstuiţi. 

Avea haz întrebarea pe care el, pe negindite, o pusese 
atunci, aflind : de ce trecuse ortomanul peste umărul lui 
Sănislav, care se întinsese pînă spre Buzău, şi nu croise planuri 
cu Munteanul ? Păi sigur, doar nu era prost să urce în căruţa 


acestuia, ce gonea drept către sălaşele tătarilor, de care atita se 
ferise şi din pricina cărora fusese să-şi încarce sufletul, zburînd 
azi un cap închinat în Tîrgul Putnei, miine unul la Rîmnicul Sărat, 
poimiine unul la Căpoteşti ! 

Totuşi, tata Bălaciu şi Basarabă nu rămiîneau mai puţin 
vinovaţi faţă de sine. Ce însemnase, cînd îi chemase în preajma 
Slatinei, alergătura lor la Cîmpulung ? E adevărat, tîrgul vamei a 
fost luat şi fără ei şi nici nu s-a băgat de seamă vreo întărire 
grabnică a cetăţii în urma călătoriei dumnealor, dar s-au dus 
doar ca să-l ţină pe voievod de vorbă ? A urmat ciocnirea-i cu 
păgubaşul în Lovişte, ciocnire cruntă, la care dînşii iarăşi n-au 
participat. Răspuns obraznic : că ei, adică, nu vor lupta cu fraţii. 
Şi mai vrea Bălăceanul să-l prindă pe Roman-Dan ! Să se 
bucure, cînd ai săi îl părăsesc, că regele Bela se dovedeşte tare 
săritor la sprijin ? 

N-ajunsese la cine ştie ce rezultat în lupta aceea şi căzuse la 
împăcare, hotărit să încerce şi a doua oară, măcar şi pentru a-şi 
măsura puterile ; cu toate acestea, nu găsise timp de întristare. 
Undeva la Cornet, îl alinase privirea de o clipă a văduvei lui 
Cosain, după ce doi oşteni, dintre care unul micuțul nepoţel 
Alexandru, ce nici nu isprăvise cu pojarurile şi cu vărsatul de 
vînt, i-o aduseseră din mănăstire. Neroada îl scuipase în văzul 
tuturor. El risese cu neruşinare. Spre plăcerea şi întru 
dezlănţuirea mulţimii de bărbaţi. Moş Apeş, se botezase singur, 
dar dacă a oftat cumva, n-a făcut-o din pricina poreclei, ci de 
mîndrie. 

Elena nu vede pe unde calcă de fericire : a mai născut o 
fetiţă. li are strînşi în jur pe toţi cumnăţeii : pe Nicolaie, pe 
lvaşcu şi pe Bărbat ; cîțiva nepoţei, precum şi pe două 
cumnate : Arsinca şi Sămina. In curînd, va să pice şi mătuşa 
Fevronia, s-o umple de daruri venețiene : pînze cu ape şi cu 
solzi, oglinzi şi altele. Va arăta ca o regină. Bărbat însuşi se 
mişcă în felul unui paj. Intotdeauna i-au plăcut frăţiorului 
treburile casnice şi podoabele. Şi nu-şi ia femeie, ca să nu tre- 
buiască să renunţe la ce-i place. Chiar şi Mihail învie (într-o 


discuţie) spre a-i aduce omagiul, cum spun latinii. Insă mătuşa 
Marena nu mai are uşă deschisă la Papă, ca să-i procure o solie 
de acolo. Fetiţa e lisus-ul lor. Nu s-a născut în iesle, s-a născut la 
o curte bogată, preţuită de bunătăţile venetice, dar treacă ! lar 
în timpul ăsta, ţărani murdari îndură foamea, chit că au slujit în 
oaste. La munte sînt mai slobozi de nevoi, şi fără stăpiînire au 
trăit veacuri de-a rîndul, însă ici, în Romanați şi dincolo, în Baltă, 
la socru, oare n-au măcinat puţin ca să dea mult ? Gurile familiei 
! Ce le pasă stăpinilor de alte guri ? ! Unii au ajuns duci de 
Fluieră-Vînt, ca Mihail, iarăşi Mihail, dar ciîţi s-au înjugat la plug ? 

Priveşte şi, cînd priveşte, gîndeşte. Cînd petrece — o marea 
sărbătoare a soţiei ! —, încă gîndeşte. Nimeni nu bănuieşte că 
petrecerea nu se lipeşte de el. Dacă miine va fi altfel în Ţara 
Românească, nu va fi fiindcă una şi cu una fac două, ci fiindcă 
unul şi unul, oricît de săraci şi necliopliţi, alcătuiesc o mulţime în 
stare să poarte armele, să izbească în hotare impuse şi să le 
mute, să înece în Dunăre şi în Mare lifte spurcate la puţinul lor. li 
e necaz, în credinţă,că Dumnezeu se uită cu ochii lăcrimoşi, de 
femeie : Vai de poporul meu ! Şi ameninţă cu Ziua de Apoi. Să 
vină, ei bine, să vină ! 

Dumnealui „logofătul" Bălaciu (este tituluşul şi slujba, nouă, 
pe care s-a gindit să i le dea, după tipicul bizantin, ca să-l lege 
de Curte) n-a sosit la ospăț. A mînat-o pe soţia sa, grozavă 
mîndreţe, ca şi cum ar fi socotit pe degete şi ar fi găsit că 
tocmai arătătorul era darul ce-i lipsea. Nu ştie unde ţinteşte, dar 
teafăr e, nu ciung, nu scopit, şi, să ţină minte, pentru ploconul 
trimis chiar îl îndatorează, 

In schimb, s-a arătat Chindea între două înfulecături şi vin, un 
strigoi ca şi Cosain, Mihail, Oaneş, Bătrînul, deşi mai altcumva, 
şi l-a dojenit cu tăcerea, zicînd mai degrabă către fruntea-i : tu 
porţi pe greabăn povara a mai multe domnii ! Insă, fireşte, 
putea considera că s-a îmbătat. Sau c-a luat cîmpii... Ialomiţei ! 

Şi petrecerea s-a sfîrşit aşa cum începuse : cu înpărăţia 
muierilor. Ce-a fost lăturalnic s-a împrăştiat. 

Apoi, dintre femei numai una : mult-dorita, presimţita în 


vinele sale de cînd a tresărit în sine vînjoşenia bărbătească, 
măcar c-a trebuit să mai umble şi să n-o întilnească decit tîrziu, 
şi să sufere din pricină că se rînduise altuia, şi că nu voia încă 
să-şi asculte propria chemare, ci credea într-o stearpă datorie, 
el nevrînd s-o silească pentru că în clipa aceea ar fi pierdut tot 
rostul plăcerii, şi gindului tainic, şi visului de aur al mîntuirii. 
Implinirea venind dintr-odată, cu un pas atit de firesc, încît nici 
nu i-a lăsat răgaz să cugete... Ce gînd ar fi putut să se işte în 
preajma  foşnetului mătăsos al iubirii doborind armurile, 
corvoadele şi dezlegind mingiierile, fragede fiindcă amiînate, şi 
de nedescris, întrucît nici doar visate, oricum nenădăjduite. Piele 
chemîn- du-şi chinul şi, în toiul lui, devenind uitare, uitare a 
trecutului, spre a se clădi vigoarea şi bucuria, descoperirea 
sinelui şi topirea-i în lăuntrul perechii. Moarte fu deplina uimire, 
dar moarte în care se văzu în chip neîndoielnic aruncat în 
durată. 

El călăreşte — brodnicii ştiu. Către ei se grăbeşte. Nu stîrnesc 
tătarii. Privesc în zarea sosirii sale şi înnoadă pe o frîinghie patru 
noduri de speranţă : primul, voievodul ăsta de pe Olt le este 
prieten ; al doilea, n-are nevoie de pămînturile lor şi de vămile 
lor ; al treilea, de negoţul lor, da, în măsura în care dumnealui, 
de la tătari în sus, spre chitai şi de la varegi în jos, la greci, n- 
avu pătrundere ; al patrulea, vom prinde Dunărea, vadurile şi, 
bine-ar fi, oraşele de dincolo. Un voievod prielnic... 

lar pe Sănislav, lasă-l în pace ! 

Călăreşte. O mie-două de oameni, o nimica toată. Bunul 
Bălaciu-tatăl din Teleorman e cu el. Şi flăcăul lui. Şi tot cu el 
Basarabă, mult-mai-cutezătorul, căci a călătorit, auzi-ne şi ne 
pricepe, la Batu-han ! 

Ce doreşte ? —asta-i o altă poveste. Una mai nouă. 
Născocită de dînsul, dar parcă bijbiită şi de noi. Vrednică de pus 
în aplicare, dac-am fi avut oameni volnici. Şi urîţi sînt, Doamne : 
Litovoi are cap de cîine, iar Bălăceanul — cap negru. Bineînţeles, 
povestea lor se potriveşte. Bucură-te, Proscînea, pe unde te-a 
tăiat Djebe cîndva ! 


E la Cursul Apei — vama lui Sănislav. Se răzgândeşte ? Nu, 
nicidecum. lată-l şi la Buzău. Delegaţia noastră îi prezintă patru 
punturi. In ăstea va trebui să se înţeleagă cu noi, în rest, 
celelalte, privitoare la ţiţinele lumii, îi sînt libere. Chiar 
încântător ce va face pe sub podgorii. Dacă Basarabă şi 
Bâlăcenii se vor hotărî să mi-l ajute. 

Ştiam noi că omul ăsta nu atîrnă ! Nu i-au fost necesare decit 
puţine cuvinte — să apere ce-i de apărat într-al nostru, să ia 
dacă şi noi... Şi azvirli şir continuu de la Comăţel la Brăila. Vom 
putea, obşteni, mîna turmele spre Oraşul de Floci în zorile zilei 
de miine ! 

„Nu te temi de ce va spune prietenul vostru Sănislav ?*' — îl 
întrebă deodată pe tata Bălaciu, sfredelindu-l cu privirea. (Oare 
ghicise, în sfîrşit ? Oare era un naiv fără pereche şi prihană ?) 

„Mă tem de ce va simţi faţă de măria-ta. Şi e păcat. De ceva 
spune, nu-mi pasă. Aş putea oricînd să-i amintesc că pămînturile 
acestea nu erau ale lui. Ba, într-un fel, chiar erau ale mele, 
fiindcă românii veneau adesea măcar să-mi ceară sfat. Şi apoi, 
dumnealui nu putea să le cucerească. S-ar fi supărat cu tătarii." 

A zîimbit, ţinîndu-se în şa cam spre spate, astfel ca zimbetul 
să meargă mai degrabă în sus decît spre cneaz. 

„Ai întotdeauna răspuns — se cobori el aspru. Şi... şi dacă mă 
gîndesc la ce-am auzit că locuitorilor ăstora le-ai făcut cîte-un 
pustiu de bine, pedepsind de pildă tilharii care i-au călcat 
cumva, cred c-o iei înainte şi cu fapta“. 

„Isprăvile de care vorbeşti le-a săvirşit mai cu seamă socru- 
meu Basarabă. Cît mai poate...“ — rosti Bălăceanul, parcă 
fisticit. 

„Dar cu îndemnul tău !“ 

„E-adevărat, însă... Poftim ce-aş vrea să nu uiţi : că oamenii 
aceştia aveau nevoie de apărare. Că, din cauza amestecurilor şi 
trădărilor, nu mai găseau judeţ intre ai lor sau îl doborau 


repede, căci tot repede se dovedea nedemn de încredere. 
Lucrurile au decurs oarecum de la sine. Mie nu-mi plăteau dări, 
în schimb îmi aduceau daruri. Uneori atît de bogate încît mi se 
face ruşine". 

„Blănuri de jder, ce ?“ — îi strigă. Poate şi deoarece o pală 
de vînt îi izbise în faţă venind de peste Dunăre. 

„Să n-o luăm aşa ! — ridică de asemeni glasul tata Bălaciu. 
Întîi că, şi dac-ar prinde mezinul ăsta al animalelor, n-ar şti să-l 
preţuiască. Sînt meşteri doar la argâsitul pieilor mari, de lup...“ 

„De lup ?“ — răcni el. 

„hi — făcu Bălăceanul ca pentru sine. Apoi tare : Pe-aici 
bîntuie lupii”. 

Calul voievodului se înfioră, nu călăreţul. Acesta rosti sec, 
aproape plictisit : 

„Dar ce ? Ce, adică, primeşti ?“ 

„Miere, măria-ta. Şi din bucatele cimpului, cînd ajung să 
desfunde vreo fineaţă şi, fireşte, să culeagă". 

„Sînt plini de miere“ — se oţări. Şi fiindcă Bălăceanul nu 
înţelegea sau se prefăcea, hotărî răcnind : 

„Hoţi de codru ! 

„Ba !“ — strigă la rîndul său cneazul. 

„Spune-o cui o avea timp să te-asculte !“ — se îndirji el. 

„Tu ai, fiindcă va trebui să mai călătoreşti opt-zece ceasuri, 
ca să mii la curte la mine, unde te simţi în siguranţă şi...“ 

„N-am încredere în prietenii ăştia ai tăi, mă auzi, tată 
Bălaciule ?“ 

Te aud, sigur că te-aud — va fi gîndit Bălăceanul —, dar 
Dumnezeu ştie ce-ai cătat aici. Ori m-am înşelat eu de multă 
vreme şi l-am tîrît în înşelăciune şi pe omul acesta ce mi-e ca un 
tată ?... „Greşeşti, măria-ta — se trezi că doar atit spune. 

„Nu m-ai chemat, cneze ! — sări de la una la alta el, 
voievodul. Am venit prin neastimpărul bolii mele, darăşi nu m-ai 
chemat". 

Şi, fiind mai înainte, îşi întoarse calul, ca pentru a-i aţine 
calea. 

„Hait !“ scrişni tatăl Bălaciu, fără să-şi atingă sabia. (Oştenii 
erau în urmă la peste două sute de paşi.) Işi înghionti bidiviul şi, 
acesta sărind, mai că-i şterse urechea cu zăbala : „Nu te-am 
chemat !“ 

„De ce ?“ se smuci el. Şi, aflindu-se în vînzoleală, parcă se 


vedea totuşi de departe, cu ochii urmăritorilor. Copitele din 
spate sclipiră acolo unde şezuse botul. 


„Pentru că... pentru că... — gifii Bălăceanul. Am vrut să mă 
înstăpînesc eu pe pămînturile astea !" 

„Minţi !“ — îl alungă voievodul. 

„De ce să mint ? — şopti cneazul. (Şăgalnic ? Vintul, 


nestatornic, stătuse.) Oare n-ai dorit să-ţi spun asta ? E adevărul 
curat, cinstite domn de Tirgu-Jiu şi de Nedeia !“ 

„Tată Bălaciule !“ — se opri rugător dumnealui voievodul. 

Insă numitul alerga acum în trap deschis înainte. 

Un scurt galop din partea sa. 

„Eşti o cutră, taică Bălaciule ! — îi aruncă, ajungindu-l. Să-ţi 
spun eu de ce nu m-ai chemat !” 

Cneazul spinteca mai departe zarea dinainte. 

„Fiindc-ai socotit c-ar fi prea devreme“ — trebui să urle. 

„Şi-atunci ?“ -- înţepeni picioarele calului Bălăceanul. 

„Atunci înseamnă că se cădea să nu vin“ — îi răspunse. 

„Cum te vei strecura din mînia lui Sănislav ? N-ai lăsat 
lucrurile, aici, să se aşeze. N-ai lăsat să se apropie firesc inimile 
de tine. lar acum vrei să le ceri pînă şi pădurenilor plată pentru 
Curte şi pentru ostaşi. Cum însă pe mine m-ai numit fruntaşul şi 
supraveghetorul lor, de partea mea am să-i uşurez. Insă cu 
brodnicii te-ai chivernisit de minune”. 


„Eşti o cutră, taică Bălaciule ! — repetă el. Apoi, după o clipă 
de şovăială : Şi ai o nevastă frumoasă !” 
„la-o, dacă-ţi trebuie !“ — se răsti Bălăceanul. Porni într-un 


galop nebunesc. 

Putea să se lase mai prejos ? 

Oastea, probabil văzind în asta un semn c-ar fi să se 
grăbească, izbucni şi ea. Praful lor îl înghiţiră îndată ce reuşiră 
să micşoreze distanţa. Pe urmă, îşi udară picioarele în Argeş, 
privind, cine ştie de ce, în susul apei. Ei i-au aşteptat pe malul 
dimpotrivă. 

„Măria-ta şi scumpe ginere — se înfiinţă Basarabă —, iertaţi- 
mi aiureala : aţi citit rodul-pămîntului în primăvară ? Eu, da. ŞI 
aflaţi că, în ciuda a ceea ce de-acum sîntem siguri, că grînele au 
întrecut pe cele de anul trecut şi pe cele de-acum doi ani, tot 
mai mult va fi vinul. In aşa fel că, dintre doi boieri, care are mai 
numeroase vii, va fi mai bogaţii. 

„In păstaia ta bunul Dumnezeu n-a înscris şi negoţul, cinstite 


Basarabă — i-a răspuns. 

„Eu n-am spus decit o prostie, măria-ta — se ploconi 
cumanul, stîrnind rîsul cîtorva căpetenii, în frunte cu tînărul 
Bălaciu. 

Dar el: 

„Pricep unde baţi". 

Şi Basarabă, fericit, se rîndui lîngă ei, cu Bălaciu cel mic, 
alcătuind un pilc de patru, ce se îndepărtă iarăşi de restul 
oştenilor. 

„Numai că — a reluat el într-un tîrziu — drumurile noastre 
sînt în mare parte deschise, ale lui Sănislav tăiate cu buşteni 
groşi. Tu însuţi eşti unul din ei. Să veghezi straşnic la Cursul 
Apei !“ 

„Tocmai asta voiam să dezbat cu măria-ta — stărui Basarabă. 
Vrei să ridici un ţarc împrejurul iui ? Mărturisesc că nu-mi vine la 
socoteală să tot cîrpesc scinduri şi să înnădesc leţuri pentru 
păsări care pot să iasă şi pe deasupra. Sănislav e un vultur, cum 
se înfăţişează pe sine în stemă". 

„Un vultur legat de picioare de către tătari !“ — a pufnit. 

„II pot slobozi cînd vor, strălucite. Rogu-te chibzuieşte ! Mii de 
ereţi care-or veni să-l dezlege pe unul ce, prin rînduiala firii, este 
rege. Clonţul lui nu se poate îndrepta asupra lor, fiindcă ei sînt 
oastea, şi-apoi ar fi în primejdie să fie sfişiat de acele clonţuri 
chiar mai mici. Insă asupră-ne...“ 

„Ţi-e frică de el, boier Basarabă ?“ 

„lmi e, măria-ta — plecă ţeasta cumanul. Şi mai ştiu că, 
atunci cînd este vorba de o ţară, oricare, creşterea ei, înlăuntru, 
nu se cunoaşte decit la urmă, nu în cirta umblării iscoadelor. 
Toate mijloacele de priveghere nu pot să prindă înmugurirea 
înceată. Te trezeşti doar cu bumbii plezniţi. Aşa am învăţat 
privindu-te de aici, cînd erai peste Olt şi nici gînd n-aveai să 
păşeşti dincoace şi nici eu nu visam să te-aud cu urechile mele“. 

„Lepezi deci de la tine însuşirile pe care ţi le-am lăudat, de 
iscoadă. Te-ai dus la tătari şi te-ai convins că meseria aceasta 
lipseşte ?“ 

„Nu lipseşte, măria-ta. Dar n-aduce cunoaştere pe cît i-i 
faima. Iscoadele tătarilor au uluitoare simţuri, aproape să crezi 
că sînt în stare să-ţi pătrundă în suflet ; totuşi, ceea ce izbutesc 
ele să culeagă, se poate, cu puţină cernere, scoate din gura 
negustorilor. Lucruri trecătoare, măria-ta“. 


După ce tăcu, odihnindu-şi glasul, cumanul continuă : 

„lată, am fost la curtea lui Sănislav nu o dată, Bălaciu însuşi a 
fost, însă n-am aflat ce se ascunde pentru că-i la lumina zilei. N- 
am dreptate, cneze ?“ 

„Cam încurcat ce spui, tată socrule, dar sînt alături de tine, 
dacă doreşti să-l rugăm pe măria-sa să nu întindă prea rău 
coarda“. 

„Eşti mai bogat ca el, mărite voievod — se încălzi Basarabă 

—, eşti mai viteaz, mai norocos şi poate mai prevăzător. Nu-l 
aduce la disperare ! Cauţi să-l sileşti să ţi se supună ? Rangul lui 
este deopotrivă cu al tău, mîndria lui e tot atît de mare ca şi 
propria-ţi mîndrie, pe care v-o trageţi din împrejurarea că sînteţi 
pămiînteni de viţă veche. Uneori înţeleg că n-aveţi loc unul lîngă 
altul, că întocmai acelaşi v-ar sade bine şi că, prin urmare, unul 
va trebui să-l înghită pe celălalt, insă de ce nu lăsaţi timpul să v- 
aleagă ?“ 
„Timpul culege roua isprăvilor noastre, nu alege“. „Atunci sînteţi 
aleşi mai demult, dar tot de vreme, prin faptele strămoşilor. Ele 
v-au împins încotrova şi nu mai puteţi da înapoi. Insă fii înţelept, 
măria-ta, căci si de-aici decurge înţelepciune". 

„Mulţumesc, filozofule. Dar hotăririle pe care mi le ceri, le 
vom lua împreună peste citeva zile, în sînul Sfatului. Cînd t-ei 
întoarce la veghiul tău, deie Domnul să nu te-apuce ploile, vei 
avea de urmat cele mai sigure porunci”. 

Intre treburile obşteşti şi cele de taină, uită repede cele douâ- 
trei îngrijorări care-i locuiseră sufletul. De altfel şi vecinii, în 
frunte cu „prea-strălucitul“ rege Bela şi continuînd cu Sănislav 
într-o parte şi cu bulgarii şi sîrbii într-alta, se cufundaseră parcă 
în beznă, de unde nu mai ieşiră pînă la sfîrşitul anului. Ştia el că- 
i o închipuire a sa şi că aşa ceva nu se întîmplase niciodată, din 
veac, că ceva se coace oricînd oriunde, fie bun, fie rău, şi că la 
timpul potrivit se vădeşte — o piine rumenă ori un şiroi de 
coptură —, dar nu putu să nu se lase legănat de această linişte 
părelnică şi să-şi spună : Ce frumos ar fi ca duşmanii să-ţi zacă 
din cînd în cînd în întuneric, ca să mai răsufli de ei ! Ca să nu-i ai 


pe toţi deodată împotrivă şi ca să le arăţi un chip tare vesel, de 
care să se mire, cînd s-ar trezi. S-ar numi asta un răgaz de la 
fire, tocmai cînd ar fi înjositor să-l ceri de la respectivii. Un răgaz 
ce-ţi cade atît de rar, încît este îndoielnic că există. Dumnezeu 
îngăduie oamenilor sâ-şi dăruie ei răgazuri numai cînd hărţuiala 
i-a sleit, însă atunci n-au cum să-şi dea seama — cad amorţiţi. 

Prin urmare, simţi că toamna aceea îi prieşte. Curioasă 

schimbare pentru un an ce începuse cam în rică ! 
Prezicerea se adeverise şi în legătură cu ploile. In jurul dîmbului 
lui Basarabă de pe lalomiţa se pornise un potop de mai mare 
dragul, din care însă n-a fost nevoit să se mîntuie ca tata Noe. 
Va fi stat, bietul de el, lipit de cămin în casă, tînjind de tristeţe 
sau, văzindu-se ia una din odăile strămoşilor săi, se va fi înde- 
letnicit cu preparatul prapurilor oilor, cele necrestate în răboj, 
întrucît erau prada sa. Dar mai mult ca sigur c-a îndrăznit să 
iasă cu ţurloaiele prin apa pînă la genunchi să-şi facă o slujbă ce 
nici nu mai avea rost. Nenăvălind tătarii, nu se va fi ivit nici altă 
ţipenie. 

Aici greşea. Fireşte, fără să se sinchisească. Pentru că prin 
năboi au răzbit totuşi unii. Ajungînd pînă la Curte. Trecînd prin 
vama cumanului şi luînd salutări, ca şi un oştean de călăuză. ŞI 
cu solie aparte către voievod. Aceştia nu puteau fi decit 
brodnici, care ori calcă pe ape ca Isus ori o despică. lar oşteanul 
lui Basarabă i-a transmis un cuvint foarte năstruşnic : „Stăpiînul 
a zis : Şed pe un gorgan, un tumulus — întreabă măria-ta pe 
fratele Eutimie. Sînt încredinţat câ dedesubt se află îngropat un 
mare războinic călare, poate fi scit, dar mi-ar place să fie şi 
roman. Unul ce va fi împrumutat obiceiul. Insă să nu te aştepţi 
din partea mea să pingăresc lăcaşul". lar brodnicii : „Ai pus 
acolo un urs. L-am văzut mutind cu umărul buturugile. Stă- 
vileşte apele, dar mai poate stăvili şi altceva. Şi ne-a zărit prin 
nori de ciudat de departe”. 

Avu imbold a se preface că alte lucruri îl frămîntă : 

„Măi oameni buni, cum v-aţi părăsit voi casele pe o vreme ca 
asta ?" 

„Pe-aici e timp frumos — răspunse unul din cei doi bărbaţi. 
Mă cheamă Coia, adică Constantin şi sînt cîteodată ghicitor. 
Ştiam că pînă la măria-ta pătrunde doar aburul ploii”. 

„Aha. Da'-s mlaştini străbătute... 

Cei doi zimbeau. Al doilea se numea Măschiu. 


„Eu vreau să slujesc în oaste" — spuse acesta. 

„Mă, voi, sînteţi iscoade ! — se rosti el. lertare — adăugă, 
apoi —, parcă ziceaţi mai întîi c-aţi fi trimişi ai obştii !" 

„Şi una şi alta, slăvite voievod. Dar eu voi să încalc porunca 
şi să mă oploşesc pe la tine" — reluă Măschiu. 

„Ai cui, ai tătarilor ?“ — îşi continuă el vorba. 

Bărbaţii tresăriră. 

„Dacă ne prepuneai altfel şi ne legai cu Sănislav, trăgeam 
sabia !“ — rise Coia. Dar fruntea îi era, deasupra sprîncenelor, 
încruntată. Avea şi mici broboane de sudoare. 

„Nu certa un popor de negustori ! — se rugă Măschiu. N-o fi 
în stare să-şi umfle pieptul într-atiît şi să şi-l întărească, încît 
duşmanul să se lovească de el şi să cadă ca o muscă, dar măcar 
o unsoare care să facă armele să ruginească, din silitră, vitriol, 
argint viu şi ficat de chit, poate să-ţi procure”. 

La început, nu pricepu ce voia brodnicul să spună. Apoi, 
avînd o bănuială, întrebă de-a dreptul : 

„Şi cum am căpăta siguranţa că n-ai unge şi armele mele ?“ 

„Asta cam aşa-i ! — se întristă Coia. Se face că un neam 
care-a trăit sub mai multe stăpiniri să nu poată să dovedească 
a-i lipsi dorul de încă una“. 

Numaidecit, lui îi păru rău de întrebarea aruncată. Căută s-o 
dreagă : 

„Nu pun la îndoială mintea şi curajul vostru. De altminteri, voi 
i-aţi plecat pe asupritori adesea spre nevoile voastre“. 

Drept care Coia întrezări la capăt o lumină : 

„Vezi ? Dacă n-am dispărut, înseamnă că nici n-am înghiţit 
toată otrava’. 

Insă era neprevăzător ghicitorul. 

„Dar aţi înghiţit destul. De aceea, n-am să vă mai silesc şi eu 
să înghiţiţi şi de la mine“. 

Atunci se petrecu un fel de minune : cei doi începură să se 
certe. 

„Are dreptate — făcut Măschiu. Am mîncat la c... cu 
nemiluita. Cu carul. Întîi ne-am îndopat zdravăn, ca să ţinem la 
drum, şi pe urmă, cu scoarţele mînjite — e adevărat, am pornit 
la tătari să le ducem alte-cele. Şi credeam că mineăm şi noi 
bunătăţi !“ 

„Ține-ţi gura ! — îl popri celălalt. Ai uitat ce ne-a spus taica 
Giurgiu să nu trăncănim ? O să te spînzure la întoarcere !“ 


El căscă ochii mari. Brodnicii nu-l luară în seamă „Mai 


slăbeşte-mă cu taică-meu ! — se cutremură Măschiu. Cneazul a 
dat demult în mintea copiilor". Şi, cu toate că miîniat grozav, se 
bătu cu palma peste gură. Nu se abţinu. Scrişni : „Tot ce-l 


îngrijază pe dumnealui acum e să-i apere fundul Mugşei. Ca şi 
cum n-ar fi copt pentru măritiş!“ 

„Ai înnebunit, Măschiule ! — îl luă mai blajin celălalt. Iți pierzi 
dreptul cum mă vezi şi cum te văd. Cum o să te înfăţişezi tu în 
Sfatul cel Mare, unde nădăjduiam să am şi eu un loc lingă tine, 
şi cum o să înfrunţi privirile cnezişorului Dragnea ?" 

„Pui de căţea ! — scuipă furiosul. Fiindcă s-a pierdut obiceiul 
uceniciei pe la curţi războinice, ăsta-şi închipuie că poate cîrmui 
frecînd untură de peşte". 

„Are sprijin la Bîrlad, adică la curţi războinice, cum spui tu. 
Este tare prin şapte sorţi în Sfat, pe cînd tu te bizui doar pe 
cinci. Este bogat şi încă se îmbogăţeşte, în vreme ce pe tine te 
ţine cu ce-ţi dă“. 

„Ce spuneam eu ? La naiba cu taică-meu ! Şi-ai să vezi cum 
ţi-l apuc eu de git pe cotropeanul ! Numai să vrea voievodul 
Litovoi să mă primească în oaste". 

De numitul voievod uitaseră cu desăvirşire. Abia la aceste 
cuvinte îşi aduseră aminte. Il regăsiră, cu ochii sclipind. 

„Faceţi-mă să înţeleg ce-i cu gâlceava'" — rosti el. li 
explicară. 

„Aţi venit să mă băgaţi în certuri de familie ? — se supără. N- 
am încheiat cu toţi brodnicii o învoială cinstită, avînd 
încuviințarea Sfatului vostru întreg ? Ce mai doriţi ? Conducătorii 
vi-i alegeţi singuri, după datina strămoşească. Eu am alte 
treburi. lar tu, Măschiu, tinere, pricep c-ai fugit de-acasă !“ 

Coia, mulţumit de mustrarea făcută prietenului său, rise 
limpede, fără stinjeneală. In schimb, fiul de cneaz căzu la 
picioarele lui. 

„Mărturisesc : da, am fugit. Dar, cum să zic, parcă n-aş fi 
săvirsit fapta de capul meu. Mai ieri îl auzii pe taică-meu 
plingîndu-se că moare fără să lase vlagă în urmă. Pe mine nu 
mă preţuieşte. Pe Muşa nu se indură s-o înstrăineze. E 
strimtorat în Sfat, căci i se aşteaptă pe curînd sfîrşitul. Acum el 
— şi-l arătă pe Coia — a plecat cu voia-i, eu însă pentru prima 
dată ca şi cum i-aş fi îmbrîncit. Cînd s-a dumirit că n-are cum să 
mă oprească, sugrumat, mi-a şoptit : la seama, fiule ! Te duci la 


un domn mare. Nu-l scîrbi ! Şi din parte-mi ai a-i ura doar 
sănătate“. 

Povestea îl hotări : 

„Ridică-te ! — zise. Ai să slujeşti în coasta ungurilor înspre 
Severin. Timp de trei ani n-ai să-ţi vezi ţară şi casă. După aceea, 
împlinească-se gîndul Domnului !“ _ 

Măschiu sări în picioare şi dădu să-i sărute mina. Il înlătură 
blînd. 


„Tot ce pot pentru tine“ — îl aţinti. Apoi, adresîndu-se 
celuilalt : „li va fi greu fără un om apropiat, o rudă, un prieten de 
suflet“. 


Inclinîndu-se, Coia răspunse : 

„Eu unul voi duce vestea tătinelui nemîngiiat. Şi, cine ştie, 
odată...“ 

Astfel s-a încheiat convorbirea, întru totul ciudată prin cursul 
ei, cu bărbaţii brodnici. lar a doua zi scăpară o altă minune. 

Lîngă Olt, scîncea de cîteva zile pruncul Tihomir. Curată 
primenire ! „Tugomir !“ — gîngurea cumana. 

Apoi fu spartul muntelui, căruia demult îi pusese gînd rău, 
căci clocotea apa Jiului şi o făcea să se reverse şi mai şi 
împiedica trecerea pe drumul cel mai scurt. Isprava ce i-a adus 
renumele de Omul Dracului. Oştenii înşişi se închinau ; el îi 
mîna. Cu bici de foc, li se va fi părut sătenilor şi pădurarilor, de 
se apropiau cît de puţin. Să urce în iad nu îndrăzneau. Dar el trăi 
două săptămîni cu slujitorii preschimbaţi în diavoli tăciunii, cu 
jariştea în jur, cu piatra încinsă sub tălpi şi, cînd sosi Alexandru 
cu budanele de oţet, nepoţelul aproape să nu-l recunoască. 
Sărmanul o luă la fugă în clipa cînd se porni să tune, piriie şi 
plesnească. Uneori arunca cu mîna sa lichidul din găleată peste 
stîinca înroşită şi îi venea să sară în cer de bucurie, cu bucăţile 


desprinse. Oştenii, credincioşi, se învăţară repede cu nebunia 
aceea. Nu mai trebuia să-i dăscălească. Insă erau foarte obosiţi 
la căderea serii, pentru că se întîmpla să adoarmă pe iarbă 
moale, lîngă vreun copac, măcar că pămîntul începuse să tragă 
a toamnă. Poate că le ajungea căldura băgată în trup în timpul 
zilei. Tovarăşii îi tîrau cu greu către corturile din vale. Pe urmă, 
nu mai semănau doar a draci şi a oameni, căznindu-se cu sape, 
coşuri, tirnăcoape, ci a sălbăticiuni rimînd cu ce-i lăsase 
Dumnezeu, cu ghearele, cu ritul, cu colții. Ba, în amurg, cînd 
soarele roşcovan se lăfăia printre ţepii pădurii arse, şi cu 
spiriduşii. Atunci îi iubea mai presus ca pe oricine. (Chiar şi pe 
sine se îndrăgi un pic în vremile acelea.) li ocăra numai să nu se 
piardă obiceiul. Să nu le pară că ieşiseră din lumea omenească, 
ajungînd fiinţe de pe alt tărîm, fără stăpini. Harnici fiind cam toţi 
şi nemeritind de fapt sudalmele, se gindea cu plăcere că-i va 
răsplăti regeşte. Ceea ce a şi făcut mai tîrziu. Incă doi-trei nici n- 
au mai vrut să slujească, apucîndu-se de beţie. Dar aurarii 
dalmaţi s-au purtat de minune. Au cerut să muncească doar pe 
băutură, cit mai tare. Şi nu le-a scăzut vlaga nici după. 

Calea era deschisă, la capătul lunii. Puteau trece acum şase 
călăreţi alături, neatingîndu-şi scările şi, bineînţeles, căruţe, nu 
ca înainte numai şiruri. Cugetă să sape vreo inscripţie, cum 
săpaseră romanii în Lovişte, însă parcă îi fu ruşine. Isprava sa, 
ca şi puterea, era mai mică. 


73, 


„Banul' Dan apăruse iarăşi în preajma Nicopolei. Dar încă era 
o umbră. N-o nimerise nici de data asta. Căci bulgarii trăgeau cu 
ochiul dincoace, nu se ştie de ce - cu nouă rivnă. Cu aleanul 
celor ce, văzînd o grădină care nu-i a lor, n-ar mai vrea s-o calce 
şi s-o distrugă, ci doar invidiază şi admiră pe stăpiînul ei. Ce pace 
printre straturi acolo şi sub umbrarele copacilor, mai rari sau 
mai deşi, insă nezguduiţi de furtuni ! Să-ţi odihneşti sufletul nu 
alta, ceea ce nu e lesne nici cînd trupul ţi-e odihnit ! Vorba vine : 
să zicem că acesta s-a bucurat de răgazul firesc de somn, că s-a 
îndestulat cu mîncare, este el odihnit cînd sufletul într-însul 
tremură ca varga ? Incit mai că nu se poate numi bunăstare nu- 
mai ce-i treabă, întîmplare trupească. Aşadar, privind şi privnd, 


căutînd pe gospodar ca să-i dea bineţe, cum se obişnuieşte 
printre vecini, întrebîndu-se dacă acest vrednic ins n-ar putea şi 
binevoi cîndva să le dea vreun ajutor, ia un dine păzitor ori 
sămiînţă ori o găleată de apă în caz că le-ar seca fintiînile, 
bulgarii se făcuseră mieroşi şi, fără voia lor, aminteau cam des 
în familie de „prietenul” lor. Nu ciocniseră un păhărel cu el, nu 
zăboviseră îndelung la taifas, dar... se vedeau făptuind 
toate,acestea. De aceea, simțeau şi ei că altfel se chiora străinul 
acela, boierul sau banul Dan, peste gardul Dunării. Cunoşteau 
desigur adevărul — un fugar român cu dor de răzbunare — şi-l 
primiseră cu cinste odinioară, găzduindu-l în patul lor mai bun ; 
acum nu-l mai înțelegeau. Şi l-ar fi alungat cu dragă inimă, dacă 
n-ar fi fost bogat şi, în nevoia în care-i aruncase Rusul, n-ar fi 
mîncat din dărnicia lui. Totuşi, rămiînea nu mai puţin un ghimpe. 
Fiindcă, de pildă, avind poftă să trimită un plingător la 
respectivul vecin, n-ar fi alergat să-i toarne la Curte ? lar acolo 
cine-ar fi ascultat, flăcăul prizărit Mihail, din osul lui Asan, slăvit 
fie-i numele osului ? Nu, însuşi Rusul, bărbosul, socrul, care zice 
că, dacă i-a dăruit fata, trebuie să-i ia sabia. Ca să nu-şi mai 
poată ţine stăpînirea. Cite belele n-au curs din situaţia asta ! 
Cite biruri n-a născocit Mihail Asan, spre a cîştigi dragostea 
„tătucului" ! Şi cum mai cîntă popii în biserici după mitropolitul 
din Tîrnova, pre slavoneşte — nu încape îndoială, în sănătatea 
Mări ei - Sale Cneazul Rostislav Mihailovici, stîlpul tronului ! Şi 
cum mai joacă boierii, e drept — mai uneltind şi pe la colţuri, 
barbă în barbă ! In timp ce ei mestecă nutreţuri mucezite. Ce 
vrea „bănişorul" Danciu — să nu li se mai scurgă nici măcar 
balele către livada vecină ? Nu întreprinde nimic; chipurile, 
aşteaptă să fie chemat, de mulţime de rude, să pună stăpiînire 
pe grădina aceea. Bezmeticul ! Ciţi ani are Litovoi ? Şi ciţi fraţi ? 
Şi cine-l gituie pe „logofătul" Bălaciu, pavăza cea tare ? Sau cine 
ii arată că i se umblă prin aşternuturi ? Cine pe gospodar îl 
învrăjbeşte cu craiul Ungariei, ca acesta să se scuture de un 
slujitor măsurat ? L-ar fi vrut alunga pe „banul" Dan cu fumurile 
şi fluturii lui cu tot, aproape că visau o lovitură a îndrăcitului 


Bălaciu cel Tinăr — nu, nu, ar fi fost în stare, socotindu-i 
vinovaţi, să-i treacă prin foc şi sabie ori să le răpească şi 
rămăşiţele lor din avut ! — pentru a pune capăt neîndeminaticei 


răscoale. Se simțeau însă mici şi neajutoraţi. II înjurau pe vechiul 
şi prezentul băgăreţ şi-l trimiteau la satana — ceva ce-şi 


permiteau. Cît despre Litovoi, deşi „păgîn”,„schismatic'”, „letin" 
(prin apostazia lui taică-său), avea un merit grozav : şedea bine 
pe picioare. 

„Cine ţi-a spus ţie toate astea ?“ — se răţoi el, voievodul, 
către plănuitul voievod al oastei, Băiaciu. Primise de curînd să 
slujească la Nedeia, deşi parcă purta cuiva sîimbetele. Lui sau 
mamei vitrege ? 

„Nu se cade să dezvălui numele binevoitorului. Aşa că... 
nimeni !“ 

„la te uită la el ! Bălaciu, glumeşti ?“ 

„Nu glumesc, măria-ta. indeplinesc o datorie". 

„lei în răspăr o altă datorie. Faţă de oaste. 

„Iscoadele sînt mai oameni decit ostasii. Mai ales cînd..." 

„Pricep E bulgar. 

„Noroc că mi-ai curmat vorba". 

„De peste Dunăre, oricum". 

„Nu-ţi pot adeveri nimic. Dar în genunchi te-aş ruga să mă 
laşi să-l prind. 

„Pe cine, pe sol ?“ 

„Ei aş, te prefaci după năravul ce se zice că-lai.Pe Dan! 

„Ba'. 

„l-aş scăpa de o pacoste pe gazde. Nu bănuieşti cîtă miînie 
frămiîntă pe bieţii oameni, mai cu seamă pe unul Stanko, judeţ 
sătesc, păcătos odinioară faţă de noi. 

„Să-l termine ei !“ 

„N-or cuteza. Se pare că nemernicul are legături înalte. Cu 
Rostislav, ştii ?, socrul". 

„Aha . 

„Şi-atunci ?“ 

„Să ne vedem de treabă". 

„Cum doreşti. însă am bănuiala că nu cunoşti ce se petrece 
aici, la cîţiva paşi, în Romanați". 

„Poate că da, poate că nu — îi răspunse în doi peri. Acum du- 
te şi vezi ce-i cu solul regelui Ungariei. L-am lăsat cu Bărbat. 
Inlocuieşte.-l, trimiţîndu-mi-l iute“. 


74. 


Cum pătrunsese vintul în Antina. 

Coboriseră cu ani în urmă pe Olteț, cu caii apătaţi şi trei- 
patru sute de oi, doi fraţi mocani şi, după pălărie, se putea 
presupune că veneau şi mai de departe, de peste munţi, din 
părţile Sebeşului. Dar nimeni nu i-a întrebat. S-au oprit pe dealul 
Sarului şi, mai întîi, au săpat o fintînă, să aibă cu ce să-şi adape 
lighioanele. Au prins gînd de statornicie. In scurt timp şi-au 
vîndut oile şi şi-au cumpărat o moşioară. Totul spre bine. Şi, 
cum, neizbutind a risipi întreg aurul, din pricină că nu se mai 
găsea pămînt de cumpărat în preajmă, ascunseră oala cu 
galbeni sub vatra de foc, fură furaţi de o slugă. Prima spărtură în 
liniştea lor. Cugetară să ridice o biserică, dacă Dumnezeu avea 
să-i ajute să-l prindă pe hoţ. Dar de unde ! Mai tîrziu, ei înşişi 
mulţumiră Cerului că nu le-a împlinit dorinţa : ar fi făcut moarte 
de om şi-ar fi fost păcat. lar acum biserica trebuia clădită pentru 
aceasta mulţumire. Apoi se certară fraţii. Poate şi din cauza 
averii, că o gospodăreau devălmaş şi nu erau volnici a se bucura 
osebit de partea lor, poate din frica celui mai mare că locul ar fi 
blestemat şi din dorul lui de a porni iarăşi in pribegie. Ştefan, cel 
mic, i-a ţinut piept, pînă cînd celălalt s-a hotărît să plece singur. 
l-a amintit de făgăduiala făcută lui Dumnezeu în legătură cu 
biserica. N-a reuşit să-l convingă. Acela (pe nume lon) i-a lăsat 
cîţiva bani să-i închine lăcaşul pentru el şi, văzîndu-şi dreptul în 
sfîrşit smuls din devălmăşie, a cumpărat o turmă de oi cu carea 
trecut Oltul. | s-a pierdut urma. Rămasul îşi orîndui cum putu 
mai bine viaţa şi cît trăi, nu uită de datoria la care se prinsese. 
Şi măcar că locuia în bordei cu familia, aşeză sfinta temelie. 
Sortită din păcate să fie mincată de buruieni, deoarece banii lui 
şi ai fratelui se irosiră foarte repede, pe atît de puţin. El însă 
minţi, cu limbă de moarte, că nu cheltuise aurul lui loni pe 
biserică, ei pe alte-cele, şi-i puse pe fiu- său, Stan, şi pe noră-sa, 
Stoiana, să jure că vor strînge 
din nou suma aceea arzătoare, întru împăcarea sufletului său de 
„tilhar". Şi că vor înălța biserica negreşit, de îndată ce va fi cu 
putinţă, altfel moaştele aduse (dintr-un loc numai de el 
cunoscut, încît se pare că dobiîndirea lor îl costase aşa de 
scump) vor plinge în veac. Credincioşi, moştenitorii nu 
precupeţiră nimic, ca să-i îndeplinească diata. Lucrurile 
mergîndu-le un timp minunat, punga umplindu-li-se din munca 
cîmpului şi din diverse negustorii, avură şi cu ce. lată-i, deci, nu 


doar înaintînd cu biserica, dar şi durînd prima casă la rasul 
pămîntului din satul ce avea să se cheme Stăneşti şi mai apoi 
Sălişte. Pentru frumuseţea şi tăria zidurilor ctitoriei lor, Stan făcu 
adesea drumuri cu căruţa la Antina, culegînd şi cărînd din acele 
grozave cărămizi late, rămăşiţe din vremuri fără amintire. Insă 
la ultimul, după olane pentru acoperiş, însoţitorul, feciorul său 
din fiori, Truică, îl ucise şi-l legă de un cal pe care-l slobozi, 
ştiind c-o să-l tirască acasă. Atita cruzime îl sili desigur, să fugă 
în lume, să nu mai dea ochii veşnic cu nenorocitele rude. Se 
pierdu şi el. Durerea aproape că luă minţile flăcăiaşului celui 
mort, Gheorghe, şi mamei sale, Stoiana. In zbucium încrîncenat, 
aceasta dori să zidească o mănăstire pe locul unde căzuse soţul 
răpus mişeleşte, să-l strămute acolo din biserica în care-l 
astrucase la repezeală şi să se îngroape şi ea, în veşminte 
negre, pînă cînd Domnul avea să binevoiască s-o ia la Sine. Il 
împinse la fapte pe Gheorghe şi, după ce se tirnosi vechea zidire 
de către episcopul Râmnicului, de unde primi şi preot, ea însăşi, 
cu ajutorul lui moş Grigore. Tesluianul, trecu fără răgaz la 
rostuirea bunurilor trebuincioase celei noi. Dar la Antina, căreia i 
se mai zicea şi Romuna, vieţuia obştea aceea ciudată, pe 
jumătate papistaşă şi cu mulţi credincioşi. Ei nu suferiră să se 
ridice în preajmă un lăcaş de rit grecesc. După ce lăsară să 
crească pereţii pînă spre streaşină, năvăliră cu tirnăcoape, 
maiuri şi ciocane şi le făcură praf. Fiind sprijiniți şi de cneazul 
Roman, măcar că ortodox, aveau îndrăzneală şi nu se mai 
temeau de nici o împotrivire. Aşa a rămas : distrugerea împlinită 
pentru ani numeroşi. Se înverşuna Stoiana, urla şi blestema, 
mergea pe ]a curţile boierilor şi cnezilor (afară de Roman- 
Nicolae), asmuţea preoţi şi călugări şi sate împotriva „catolici- 
lor" din Antina — în zadar. La Nedeia n-a păşit. Poate fiindcă nu 
spera nici o înţelegere, nici chiar să fie primită. Gheorghe deveni 
bărbat în toată firea, dar parcă era lunatic. Umbla aiurea prin 
mica lui moşie şi intimplările ţării treceau peste el fără să-l 
trezească. Cnezii nu-l luau în oastea lor, socotindu-l ţicnit. Abia- 
abia reuşi maică-sa să-l însoare cu Rada, fata unui boiernaş, 
stăpîn pe o pădure, de la Apele Vii. Avu cu ea, ca prin vis, un 
fecior, pe care bunica îl boteză Elefterie (adică „liber“ pe 
greceşte), apoi trei fete. Pusă la cale de bătrîna aţiţată, această 
căsnicie se dovedi un fel de victorie a ei. Învîrtindu-l bine pe 
cuscru, respectivul deschise un schit pe pămîntul său, în hotarul 


cu antinenii. Ginerele fu însărcinat să-l apere şi el nu găsi mijloc 
mai cu folos decit să le pirjolească potrivnicilor biserica 
(„spurcată"). Se vedea un nou Sfînt Gheorghe gata de a tăia 
capetele balaurului. Mai înţelept însă şi în ciuda cuscrei Stoiana, 
Apelevianul îl împinse la pace şi obţinu într-adevăr ce voia 

îngăduirea schitului său în schimbul potolirii ginerelui. Cei din 
Antina înghiţiră în sec şi primiră, apucîndu-se de sîrg să dreagă 
stricăciunile. Bătrîna mai făcu o încercare : se duse la Tiia la 
episcop, rugindu-l să propovăduiască stirpirea necredincioşilor şi 
să ceară mitropolitului de Ohrid închiderea bisericii din Antina. 
Sau să îngăduie fiului ei să stringă pe creştini şi să alcătuiască 
oaste pedepsitoare. Episcopul ridică din umeri — era peste 
puterile lui : antinenii nu ţineau de scaunul lui şi nici de al mitro- 
politului. Cît despre război, o sfătuia părinteşte, dumnezeieşte, 
să se astimpere. Mai mult nu-i spuse, tăcînd desigur şi jignirea 
suferită cînd cu sfinţirea ctitoriei Stăneştilor, prin chemarea altui 
vlădică. Dar ea, al cărei gind alerga nebuneşte, răspunse 
obraznic că la ce putea să se aştepte din partea unuia care trăia 
cot la cot cu letinii şi huzurea din banii cneazului Roman. 
Episcopul o afurisi. Ea se duse val-virtej, plăti acatiste în biserica 
ei de la Sălişte, spălă afurisenia prin harul aceluiaşi ocrotitor 
rimnicean şi pe urmă se cufundă în schim- nicia Apelevianului. 

Vremea se scurse. Atotputernicul celeian pierise, însăşi blindul 
Grigore Tesluianul. Multe se schimbaseră. Numai Stoiana, la 
optzeci şi ceva de ani, micuță şi descărnată, cu ochii ca 
fulgerele, nu se schimbase. Prinzind prilejul, după treisprezece 
ani de beznă, posturi şi rugăciuni, reînvie dintr-odată şi, 
întorcîndu-se acasă, îşi robi fiul şi întreaga moşie, spre a lua de 
la capăt zidirea mănăstirii visate, pe locul unde-o începuse şi 
pierduse altădată, al uciderii soţului ei, la o aruncătură de băț de 
Antina. Pentru paza lucrătorilor şi a clădirilor înarmă toată 
slujitorimea, şi a familiei şi a Apelevianului, năimind pînă si hoţi 
de drumul-mare. Era în anul cînd se arătase pe malul Dunării, 
dincolo, la bulgari, „banul“ Dan şi la puţin timp după ce 
episcopul din Tiia murise de moarte bună în patul său şi se aşe- 
zase în scaun un fost egumen de prin mănăstirile Râmnicului 
(Vilcii) ! Acesta, om aspru şi neînduplecat, nu mai prididea într- 
adevăr să predice împotriva catolicilor. lar în legătură cu 
obştenii din Antina şi satele din jur, pretindea să fie spânzurați 
de limbă, fiind din cei ce abjuraseră credinţa ortodoxă. EIl, 


voievodul, aflase de cuvintele şi purtările lui, ar fi vrut să-l aibă 
înlăturat, dar se temea să se amestece în treburile popilor, mai 
ales nepricepîndu-se la certurile lor. Hotărise să-şi ascută 
răbdarea. 

Şi deodată... Nu numai că mănăstirea aceea fusese isprăvită 
şi schitul cel mic închinat ei ca metoc, nu numai că din ciocniri 
rămaseră vreo douăzeci de morţi, credincioşi din Antina cei mai 
mulţi, nu numai că preotul de acolo fusese scos de barbă din 
amvon şi răpit şi risipit pe aiurea, ci şi că poporul întreg din 
Romanați fierbea. Baba Stoiana pe de o parte, episcopul din Tiia 
pe de alta vorbeau desluşit de revenirea pe pămînt a lui Hristos 
spre a înlătura domnia lui Antihrist, înveşmîntat în sutană 
catolică. Bărbat credea că cel în care-şi puneau ei nădejdile era 
„banul“, însă el îl contrazicea : Fugi de-aici ! Feciorul lui Roman 


— Hristos ! — El însuşi îi îmbrobodeşte pe bulgari, arătînd că tu 
ai tras în lege lătinească pe toţi românii, silindu-i — stăruia 
Bărbat, — Ştiu ei că n-am silit pe nimeni. De altfel, 


pravoslavnicul lor stăpîn nu le este chiar aşa de drag. Credinţa 
lui „adevărată" nu-i împiedică să-l blagoslovească frumuşel cu 
înjurăturile. E prea proaspăt regăsită şi şi-a rostuit-o doar ca să 
le îngreuieze jugul. Apoi, la bunii vecini de miazăzi sînt la mai 
mare cinste bogomilii. — Cînd aleargă după o pradă, lupii se 
unesc între ei. Se sfişie abia după ce o prind. — Va să zică ?, Va 
să zică, tu eşti prada. Şi ai putea să cazi înainte de a-şi face 
dumnealor de petrecanie. — Mă îndoiesc. Şi nu-l las pe. Bălaciu 
să sară dincolo, ca leul între lupi. — A ta e voia ! L-ai întrebat pe 
părintele Eutimie de a sa părere ? — Mă îndeamnă să-i strămut 
pe antineni, cîţi nu s-or întoarce la turma-mumă. — Hm, are 
dreptate pentru aici. Dar pentru la unguri ? Pentru neamurile 
noastre venetice ? Ce vor spune ? — Mă gindesc zi şi noapte. — 
Elena ? — Udă perinile cu lacrimi de rugăciune. Nu întru reuşita 
mea, ci a răsculaților. Romanaţilor, zice, le sîntem datori. Antina 
ar trebui să dispară şi acolo s-ar cădea să fie mitropolie ! — Eşti 
pe calea cea bună, frate ! — muşcă Bărbat. Totuşi, să ducă 
Bălaciu oastea să-i împăciuiască ? — Nu încă. Nu încă. 

Şi iarăşi. Biserica din Antina aproape dărimată. Baba, sfintă 
de-acum, umblă cu picioarele goale. De mirare că nu-şi pune 
coroană de spini. Cheamă în ajutor puterile raiului, angheli şi 
arhangheli, cînd lucrează cu cele ale iadului. Acestea, 
îngemănate, sînt, iată : un episcop drept-creştin, judele 


Apelevian, Sfîntul Gheorghe- cel-Pierdut-Regăsit-Nebun, două 
slugi ale fostului cneaz Roman-Nicolae şi, cine-.ar fi crezut ?, 
fostul ucigaş Truică, fost de asemeni rîmlean vechi, ajuns... 
stareţ de mănăstirea. Stăneştilor. Nu se dau în lături de la 
nimic. Taie şi spînzură.. Pe temeiuri de credinţă. Puterea lu- 
mească nici că mai există. Să arunce asupra lor leul nedus la 
biserică, pe Bălaciu ? Nu încă. Nu încă. Poate miine. Fiindcă, 
ciudat, Hristosul de peste. Dunăre, cel care aduce sabia, nu se 
arată în mijlocul lor. Este că au destulă sabie? Că n-au nici în 
clin, nici în mînecă ? 
Din dezbiharea aceasta cîştigă grozav bogomilii. 


75. 


Bălaciu cu oastea la Apele Vii. 

Pune tabără. 

Oştenii îşi văd de treabă. Cînd n-au ce face vinează. 

Numai voievodul (Bălaciu) stă crîncen pe cal, cu feţişoara-i 
spre Antina (de asta îl iubeşte, că-i aminteşte de Oaneş ?), peste 
aşezările Apelevianului. 

Apelevianul aleargă la genunchii săi. l-i îmbrăţişează. 
Voievodul îi porunceşte să-şi strîngă slujitorimea şi să intre în 
rînduri. Stoiana rămîne fără jumătate din tăria ei. 

Tilharii. Voievodul îi tîrăşte în faţa judelui Apelevian. Sînt 
judecaţi în judeţul unde-s prinşi, nu? Aceştia cască ochii mari. 
Sclipiri complice, cînd descoperă pe cuscrul babei. Dar, v-aţi ars, 
prieteni : judele, nepărtinitor, nu cunoaşte pe nimeni. Pedepsele 
sînt demne de el : de la bătaia la tălpi la spînzurătoare. Este 
nevoie de acest flăcău cu statură de munte subţire (Bălaciu) ca 
să le îndulcească. 

Episcopul de Tiia ? Voievodul îi sărută mîna. Cuviincios, îl 
întrebă ce se petrece în episcopia sa. Nimic — spune arhiereul. 
Nişte  blestemaţi de  necredincioşi încearcă să împiedice 
înălţarea unui lăcaş pentru Domnul Dumnezeul nostru Savaot ! 
(Adevărat, însă asta se întîmplase cu peste cincisprezece ani în 
urmă. Acum ar fi fost, nu-i fie cu supărare Celui din Ceruri, niţel 
altfel.) Despărţire plăcută, prietenese-respectuoasă. In răstimp 
de o săptămînă, vlădica de Rimnic îşi cheamă la sine oaia 


berbecată. In scaunul de la Tiia se aşeză păcătosul soldat pe 
nume Eutimie (cam grecesc), fiu al unui Petru, Pătraşcu, din 
Bălceşti, în fapt mîna dreaptă a episcopului de Tirgu-jiu. 

La prînzul unei anumite zile, se înfăţişează o solie a 
năpăstuiţilor din Antina. Ziseră ei: — Prea-cinstite voievod, cap 
al oştii bine-credinciosului voievod şi domn Litovoi-Mihail din 
Nedeia (Bălaciu este silit să încrunte încă mai apăsat din 
sprincene), şterge nedreptatea pe care ereticii ne-au făcut s-o 
îndurăm. Adevărata credintă... cea de la Rîm... Toţi de la Rim ne 
tragem. (Bălaciu : nu sînteţi voi vinovaţi : fie !)... Şi solia pleacă, 
mulţumită că li s-a ascultat păsul şi că li s-a îngăduit închinarea 
firească, într-un alt ţinut, mai apărat, moşie dăruită lor de 
domnul Litovoi, Mehadia sau Ad Mediam de lingă Banatul 
Severinului. Doi ocrotitori în loc de unul : domnul legiuit şi 
stăpînul lui, regele Bela. Ca să nu mai vorbim de înalt-prea- 
sfinţitul împărat al creştinilor, papa. Pentru credinţă, oamenii îşi 
părăsesc cu dragă inimă pînă şi căminul. Locul lor este acolo 
unde îi poate ajunge vestea lui Dumnezeu. 

Gheorghe ! Oare pe Gheorghe va trebui să-l lege ? Nu. lată-l 
alături de fiicele sale amazoane ori arăpuşti, frumoase de iau foc 
de la soare şi aprind toţi scaieţii, iată-l deci (dar a fost cazul ca 
tabăra să se mute mai aproape, la Căluiu) descoperind că 
cineva e în stare a strînge şi conduce oaste mai dihai ca a lui şi 
socotind pe degete că acela care are în mînă două sute de inşi 
cată a se supune celui cu două mii. Drept care, nu va pregeta să 
lupte la capătul pămîntului, la marginea tătarilor, unde şi va 
pleca să-l întîlnească pe unul Basarabă. Insă, mai înainte, s-o 
aducă pe măicuţa Stoiana ! 

Stoiana e adusă, nu legată — un fecior nu-şi năpăstuieşte 
mama, doar un fiu pe tată sau dimpotrivă, cum s-au mai 


cunoscut împrejurări —, dar cum preferă ea să meargă : pe jos. 
Maica este întrebată cu glas de miere : — Şi-a îndeplinit datoria 
faţă de răposatul ei soţ ? 

— Da, fiule — răspunde. Acum se răsucesc în groapă 


schismaticii şi păginii şi ucigaşii (cum se vor fi răsucit, era un 
semn de mirare, cînd pe Truică, uns o clipă stareţ dincolo, urma 
să-l ţină tot astfel la Apele Vii ? !). 

— Ce mănăstire îşi alege pentru slujba de mulţumită a lui 
Dumnezeu ? — La Romuna o aşteaptă mormîntul. 

— La Strugalea din Teleorman să fie ! 


Pe Truică l-a osîndit să grăpeze cu trupul — o otreapă — 
ţărîna părintească. 

Apoi, doclada lui Bărbat către sine: 

— N-au avut nici o legătură cu „banul". lartă-mă, am apucat- 
o înainte cu această pustie de închipuire. Insă — şi făcu o pauză 
supărătoare lui însuşi, întrucît sinceră —, însă... (luîndu-şi inima 
în dinţi) mă temeam pentru tine. Cin’ ne va duce la tătari, spre 
cuprinderea mării ? 


76. 


Basarabă cerea ajutor : se răţoia la dînsul, pe de o parte, 
Sănislav, pe de cealaltă, tătarii ce aveau un nou comandant, pe 
Burundai. Sufletul său, de asemenea : Lupa se învoise să ridice 
vălul şi coada, dar alerga cu ultima în vînt, nebuneşte, şi nu 
dădea semne c-ar dori să se oprească să-l aştepte. Unde să se 
ducă mai întîi ? Cum să se împartă ? Bălaciu nu era de trimis 
nicăieri. Înzestrat cu straja Hațegului, acum că „regele tînăr” 
moştenitorul lui Bela, Ştefan, se căpătase cu voievodatul 
Ardealului, sub numele de „duce“, şi se arăta hotărît să taie şi 
spînzure singur, se cădea să rămînă pe loc pînă la deplina 
lămurire şi să ţină piept, la o adică. Aşadar, el încotro să se 
îndrepte ? Unul fiind, cum să se rupă ? Desigur, ca orice ban 
nescos încă din curs, avea şi el un dos : Bărbat frăţiorul, umbra 
— pornirea lui negustorească. Totuşi, parcă uitase măiestria 
armelor de cînd se plimba prin străinătăţi. Ce ştia el, de la Chilia 
la Sinope şi de acolo la Niceea, şi de la Niceea la Bizanţ, îi va fi 
de tot atita folos ? Se va vedea. Poate-ar fi trebuit să-l trimită 
mai degrabă la Roma ori la frinci. 

O iluminare : îl va repezi la Basarabă pe vrednicul căpitan 
Măschiu şi pe cneazul Alexandru, nepoţelul. Urmată însă de-o 
dezamăgire. Nu zadarnic se văicărea cumanul. Neapărat voia 
sa-l aducă pe voievod la sine. Drăcia dracului ! Şi mai voia. pare- 
se, trăgea nădejde să se măsoare cu păginii. Ce-l apucase ? | se 
urîse cu binele ? Nu-i ajungea că stăpinea un adevărat cnezat şi 
tocmai pe unde înaintaşii săi se împlîntaseră mai adinc, lăsînd şi 
urmaşi. El nu prea se recunoştea în sîngele acestora, îi apărea 
cam îndoit cu apă cînd nu amestecat cu zeamă de buruieni 


rostogolite de vînt, dar oare nu cugetase ceva simţit pe vremuri 
în legătură cu trăitori în zarea kipceacă ? Pe aceia — da, şi pe 
ăştia — nu : ce-i dădea dreptul ? Ura împrejurarea că românii îi 
mai numeau basarabi, dintr-un motiv necunoscut, confundindu-i 
cu spiţa sa personală, mai proaspătă ? Sau credea că reuşise să- 
şi preschimbe numele în renume şi dorea să-i facă demni şi de 
acesta ? Fapt este că pe unii îi năpăstuia aprig de tot, ca pe cei 
mai din urmă robi, în timp ce pe doi-trei, după încercări 
repetate, îi înălţase aşa de sus, încît aproape că-i slujea. De 
pildă pe Clioscaur Asani, un oştean descoperit de dînsul, pe 
care-l purta ca pe un prinţ, după oglindă bulgară, şi-l însurase cu 
fiică-sa cea mare, la ţanc văduvă, deşi respectivul era doar 
sutaş, iar femeia cu vreo zece ani mai în vîrstă. In oaste nu-l 
ridica în rang, dar încolo îl încărca de cinstiri. Ba stăruise 
îndelung pe lîngă Sălăcean să i-o dea pe propria lui fată de 
soţie. Şi cum îşi susţinuse cererea de peţire în faţa îngrijoratului 
tată Bălaciu, în primejdie să-şi bage în familie un fost paznic de 
cîmp ? — Nici nu-ţi închipui, ginerică dragă, cine-i flăcăul! Află 
că-i un Asan! Acum cînd peste Dunăre s-a istovit samînţa ilustră, 
rămînînd numai nişte teci să ocroteasdă boabă străină, un 


Asan ! — Păi bine, nu spusese că l-a găsit orfan şi necunoscător 
de părinţi şi neamuri? — Oamenii îşi mai amintesc cite ceva, — 
nu degeaba îl cheamă Asani —, şi-apoi un călugăr grec ce-a 


trecut pe la mine, fugar dintr-o miînăstire kieveană, zicea c-a 
citit el o cronică rusească, unde e vorba chiar de un voievod cu 
numele ăsta, frate cu unul Bagubars, aşa zicea. Pe prinţul 
acesta l-au robit ruşii, însă mai tîrziu n-au disprețuit a se înrudi 
cu dinsul, căci fiicei fiului său i-au dat soţ un cneaz rus. Pot să 
jur că flăcăiaşul meu de prin astfel de ceruri coboară. Hm ! l-ai 
încropit dumneata titluri de mîndrie şi vechime, fiindcă-ţi place 


să-l priveşti. Dar adevărat nu ştii — se împotrivea tata Bălaciu. 
— Cum să nu ştiu ? Se vede printr-însul. Om de ispravă pînă-n 
măduva oaselor ! — De aceea-l ţii cap doar peste-o sută de 


ostaşi ? — Asta-i altă poveste. Prinţ prinţ, însă va trebui să-şi 
cucerească regatul. Eu i-am procurat numai haina şi armele, 
deoarece, însumi nefiind decit miiar în oastea voievodului 
autocrat măritul Litovoi (nu era exact, exces de modestie, 
pentru că armata sa număra cam cinci mii de voinici), nu-i 
puteam încredința decit o comandă mai mică. Să-şi caute 
norocul ! Cînd s-o duce peste ape şi... Supărat, Bălăceanul 


Toată lumea povesteşte că bătri- nul Asan şi cei ce-au curs din 
el pînă deunăzi erau valahi, români ! — Am zis eu altceva ? Şi 
tata Bălaciu va fi înghiţit, cu ciudă, în sec. Nevrind să-l supere 
rău pe socru şi gindind, desigur, c-ar fi rămas de pomină un 
pretendent ţăran ialomiţean la tronul Tirnovei, a trebuit să 
dezvăluie taina că fecioara fusese juruită lui Bărbat. Cu acest 
preţ a scăpat. 

Despre faptele de arme ale lui Clioscaur, cum îl numea în 
batjocură cumnatul, Bălaciu-tatăl, sau Asănel, cum îl alintau 
basarabii (iertare : cumanii dinspre brodnici), el, Litovoi, afiase 
din gura trimişilor lui Basarabă în diferite rînduri, guri care erau 
chiar ale cneazului : nu ieşeau alte cuvinte din ele decit ale 
cumanului. Şi toate se reduceau la una grozavă : stăpiînise, gra- 
ţie căpitanului său, cine şi-ar fi închipuit, măcar că nu mai mult 
de o iarnă şi-o vară, Vicina, pe care tot acesta o cucerise, şi se 
înţelesese de minune cu genovezii, încît, atunci cînd şi-a luat la 
revedere, şi-a dat întâlnire cu ei, pe acelaşi loc, peste un an. 
Intrebare (de la Basarabă) : îngăduia măria-sa să se ţină de 
cuvînt ? Treburile la tătari stăteau uşor anapoda : de zece ori, cît 
Asănel domni acolo, se bătură cu capul de ziduri şi în zadar, şi 
deodată, sub biciul unuia Nogai, „,Ciinele", săriră toate în 
ţăndări. Să fie fără grijă : Asănel şi oamenii săi au avut timp, 
cum s-a arătat, să-şi ia rămas bun. 

Dar n-au nici-o pretenţie încoace ? -- îi strânse cu uşa pe soli 
el, voievodul. Şi neputind ei să răspundă, fu nevoit să facă 
drumul lung pînă la Cursul Apei, la Basarabă, cu temei de oştire. 
Era mai bine să fie de faţă cu tăria la răspunsurile slabe. Mai 
ales cînd ea le mai şi împlineşte cu bănuiala. Bănuiala care are 
şi dînsa făgaşe sigure. Nu puteau avea păginii pretenţii, căci ce 
pregăteau, dacă ochiul gîndirii nu înşeală, urma să sfirşească... 
la Constantinopol. Chemaţi de cineva împotriva latinilor. Nu 
zăboveau ei să năboiască pe alături. Insă nici n-ar fi suferit să li 
se bage vreunii în cale sau în spate. Legea valului. Şi cînd 
înaintează şi cînd se retrage mătură lună albia. Asănel trebuia 
să-şi amîne întîlnirea. Şi o îndeletnicire mai acătării putea să i se 
găsească, pînă la poalele tronului țarilor. O horă îndrăcită. In 
care, de pildă, să ţină aripa stingă. Basarabă pe a dreaptă. Şi, 
dacă-i vorba de o trecere de apă... Pe malul celălalt, Gherghița 
lui Sănislav... Cetate cu turnuri, frumoasă. Cu zarvă. Numără 
clipele ? Numai în pustiu nu le numără. Fiindcă pădurea 


Snagovului foşneşte aspru. Ciobanii bucureşti preschimbaţi în 
oşteni. Un domn mare va trebui să ceară iertare vrinceanului 
nici de data aceasta... Şi tot acela viitorului rege ungur, acum 
simplu duce, voievod, un ins de-o seamă. De astă dată... Mai 
bine zis de data care vine prin Gherghița. Ce se apropie cu 
zgomot stins de ea, deşi în turnurile-i buciumă, buciumă. Un 
cîntec al disperării. Nefericiţii ! In caz că vor să se 
împotrivească, cum par hotăriţi. Sărmanii ! Şi nu atît că stăpinul 
lor plăteşte tribut tătarilor — el nu plăteşte ungurilor ? Nu atit că 
duşmănia ajunsese la culme. Cît că vina groasă a Ţării se simţea 
strimtorată prin acele locuri : oltenii răzbăteau prin ele cu mare 
greutate. 

Gherghița era ca şi luată, Basarabă se purta în văzul lumii 
spre Tirgşor, chit că oastea şi-o strecura pe furiş — cînd străjile 
din cîmpie dădură vestea : o diră subţire dinspre ţinutul 
brodnicilor, în schimb un vîrtej cumplit tulburînd faţa Dunării şi 
agăţindu-se de ţuguiurile caselor şi înghițind cei patruzeci de 
stîinjeni de întăritură şi sfirtecînd cele două sute de trupuri înar- 
mate, cum se credeau ele, — garnizoana Flocilor. Nici un oştean 
nu apucase să fugă. Se duseră la Domnul cu ochii larg deschişi. 
Dacă se poate ajunge la El prin măruntaie păgine. Ultimul ce 
mai miîrtise cumva, apoi uriaşe ca-n preajma cutremurului 
fusese Dulăul, voinicelul Ivan Butuc. Acum virtejul urca de-a 
dreptul prin albia lalomiţei. 

Intr-un ceas-două, Basarabă fu înturnat din drum, Gherghița 
scutită de pacoste, Asănel întors cu chipul în dos, Măschiu 
repezit spre Buzău. „N-ai a te lupta cu ei — îi poruncise 
acestuia. Te prefaci că eşti mult mai mult şi mai mare, totuşi laş 
şi fricos, şi te retragi către munţi. Către care vrei, fie şi de la 
capătul pămîntului. Poate i-ai băga într-un viespar de mocani, 
din ăia ce n-au cunoscut niciodată stăpîn, poate i-aţi mîntui îm- 
preună sau măcar rătăci pe cele coclauri. Joacă-te bine cu ei! 
Basarabă o să vă ţină veşnic urma, şi ţie şi lor“. Şi Măschiu 
Brodnicul plecă fără să prindă minciuna. Vina lui că n-avea o 
minte mai sprintenă. Insă norocul conducătorilor. 

Bătălia se dădu pe apa lalomiţei, dar cea cu Sănislav pe a 
Sîmbetei. Fu scurtă şi grea. Tătarii intrară în aripa Clioscaur ca 
în varză şi „ţarul“ fu cît pe ce să cadă-n juvăţ. Se salvă cu fuga, 
gonind bezmetic tot încotro îl trăgea aţa, spre Dunăre. Voia s-o 
treacă pe la Cornățel. Nu mai credeai c-o să se întoarcă. Avea cu 


el patru tovarăşi, destul cît să cucerească un tron. Se arăta însă 
după cinci-şase zile şi, sărutînd mîna lui Basarabă, ceru să fie 
aruncat în luptă. Pe dracu ! — făcu socrul. Ce luptă ? — Cum ce 
luptă ? Aia în care mîncară zilele alor mei şi era să-mi strîngă şi 
mie gitul. — Ai visat, ginerică, ai visat. N-a fost decît închipuirea 
ta plină de vitejie. Ardeai de nerăbdarea de-a te-nfrunta cu ei ! 
— Şi nu m-am înfruntat ? — Ştiu eu ce s-o fi petrecut în tainiţa 
minţii tale ? Dară de-acum te vestesc că eşti mai- mare peste 
zece ostaşi. Dacă te încumeţi să călăuzeşti asemenea ceată ! 

Tînărul tăcu rnîlc, pricepînd. în zadar el, voievodul, stărui în 
şoaptă pe lîngă cuman : neînduplecat, Basarabă îl alungă şi-l 
puse sub ascultarea lui Bucur. La sfîrşitul războiului, o să pască 
oile — strimbase dumnealui din nas. Impreună cu fie-mea ! 

Numai că înfricoşata bătălie avusese loc. Zăceau drept 
mărturie leşurile a şasezeci de voinici, gemetele oastei răsfirate 
pe dimburi şi ruşinea : vreo douăzeci de păgini ucişi, şi trei 
prinşi, cu limba tăiată dinainte. Şi-n vremea asta, a numărătorii, 
vîrtejul spurcat piîrjolea satele pe Argeş, nimeni neputînd isca 
nici măcar un vînticel potrivnic. Prilej, pentru domnii cei mari, de 
amintire a umilinţei. Să trăieşti întru mulţi ani de pace, măria-ta 
voievod Sănislav, mîndru şi tare prin tăria prietenilor şi stăpinilor 
tăi ! Şi tu, domn Litovoi, mai slobod, dar cu cît mai vrednic ? 

Totuşi, o parte din prăzi se întoarseră la păgubaşi. Fericitul 
care le luă fu Basarabă, sprijinit de Alexandru, in dreptul 
Cornăţelului. Insă, spre norocul ori nenorocul lor, nu nimeriseră 
peste grosul pilcurilor şi el, ce aştepta mai la vale, fu însuşi 
păcălit. Dar cînd se scurseră prin Tirgul de Floci, se văzu că n- 
aveau chef să se aşeze acolo. Pe paznicii lăsaţi îi duseră cu ei 
dincolo. 

Mîhnirea o înlocuiră curînd ciuda şi încăpăţinarea. Trebuia 
purces cu temei, nu într-o doară, ca pînă atunci. Se întăriră cele 
cîteva cetăţi de pămînt cu pari şi împletituri, cînd nu se găsiră 
pietre. Lui Măschiu, care, biruitor, se întorsese cu ştirea că 
tătarii „lui“ se... retrăseseră, i se dărui Buzăul pe vecie, 
împreună cu moşia din jur („să faci, dacă eşti în stare, ţinutul 
acesta o ţară totuna cu ţara Brodnic, însă fără s-o închini Tă- 
tarului... Altfel..." — aşa-l sfătuise). Pe Basarabă îl aşeză la 
Bucureşti, pe Alexandru la Floci, pe fiul lui lvaşeu, Vasilat, la 
Cornățel. Tot cu danii pentru ei şi urmaşi. Se înzestraseră 
pădurile cu vălătuci şi posade. Şi toţi fură legaţi prin jurămînt să 


se supună lui Basarabă, cu noul titulaş de „voievod al 
Munteniei". Ce mai rămînea? Ah, ca satele să-şi asculte iarăşi pe 
juzi şi juzii pe cneji şi cnejii pe voievod şi voievodul pe marele 
voievod, adevăratul stăpîn şi domn ! Oare era cu neputinţă ? Se 
gîndi chiar, o clipă, să-şi mute el însuşi scaunul dincoace, în 
această ţară lungă, la Giurgiu, de pildă, ori Cornățel, încă pe 
malul apei, cum era obişnuit ; se temu de vînturile puternice şi 
de valurile tulburi. Se mai temu de ce s-ar petrece în urma sa în 
Oltenia, cu toţi boierii ei, cu feciorii lui loan, cumnăţeii, şi cu-ai 
lui Vilc, şi mai ales în Haţeg, cu Torha şi copilul Ştefan, tizul 
proaspătului „duce“ transilvan. Cu „banul“ Dan cel de peste 
Dunăre. Şi ajunsese la încheierea că o schimbare în prag de 
bătrîneţe... Dar cine spune că-i bătrîn ? N-ar ride pînă şi curcile 
auzindu-l ? 

Zvonul umblă. Deşi e tot acela, cel puţin tot acela de anul 
trecut, de la un timp privirile se-ndreaptă către el altcumva. Il 
cercetează pe furiş sau îndrăzneţ şi desigur îşi zic : ce mult s-a 
puhăvit într-o lună ! Şade ţanţoş pe cal, ca şi înainte, însă 
fruntaşii îl văd cam aplecat, cam într-o rînă. Este că au ghicit 
durerile de şale, care au început să-l chinuie ? Oştenii de rînd îl 
îmbracă în faldurile aceleiaşi admiraţii, îl răsfaţă la urma 
urmelor, dar cnejii se întreabă... Dumnezeu ştie ce se întreabă. 
Şi şuşotesc. Vor parcă să-i ridice împotrivă-i, cît mai degrabă, pe 
Bălăceni. S-au plictisit aşteptind să se deştepte proştii — dau 
de-nţeles. Poate dura la nesfîrşit. Ei să slujească, nătîngi, pe 
diferite zări, în vreme ce le creşte în cuib un pui străin. Ba 
alintindu-l de departe, cu fariseica şi dulcea mămiţică de 
aproape : „Tugomir !“ Punîndu-şi pielea la bătaie şi în ureche 
cîlţi, la înginarea lor făţişă : „Tihomir !“ Şi măcar dacă păsăroiul 
ar fi-ncetat să dea tircoale blestematei ! 

Netrebnicii ! Cum le aduc pe toate la calapodul lor ! Cum 
spurcă iute curăţenii mai presus de nasul lor : Din fericire, ce 
hrănesc ei amindoi în suflete, cu-ntreaga zbuciumare şi cu 
uimirea împlinirii, clipă de clipă, a contopirii destinelor lor, chit 
că ţinute prin proprie voinţă despărțite, nu vor dibui nicicînd. 
Asta îl sileşte însă să devină mai aspru. Să-şi cumpănească mai 
bine purtarea! şi să se îngrijească de icoana lui din ochiul lor. 
Icoană de-acum tremurătoare. Nădăjduieşte din inimă să nu fie 
nevoit s-o ajusteze cu sabia. Să răsufle în continuare obraz la 
obraz cu ei şi totuşi să se desprindă cu un cap mai sus, mai 


mare. Prin înţelepciune îmbinată cu ceva patimă, nu multă. Prin 
obişnuinţă ascultării. Dar; ce înseamnă că este condus a-şi 
stringe rudele şi să le măgulească, spre a şi le ţine în jur. Şi 
rudele nu se lasă rugate. Frăţii mai cu seamă ; Nicolaie, Ivaşcu, 
Bărbat... Deoarece, prin păcatele sale, ce nu-l învredniciseră mai 
întîi a-i căpătui decit cu două nepoţele, adică drepturi decurgind 
din nedreptatea căşunată, strămoşeşte, viței muiereşti, iată-l 
dăruindu-şi un moştenitor... Un copil care prinde azi fluturi, 
ieşind dintr-o bătătură „străină", însă miine... El n-ar mai avea 
nevoie să-şi mute Curtea ! O are în Muntenia şi, dacă n-ar avea- 
o, l-ar aştepta, clădită gata, a lui Sănislav ! 

Necazul era că-şi închipuise a fi încheiat pe tăcute un tîrg cu 
Bărbat şi mezinul nici nu visa la una ca asta. lar nunta cu sora 
lui Bălaciu, în ciuda faptului că fata îi plăcea, o tot amina, ca şi 
cum ar fi vrut să fie împins la însurătoare cu sulița. 


77. 


Veşnica rică, veşnica rivnă. Sănislav a auzit că ei se 
împodobeşte cu numele de domn şi iată-l chemîndu-şi dregătorii 
şi pe vlădica de Argeş ca să-l ungă. A auzit că el cere la Niceea 
mitropolie, iată-i şi pe solii săi alergînd drumul uscat al grecilor, 
trecînd şi prin Tîrnova, pentru acelaşi lucru. La amindoi li s-a 
răspuns să atârne de sfintul părinte din Vicina. Sănislav, nu, că 
este al Tartariei. Dar tu al cui eşti ? — l-ar fi întrebat patriarhul. 
Şi solii ar fi încurcat-o rău în privinţa lămuririi. Ar fi scăldat-o în 
mai multe ape, la întoarcere. Şi ar fi muiat-o în aghiasmă pe al 
treilea drum la Niceea. Refuz hotărît de acolo. Mai bine de el că 
n-a stăruit. Mai bine, într-adevăr, c-a sărutat poalele luminatului 
de la Vicina. De fapt, Eutemie, în locul lui, care s-a şi minunat de 
unele. Inalt-prea-sfinţia sa ne cunoaşte necazurile şi silele şi 
bucuriile — a raportat episcopul de Tiia. Tătarii înşişi îl respectă. 
Nu-i supusul lor, în nici un caz. Tîrgul, da, mitropolitul nici vorbă, 
ii aduc chiar un fel de dajdie sub formă de daruri. Fâcîndu-l să 
spere să-i creştineze într-o zi, de la moglan pînă la han. Ceea ce 
nu pare cu neputinţă, dar nici probabil. 

Apoi, Voislav se procopseşte : „duce“ de Gherghița, Nu 
„cneaz“ — „duce“. Ca „regele tînăr“ Ştefan pînă ieri, pe spatele 


Ardealului. Şi se bolmojeşte că va fi căsătorit cu o fiică a noului 
voievod al Transilvaniei, Ernei. Inseamnă că nu le-ajung tătarii. 
Să creadă ei că-ncap în acelaşi sac regele prea-catolic şi hanul 
prea-păgiîn ! Ar fi ca Dumnezeu cu Satana, în chipul bogomililor. 
Or, faptul acesta se petrece o dată la un veac, în vremuri 
tulburi. 

Dimpotrivă, acum e limpede : unul contra altuia (Tătarul 
contra Ungurului — suverană-i legea) : şi în clin şi în mânecă 
Maghiarul cu Bulgarul (mai precis, Rusul) ; Bulgarul împărţit, 
sfişiat ; mădularul mai bulgăresc (adică jumătate sîrb) dîndu-şi 
laba cu Grecul, cîinele şi pisica momentan înţeleşi ; Sîrbul 
veghind impunător (şi numai cînd şi cînd ciocnindu-se cu 
raguzanii). Dacă n-or să se bată uriaşii, singurii adevăraţi 
potrivnici, ei bine, mai- micii se vor încăiera de mai mare dragul. 
Ades, prin ei se poartă lupta. Limpede, nu ? Precum în fundul 
peşterii. 

El n-are pe cine numi „duce“ (poate pe Bălaciu, care s-ar topi 
de ris, poate pe Basarabă, ce ar fi încîntat, dar s-ar simţi ca un 
tăun ţinut la rang de muscă), în schimb turmele le-ar putea 
„duce“ straşnic de repede să calce în picioare diverse numiri. Cu 
steag, dacă vreţi, nu ca hoţii. 

Se bagă în vorbă unchiul Marco, veneţianul : „Eu nu zic (mi 
non cligo)... che la terra di Seneslao non sia... bogata, honorata 
da Dio... ossia che noi, veneziani, non c'intendiamo coi Tartari, 
ma... rimarcare, non e pasado nessun nostro homo, nostro 
amigo, per la cosidetta terra di Seneslao“. Şi se gîrbovise rău de 
cînd trudea la concluzia asta. „Parco ! — scrişneşte tovarăşul 
său, mult mai tînăr şi deci mai plin de avint şi agerime. 
Dannato ! Che cosa s'immagina ? Con che si inganna ?“ 

E Bassaraba riceve l'ordine di... prenăer il duce. Pune-i mîna 
în git, cneze ! (perdoni: „voievoade !“). Sau însoară-l cu vreo 
fiică ! Mai ai, nu-i aşa ? Te văzui în putere acum opt-nouă ani, în 
aceeaşi putere ca şi azi. 

Nu, nu sînt eu omul care să-l trădeze pe măria-sa Sănislav, 
dar, din păcate, ale mele şi ale strămoşilor, nu mai am. Pe prima 
i-am dat-o lui Asănel — cunoaşteţi : viitorul ţar al Bulgariei. Pe 
ultima — viteazului Bălaciu. Cea din mijloc are de asemeni soţ 
legiuit : pe Berindei. Insă, dacă Dumnezeu dă şi voievodul-domn 
Litovoi nu ia, îl voi aduce pe tomnaticul flăcău Voislav să înveţe 
cetania la Curte, la Nedeia. 


Zis şi făcut. Gherghița îl predă întreg, nestricat, spre cinstea 

lor, a supuşilor. Prea era vădită nepriceperea lui intr-ale armelor. 
Măcar se va învăţa cu armele scrisului latinesc. Cu un dascăl ca 
Eutimie... 
Pe urmă soseşte o solie de la Sănislav. Să facă bine să-l 
slobozească pe „iubitul nostru fiu“, altfel... Altfel ce ?— întrebă 
el, brusc. Intrebare la care trimişii nu pot dintru început 
răspunde. Apoi, unul : Va fi rău, foarte rău, măria-ta. — l-aş da 
drumul numaidecit — îi vine deodată ideea să le spună —, dar, 
cît aţi întîrziat... O poveste de dragoste pare să-l reţină. Boierii 
munteni fac ochii mari. Se privesc unii pe alţii cu aceste scule 
ce, aidoma rotoghilei boului, cată să fi mărit totul : coconul s-a 
îndrăgostit ?! Neîncrezător, un lăcrimos : Nu se poate ; cerem să 
vorbim cu dînsul. — Să vorbiţi, sigur, să vorbiţi, să vă lă- 
murească el cu de-amănuntul, însă va trebui să aşteptaţi să se 
întoarcă de la vinătoare. Zburdă ca un noaten, de cînd păşit-a 
pe pămiîntunile noastre. Nu-ncape îndoială că l-aţi ţinut cam în 
chingi pînă la vîrsta asta. — Stăm-— ziseră surprinzător solii, prin 
gura celui cu ochi apătoşi, care era căpetenia. (Ceilalţi se 
împotriviseră uşor, muţeşte, înainte). — Cum doriţi — rosti el. 
Plăcerile Curţii vă sînt deschise. Şi toate drumurile. Numai să se 
petreacă acestea cu ştirea noastră. N-am vrea să picaţi pe mîna 
vreunor tilhari. Se cade să vă asigurăm paza, nu ? 

Glasul său hotărât convinsese pe munteni. Măcar că se uitau 
întruna chiondoriş. Şi, după ce li se găsi şi gazda de încredere, 
plecară. Neliniştea începu după aceea, îl prinseseră nepregătit. 
Se grăbi să mai îndrepte ce era de îndreptat. Chemîndu-l pe 
Bărbat şi pe starostele vînătorilor, le împărţi poruncile : 

„Nimeni să nu ştie că Voislav e la Nedeia, mă auzi, frate ? C-a 
fost pînă mai ieri, da, se poate, şi că va fi poate chiar miine, 
iarăşi... Şi, fără glumă, se va tăia limba ce va bălăngăni prea 
tare“. 

„Cît timp va dura opreliştea ta ?“ — întrebă Bărbat. „Pînă la 
noapte!!'. 

„Aha" (Şi frăţiorul ieşi). 

Fu rîndul starostelui : 

„In tabăra voievodului Bălaciu, în Severin, s-a iscat o mare 
vînătoare. Zimbri şi capre şi urşi, şi celelalte. N-o să lipsească de 
la această de pomină petrecere oaspetele nostru, ştii, cel pe 
care-l ai în strajă în Casa de Fier. Se topeşte după lucruri de 


astea. Pun pariu, de altminteri, că-i un luptător strălucit cu 
pumnul, cu cuțitul, cu bita, măcar că un ţintaş slăbuţ cu arcul şi 
un nepriceput într-ale spadei. N-are a face : va culege multe 
prăzi. Fii, dară, mărinimos şi condu-l într-acolo !“ 

„Prea bine — se înclină vînătorul. Pe cînd plecarea ?“ „O, 
sînteţi plecaţi de-o săptămînă. Cu slugi cu tot, în aşa fel încît n-a 
mai rămas nimeni să pălăvrăgească. Cit despre pornire, ea 
poate prinde aripi şi la noapte". 

Starostele rise din toată inima. Mulţumi de încredere şi dădu 
să iasă. 


„Prietene Gotcan — strigă după el —, cît mai în taină ! In cea 
mai adîncă taină !“ 
„Fii fără grijă, măria-ta !“ — răspunse slujitorul. Şi şi începu 


să se strecoare. 

In noaptea aceea nu dormi, abia aţipi de cîteva ori. Mai întîi, 
odată cu lăsatul întunericului, pîndi cu urechea spre a prinde o 
creştere aşteptată a zarvei curţii, un tropot cît mai slab al 
copitelor pe drumeagul pietruit ce trecea pe lîngă foişorul său, şi 
cu greu rezistă ispitei de a se duce să controleze şi să se 
convingă. însă omul său era de ispravă şi nu trebuia siciit cu 
îndemnuri. Apoi, către miezul nopţii, i se păru că aşteptarea i se 
împlinea, că turnul se clătina de bocănitul copitelor — fiecare 
împunsătură în piatră o împunsătură în capul său — şi voci 
amenințătoare în jur. Sări furios şi puţin înspăimântat, căută 
după veşminte, dar îşi dădu seama, la lumina lunii, că se 
culcase îmbrăcat. Numai platoşa zăcea într-un colţ şi la ea se 
repezi s-o ridice. Ascultînd însă, în răstimp, cu urechile complet 
desfundate de o vijiială ciudată, constată că nu era nimic 
deosebit. O linişte obişnuită, cu lătratul firesc, îndepărtat, al 
unor cîini. Nu al celor de la Curte, care desigur dormeau cu 
burta în sus, ghiftuiţi ; al unora săraci, cu gitul ros de lanţuri, 
ţinuţi în locuri întunecoase. Se cunoştea cazul : ăştia lătrau 
pentru orice părere. Işi zise că... bătrîn, n-avea el să mai 
schimbe lumea. Drept care, şi în privinţa cestălaltă, se cuvenea 
să fie liniştit. Întinzîndu-se pe pat, mulţumind Domnului că se 
afla singur, gindul îi alunecă spre alte lucruri mai reci. Trebuia 
acum s-o trimită şi pe copilă să adape calul tînărului ? Să-i iasă 
în cale cu ulciorul de apă şi blidul de mâncare, nădăjduind o 
privire asupra feţişoarei sale boţite şi pistruiate ? Oare 
dumnealui n-auzise despre, ah, însuşirile trupeşti ale măriei-sale 


tinăra voievodeasă ? Căci, în legătură cu cele sufleteşti... Ce 
cuvinte ar fi fost în stare să scoată micuța în întîmpinarea... 
curtenitoarelor, hai să le zicem, atenţii ale flăcăului domnesc ? 
Zimbetul ei strimb, nu de răutate (deoarece strimbă îi e figura) ? 
Să dai şi să fugi ! — Işi aminteşte c-ar fi spus un servitor de la 
grajduri, cînd a văzut-o întiia oară. Servitor pe care l-a alungat 
imediat, fără să cerceteze. 

Ce să facă însă dacă minciuna îl gindise ? Şi biata fiinţă, 
carne din carnea lui, cui să fie hărăzită ? 

larăşi, timp de cîteva ceasuri, pînă la cîntători, nu putu să 
doarmă. Cînd în sfîrşit îl dobori oboseala, alunecă parcă într-o 
apă străveziu-verzuie, cu greutăţi la picioare şi la miini — pietre 
de moară — şi mai ales cu o ţeastă îngrozitor mărită, dar seacă, 
fiindcă singură încerca să se menţină mai multă vreme la 
suprafaţă. Nici soarele hăt ridicat nu fu în stare să-l smulgă din 
baltă. 


La prînzişorul mic îl sculă postelnicul, oarecum fără să vrea, 
foindu-se prin încăpere. Părea înfricoşat de ceva desluşit în 
somnul său, al stăpînului şi guşa îi tremura uşor. Işi reveni 
anevoie auzindu-i glasul liniştit : „Aşteaptă vreun sol ?“ 

„Aşteaptă, măria-ta”. 

„Muntenii ?“ — mai întrebă, încă buimăcit. 

„Care munteni ? — se miră slujbaşul. Sînt de la sîrbi“. Sări de- 
a binelea din pat: 

„De la sîrbi ?!“ 

Apoi, înţepat: 

„Şi ce vor ?“ 

„Nu ştiu. Nu mi-au spus — răspunse omul. Sînt foarte bogat 
îmbrăcaţi. Se întreţin jos cu fratele domniei-tale Bărbat. l-or fi 
împărtăşit lui treburile. Or fi socotit că nu-s de nasul meu 
unele...“ 

Tocmai atunci intră hotărît Bărbat, repezindu-se cu vorba-i 
totuşi cumpănită (nu gustase el în două rînduri din politichia 
bizantină ?) : 

„Nu cobori, măria-ta ? Lucruri importante de la regele Uroş. 
Nu mi-au dezvăluit mie nimic trimişii ; mă duc uite-aşa cu 
momeala (şi făcu un semn lung, şerpuit în sus), dar cred că 


bănuiesc ce hram poartă’. 

„Şi ce, mă rog ?“ 

„Ei, ai s-auzi“ — răspunse Bărbat, rizînd. 

Fapt care, bineînţeles, îl puse pe gînduri. 

„Ajung îndatăi! — le zise. ŞI trecu alături, să-şi răcorească 
faţa, cam înfierbîntată, cu apa împrospătată — cînd ? — de 
bătrîna Ilinca. 

Răcoarea lichidului îi mai limpezi minţile. Cîteva clipe, in timp 
ce-şi pieptăna barba uitîndu-se în oglindă, vechile frămîntări 
chiar dispărură. Ca să revină iarăşi cu mai multă vigoare, însă 
dărăcite cumva, de nu toarse. Acel lucru, pe care urma să-l afle, 
avea să-l afle neîntiîrziat, dar nu era o ciudăţenie că se alipea de 
planuri croite odinioară, precum acela, clădit pe o minciună, ce 
tocmai îl bîntuise în vis ? Dorise să-l împace pe Sănislav. Ei bine, 
cîţi ani se scurseseră ? O groază. Atunci, pe vremea şireteniei cu 
Voislav, simţise nevoia să ia însuşi calea Severinului, s-o care 
după sine şi pe fată, să încerce să-i deştepte în suflet... sau doar 
s-o silească să vadă. N-a fost să fie. Deşi simţămiîntul prinsese 
rădăcini, deşi se ridicase cu alai şi străbătuse..., ce l-a întors din 
drum a fost soarta vădită acum, tirziu, de solia sîrbilor ori cea 
prevestită de nedreptăţitul tatăl său Mihail ? Ce se împlinise 
alunga oare ce trebuia în continuare împlinit ? 

Cobori bocănind podelele, apoi treptele de lemn. Apucase în 
treacăt sabia dăruită de răposatul Bela, şovăise o clipită 
întrebîndu-se dacă se cădea, fiind ea a umilinţei, însă, dîndu-şi 
seama că îmbrăcase platoşa, şi-o încinse la şold. Respinsese 
mantia pe care i-o întinsese postelnicul. 

Prin uşa larg deschisă a camerei de primire, auzi vocea 
puternică a crainicului anunţind : 

„Măria-Sa Marele Voievod şi Domn Litovoi !“ 

(ŞI-I zări cu coada ochiului pe postelnic strecurindu-se pe 
cealaltă, pe uşiţă). 

Călcă drept înăuntru, mirîndu-se că, în plină zi, nu se ridicase 
perdelele. Ardea în schimb candelabrul, aruncînd o lumină 
slabă, destulă totuşi spre a-i sclipi solzii de pe piîntec (cum cu 
mîndrie observă îndată). De cînd or fi luat obiceiul ? — se gîndi, 
mai întîi la sfetnici, apoi la slujitori. l-ar fi plăcut să se spună : 
iată, întrucât nu s-a trezit stăpînul, albeaţa zilei este ţinută 
departe ! Dar se înfioră numaidecât : ce avea să se întimple cînd 
avea să închidă ochii pentru totdeauna ? Pe oaspeţi îi zărise 


dincolo de ploaia candelabrului ; pe episcopul de Tiia abia acum 
îl desluşea într-un colţ. 

Sirbii, doi se închinară. El le răspunse cu o fluturare de braţ, 
punînd după aceea podul palmei, ca din obişnuinţă, pe minerul 
spadei. De parcă n-ar fi ştiut unde se află, se lăsă condus de 
Bărbat către jilţ. Frăţiorul, spre deosebire de alte dăţi, nu-l 
atinse nici cu un deget; trebuia — ce naiba ! — măcar într-o 
asemenea împrejurare păstrat insemnul demnităţii voievodale. 

Maestrul ceremoniei (Bărbat), ajuns la locul lui din dreapta, 
încropi un semn: 

Cel mai bătrîn dintre sîrbi începu să vorbească. Domol şi 
pătrunzător, ca dintr-un altar. Nu-i ascultă decît sunetul glasului, 
căci nu se aştepta să priceapă sîrbeşte. Numai cînd fu izbit de 
cuvîntul „nuntă“, tradus şi în latină, nuptiae, refăcu cît de cit 
înţelesul (omul vorbea româneşte) : 

„...In mare grija sa de a întări prietenia cu vecinii săi cei mai 
destoinici, a chibzuit că o nuntă... mezinul său, Milutin, avînd 
nevoie de o bună înrîurire. (Alălalt, moştenitorul, o are pe a 
ungurilor ! — cugetă cu răutate), în sfîrşit, Ştefan Uroş, mare 
rege al tuturor Sîrbilor, cere mîna fiicei tale întîia, binecunoscută 
pentru frumuseţea (!), strălucirea şi curăţenia ei, spre a o aşeza 
într-a iubitului său al doilea fiu. lată scrisoarea cu dorinţa lui fier- 
binte de încuscrire". 

Celălalt sol străbătu jumătate distanţă, Bărbat jumătate şi 
acesta primi epistola. l-o întinse, îndoindu-se din mijloc şi 
pironindu-l cu ochii. El rupse pecetea. Işi aruncă privirea pe 
deasupra şirurilor cu înflorituri. Silabisi nişte cuvinte, însă lumina 
fiind obositoare, porunci : 

„Să vină dascălul de slavonie !“ 

„Este aici, măria-ta — făcu Bărbat. Dar totodată, ne cinsti cu 
prezenţa sfinţia-sa episcopul Eutimie". 

„Să citească atunci dînsul ! Cum ştie cucernicia-sa“. 
Episcopul mutîndu-şi odăjdiile de-a stînga şi cu un pas înainte. 
Citind cu mii de legănări în glas. Lămurind deopotrivă tilcul 
dintre rînduri : 

„ Mudromu i plemenitomu i cistitomu i bogomdaro- vannomu 
voievod Litovoi ot Nedeia mnogo zdravie de la Ştefan Uroş, prin 
mila Domnului rege al Rasciei şi Zetei şi al tuturor Sîrbilor. S-a 
dus vestea de...“ 

Toate pline de uimire. 


lar el în gînd, la urmă : lubitul fecioraş acesta, Milutin — un 
bezmetic, aşa se spune ! Unul ce nici măcar nu va domni ! N-are 
cum trece peste frate-său Dragutin, cumnatul Cumano- 
Ungurului... 


De asta nu se dusese, pe vremuri, în Ţara Severinului, cu fata 
? 


78. 


La stăruința lui Bărbat şi din lehamitea sa, atunci, demult — 
cît îmbătrînise, Dumnezeule ! —, Voislav fu slobozit să se 
întoarcă în Muntenia lui, să se cațăre, cînd avea să-i vină rîndul 
şi hotărîrea ursitei, în scaun. Fără ocrotire. | se scosese o dată 
sau de două ori în cale copila ; putea să-şi plece privirea asupra- 
i bărbatul în toată firea şi mîndru nevoie-mare şi desigur de 
răzbunare setos (fiindcă n-a mulţumit nicicum de „găzduire“) ? 

Şi tot atunci fu îngăduit să intre „banul'" Dan, fugarul. 
Nemaitrecînd pe la fostele case boiereşti, pică drept la Nedeia, 
descălecă şi îngenunche la picioarele sale. li îna- poie moşia. Pe 
care o primi cu jurăminte şi lacrimi în ochi. Devenind cel mai 
apropiat prieten al episcopului de Tiia. Acesta, da, credincios ! 

Nu, nunta cu fecioraşul Milutin nu căpăta vreun rost. S-ar fi 
dovedit o nebunie. 

Ceea ce se şi adeveri la numai o săptămînă : zburlindu-se 
împotriva tatălui, flăcăul sîrb trimise pe ascuns doi soli îngîmfaţi 
încoace, să arate că... n-avea trebuinţă de muiere valahă, mai 
cu seamă bătrinoagă şi urită, că... femei se găsesc pe toate 
drumurile şi... chiar la mănăstire sînt nişte fete... Aşa că să-şi 
păstreze Litearnul odrasla şi să nu mai dea apă la moară unui 
părinte vlăguit şi cu mintea rătăcită. 

Odinioară, lucrul acesta ar fi fost prilej de război. Acum doar 
de oftat de uşurare. 


79. 


Şi, deodată, i se face dor de Tihomir şi de scump-îndrăcita lui 
mamă, duşii, să scoată diavolii din ei, la Muntele Atos, tocmai 
cînd, dincolo, Paleologul primeşte unirea cu latinii. De la 
trecerea prin Tirnova, unde, fireşte, au fost îmtimpinaţi de 
patriarh şi înfăţişaţi însuşi bolnavului ţar, ca unii ce înfruntă 
primejdiile şi de afurisenie se sinchisesc prea puţin, le-a pierdut 
urma. Nu mai are veşti şi faptul îl seacă la inimă, dar rabdă : nu- 
i încotro, îngrijorat, în ciuda însoţirii Bălaciului. Şi nu-l ostoieşte 
gîndul că, poate, cugetele lor, mai ales al iubitei femei, se 
îndreaptă des către el. De cînd e numai a lui, nemaisilindu-l să-şi 
ascundă dragostea şi tânjirile, chit că-ntre timp ajunsese de- 
adevărat un Moş Apeş, îi dăduse numeroase dovezi de 
statornicie, îl mîngiiase în clipele de nemiîngiiere şi, dacă i se 
năzărea că aude urletul acela morţiu al Cîinelui, îi astupase 
urechile cu palmele-i răcoroase, catifelate. Ori de cîte ori se 
răsculase în sine duhul distrugerilor, aţipit dar nu zdrobit de 
amintirea tot mai strălucitoare a tatălui său Mihail, căruia în ulti- 
mii ani nu mai contenea a-i face veşnică dreptate, aşadar ori de 
cîte ori judecătorul nepărtinitor îşi schimba brusc obrăzarul cu 
călăul, cea pe care se obişnuise s-o socotească doamna sa, în 
dauna stinsei voivodese şi a stinsului de asemeni soţ, Bălaciu 
cel Bătrin, ieşea în bătaia focului sau ascuţişul săbiei sau al 
suliţei, se aşeza sub tăişul securii şi le izbăvea, moleşindu-le. 
Dulceaţa ei lipsită de apărare se orînduia în chip de flori şi spice, 
şi el hălăduia prin acel cîmp cu pletele în vînt ca un Făt-Frumos 
oarecare. Puțin trecut. Puțin cam prea ţepos la barbă, cam 
sălbatic la înfăţişare, însă cît de blind ! Mireasma prea puternică 
a florii întărîtîndu-i simţul, îi pătrundea în carne cu un început de 
deznădejde, ca să sfârşească în recăpătarea duioşiei. Ar fi dorit 
să cînte. Ar fi dorit apoi s-adoarmă în chiar căuşul petalelor de 
mac. Să nu viseze. Sau să viseze că nu s-a născut. Că nu seva 
naşte niciodată. Sau că se naşte veşnic precum firea. Ca Dum- 
nezeirea. Rămiînind mereu în Sinea ei desăvirşit-nedesăvirşită. 
Nu precum fumul, din întâmplare şi fără hotărârea propriei 
voințe. 

Intiia oară cînd i-a vădit această tainică şi nouă putere, 
această vrajă, era virtej. Se năpustise. Iscat din senin — jignirea 
suferită de Basarabă prin prinderea şi tăierea de către Voislav a 
lui Clioscaur —, el însuşi nu ştia unde-o s-ajungă. Nu asculta de 
vreo diată, cum i-a plăcut şă creadă puţin după aceea, de vreo 


poruncă din Cer ori din Mormiînt, nici tocmai de vreun imbold al 
său (căci nu-l trăgea aţa să-l sfinţească pe măruntul oştean 
pierit), însă pornise. De unde să bănuiască nevolnicia urmaşului 
lui Sănislav ? Şi gura lui spurcată ce, răcnind din piscuri, îl 
împroşca întruna cu noroiul tuturor mlaştinilor. Trebuind să se 
înalțe după injurii, ca să le sece, fie şi asurzindu-se de unul 
singur, băgîndu-şi fierul în pilnia urechilor, în lipsă de alt leac, 
cum să nu înnebunescă negăsind ţeasta buhei ? Se topise. Se 
isprăvise. Lăsînd fierberea sîngelui în vinele sale. Val-virtej 
coborînd, atingînd aripile cetăţii Argeşului, gindul diavolului său 
fu : scrum ! 

Şi iat-o pe mama feciorului lor apărind pe tăpşanul din 
mijlocul curţii osîndite. N-avea în ajutor pe nimeni, pe taică-său 
Basarabă ori pe altul. Păşea desculţă şi simplă ca o ţărancă. 
Neîmbrobodită, însă. Intr-un veşmiînt subţire de in. O nălucă 
albă. „Tu aici ?“ — i-a şoptit fermecat, redus la o adiere. A 
înclinat din cap. A zimbit. S-a uitat pe deasupra lui, la soare, s-a 
răsfăţat jucîndu-se cu o rază. Şi-a împletit-o în păr. „Te lăsasem 
la Curtea de Jos, în Teleorman“. Da — părea să spună, arătînd 
cu braţul leneş, poleit, spre zarea amintită. „Cînd colo...“ O 
ridicare din umeri năzdrăvană, o alintare spăsită. „Mi-era dor de 
tine! — a trebuit să adaug descălecînd, deşi minţea : nu-i 
fusese deloc gîndul la ea, doar atunci se trezise în sine... Nu mai 
minţea, prin urmare — era adevărul. „Dă-mi mîna !...“ 

Amîndoi, uniţi deci prin acea legătură fierbinte a degetelor 
lor, au înaintat prin aerul răcoros al privirilor lor aburite, către 
privirile speriate ale mulţimii adunate undeva, spre o biserică. 
Pe acestea el simţindu-le, culegîndu-le abia într-un tîrziu. Cînd 
au izbucnit dangătele clopotelor, împieliţatul lăuntric era 
alungat, şi nu de sfintele zgomote ; de freamătul micii miini 
cocoloşite în laba sa. Vlădica n-a făcut decit o tămiiere a unei 
miresme sălbatice, de cîmp şi poate o urare, dacă mai trebuia 
vreuna. Poporul, strigind să trăiască, nu-şi răcea gura de 
pomană, ca la o nuntă tirzie, a unei perechi ce adusese pe lume 
copiii şi nepoți ? „Muntenii te iubesc şi te-au aşteptat” 
rupsese ea atunci tăcerea în care se ferecase. „Nu mai spune !“ 
— mai avu el o scurtă răscoală. Ca, apoi, să se potolească 
deplin. Să primească închinarea cu demnitate, dar blind. Să nu 
se teamă. Încît cucerirea Curţii de Argeş i se pare şi astăzi sub 
semnul dragostei, o faptă a ei. Şi dacă Tihomir e rodul, nu-i oare 


sortit să domnească din acel cuib ? 

Pe de o parte Mihail, pe de alta cumana. De la Mihail învățase 
ca ucenic nesilitor şi totuşi, treptat, datorită lui şi în lipsa-i, 
ajunsese să vadă în lucruri o zare luminată, aproape o flacără 
uneori, primejdioasă ochiului, sau o lumină nefirească de asfinţit 
roşietic, zis, în popor, prevestitoare de urgie, poate de 
apocalipsă, sau o lungă licărire de vară zăbavnică, umplind de 
farmec dulce toamna românească, sau o clipă de nemişcare 
curată şi îngheţată, precum iarna, sau o iluminare bruscă după o 
ploaie potopitoare sau, în sfîrşit (dar acest „în sfîrșit“ a zburat)... 

Aplecare spre străvezime ? Nu doar. Şi către datul nesiluit, nu 
uriaş, însă stîncos, bolovănos, adică tare la atins, rădăeinos, 
umil ori dimpotrivă : înţepător, cotropitor, otrăvitor pentru cel ce 
nu-i cunoaşte pasul şi popasul. 

Către împrejurări mai aspre ale vieţii : singurătatea, 
desţelenirea locului, slujirea vitei (iată : un felinar străpunge 
întunericul, înviind strălucirea parcă îndrăzneață a doi ochi de 
bou — de ce calul, îndeobşte crezut ca neadormit din pricina 
statului în picioare, pare a avea pleoape cam mari, mai iute 
amorţitoare şi poate o viclenie şi poate o sfială în faţa luminii de 
noapte tirzie ?), rostuirea zilnicei porţii de lemne pentru soba 
iernii, de tăietor în miez de munte, de gospodarul mărunt 
dincoace, tremurul cojoacei şi aruncatul ei în focul... lucrului, 
aducerea apei cu butoiul de la un rîu cînd fîntîna ţi-e sleită sau 
n-o ai, cu sania, de pildă, trasă de cai ori poate de însuşi 
gospodarul ori doi copii slăbănogi, drumul alunecîndu-le sub 
paşi la opintirile spre vîrful unui dîmb (n-a mai nins de cîteva zile 
şi zăpada s-a bătucit, lustruindu-se de atitea tălpi şi tălpice), 
săpatul copcii acolo (cît de mult urăsc şi iubesc gheaţa nesigură, 
vicleană şi nehotărită, în stare de raze îngălate, deşi ades prea 
luminoasă, deşi e cu putinţă să aibă o grosime îndestulătoare şi 
totuşi să se crape ! doar ţi-au rămas semne pe frunte, între 
sprincene, Cosaine ! fericitule că n-ai avut vreme de cute !), 
scosul sfeclei sau morcovului din gropile săpate de cu toamnă, 
acum în încă îndirjirea iernii (nevoia te mînă), înlăturarea 


brazdelor îngheţate, zăpada împietrită scîrţiind (par să scîrţiie 
stelele), taine, atitea taine... Numai ţărăneşti ? 

Inciît, rămînînd lipit de ele, legat, să fie liber şi să le viseze — 
dacă nu cumva a le visa, a le trece prin minte, înseamnă a le 
pierde —, să adauge peste şi să fugă, să croiască planuri din 
pufuri de păpădie şi să le menească lutului — ah, cîte minunăţii 
nu s-au făcut din lemn şi lut! —, să plece şi să se întoarcă, într- 
un du-te-vino al sîngelui, sevei. Oare Mihail crezuse în viaţa fără 
început (din mîna lui Dumnezeu) şi fără sfîrşit (în imperiul Lui) ? 
Oare căzuse secerat de acest blestem ? 

Fapt este că tatăl său rugase Cerul să îngăduie viteazului să 
cioplească o piatră, s-o rostogolească la deal sau la vale cu 
braţele sale (cioplită neapărat, altminteri ar fi fost mai mare, 
mai grea) şi după socotelile minţii lui. Or, pe acestea el, fiul, le 
considerase greşite. Lipsite de temeiul lucrurilor şi, mai ales, al 
neamului. Şi deodată... 

Isprăvile de la miazăzi : voise să cerceteze ce-a mai rămas 
din fala de odinioară. Vlaga aceea a stirpei, care-a zvionit 
puternic în vinele lui Ioniță Caloianul, mai putea fi una cu cea de 
dincoace ? Chinuitoare îndoieli va fi trăit, pînă a hotărit între da 
şi nu. Alegînd, pînă la urmă, pe nu. 

Isprăvile de la răsărit : iarăşi să cerceteze. Ce vint bate din 
necuprinsul şes, din lumea largă. Şi l-a simţit. 

Isprăvile din miazănoapte şi apus : cumva de noi nu sîntem 
încă volnici, încă vajnici, aceştia care ni-s străini, dar obrăzar 
apropiat îşi pun, şi tîrguit din maică Romă, vin cu sodom sau cu 
vreun sprijin de frăţie ? Cînd una, cînd alta i s-a părut a înţelege. 
Cînd mintea n-a mai priceput nimic, sufletul s-a pătruns de 
adevărul : numai pe noi ne putem bizui. Şi sîntem copti, gata ! 
Nu trebuie decit să ne adunăm, să ne învrednicim pînă in 
măduva oaselor, şi pînă în lumina ochilor, şi pînă în fundul 
capului, spre a învinge. 

Intors la răsărit, era, ah, arc încordat, voinţă deşteptată. Ce i- 
a lăsat moştenire fu urma apăsată a tălpilor sale, locul de 
pornire şi zarea deschisă de virful încălţărilor lui. A fost un 
noroc, pentru care nu va înceta să înalțe laude Domnului pînă la 
ultima suflare, că a mai apucat să zărească făclia. Şi să nu uite. 
S-o păstreze undeva în tainiţele fiinţei şi s-o ducă mai departe, 
s-o încredinţeze... 

Mîndra curaană ! Cum s-ar fi istovit totul fără de ea, fără 


rodul pîntecului ei ! Cum ar fi plins, zguduindu-se din temelii, 
rosturile ! 

Abia i-a îmbrăţişat pe scumpii înturnaţi, şi i-ar mustra. Ei, v- 
aţi mîngiiat sufletele şi dorurile vi le-aţi limpezit, prin cele sfinte 
bordeie şi chilii şi lăcaşuri împărăteşti ? Ce scrie în hrisoavele de 
acolo întru spurcarea ori proslăvirea noastră, a românilor ? — i- 
ar întreba. E-adevărat că-s răspindite (şi ascunse) steme şi 
înscrisuri amintind de o „biserică egipţiană şi valahă" sau 
„olteană" şi nume de strămoşi mai vechi decît veacul ? Şi 
sîngele neamului cît l-aţi simţit, zvicnind în Grecia, Bulgaria, 
Macedonia, Dalmația ? Se-adevereşte că al Râgusei ctitor fu 
unul Sfîntul Vlah ? Că doar prin strălucita cetate v-aţi întors. 

Dar nu-i întrebă, ştiind c-or povesti şi singuri, după ce-şi vor 
trage răsuflarea. După ce i-o înţepa el cu... 

Fiindcă n-o s-ascundă la nesfirşit plăcerea ce i-o căşunează 
gindul că Paleologul nu greşeşte. Prea mare şi prea lungă 
dezbinare între popoare născute în sinul aceleiaşi credinţe ! 
Dacă iromeul şi-aduce aminte de laptele supt de la ilustra 
maică, de ce românul ar fi un fiu stricat ? lar pe de altă parte, să 
nu i se spună că simţământul său e rămăşiţă din lepădarea 
tatălui, căci ar tăia şi fulgera şi spunătorului... i-ar da dreptate. 
Ah, de n-ar face unii din legea romană o unealtă de subjugare 
tocmai a stirpei de aleasă viţă ! De n-ar fi făcut-o de veacuri, cu 
ură şi fierbinţeli de inşi străini, de curînd băgaţi în cristelniţă ! 
De mult românii ar fi păşit în lumina Domnului, fără să-şi 
schimonosească obrazul cu sulemeneli greceşti ori slavone. 

Poporul nu pricepe judecata aceasta a sa, dar va pricepe. 
Cînd ? Cînd înşişi curtenii sînt orbiţi şi toţi ai săi, în frunte cu 
Elisabeta şi Tihomir, nedesprins încă de poalele mamei, apleacă 
bine cumpăna spre ceea ce ei socotesc drept datini strămoşeşti, 
răzbate din nepomenit veac, cum să împrăştie atitea neguri, 
pentru a-i conduce la luminiş ? Insă mai înţelege că nu voia şi 
părerile vreunui cap, fie şi împărtăşit gură la gură cu Sfintul 
Duh, limpezeşte căile întîmplărilor neamului, ci nevoia. Astfel că 
n-avea să-i certe prea degrabă ; poate chiar fi-va silit să se 


amuţească într-o zi pe sine. 

„Tugomir — zice cumana, veşnic proaspăta sa doamnă — de 
multe s-a pătruns în drumuirea noastră, măria-ta. Rugîndu-ne să 
ne-o îngădui, mai ţii minte de cîte străduinţe... ? (Zimbind 
dulce :) Răsplata nu va întîrzia“. 


„A mea sau a poporului ?“ — rosteşte el, blestemat să fie 
serios. 
„Mă tem că nu te bucuri — răspunse ea. Te-au obosit 


deopotrivă grijile stăpiîniriii şi cele pe care ni le-ai purtat. 
(Umbrei tăcute, alipite de păretarul armelor :) Hai, Tugomir, 
mărturiseşte tatălui că n-a fost în zadar ! Sfiala las-o, măcar că- 
ţi şade bine faţă de un domn aşa de mare şi de scump, şi 
tălmăceşte glasul inimii şi amintirii !“ 

Incît umbra se limpezeşte şi desenează vinjosul trup, deşi 
încă subţire, fraged. Acum aşează un genunchi jos, pe podea. 
Privirile i se ridică. li ajung sub frunte, odată cu vocea tinerească 
în urechi, voce mai ieri scăldată în şovăiala dintre clinchetul 
copilăresc şi asprimea bărbătească. Ce dureros îi lipsiseră ! 

„lubite tată şi slăvite domn, nu sînt vrednic a povesti cele 
văzute. M-aş bilbii. M-aş arăta pitic gălăgios în preajma unui 
uriaş, măreț şi fără zarvă“. 

„Vorbeşti de-nfăţisarea strălucită a lumii, de risipa ei ?“ 

„Nu, mărite. De modestia ei necunoscută, ba şi umilă, 
umilită, în care încolţeşte Sîmburele, miezul dumnezeiesc a 
ceea ce a fost şi totodată va fi, Lamura, Rostul vieţii omului şi a 
firii”. 

„Vei fi căzut în capcana vreunor ghicitori ori a vreunor cititori 
în scrieri necurate, măsluite de călăii Domnului sau de păgini". 

„Jur că n-am luat seama la alte lucruri decit la cele ne- 
îndoielnic sfinte şi unele politiceşti. Mama..." 

„Bine, bine. Ridică-te şi vino aici, alături ! Să nu lăsăm să se 
strecoare între noi strigoii depărtării. Mama va porunci 
pregătirea ospăţului. Şi poate, cînd va reveni, nu ne va mai 
recunoaşte. Vom fi pătrunşi unul de altul şi de fiinţa ei. Ingădui, 
doamnă ?“ 

Îmbrăţişîndu-i. Mireasma florilor de cîmp învăluindu-i. 
Stăruind. Cuvintele fiului îi mîngiie sufletul, îi alină rănile. 

Vorbeşte la rîndul său. li netezeşte gîndurile. Il povăţuieşte. 

Bunicul Mihail şi bunicul Basarabă răsar în gura nepotului. Pe 
unul nu l-a cunoscut şi trebuie să-l cunoască, pe celălalt îl va 


regăsi într-o zi, două, la Curtea de Argeş. N-are nici măcar un fir 
de păr alb în barbă ori pe ţeastă. 

lar atunci cînd sînt chemaţi la masă, şi în jurul ei se aşează 
toţi, şi lvaşcu, şi Nicolaie, şi Vasilat, şi Alexandru, şi Bărbat, 
acesta vine, îl bate pe umeri pe călător, îi şopteşte o glumă la 
ureche, pentru care tînărul roşeşte, se lasă pe scaunul de lîngă 
el şi acolo rămîne. Dispreţuieşte locul din capătul mesei, în 
dreapta voievodului ? Bălaciu, în stingă, uită de femei, de sora 
lui şi cumnata stăpînului — soaţa lui Bărbat —, de mama sa vi- 
tregă şi de jupînesele voievodiţe, înşirate toate pe o latură, şi-l 
aţinteşte cu ochi de foc pe flăcăul Tihomir. Ce-o fi gindind ? Că-l 
ţinuseră cam departe de meşteşugul armelor, că din pricina asta 
părea cam necopt ? 

„Tinere voievod, sucit-ai în cursul călătoriei măriei- tale vreun 
cap de balaur, de arap, de spîn, de catolic ?“ „Scuteşte-l, Bălaciu 
! S-a dus spre închinare !“ — se repezi, ocrotitor, Bărbat. 

„Inchinare, închinare ! — se-mpotrivi Bălaciu. Că doar şi noi, 
oştenii, ne punem semnul crucii înainte de a...“ 

„Şi sufletul vietăţii Domnului îl ajutaţi, în clipa următoare, să 
se înalțe în Ceruri" — răspică Tihomir. 

„Sau să coboare în iad — adăugă Bălaciu. După păcatele de 
iertat şi cele de neispăşit". 

„Creaturile lui Dumnezeu sînt sfinte". 

„Şi ale omului ?“ 

„Ale omului..." — se cumpăni Tihomir, dar, iarăşi, Bărbat îi 
sări intr-ajutor : 

„Viteazul Bălaciu nu se mişcă decit printre acestea. Şi 
deosebirea ce-o face e doar între prieteni şi duşmani. El este o 
sabie şi atît". 

„O sabie cu două tăişuri rosti cel atins, neînduplecat. Unii mai 
trec dintr-o tabără într-alta, şi atunci..." 

„Miînuitorul însuşi poate să-şi încurce însuşirea". 

„Sint vorbe. Daţi-mi o faptă de mestecat ! Să nu mi se 
strepezească dinţii de pomană. Şi daţi-mi-l pe voievodul Tihomir 
să-l văd cum ronţăie zăbala !“ 

Bărbat, clipind din ochi spre cel înţepat, se aplecă deasupra 
blidului şi sigur nu simţi învăluirea lor, cu gingăşie, din partea 
femeilor. Chiar Bălăccanca zimbi, ciripind : 

„Măria-sa, acum fără postelnic şi cupar, vă urează <«Poftă 
bună !«-, războinici bărbaţi. Spor la lucru pîntecului, pînă una- 


alta !“ 

Ca, după o vreme, urzeală sorții să aducă aceiaşi peţitori. In 
număr mai mare — douăzeci — conduşi de un fălos oştean pe 
nume Milos, însă de la stăpîni neschimbaţi altminteri, dacă nu în 
meandrele cugetelor. Pe tatăl lor îl închiseseră în mănăstire, 
între ei se certaseră ca chiorii, se sîngoraseră precum dulăii ; 
acum se împăcaseră, cel mare recunoscuse celui mic dreptul la 
un os şi osul iată-l: una din fiicele domnului Valahiei. 


„Nu, hotărît nu !“ — le şi răspunse. 

„Dar ăsta-i caz de război, casus belii !“ — se răsti prin 
traducător Milos. 

„Ce dacă !“ 

„Ce dacă !“ — reluă Bălaciu, bucuros, căci lîncezea amarnic 


de cînd dura copilăria craiului ungur şi nici tătarii nu mai 
bîntuiau ca altădată. Şi-l mai şi stîrni pe sîrb la o întrecere cu 
caii pe cîmpul din faţa curţii, înainte de plecarea cu refuzul. 

„Nu, mulţumesc. Insă ne vom mai întiîini, fiţi fără grijă ! — i-o 
întoarse căpetenia. 

Şi se întilniră următoarea oară, cam pe neveste, cind Milos 
pică la Nedeia în straie bulgăreşti şi singur. 

„De ce nu înţelegeţi ? — le zise. Stăpînul meu e numai şi 
numai ţarul Milutin. Şi dorul de înrudire dintre noi şi voi este al 
său, nu al celui din scaun, Dragutin. Inscăunatul n-are încotro : i- 
ngăduie, tot miriind, ca să-l mai domolească. Apoi, nu vă 
măguleşte cinstea că voiavodeasa voastră va fi, la timpul 
cuvenit, regină ?“ 


„Poate va fi, poate nu- — l-a săgetat Bărbat. 

„Ah, Dumnezeule, ah, Boje moi !, — suferi sîrbul. Incăpăţinaţi 
mai sînteţi. De cîte să vă vorbesc, spre a...“ 

„Pricepem că-ţi iubeşti stăpînul“ — i-o scurtă Bărbat. 


„Nu doar atît, nu doar atit“. 

„Dar încă ce ?“ 

„Am să vă dovedesc...“ 

Şi solul tainic se duse, supărat. Nu mai veni prea repede. 
Sosi, în schimb, un trimis de la Tirnova, de la Constantin Tih. 
Bulgarul ruga prieteneşte pentru Milutin. Insă atunci se petrecu 


un lucru groaznic de ciudat : cum işi rosti solia, omul acela avu 
un sughiţ şi muri ! Căzu pe podea cu un bufnet surd şi, pînă să 
apară doctorul chemat, în zăpăceala obştească, se şi răcise. Nu 
era un semn rău ? 

Nu era, căută să-i convingă Curtea bulgară, la care, de teamă 

să nu-l jignească pe ţar şi pe basilisa Maria, îndreptă pe Bărbat 
şi Tihomir, sfetnicul respectiv suferea de inimă şi de mai multe 
ori se prăbuşise în nesimţire, scăpînd totuşi. S-a întîmplat să-şi 
afle sfirşitul şi dînsul, ca oricare. Cine ştie ? Oboselile călătoriei... 
Şi poate că fu un noroc al lui, o împăcare, că rămăsese în 
pămînt valah, fiindcă era din neamul lor, român adică. 
Cît despre rugămintea privitoare la Milutin, ce se-nrudea cu el, 
ţarul bulgarilor, trăgîndu-se şi unul şi altul din marele Ştefan de 
Nemania, ei nu numai că şi-o păstrau, dar voiau să fie tinerilor 
naşi. Bărbat se-ntoarse cîştigat, Tihomir credea de bine. 

Imbrăcîndu-se în strălucire — aşa-i întimpină deci pe noii şi 
vechii peţitori (dacă întîmpinare se numeşte zăvorirea porţilor şi 
întărirea meterezelor). Trei sute de oameni călări şi înarmaţi. 
(încît nedeienii fugiseră de frică din oraş). li conducea viteazul 
Milos, fremătînd în straie bulgăreşti. El începu oraţia şi glasul îi 
tuna de linguşeli şi ameninţări. Nerăspunzindu-i-se, strigă 
porunca. Cetatea atacată. De pe ziduri aruncîndu-se cu fulgi. Pă- 
rul războinicilor sîrbi sau barba, sau coama, coada cailor 
înfloreau în alb. Semnalul de retragere şi odihnă pentru un nou 
asalt. Trimbiţa asediaţilor răsunînd înăuntru. Porţile uruind. 
Năvala călăreţilor români, în frunte cu Bălaciu. Milos o ia la fugă 
cu ai lui. Nu sînt ajunşi, nici azvirliţi în Dunăre. Bălaciu e cuprins 
de spaimă : dacă noaptea vine... Mai sînt cinci ceasuri pînă la 
asfinţit. Dar laşitatea... Orice viteaz are momentele sale de slă- 
biciune, de întuneric. Milos răsuflă uşurat. Recapătă îndrăzneala. 
La luptă, vulturi sîrbi ! Acolo, în cuib de aur vă aşteaptă-o 
porumbiţă !... Canaturile nu pot fi trase la timp. Potrivnicii 
pătrund în galop nestăvilit în cetate. Domnul socru coboară 
treptele măreț. Soarele îl priveşte dintr-o parte. „Ce-i zarva asta, 
curteni ? De ce mă tulburaţi ?“ „la, un vrăjmaş viclean veni să-ţi 
fure fata. Şi lupta s-a gătat. O am pierdut". „Nevrednicilor ! Ne- 
nsufleţită fostă vitejie !“ „Dar tilharii cîţi sînt ?“ „Trei sute 
treisprezece, de n-am greşit la numărat". „Aţi stat să numărați ? 
Ptiu ! — scuipă. Pe cite degete, nătîngilor, pe cite ?“ „Pe vreo 
zece mii, stăpîne, dacă nu le socotim şi pe cele de la picioare". 


„Auziţi, străini ? — răcneşte. Sînteţi înconjurați. Predaţi-vă !“ 
„Ba" — urlă Miloş şi-şi încordează calul, tăind aerul cu sabia. 
„Predaţi-vă !“ — sare şi Bălaciu dintr-o parte. lar el, din nou 
înstăpiînit pe soartă : „Ho ! Cunosc eu mijlocul de a curma o 
ceartă". Şi li-l spuse. Peste trei cai înşeuaţi sărind..., suliţele lor 
ferind... li sare şi Bălaciu ? — întreabă sîrbul „bulgar", neliniştit. 
Şi îşi răspunde : O, nu, desigur ; el n-are de cucerit nici o 
fecioară. 

Viteazul trece încercarea. Mîndru, apoi, se răţoieşte : 

„Ne-o dai sau nu ne-o dai ?“ 

„Cine este mirele, 
Mirele, ginerele, 
să sară şi teancurile 
să-şi ia 
postavurile”. 

Şi Milos îşi îmbracă oştenii, în numele lui Milutin. 

Era cazul să se dea bătut ? 

„Poftiţi în casă !“ — rosteşte. Şi peţitorii se aleg. Zece boieri 
mari, cu «bulgarul» unsprezece". Intră cu ei. Le citeşte pe 
chipuri uimirea. 

„Ei, alegeţi-o ! Şi băgaţi de seamă să nu daţi peste-o 
comoară calpă !“ 

Milos se duce la fete, le preţăluieşte ca un negustor. Pe urmă 
ca un curtezan. Cu ochi de foc le sfredeleşte. Una singură îşi 
pleacă obrazul, se roşeşte. 

„„Aceasta-i ! — ride. Boje moi! Aceasta îmi place mie. Şi ce-mi 
place mie nu poate să nu-i fi plăcut şi lui Bălaciu. Şi cum Bălaciu 
a zărit-o înaintea mea, nu se poate să nu fie soţia lui". 

„Atunci ?" 

„Aceasta din mijloc are sînge iute. Cred c-ar face pereche 
bună cu nărăvaşul Milutin, însă, pe cît mă pricep, e vreo cumană 
de neam nobil, şi cum noi, fratele său Dragutin, ne-am procopsit 
cu o cumană şi maghiară în aceeaşi piele... Nu, asta nu !“ 

„Atunci ?" 

„lată odrasla domnească. Pot s-o sărut ?“ 

Şi Milos se năpusti, împiedicat în joacă de Bălaciu, să-i pună 
Măriei inelul în deget. li sărută mîna, îngenunchind, numind-o : 
„Stăpină !“ 

Par el părintele, nici măcar cînd Bălaciu, a doua zi, i-i aduse 
pe peţitori şi druşte înapoi, legaţi, spate la spate pe cai, Milos 


înlănţuit cu mireasa, nu era împăcat. 
Nici după alte două zile de petrecere. Nici după ce în depărtata 
curte sîrbească, unde nu se duse, veselia se stinsese. 

Acum însă veştile erau îmbucurătoare. Se credea un tată 
fericit. 

Toate cît nu se poate mai bine. Era, pentru vecinii de peste 
Dunăre, cu voievozii şi boierii lor, mai ales de cînd prenumăra în 
familie ca ginere pe regele sîrbilor, marele şi tarele şi bogatul, 
putred de bogatul domn al Nedeiei şi Negrilor-Români, chipul 
cioplit în lemn sau mai eurînd în piatră la care se închinau 
veneticii, şi faima i se dusese chiar mai departe, judecind după 
atenţiile dovezile de atenţie ce-i veneau din Boemia, Germania 
şi Bizanţ. Un frînc ţinuse să-i copie proaspăta stemă în condica 
lui. Şi o făcuse cu atita îndemiînare, încît roşul şi aurul şi mai cu 
seamă împoncişatele labe de leu păreau vii. lar dedesubt 
scrisese fără să şovăie : Le roi de Blaqui Era linguşit şi pizmuit 
pentru puterea şi bogăţia sa, mulţi dorind să-şi bage degetele — 
şi pe urmă pe acestea în gură — în mierea fagurelui său şi 
totodată, dar aşa e firea omenească, gata să-l împroaşte cu 
noroi, îngroşind vechile porecle de Spurcat şi Letin şi Litean, ca 
şi cum ar fi avut legături şi cu păginii din Litva (cu care din 
păcate nu avea), nu numai cu papistaşii. | se puneau pe seamă, 
deci, şi fapte şi purtări ale tătinelui de glorioasă amintire (cînd 
dispăruse din propriu-i suflet micuța rîcă împotriva părintelui 
său ? luase pildă de la bunic, care nici măcar o dată nu clătinase 
din cap la aşa-zisele isprăvi bezmetice ale feciorului ?), căci el 
nu prea îndreptăţise învinovăţiri de necredinţă, însă nu-l supăra 
şi nu-l îngrijora. Cu adevărat îl îngrijora doar ura ungurilor, 
amestecată ici-colo cu ceva admiraţie, ştiind că la momentul 
potrivit se vor aduna cu totul în prima şi se vor revărsa asupra-i 
cu întreaga otravă, încercînd să-l termine. Mai mult, să-l dizolve, 
să-i topească pînă şi amintirea. De cînd stăpinea cnezatul 
vrednicului Sănislav stîrnise viperele, dar de cînd cu blazonul le 
aţiţase neînchipuit. Stăteau cu guşile pline, încă umplindu-le, şi 
mai şi posteau, ca atacul lor să aibă cel mai puternic imbold, 


lihnirea şi rezultatul cel mai cumplit, descărcarea pînă la fund a 
pungilor de venin. Le vedea umflîndu-se, crescând, sub fălcile 
zecilor de soli ce se perindaseră pe la Curte în răstimpul acelor 
ani şi, alăturînd vorbe mieroase la vorbele lor stăpînite, ducîndu- 
se cu gindul la neputinţa Copilului-Rege de a răspunde altfel, 
era sigur, cum eşti că vei muri într-o zi, că aveau să pleznească. 
Să pleznească ? Nu, pieliţa le era rezistentă. Cel mult să mai dea 
pe afară, cînd şi cînd. Intiia oară cînd îşi descărcară în parte 
prea-plinul fu cu prilejul pregătirilor de război în contra lui 
Ottokar al Boemiei, pe care el le crezuse îndreptate împotriva 
sa, acesta fiind ghinionul lui şi norocul lor, căci îl luaseră prin 
surprindere şi nu cutezase să se opună imediat, iar mai apoi 
devenise cam tirziu şi încă primejdios, ii răpiseră jumătate din 
Haţeg, se întăriseră cu cetate pe dealul Orlea şi numiseră stăpîn 
cu pretenţii şi mai mari pe corniţele Petru Aba, pe care-l şi 
scutiseră de celălalt război. Şi n-ar fi fost nimic dacă, pînă să se 
dezmeticească el, n-ar fi trădat cnejii, propriii săi cneji, în frunte 
cu Ştefan, fiul lui Toma din Brătunia. S-or fi răsucit în mormînt 
oasele bunului Bratu, fratele de cruce al lui Mihail; degeaba — 
urmaşul o făcea pe judele şi slujitorul castelanului ungur, 
ţinîndu-l, aşa se zicea, dar cine mai ştie, pe taică-său închis în 
beciuri, fiindcă refuzase dumnealui demnitatea. 

Cînd se arătaseră limpezi lucrurile, Bărbat, Bălaciu, Tihomir, 
însă şi alţii, se năpustiseră asupra lui, cerîndu-i să lovească 
îndată, să nu lase să se învechească noile stări. Şi într-un fel 
aveau dreptate, dragii de ei. Ardoarea sîngelui lor tînăr trebuia 
totuşi potolit de socotelile sale bătrineşti. Ceea ce nici nu izbuti, 
de altminteri, şi dădu naştere la nenumărate neînţelegeri şi 
împleticiri în cuvinte şi chiar la bănuieli de o parte şi de alta. 
Silindu-se să se păstreze aspru şi neînduplecat, le-o tăie în cele 
din urmă, pe Bălaciu trimiţindu-l în ţinuturile sale să facă acolo 
oricite isprăvi ar pofti, pe Tihomir la bunicu-său Basarabă, iar pe 
Bărbat în solie la Milutin şi lacob Svetislav. Un anume gînd al lui 
nu le putea fi explicat. 

Gîndul acesta... împletindu-se şi cu tainicele sale nelinişti şi 
cu încrederea în izbîndă, ba şi cu iscusitele lor făptuiri. Cu 
icoana sa, ce prindea tot mai mult contur şi tărie, cîrmuind din 
mijlocul „Ţării“, nu dintr-o margine a ei, cît ar fi fost ea de 
înflorită şi de scumpă, ca loc al naşterii, rai. Bălaciu tocmai 
zugrăvind-o ca un meşter dibaci şi cu patimă, căci asta părea să 


fie sarcina de căpetenie pe care şi-o asumase şi, neîndoielnic, 
dorul aprins, de vreme ce, aşezat la lucru, uita şi pe unguri şi pe 
tătari şi nu se mai sinchisea de vechi denumiri, precum Slavie, 
Cumanie, chiar Muntenie. Şezind în scaunul lui Sănislav, cam 
teapăn deocamdată, zimbind cam nefiresc din pricina aerului de 
munte, cu ochii neobişnuiţi să cuprindă întreaga zare, cam 
împăienjenindu-i-se şi lăcrimînd, se lăsa retuşat uşurel de pana 
lui Bălaciu, simţin- du-se mîngiiat şi gîdilat, şi visa. Acolo în 
mîndra cetate a Argeşului, îl primea la întoarcere de la sîrbi şi 
bulgari pe frăţiorul Bărbat, uimindu-l. Nicolaie şi lvaşcu erau 
acolo cu el, veşnic, ei nu-şi puneau în minte nedumeriri, ridicau 
braţele şi slujeau şi gata, aşteptau altă poruncă, însă Bărbat... 
Pe mezin ar fi vrut deci să-l primească în noua cetate de scaun, 
după ce va fi bijbiit după el pe la Nedeia, pe la Tirgul jiilor ori pe 
la Rîmnic şi-l va fi îndemnat, îndrumat o păsărică. Vulturul e 
regele păsărilor, nu? Ar fi vrut să-i citească în priviri uluirea, să-l 
vadă cum cată cu sufletul îndărăt şi-şi şopteşte cu buzele 
nemişcate : „N-am crezut! N-am crezut !“ Oare de ce el, pe care 
nu-l ştia legat de vreun loc, spre deosebire de boierii olteni, nu 
luase în seamă această imagine a sa ? De ce însuşi el, care avea 
nu peste mult să-l întunece, aşezîndu-i-se deasupra, peste chip, 
între cadrele aurite, acolo, în Argeş neapărat, înainte ca Tihomir 
să-i lumineze pe amindoi ? 

Nu-l ţinea departe pe Bărbat de gîndul acela al său dintr-un 
capriciu. Ci fiindcă, măcar că înzestrat cu un simţ al orientării 
fără greş, îl bănuia neajutorat în cele ce depăşeau măsura 
omenească. Poate de aceea uneltea împotriva mutării. Călăreţ 
pe împrejurări, îl tulbura desigur o adiere nefirească, 
neobişnuită în orice caz nărilor lui şi se ferea de ea. Parcă se 
temea de friguri. Sau de păienjenişuri în care nu s-ar fi 
descurcat ! Se închipuia stăpîn pe pintenii lui — fie ! I se 
îngăduia să guste această bucurie, pînă la... Pînă la căderea 
trăznetului lui Dumnezeu, ca semn al alegerii, dar şi al ştergerii 
urmelor. Bietul de el, atunci nu va mai putea să se întoarcă ! Va 
trebui să se simtă bine unde se va afla, să-şi croiască din sine şi 
fără sprijin propria casă a sufletului. Să-şi ridice din miezul ei 
pomul vieţii şi-al morţii, al prăbuşirii şi înălţării. Va trebui să 
nădăjduiască în minunea înverzirii unui stilp al ei sau a unui 
ţăruş oarecare, şi ca să-i facă umbră pentru odihnă, şi ca să aibă 
de ce se ţine cînd vor bate furtunile, şi ca să urce, dacă va fi 


vrednic. Cît despre Tihomir, de ce să-i precupeţească pacea şi 
neştiinţa şi să nu-l lase să zburde ? Mindrească-se în 
zburdălnicia lui, căci este pe meleagurile sale şi n-are de 
zădărnicit nici un plan şi nici de căpătat bunăvoinţe pe la curţi 
străine, precum Bărbat ! Urzească chiar vreo mică intrigă, de 
iubire însă ! Numai să nu priceapă, de asemeni, gindul ! 

Gînd pe care ar dori şi el să-l alunge. lată, de pildă, s-ar duce 

să-l admire pe Bălaciu la lucru. Să-i stea viu în faţă, să nu-l mai 
oblige să-l zugrăvească din amintire. 
Să încalece şi să-i apară aşa, dintr-odată, împlătoşat şi 
încoronat, aidoma Sfîntului Gheorghe ori icoanei celui ce nu va fi 
decît după moarte. Să grăbească timpurile viitoare a se aşeza 
pe umerii lui şi ai Ţării acum, în clipă, şi pe Dumnezeu să-l 
miruiască. Să ispitească Balaurul, Zmeul de aici să-i iasă mai 
repede în cale, chit că va fi ca să-l înghită. Ba ar fi mai bine, 
poate, să se întîmple astfel. Ca sînge ales să urce din temelie în 
zidul de casă. Din nefericire, pînă la Balaur, o mulţime de şerpi 
mărunți şi de vipere scot capul. Şi, în loc să treacă Oltul către 
ţinutul luptei cu Fiara întraripată, se mişcă încoace şi-ncolo, 
zdrobind în copite doar capetele neînsemnate. Se ciocneşte cu o 
mie de vipere în Severin, multe îl muşcă de căleiie şi trebuie să- 
şi stoarcă grijuliu veninul, însă căpeteniei lor, lui Micud banul, 
nu-i rămîne decit să-şi înghită limba şi să se păzească în 
continuare de a ieşi din văgăună spre cîmpii cu soare. Dă o raită 
prin Haţeg, nu pentru a cuceri cetatea, lucru cumplit de greu 
căruia nu i-a venit încă vremea, dar ca să-i încerce tăria, şi să 
mai împrăştie şi nişte curţi de cneji trădători. 

Pe urmă, ajunge tocmai la timp la Nedeia ca să-l întîmpine pe 
Bărbat, picat de peste Dunăre. Ei ? 

„Ei bine, măria-ta stăpine şi frate, ruda noastră Ştefan 
Milutin, deşi promite multe, nu pare în stare să rupă lanţul lui 
Dragutin şi acesta nu vrea o ceartă cu ungurii. lar pe nepoată- 
mea o ţin mai degrabă în beznă. Urită de unul, care-o 
învinovăţeşte pe ea de dezbinarea lor, dispreţuită de celălalt, 
este atit de abătută, sărmana, şi atît de slăbită, încît abia şi-a 
adus aminte să-ţi trimită sărutările fieşti“. 

„Ce spui îmi înmoaie inima, însă va trebui să mai îndure. S-o 
ivi şi pentru ea o rază de lumină, cînd s-or împăca fraţii“. 

„Pun pariu că niciodată. Numai un leac există la atare 
vrajbă . 


„Atunci, cînd Milutin i-o veni de hac lui..." 

„Să-ţi fie gura aurită ! Eu mă tem să n-ajung profet 
mincinos". 

„Ai să vezi ! Vom avea un ginere cu remuşcări". 

„Nu-l cunoşti !“ 

„Vom mai tăinui despre asta. Bulgarul ?" 

„E nemaipomenit de prietenos. l-a sunat ca o urare şi acum 
se vede pe tronul tarilor, nu doar prin înrudirea cu împăratul 
bizantin, ci şi prin dorinţa noastră. Este puternic într-adevăr şi 
nu mai poartă nici o recunoştinţă ungurilor, cei ce i-au croit 
viitorul. L-am întrebat pe şleau, şi ştii ce mi-a răspuns ? Omul se 
închină cui îl poate sălta — a zis —, dar dacă te-a săltat din 
greşeală deasupra propriilor lui umeri, cine cui trebuie să se în- 
chine ? Şi a mirîit a mîndrie şi ură. Drept care Rusul e slujitorul 
nostru. Cît îl vom hrăni cu bani buni, fireşte". 

„Aşa'. 

Şi amănuntele le lăsară pentru mai tîrziu, după ce fostul sol 
se va fi curăţat de pulberea drumului şi odihnit. 

Şi gîndul său ascuns tot nu l-a dezvăluit. Nici lui Bărbat, nici 
lui Bălaciu, nici altora. Cum ar fi putut ? Cum ar mai fi pornit ei 
la luptă cu ştirbirea încrederii în izbîndă ? Era treaba şi 
neliniştea sa care se întărea potrivit întîmplărilor cu vecinii, 
iscate parcă anume să dea speranţe şi conduse de o mină 
cerească anume către un deznodămiînt... Ungurii începuseră 
destul de prost si prost le mersese cu Ottokar o vreme, ca, 
deodată, să se trezească victorioşi şi pe acela să-l împingă la 
dezastru şi moarte. lacob Svetislav, dincoace, trecuse pe culmile 
încîntării şi chiar se pomenise fiu al țarinei Maria, însă totul nu 
fusese decit înşelăciunea unei femei, şi încă bizantine, ca să 
piară cu pumnalul înfipt în spate. Şi în locul lui la cine să alergi ? 
La porcarul Cordocuva mai zis Lakanas, mai zis Ivailo, ajuns 
mare şi tare (credea el !} şi îngimfat fiindcă-i bătu de două ori 
pe tătari, încît e de mirare că nu s-a proclamat încă ţar ? 

Dar cine îndrăzneşte să afirme că trebuie neapărat să alergi 
la mila cuiva ? N-are Ţara un neam vrednic să se ţină şi singur ? 


Ba bine că nu ! Inainte deci, popor împilat şi abia deşteptat ! 
Lasă îndoielile în seama celor în stare să le tacă ! Să le poarte în 
ei ca o cruce lăuntrică, însă afară porunca să răzbată hotărită şi 
înţeleaptă şi braţul să lucreze iute şi vajnic şi cu precizie. Să le 
năvălească în amintire şi în somn tătărimi fără număr, şi vechi şi 
noi, însă veghea şi fapta lor să lovească în duşmanul acum 
ridicat. Spulberindu-l, ca să-şi spulbere înseşi visele urite. Cel 
care merge spre jertfă nu este, nu trebuie să fie poporul, cel 
mult cel care nu şi-a putut omori îndoielile. 

Şi viperele sosesc. In trei cîrduri : unul dinspre apus, din 
munţii Cernei, celelalte două cumva din miazănoapte, pieziş, 
prin Ţara Hațegului şi prin Lovişte. Dar nu porniseră toate 
deodată, astfel că înşelăciunea... Cîrdul cel mai puternic îşi arătă 
solzii primul, ieşind din mlaştini în Severin, şi era atita mulţime, 
încît găsi firesc să-i îngăduie să-şi facă mendrele şi să fugă un 
timp din calea lui. Pustii pămîntul cu mîna sa, otrăvi fintînile şi 
izvoarele, mînă sătenii în ascunzişuri de pădure, dar fuga nu şi-o 
înteţi, căci voia să-i menţină pe duşmani legaţi de coada lui. li 
împuţină pe cît putu, prin atacuri hoţeşti, lăturalnice, însă din 
păcate nu izbuti să-i întîrzie destul ca să-şi termine proviziile, 
fiind zdravăn pregătiţi, încărcaţi. Incercă să le fure hrana adusă 
de-acasă, dindu-le o lovitură în spate, dar, ca şi cum aceasta ar 
fi fost un rege, o ţineau în mijlocul lor şi o apărau ca pe ochii din 
cap. Mai mult se zvircoli el, măcar că liber, decit oastea 
vrăjmaşilor, înconjurată din toate părţile. Strînşi, înaintau de sîrg 
încotro îi ademeneau cornurile, şi se desfăşurau într-o clipă în 
formaţie de luptă, cînd li se părea că începe primejdia. Şi aveau 
lărgime suficientă : după clinurile dealurilor, întreaga cîmpie. Nu 
ţintiseră să cucerească Nedeia, nici Curtea de la Tirgul Jiului, 
puseseră stăpiînire doar pe Craiova, înainte ca el să-i ispitească ; 
rivna lor era să-l prindă şi să-l zdrobească ; sugrumarea ţării — 
pe urmă. De altfel, nici el nu se amăgea cu această stare de 
lucruri, ştia că va pierde, şi o aştepta din moment în moment, 
scaunul Jiilor, deoarece era prea aproape de Haţeg şi garnizoana 
sa nu prea numeroasă, iar el nu se îndrepta, cu tiriîtoarele 


agăţate de pulpană, într-acolo. Işi mai închipuia că acelui cîrd, 
condus de corniţele Petru, ar trebui să-i ajungă respectiva 
realizare, căci pe de o parte Bărbat primise poruncă straşnică să 
nu părăsească împrejurimile, nici după ce va fi alungat din 
cetate, iar pe de alta Berevoi, cu rezerva sa de două mii de 
oameni, şedea în vecinătate, la Novaci, cu ordin să nu-şi trădeze 
poziţia, însă la nevoie să lovească. Pe Bălaciu nu dorea să-l 
cheme dincoace, pentru că auzise zvonuri întemeiate de 
încropirea unei oşti de saşi la Braşov şi nimeni nu era mai 
potrivit ca el să apere Muntenia. („Tihomir să nu fie amestecat, 
să nu fie !“). Singurul lucru la care cugetase dar nu-i găsise cu 
putinţă fusese stringerea în număr mare a viperelor ce aveau să 
năboiască în Lovişte. Bizuindu-se şi pe dragostea românilor 
ungureni clin părţile Sibiului, crezuse că, încalţe, va fi înștiințat 
la timp de o asemenea întimplare. Ceea ce, în chip ciudat, nu se 
petrecu. 

Şi iată-l neştiutor grăbind în sus pe Olteț, apoi pe Cerna 
astălaltă, apoi părăsind-o şi pe aceasta şi urmînd Luncavăţul, 
apoi sărind mai aproape, tot mai aproape de Olt, năzuind, cu 
lighioanele la o palmă de călciie, chiar spre Lovişte. Intr-acolo, la 
strâmtoare, trebuia să cheme sprijinul lui Dumnezeu şi să 
dezlege tunetul glasurilor si fulgerul braţelor. Se mai îndoieşte 
de multe, după o portiţă a sufletului sau un zăgaz stă cineva şi 
jeleşte de moarte, dar este mai hotărât ca niciodată. Se visează 
adormind obosit la umbra unei uriaşe zidiri, simte că aceasta 
apasă cumva pe pieptul său, de parcă ar fi în temelie, însă, 
treaz, aleargă cu mistria în mînă s-o desă- virşească. Mistria 
aceasta e mai ales sabie, minerul ei n-are vreme să se răcească, 
deoarece tot îl strânge, deşi n-o scoate deocamdată decit rar 
din teacă. Curând, deloc n-o s-o mai vire. 

Brusc, cade vestea cea încrincenată : ungurii la Cozia ! 
Numărul lor nu se poate socoti. Se revarsă încoace fără nici o 
teamă, nu îndrăzneţi, turbati, li conduce cel ce l-a doborât pe 
Boem şi de-acum se consideră groaza pământului. 

Nici n-a avut timp să închidă gura de uimire, şi Bărbat, 
zdrenţuit, se prăbuşeşte la picioarele sale, mut, dar arătînd cu 
mîna pe coastă rămăşiţele oastei lui, douăzeci de jalnice umbre 
călăreţe.  Să-l mustre, să-l judece pentru  neîndoielnica 
imprudenţă ? Cînd s-o mai facă ? Berevoi, cu de la sine putere, 
silit de naiba ştie ce împrejurare, se luptă de mama focului, mai 


sus de Rimnic, cu abia apăruţii vrăjmaşi. Dă semnalul plecării si 
gata, hotărîrea e luată : a zdrobi ceea ce Berevoi se căzneşte. 
Repede peste Olt ştafetă pentru Bălaciu, să vină îndată, şi nu 
mai ia seama ce lasă in urmă, în urma adică a codaşului său, 
cneazul Leul, menit să moară sau să prindă rădăcină. 

Pe înnoptate, îl găseşte pe Berevoi in bună stare. Are vreo 
sută de morţi, dar pe unguri i-a oprit şi, dacă te-ai lua după el, 
înspăimiîntat. Il întreabă unde sînt şi acela arată dincolo de o 
măgură, pentru ca, numai după un sfert de ceas, să trebuiască 
să părăsească odihna şi să-şi înarmeze oamenii, care cricnesc, 
în vederea unui atac lupesc. Lupi să fie în noaptea aceea ei toţi ! 
Fără urlete, cu pasul uşor, pînă nu vor simţi sub colţi beregăţile 
ungureşti. 

Atunci însă începe ciudăţenia, rătăcirea. Lupii n-au pe cine să 
sfişie. Să se fi mutat turma ? După ce mijmiie cu botul în ţarcul 
gol, caută, prin tîrcoale din ce în ce mai largi, în jur şi nimic nu li 
se împlineşte, ba încă, nimic nu se leagă, faptul cu gîndul, 
steaua cu pădurea, piatra cu apa, rătăcesc într-un spaţiu 
nebănuit, umblat de vîn- toase şi duhuri, cu care se luptă fără 
țipăt dar şi fără rezultat, căci braţul, aruncat cu prea mare aviînt 
în ceva ce pare plin, dar găsindu-l răsfirat ca ceața, se smulge şi 
rătăceşte mai departe, şi cade zbătindu-se. Cind şi cînd, trec 
stafii tătăreşti, ca în visele sale dese, însă mult mai apropiate ca 
altădată şi mai cu miez de fiinţă, în locul gheții aceleia prin care- 
i vedea, deşi, atunci cînd loveşte, e iarăşi în van, făpturile lor 
rămînînd diavoleşti, de foc şi de aer. | se năzare că-l aude 
suflind greu pe tatăl său, năduşit în sudoare, icoane vechi cu el 
îi sclipesc aidoma în minte, totuşi aţipeşte în răstimpuri, 
întunecîndu-le de nevoie, pierzîindu-le în zdruncinăturile calului, 
iar, cînd îşi revine, tocmai surprinde petrecerea unei rupturi, 
alergarea fără rost a unor chipuri doar pe jumătate luminate, 
nimicirea unor ţinte. Intors în oboseală, nu mai cunoaşte unde 
se află, de ce poruncă ascultă, se lungeşte şi cheamă un ciîine, 
neapărat credincios şi cumplit, îi încredinţează toate tainele, şi 
cîinele urlă şi dă porunci, şi împarte dreptate, şi se îndoieşte de 
perfecțiunea dreptăţii, şi urlă la cer, pentru că cineva îl pune pe 
cruce, ţintuindu-i labele, care îl dor cu durerea în carnea lui, 
ascuţită, trosnitoare, umedă, roşie. Sare şi se uită în sus de pe 
Golgota sa şi mîrfie îmblinzit recunoscînd chipuri dragi de 
ucenici, printre care, ia te uită, Bărbat! 


„Nu dormi ?“ — îl întreabă. 

„Mă vei pune într-un mormiînt... A treia zi... Dacă nu în a 
treia, în ultima, oricum!“ — îi răspunde. 

„Lasă !“ — îl aude oftînd pe apostol. Şi lasă. Lasă să apară 
soarele, o mică stea în frunte, o grotă de lumină (grota spartă în 
fund) ce creşte, se urcă pe creştetele munţilor. „Acolo aş fi vrut 
să trăiesc — şopteşte. 

„Să trăieşti ? De ce ?“ — scînceşte omul numit Litovoi. 

„Nu se caută pricini pentru viaţă, neghiobule !“ — îşi mustră 
el sufletul lui dus în fundul capului, pe la ceafă, pe care o 
înţepeneşte. Bijbiie şi simte piatra. „Ah, tu erai, tu erai ! Du-te !“ 
Şi-i face vint bulgărelui aprins prin deschizătura cortului, cu 
toată forţa. Acela croieşte un drum auriu, curbat în jos, însă ca o 
săgeată — spre boltă. Soarele răsare. 

Poruncile, acum că totul e limpede, zboară de pe buzele sale 
cu străşnicie : atacul — înapoi, căci ăştia au venit mai repede şi 
picla nu mai ascunde ordinea lor de bătaie. La aripa stingă 
Berevoi, dar el să steie mai cuminte şi, dacă potrivnicii lui vor să 
se unească celor căutaţi în noapte, să le îngăduie, după care să 
se rinduie ca o coadă a cozii; în temei, Turtabă, să dea cît i-o fi 
puterea, de dumnealui depinzind chiar totul; iar cu sine, la 
dreapta, fraţii şi rudele. Semnul. Chiotul umple pămîntul. 

Se năpusteşte la vale, cu Bărbat după („Ai grijă !“ — îi strigă 
întorcînd capul), cu Ivașcu şi Nicolaie alături, amîndoi cuprinși 
într-un urlet, un tunet. Un gînd scurt spre Bălaciu : nu putu veni 
să se împărtăşească ! O mogildeaţă sărind dintr-un tufiş o izbi 
cu latul săbiei, dînd-o în lături către lovitura lui Ivaşcu, şi se trezi 
în mijlocul primei cete, opt sau zece oameni, socotind din 
privire, pe care — el ? calul ? — o spulberă. Acum era groasă 
îmbulzeala. Tăia, ah, cu dreapta ; dac-ar fi fost stîngaci cum 
taică-său... Şi revedea nebunia întiîiei sale ciocniri cu tătarii, în 
sînul oştenilor lui Mihail (Arhanghelul ?), ne apărat de ei ci 
dimpotrivă, expus la primejdii ca o nestăpînire a faptelor lor 
stăpiînite şi neîncurajat, par c-ar fi fost sucul sudorilor lor de 
gheaţă, îl revedea pe tatăl său, Mihail din Nedeia, urit, 


desfigurat de lunga aşteptare, aruncînd cu noroi în Dumnezeu, 
şi pe voievodul Radu fugar, mustind de mizeria timpului, 
izbindu-se cu ţeasta de copaci şi necăzînd, lăsîndu-şi balele în 
urmă şi umplînd spaţiul cu ele, spaţiu din care el şi probabil 
ceilalţi resimt nevoia să iasă iute, să dea piept cu altă putoare, 
cu cea trecătoare atunci, stăruitoare acum ; gemete în doar o 
clipită, străine oricum, fie că sînt ale tovarăşilor săi, fie ale 
pretinselor umbre ; urlete de disperare învălmăşite cu cele de 
izbîndă, şerpi — însă numai de sînge... Şi, în sfîrşit, fuga acelora 
şi încremenirea lor printre mormane de cadavre ; numărătoarea 
lor răbdătoare, ciudată, cu cruzimi de neînțeles, cum ar fi întoar- 
cerea fiecărui stîrv cu ochii spre cer, de către Mihail singur, el 
fiind brusc Mihail, Mihail şi încă ceva, de vreme ce n-a ajuns la 
clipa aceea, aşadar paşii lui Mihail mişcîndu-se ca traşi de o 
sfoară, faţa lui pe jumătate verde, pe jumătate mască hidoasă, 
mîinile năclăite de sînge — asta putea să fie doar o părere, una 
pe care nu şi-o poate înlătura nici cînd tatăl, dînd să-l îmbră- 
ţişeze, le întinde către el curate, de aceea trăgîndu-se îndărăt cu 


un rest de greață. „Fuga la dreapta !“ — răcneşte spre sine şi 
spre Ivaşcu, ce-i împiedică mereu calea. „Nu vezi că s-a băgat 
să ne acopere Turtabă ?“ „La dreapta, băieţi !“ „Unde ?“ — 


scuipă Bărbat, arătînd cu braţul pe creste, şi lăncile ucigaşilor 
acelora îi intră în bulbii vederii. „Tot într-acolo ! Rupeţi 
drimba, flăcăi ! Acolo-i scăparea !“ — porunceşte, imploră 
„Rogu-vă ! Se repede în calul lui Ivașcu, îl întoarce complet, şi 
cu toţii aleargă, aleargă. Primul şir de strigoi se destramă ca un 
vis urit. Al doilea vine în gloată. Stol de săgeți se lasă în spatele 
său. De ce sînt atiţia care se vaită ? Muieri ! — înjură. Muieri ! — 
dar îi caută din ochi pe fraţi. Bărbat — ajuns alături. Unde e 
Nicolaie ? Face un ocol, zboară o căpăţină şi se întoarce, 
îngenunche, „Nicolaie ! Nicolaie ! Pentru Dumnezeu, ce vă 
holbaţi ? Nu sînt Milea. Lăsaţi dracului ţepoaiele alea şi ridicați- 
| ! Fiţi cu băgare de seamă ! Eu... Ah, voi eraţi? Vreţi pielea 
mea ? Bine, luaţi-o ! Ariciul a dat sfat lui Dumnezeu. 
Dintru început mergea în picioare, se zice. Poate că nici n-a 
primit ţepuşele. Nu, ducă-se ! Vezi, cumetre, ce frumos îţi 
zboară în ţăndări arma cu care vrei să mă-mpo- dobeşti ? Şi ţie! 
Şi ţie ! Ai înfipt-o în mine ? Atunci, zburdă şi tu prin împărăţiile 
cerului ! Ho, cite voiţi să-mi mai daţi ? Ariciul a dat sfat lui 
Dumnezeu. Asta nu ştia să încropească văile şi munţii, auzi lucru 


la El, în timp ce eu, un biet ghem..., un prăpădit... Dar ce vînt a 


bătut ? Bună ziua, cumetre ! — zise albina. Da, da' de ce strigi 
aşa ? Mă umpli de jale, Bărbat. 
„Predă-te !“ 


Te string bine de ciolane, ăia ; or să-ţi rupă aripioarele, albino 
! Aud strimb, Bărbat ? 

„Predă-te ! Sîntem prinşi, auzi ?“ 

Degetele lor în carnea ta, Bărbat ! Cum nu ?! N-am încetat să 
mă zbucium ? 


DOCUMENT: 

„...l-am trimis împotriva lui pe des numitul... care, luptînd..., l- 
a ucis pe el, iar pe fratele lui, cu numele Bărbat, l-a luat în 
prinsoare şi ni l-a adus nouă. Pentru răscumpărarea acestuia noi 
am stors o sumă de bani foarte mare şi astfel...“ 


